Utorok na plenárnom zasadnutí: absolutórium, ceny potravín a Galileo
Inštitúcie
2008-04-23 - 17:56
Rastúcimi cenami potravín sa zaoberali aj poslanci EP
V druhý deň plenárneho zasadnutia EP v Štrasburgu sa poslanci zaoberali prudkým nárastom cien potravín.
Parlament ďalej udelil všetkým európskym inštitúciám a agentúram absolutórium za finančný rok 2006.
Na programe sa tiež objavila rozprava o financovaní satelitného navigačného systému Galileo a hlasovanie o správe, ktorá sa zaoberá nedostatkom ľudských orgánov potrebných na transplantácie.
Udelené absolutórium
Všetkým inštitúciám EÚ a jej agentúram udelili poslanci za finančný rok 2006 absolutórium.
Parlament týmto spôsobom skúma, ako sa hospodári s financiami EÚ.
Poslanci však navrhli viacero opatrení, ktoré by v budúcnosti mali priniesť ešte efektívnejšie využívanie finančných prostriedkov.
Tie sa týkajú najmä štrukturálnych fondov.
Parlament ďalej vyjadril podporu úsiliu vytvoriť do roku 2009 formálny štatút pre asistentov poslancov.
Potravinárska kríza
Podľa údajov OSN vzrástli ceny potravín za posledných deväť mesiacov celosvetovo o 45%.
Na trhu začína chýbať ryža, pšenica a kukurica.
Tento problém sa pritom týka aj Európy.
V rozprave poslanci zdôraznili, že ide o dôsledok viacerých príčin: klimatické zmeny, nedostatočná ponuka na strane potravín, vzrastajúca spotreba či rast cien ropy.
Predseda skupiny ľudovcov a európskych demokratov Jospeh Daul je presvedčený, že reforma poľnohospodárstva je nevyhnutná, pričom akékoľvek riešenie krízy sa musí prijať na celosvetovej úrovni.
Líder socialistov Martin Schulz vyzval na väčšiu kontrolu svetových hospodárskych systémov, zatiaľ čo šéf liberálov Graham Watson podčiarkol, že krízu spôsobila kombinácia faktorov.
Podľa jeho názoru by sme však nemali používať biopalivá ako obetného baránka, ale radšej odstrániť poľnohospodárske protekcionizmus.
Nemecký poslanec zo skupiny zelených Friedrich-Wilhelm Graefe zu Baringdorf zas kritizoval dampingové ceny európskych potravín na trhoch rozvojových krajín, ktoré ničia tamojšie poľnohospodárstvo.
Uznesenie k tejto problematike príjme Parlament na plenárnom zasadnutí v máji.
Financovanie Galilea
Projekt satelitného navigačného systému Galileo mal pôvodne fungovať od roku 2008.
Kvôli problémom s financovaním sa však oneskoril.
Podľa posledného návrhu z dielne Komisie by na jeho dofinancovanie mali poslúžiť verejné prostriedky.
O tomto návrhu rokovali aj poslanci na utorkovom plenárnom zasadnutí.
EÚ by tak do projektu investovala 3,4 miliárd eur, pričom jeho dobudovanie je naplánované na rok 2013.
Definitívne rozhodnutie príjmu poslanci na hlasovaní v stredu.
Transplantácie, či vplyv Číny v Afrike
Na programe zasadnutia sa objavili aj ďalšie témy.
Poslanci napríklad schválili nelegislatívnu správu o darovaní orgánov na transplantáciu, ktorá navrhuje opatrenia ako riešiť nedostatok orgánov.
Poslanecká rozprava sa tiež uskutočnila na tému vysielania pracovníkov v rámci služieb a vplyve Číny na rozvoj Afriky.
20080418STO27010 EP udelil absolutórium za rozpočtový rok 2006 Rozpočtové absolutórium za rok 2006 EP dal zelenú budovaniu systému Galileo Rozprava o raste cien potravín (anglicky) Rozhovor: Vplyv Číny v Afrike Transplantácie orgánov Rast cien potravín - Komisia a Rada (anglicky) - audio, 15:57 Rast cien potravín - poslanci (anglicky) - audio, 25:57 Darovanie orgánov (anglicky) Systém Galileo (infoklip - anglicky)
SK
1
PHOTO
20080421PHT27180.jpg
SK
8
MULTIMEDIA
20080422MLT27355.asf
SK
9
MULTIMEDIA
20080422MLT27361.asf
SK
10
MULTIMEDIA
20080422MLT27264.wmv
SK
11
MULTIMEDIA
20080422MLT27262.wmv
-//EP//TEXT IM-PRESS 20080418IPR27081 0 NOT XML V0//SK
-//EP//TEXT IM-PRESS 20060929STO11183 0 NOT XML V0//SK
-//EP//TEXT IM-PRESS 20080422IPR27268 0 NOT XML V0//SK
-//EP//TEXT IM-PRESS 20080307IPR23504 0 NOT XML V0//SK
-//EP//TEXT IM-PRESS 20080227STO22422 0 NOT XML V0//SK
-//EP//TEXT IM-PRESS 20080418IPR27078 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
