A6-0120/2008
3.4.2008
SPRÁVA
o absolutóriu za plnenie rozpočtu Európskeho úradu pre bezpečnosť potravín za rozpočtový rok 2006
(C6‑0384/2007 – 2007/2059(DEC))
Výbor pre kontrolu rozpočtu
Spravodajca:
Hans-Peter Martin
PE 396.701v03-00
OBSAH
1.
NÁVRH ROZHODNUTIA EURÓPSKEHO PARLAMENTU...............................................3
2.
NÁVRH ROZHODNUTIA EURÓPSKEHO PARLAMENTU...............................................5
3.
NÁVRH UZNESENIA EURÓPSKEHO PARLAMENTU.....................................................7
STANOVISKO Výboru pre životné prostredie, verejné zdravie a bezpečnosť potravín 14
VÝSLEDOK ZÁVEREČNÉHO HLASOVANIA VO VÝBORE..............................................17
1.
NÁVRH ROZHODNUTIA EURÓPSKEHO PARLAMENTU
o absolutóriu za plnenie rozpočtu Európskeho úradu pre bezpečnosť potravín za rozpočtový rok 2006
( C6‑0384/2007 – 2007/2059(DEC) )
Európsky parlament ,
– so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2006
Ú. v.
EÚ C 261, 31.10.2007, s.
35. ,
– so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2006 spolu s odpoveďami agentúry
Ú. v.
EÚ C 309, 19.12.2007, s.
80 ,
– so zreteľom na odporúčanie Rady z 12. februára 2008 (5843/2008 – C6‑0084/2008 ),
– so zreteľom na Zmluvu o ES, a najmä na jej článok 276,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenia naposledy zmenené a doplnené nariadením č. 1525/2007 (Ú. v.
ES L 343, 27.12.2007, s.
9). , a najmä na jeho článok 185,
– so zreteľom na nariadenie Európskeho parlamentu a Rady (ES) č. 178/2002 z 28. januára 2002 , ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín
Ú. v.
ES L 31, 1.2.2002, s.
1.
Nariadenie naposledy zmenené a doplnené nariadením Komisie (ES) č. 575/2006 (Ú. v.
EÚ L 100, 8.4.2006, s.
3). , a najmä na jeho článok 44,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 71 a prílohu V rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín ( A6-0120/2008 ),
1. udeľuje absolutórium výkonnému riaditeľovi Európskeho úradu pre bezpečnosť potravín za plnenie rozpočtu úradu za rozpočtový rok 2006;
2. uvádza svoje poznámky v priloženom uznesení;
3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
2.
NÁVRH ROZHODNUTIA EURÓPSKEHO PARLAMENTU
o účtovnej závierke Európskeho úradu pre bezpečnosť potravín za rozpočtový rok 2006
( C6‑0384/2007 – 2007/2059(DEC) )
Európsky parlament ,
– so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2006
Ú. v.
EÚ C 261, 21.10.2007, s.
35. ,
– so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2006 spolu s odpoveďami agentúry
Ú. v.
EÚ C 309, 19.12.2007, s.
80. ,
– so zreteľom na odporúčanie Rady z 12. februára 2008 (5843/2008 – C6‑0084/2008 ),
– so zreteľom na Zmluvu o ES, a najmä na jej článok 276,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenia naposledy zmenené a doplnené nariadením č. 1525/2007 (Ú. v.
ES L 343, 27.12.2007, s.
9). , a najmä na jeho článok 185,
– so zreteľom na nariadenie Európskeho parlamentu a Rady (ES) č. 178/2002 z 28. januára 2002 , ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín
Ú. v.
ES L 31, 1.2.2002, s.
1.
Nariadenie naposledy zmenené a doplnené nariadením Komisie (ES) č. 575/2006 (Ú. v.
EÚ L 100, 8.4.2006, s.
3). , a najmä na jeho článok 44,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 71 a prílohu V rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín ( A6-0120/2008 ),
1. konštatuje, že konečná ročná účtovná závierka Európskeho úradu pre bezpečnosť potravín je prílohou správy Dvora audítorov;
2. schvaľuje účtovnú závierku Európskeho úradu pre bezpečnosť potravín za rozpočtový rok 2006;
3. poveruje svojho predsedu, aby postúpil toto rozhodnutie riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).
3.
NÁVRH UZNESENIA EURÓPSKEHO PARLAMENTU
s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2006
( C6‑0384/2007 – 2007/2059(DEC) )
Európsky parlament ,
– so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2006
Ú. v.
EÚ C 261, 31.10.2007, s.
35. ,
– so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2006 spolu s odpoveďami agentúry
Ú. v.
EÚ C 309, 19.12.2007, s.
80. ,
– so zreteľom na odporúčanie Rady z 12. februára 2008 (5843/2008 – C6‑0084/2008 ),
– so zreteľom na Zmluvu o ES, a najmä na jej článok 276,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenia naposledy zmenené a doplnené nariadením č. 1525/2007 (Ú. v.
ES L 343, 27.12.2007, s.
9). , a najmä na jeho článok 185,
– so zreteľom na nariadenie Európskeho parlamentu a Rady (ES) č. 178/2002 z 28. januára 2002 , ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín
Ú. v.
ES L 31, 1.2.2002, s.
1.
Nariadenie naposledy zmenené a doplnené nariadením Komisie (ES) č. 575/2006 (Ú. v.
EÚ L 100, 8.4.2006, s.
3). , a najmä na jeho článok 44,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 71 a prílohu V rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín ( A6-0120/2008 ),
A. keďže Dvor audítorov vyhlásil, že získal dostatočné záruky na to, že účtovná závierka za rozpočtový rok 2006 poskytuje spoľahlivé informácie a že príslušné transakcie sú zákonné a správne,
B. keďže Európsky parlament udelil riaditeľovi Európskeho úradu pre bezpečnosť potravín 24. apríla 2007 absolutórium za plnenie rozpočtu úradu za rozpočtový rok 2005
Prijaté texty, P6_TA(2007)0125 . a v uznesení, ktoré je súčasťou rozhodnutia o absolutóriu, Európsky parlament okrem iného:
· berie na vedomie, že rozpočtový rok 2005 sa vyznačoval výrazne nízkym plnením rozpočtu: využilo sa len 80% viazaných a výdavkových rozpočtových prostriedkov;
· poznamenáva, že úrad mal problémy prijať v Parme vysokokvalifikovaných vedeckých pracovníkov;
· berie a vedomie, že budovy, ktoré boli pre určené ako stále sídlo úradu, ešte stále nie sú k dispozícii a úrad si preto musel prenajať a zariadiť dočasné priestory (náklady v roku 2005: približne 3 500 000 EUR); vyzval úrad, aby spolu s Komisiou vyjasnili túto situáciu s vnútroštátnymi orgánmi, najmä v súvislosti s možnou finančnou náhradou;
Všeobecné body, ktoré sa týkajú horizontálnych problémov agentúr EÚ a majú tak význam aj pre udeľovanie absolutória každej jednotlivej agentúre
1. konštatuje, že rozpočty 24 agentúr a ostatných satelitných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 (pričom najvyšší rozpočet mala Európska agentúra pre obnovu, a to 271 000 000 EUR, a najmenší vo výške 5 000 000 EUR mala Európska policajná akadémia);
2. poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);
3. v súvislosti s Parlamentom si všíma, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Európsky dvor audítorov, ale podliehajú vnútornému postupu udeľovania absolutória);
4. preto uzatvára, že kontrolný postup/postup udeľovania absolutória sa stal ťažkopádnym a neúmerným v porovnaní s pomernou veľkosťou rozpočtov agentúr/satelitných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a satelitnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;
Zásadné pripomienky
5. požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito bodmi: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie a zamestnanci a personálna politika;
6. požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné GR a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonu;
7. požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;
8. zastáva názor, že v prípade agentúr, ktoré neustále nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a teda aj k nižším administratívnym nákladom;
9. konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení a nariadenie o rozpočtových pravidlách sú vypracované pre väčšie inštitúcie a že väčšina malých agentúr nemá dostatočnú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť plný súlad s požiadavkami;
10. nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; žiada príslušný výbor, aby rešpektoval túto úpravu a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;
11. pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že Komisia v roku 2007 nevykonala ani jedno hodnotenie; trvá na tom, že Komisia by mala predložiť najmenej 5 takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;
12. domnieva sa, že odporúčania Dvora audítorov by sa mali implementovať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;
Prezentácia oznamovaných údajov
13. konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku, ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;
14. konštatuje, že hoci v trvalých príkazoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;
15. pripomína odsek 41 svojho uznesenia z 12. apríla 2005
Uznesenie Európskeho parlamentu obsahujúce pripomienky k rozhodnutiu o udelení absolutória riaditeľovi Európskeho úradu pre bezpečnosť potravín, pokiaľ ide o plnenie jej rozpočtu v rozpočtovom roku 2003 (Ú. v.
EÚ L 196, 27.5.2005, s.
133). obsahujúci výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;
16. žiada Komisiu, aby podľa toho zmenila svoje trvalé príkazy agentúram;
17. ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a satelitné orgány a ktorý bude jasne rozlišovať:
- výročnú správu určenú pre široké publikum a týkajúcu sa operácií, činnosti a dosiahnutých výsledkov orgánu;
- účtovné závierky a správu o plnení rozpočtu;
- správu o činnosti, ktorá vychádza zo správ o činnosti predkladaných generálnymi riaditeľmi Komisie;
- vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán udeľujúci absolutórium;
Všeobecné zistenia Dvora audítorov
18. berie na vedomie zistenie Dvora audítorov (výročná správa, ods. 10.29
Ú. v.
EÚ C 273, 15.
11.
2007, s.
1. ), že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;
19. konštatuje, že na konci roku 2006 nebol účtovný systém ABAC zavedený v 14 agentúrach (výročná správa, poznámka pod čiarou k ods. 10.31);
20. berie na vedomie poznámku Dvora audítorov (výročná správa, ods. 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr (Európske stredisko pre rozvoj odborného vzdelávania (CEDEFOP), CEPOL a Európska železničná agentúra) za rozpočtový rok 2006 (2005: CEDEFOP, Európsky úrad pre bezpečnosť potravín, Európska agentúra pre obnovu);
Vnútorný audit
21. pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútornými audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi agentúry;
22. upriamuje pozornosť na výhradu uvedenú vo výročnej správe o činnosti vnútorného audítora za rok 2006:
„Vnútorný audítor Komisie nedokázal riadne plniť svoje povinnosti pridelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;
23. berie však na vedomie pripomienku vnútorného audítora v jeho správe o činnosti za rok 2006, že od roku 2007 Komisia bude prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;
24. berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala jeho príslušný výbor, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;
25. poznamenáva, že v článku 72 ods. 5 nariadenia č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby naznačili, či sa tak stalo a ak áno, ako;
26. berie na vedomie, čo sa týka schopnosti vnútorného auditu najmä vo vzťahu k malým agentúram, návrh vnútorného audítora predložený príslušnému výboru Parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;
Hodnotenie agentúr
27. pripomína spoločné stanovisko Parlamentu, Rady a Komisie
Dokument Rady DS 605/1/07 rev1. prerokované počas zmierovacieho konania pred Radou ECOFIN o rozpočte z 13. júla 2007 požadujúce i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;
Disciplinárne konanie
28. konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že IDOC (vyšetrovací a disciplinárny úrad) Komisie nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;
Návrh medziinštitucionálnej dohody
29. pripomína návrh Komisie na medziinštitucionálnu dohodu o operačnom rámci pre európske regulačné agentúry ( KOM(2005)0059 ), na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe z roku 2006 (odsek 3.1, KOM(2007)0274 ), že hoci sa rokovania prerušili po uverejnení návrhu, diskusie o podstate sa v Rade obnovili koncom roku 2006; vyjadruje poľutovanie nad tým, že sa nepodarilo dosiahnuť ďalší pokrok smerom k prijatiu;
30. víta preto záväzok Komisie na predloženie oznámenia o budúcnosti regulačných agentúr počas roka 2008;
Samofinancované agentúry
31. pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:
peňažné prostriedky a peňažné ekvivalenty Úradu pre harmonizáciu vnútorného trhu (OHIM): 281 miliónov EUR;
peňažné prostriedky a peňažné ekvivalenty Úradu Spoločenstva pre odrody rastlín (CPVO): 18 miliónov EUR
Zdroj: Osobitná správa EDA. ;
Osobitné body
32. poznamenáva, že rok 2006 bol štvrtým funkčným rokom úradu prvým rokom po jeho presťahovaní do trvalého sídla v Parme;
33. zdôrazňuje úlohu úradu pri poskytovaní nezávislého vedeckého poradenstva vo všetkých otázkach s priamym alebo nepriamym vplyvom na bezpečnosť potravín vrátane zdravia a dobrých životných podmienok zvierat a ochrany rastlín; uznáva významný pokrok a konštatuje, že na základe 323 žiadostí o vedecké stanovisko predložených úradu v roku 2006 bolo prijatých a zverejnených 132 stanovísk a 4 správy;
34. vyjadruje spokojnosť s plnením rozpočtových riadkov za rok 2006, pričom však plnenie rozpočtu ukazuje, že úrad ešte stále potrebuje stabilizovať svoje štruktúry;
35. poznamenáva, že nedostatočné čerpanie platobných prostriedkov v roku 2006 je spojené najmä s problémami úradu pri nábore vysokokvalifikovaných vedeckých pracovníkov do Parmy; zdôrazňuje, že do konca roka 2006 boli obsadené len dve tretiny z 250 voľných miest podľa plánu stavu zamestnancov tohto úradu; zdôrazňuje že nedostatok pracovníkov má za následok nižšiu úroveň čerpania prevádzkových prostriedkov;
36. berie na vedomie poznámku Dvora audítorov v správe za rok 2006, že za rok 2006 predstavovala úroveň platieb 56 % rozpočtových prostriedkov v prípade administratívnych výdavkov (hlava II) a 50 % v prípade prevádzkových výdavkov (hlava III); 20 % rozpočtových prostriedkov prenesených z roku 2005 bolo zrušených koncom roka 2006; došlo k vysokému počtu presunov s vysokou koncentráciou na konci roka, takže rozpočtová zásada špecifikácie nebola prísne dodržaná;
37. berie na vedomie ďalšiu poznámku Dvora audítorov, že úrad neuskutočnil komplexné hodnotenie rizika, nestanovil vhodné ukazovatele výkonnosti a nezdokumentoval systémy a postupy vnútornej kontroly svojich činností, čím zabránil zavedeniu účinnej politiky riadenia rizika, ktorá je nevyhnutná pre rozpočtové hospodárenie založené na činnostiach;
38. na základe účtovnej závierky konštatuje hotovostné aktíva vo výške 10,6 milióna EUR, nerozdelené príjmy vo výške 3,68 milióna EUR a hospodársky výsledok 1,1 milióna EUR;
39. berie na vedomie vyhlásenie v prílohe účtovnej závierky, že v roku 2007 bude Komisii vrátená suma 2,7 milióna EUR, ktorá zodpovedá zrušenému zálohovému financovaniu a bankovému úroku (výsledok za rok 2005);
40. ďalej berie na vedomie globálny presun vo výške 6,9 milióna EUR schválený (výročná správa o činnosti) správnou radou v septembri 2006 s cieľom prispôsobiť dostupné rozpočtové prostriedky skutočným potrebám a vyhnúť sa prebytku na konci roka z dôvodu nižšieho než očakávaného náboru zamestnancov a oneskorení v realizácii grantov na vedeckú spoluprácu;
41. na základe výročnej správy o činnosti úradu berie na vedomie, že v septembri 2006 bol vymenovaný nový výkonný riaditeľ a v októbri 2006 nový vnútorný audítor.
3.3.2008
STANOVISKO Výboru pre životné prostredie, verejné zdravie a bezpečnosť potravín
pre Výbor pre kontrolu rozpočtu
k absolutóriu za plnenie rozpočtu Európskej úrad pre bezpečnosť potravín za rozpočtový rok 2006
( C6-0384/2007 - 2007/2059(DEC) )
Spravodajkyňa výboru požiadaného o stanovisko: Jutta Haug
NÁVRHY
Výbor pre životné prostredie, verejné zdravie a bezpečnosť potravín vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto návrhy:
1. poznamenáva, že rok 2006 bol štvrtým funkčným rokom Európskeho úradu pre bezpečnosť potravín (EFSA) a prvým rokom po jeho presťahovaní do trvalého sídla v Parme;
2. zdôrazňuje úlohu EFSA pri poskytovaní nezávislého vedeckého poradenstva vo všetkých otázkach s priamym alebo nepriamym vplyvom na bezpečnosť potravín vrátane zdravia a dobrých životných podmienok zvierat a ochrany rastlín; uznáva významný pokrok a konštatuje, že na základe 323 žiadostí o vedecké stanovisko predložených úradu EFSA v roku 2006 bolo prijatých a zverejnených 132 stanovísk a 4 správy;
3. vyjadruje spokojnosť s plnením rozpočtových riadkov za rok 2006, pričom však plnenie rozpočtu ukazuje, že EFSA stále potrebuje upevniť svoje štruktúry;
4. pripomína správu Dvora audítorov o overení ročnej účtovnej uzávierky EFSA za rok 2006, ako aj odpovede úradu; poznamenáva, že nedostatočné čerpanie platobných prostriedkov v roku 2006 je spojené najmä s problémami úradu EFSA pri prijímaní vysokokvalifikovaných vedeckých pracovníkov do Parmy; zdôrazňuje, že do konca roka 2006 boli obsadené len dve tretiny z 250 voľných miest podľa plánu stavu zamestnancov tohto úradu; zdôrazňuje že nedostatok pracovníkov má za následok nižšiu úroveň čerpania prevádzkových prostriedkov;
5. na základe dostupných údajov zastáva názor, že výkonnému riaditeľovi EFSA možno udeliť absolutórium za plnenie rozpočtu EFSA za rozpočtový rok 2006.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
26.2.2008
Výsledok záverečného hlasovania
+:
–:
0:
50
1
Poslanci prítomní na záverečnom hlasovaní
Adamos Adamou, Margrete Auken, Pilar Ayuso, Johannes Blokland, John Bowis, Magor Imre Csibi, Chris Davies, Avril Doyle, Mojca Drčar Murko, Edite Estrela, Jill Evans, Matthias Groote, Françoise Grossetête, Cristina Gutiérrez-Cortines, Satu Hassi, Gyula Hegyi, Jens Holm, Marie Anne Isler Béguin, Dan Jørgensen, Christa Klaß, Eija-Riitta Korhola, Holger Krahmer, Urszula Krupa, Aldis Kušķis, Peter Liese, Linda McAvan, Roberto Musacchio, Riitta Myller, Miroslav Ouzký, Vladko Todorov Panayotov, Vittorio Prodi, Guido Sacconi, Karin Scheele, Carl Schlyter, Richard Seeber, María Sornosa Martínez, Antonios Trakatellis, Evangelia Tzampazi, Thomas Ulmer, Marcello Vernola, Anja Weisgerber, Åsa Westlund, Anders Wijkman, Glenis Willmott
Náhradníci prítomní na záverečnom hlasovaní
Kathalijne Maria Buitenweg, Philip Bushill-Matthews, Hélène Goudin, Genowefa Grabowska, Jutta Haug, Johannes Lebech, Lambert van Nistelrooij
VÝSLEDOK ZÁVEREČNÉHO HLASOVANIA VO VÝBORE
Dátum prijatia
26.3.2008
Výsledok záverečného hlasovania
+:
–:
0:
27
3
4
Poslanci prítomní na záverečnom hlasovaní
Jean-Pierre Audy, Herbert Bösch, Costas Botopoulos, Mogens Camre, Paulo Casaca, Jorgo Chatzimarkakis, Antonio De Blasio, Esther De Lange, Petr Duchoň, James Elles, Szabolcs Fazakas, Markus Ferber, Christofer Fjellner, Ingeborg Gräßle, Dan Jørgensen, Rodi Kratsa-Tsagaropoulou, Bogusław Liberadzki, Nils Lundgren, Marusya Ivanova Lyubcheva, Hans-Peter Martin, Ashley Mote, Jan Mulder, Bill Newton Dunn, Borut Pahor, Bart Staes, Jeffrey Titford, Kyösti Virrankoski, Janusz Wojciechowski
Náhradníci prítomní na záverečnom hlasovaní
Salvador Garriga Polledo, Edit Herczog, Cătălin-Ioan Nechifor, Dumitru Oprea, Pierre Pribetich, Margarita Starkevičiūtė
