Politika, láska, vojny ... poslanci a ich knihy
Inštitúcie
2008-08-06 - 18:11
Toto leto možno siahnete po knihe bývalého generálneho tajomníka EP Práca politikov je častokrát o prejavoch a presviedčaní ľudí.
Nielen prostredníctvom rozhlasu či televízie, ale aj takpovediac "na papieri".
Nie je preto žiadnym prekvapením, že aj medzi europoslancami nájdeme viacero autorov kníh či publikácií.
Niektorí z nich vás možno zaujmú natoľko, že si ich diela prečítate cez leto.
Bývalý generálny tajomník Európskeho parlamentu Julian Priestly vydal prednedávnom knihu s názvom "Šesť bitiek, ktoré formovali Parlament Európy".
Autor v nej poukazuje na rastúci vplyv Európskeho parlamentu, ktorý administratívne viedol celé jedno desaťročie.
Bývalí premiéri
Keďže však takmer každý poslanec už vydal nejaké to dielo, rozhodli sme sa vytvoriť niekoľko kategórií s názornými príkladmi.
Prvou z nich sú poslanci EP, ktorí boli v minulosti predsedami vlád.
To je prípad Guntarsa Krastsa z Lotyšska, Poula Nyrupa Rasmussena z Dánska, Slovinca Lojzeho Peterleho, Poliaka Jerzyho Buzejka, Michela Rocarda z Francúzska či Jeana-Luca Dehaena z Belgicka.
Medzinárodná politika
Viacerí poslanci sa tiež venujú otázke Európy a medzinárodnej politiky.
Češka Jana Hybášková tak v knihe "Čekání na válku" zverejnila svoje zážitky z Kuvajtu, kde pôsobila ako veľvyslankyňa.
Irackej vojne sa zas venoval fínsky poslanec Hannu Takkula.
Francúz Alain Lipetz a jeho dánsky kolega Dan Jorgensen vydali publikácie o ekológii.
Nedávno zosnulý Bronislaw Geremek z Poľska je zas spoluautorom knihy "Vízie Európy".
Estónsky disident z 80-tych rokov Tunne Kelam sa skôr zameriava na fotografovanie.
V roku 2002 vydal fotoalbum, ktorý obrazom zachytáva estónsku cestu k samostatnosti.
Násilie na ženách, aj dvojitá identita
Niektorí poslanci sa preslávili vďaka konkrétnej aktivite, ktorej sa venujú dlhodobo.
Napríklad Švédka Maria Carlshamre napísala knihu o domácom násilí páchanom na ženách a Slovinec Miha Brejc sa venoval úlohe juhoslovanskej tajnej službe pri vzniku nezávislého Slovinska.
Nemecký poslanec Cem Özdemir sa zameriava skôr na problematiku dvojitej identity.
Píše z osobnej skúsenosti o tom, aké je to byť Nemcom a zároveň Turkom.
Populárny žáner
K populárnej literatúre majú bližšie napríklad Michael Cramer z Nemecka či Katalin Levai z Maďarska.
Prvý menovaný vydal v roku 2007 knihu o svoje cyklistickej túre pozdĺž bývalej hranice medzi východným a západným Nemeckom.
Maďarská poslankyňa sa zas preslávila dielami s jemne erotickým nádychom.
Vedecká literatúra
V poslaneckých radoch nájdeme aj expertov z rôznych vedeckých oblastí.
Bulhar Vladko Todorov Panayotov vydal niekoľko učebníc o chemickej kybernetike.
Kým Slovinka Romana Jordan Cizelj sa vo svojom diele venuje tomu, aké to je byť fyzičkou, Portugalčanka Edite Estrela je aj vďaka svojim publikáciám známou odborníčkou na pravopis.
20080717STO34624 Nájdite si svojho poslanca
SK
1
PHOTO
20080715PHT34303.jpg
SK
2
LINK
/members.do?language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
