Významné európske mestá: Berlín
Inštitúcie
2007-03-28 - 17:15
Berlín má za sebou bohatú históriu
V druhej časti našej série o mestách, ktoré sa najčastejšie spomínajú v súvislosti s budovaním Európy, si priblížime metropolu Nemecka Berlín.
Práve tu sa totiž najvypuklejšie prejavovalo rozdelenie Európy, ktorého symbolom bol Berlínsky múr.
Toto mesto však nepoukazuje len na minulosť.
Minulý týždeň tu bola podpísaná Berlínska deklarácia, ktorá načrtáva víziu smerovania Únie do budúcnosti.
Dvadsiate storočia neprinieslo Berlínu veľa príležitostí, na ktoré by mohli byť jeho obyvatelia hrdí.
Bolo to hlavné mesto nacistickej Tretej ríše a po vojne sa stalo symbolom rozdelenia Európy.
Svitlo však aj na lepšie časy.
Berlínsky múr
Deviateho novembra 1989 sa otvorili brány Berlínskeho múru pre širokú verejnosť.
Stalo sa tak vôbec prvýkrát od jeho vybudovania v roku 1961.
Múr dlhý 155 kilometrov, vysoký viac než tri metre a široký 1,2 metra zmizol spoločne s kolapsom komunistických režimov v strednej a východnej Európe.
O necelý rok, 3. októbra 1990 sa zároveň skončilo aj rozdelenie Nemecka.
Zjednotením jeho východnej a západnej časti sa Európska únia vlastne prvýkrát rozšírila o ex-komunistickú krajinu.
Zaujímavosťou je aj fakt, že Willy Brandt, primátor západného Berlína v rokoch 1957 -1966 a tiež neskorší západonemecký kancelár, pôsobil v rokoch 1979 až 1983 v Európskom parlamente.
Dnes je Berlín moderným kozmopolitným mestom s približne 3,4 miliónmi obyvateľov.
Napriek obrovskej premene po zjednotení Nemecka, tu však stále nájdeme dedičstvo štyridsaťročnej izolácie.
Nezamestnanosť tu dosahuje až 17.5 percent.
Miesto samitov
V marci 1999 toto európske veľkomesto hostilo samit lídrov EÚ.
Práve na tomto stretnutí sa dosiahla dohoda o Agende 2000, teda opatreniach, ktoré mali zreformovať spoločnú poľnohospodársku politiku EÚ.
Agenda ďalej menila pravidlá pre využívanie kohéznych a sociálnych fondov a Únii tiež poskytla finančný rámec na nasledujúce sedemročné obdobie.
Uplynulú nedeľu sa Berlín opäť stal miestom stretnutia vrcholných predstaviteľov EÚ.
Lídri dnes už 27 krajín tu spoločne schválili Berlínsku deklaráciu.
Tento dokument pripomína hodnoty na ktorých vyrástla Únia a upriamuje pozornosť na výzvy, pred ktorými Európa stojí.
20070323STO04514 Berlínska deklarácia Berlínsky samit 1999 (anglicky) Viac o Berlíne (anglicky) Významné európske mestá: Lisabon
SK
1
PHOTO
20070328PHT04759.jpg
SK
2
LINK
http://www.eu2007.de/de/News/download_docs/Maerz/0324-RAA/Slovak.pdf
SK
3
LINK
/summits/ber1_en.htm
SK
4
LINK
http://www.berlin.de/english/
-//EP//TEXT IM-PRESS 20070205STO02703 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
