KONEČNÉ ZNENIE
A6-0037/2004
25.11.2004
*
SPRÁVA
o návrhu nariadenia Rady, ktorým sa mení a dopĺňa nariadenie (ES) č. 850/98, týkajúce sa ochrany hlbokomorských koralových útesov pred účinkami rybolovu vykonávaného vlečnými sieťami v určitých oblastiach Atlantického oceánu
(KOM(2004)0058 – C5‑0074/2004 – 2004/0020(CNS))
Výbor pre rybné hospodárstvo
Spravodajca:
Sérgio Ribeiro
PE 347.075
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo napomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................8
STANOVISKO VÝBORU PRE ŽIVOTNÉ PROSTREDIE, VEREJNÉ ZDRAVIE A BEZPEČNOSŤ POTRAVÍN 12
POSTUP...................................................................................................................................18
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES) č. 850/98, týkajúce sa ochrany hlbokomorských koralových útesov pred účinkami rybolovu vykonávaného vlečnými sieťami v určitých oblastiach Atlantického oceánu
( KOM(2004)0058 – C5‑0074/2004 – 2004/0020(CNS) )
(Konzultačný postup)
Európsky parlament ,
– so zreteľom na návrh Komisie predložený Rade ( KOM(2004)0058 )
Zatiaľ neuverejnené v úradnom vestníku. ,
– so zreteľom na článok 37 Zmluvy o ES, v súlade s ktorým Rada konzultovala s Parlamentom (C6‑0000/2004),
– so zreteľom na článok 51 rokovacieho poriadku,
– so zreteľom na správu Výboru pre rybné hospodárstvo a stanovisko Výboru pre životné prostredie, verejné zdravie a bezpečnosť potravín ( A6‑0037/2004 ),
1. schvaľuje zmenené a doplnené znenie návrhu Komisie;
2. vyzýva Komisiu, aby zodpovedajúco zmenila svoj návrh, v súlade s článkom 250 odsekom 2 Zmluvy o ES;
3. vyzýva Radu, aby oznámila Parlamentu, či má v úmysle odstúpiť od textu schváleného Parlamentom;
4. žiada Radu o opätovnú konzultáciu s Parlamentom, ak mieni podstatne pozmeniť a doplniť návrh Komisie;
5. poveruje predsedu, aby túto pozíciu odovzdal Rade a Komisii.
Text navrhnutý Komisiou
Pozmeňujúce a doplňujúce návrhy Parlamentu
Pozmeňujúci a doplňujúci návrh
1
Odôvodnenie 1a (nové)
1(a) Článok 2 nariadenia (ES) č. 2371/2002 tiež ustanovuje, že zásady dobrého spravovania,, ktorými by sa mala riadiť spoločná politika v oblasti rybného hospodárstva, zahŕňajú rozhodovací proces založený na spoľahlivých vedeckých poznatkoch a širokom zapojení všetkých zúčastnených subjektov na všetkých úrovniach.
To znamená, že s regionálnymi poradnými radami sa konzultuje o riadení rybolovu v tých oblastiach, v ktorých sa navrhujú opatrenia Spoločenstva na riešenie otázok ochrany a riadenia.
Odôvodnenie
Bolo by vhodné použiť odkaz na procedurálne požiadavky rámcového nariadenia (ES) č. 2371/2002 pre spoločnú politiku v oblasti rybolovu.
Pozmeňujúci a doplňujúci návrh
2
Odôvodnenie 3a (nové)
(3a) Ochrana týchto oblastí pred negatívnym vplyvom rybolovu je úplne v súlade s článkami 5 a 6 Dohody OSN o stavoch zásob rýb, a aj sa podľa nich vyžaduje, a to predovšetkým podľa ustanovení požadujúcich uplatňovanie preventívneho prístupu a ochrany biologickej diverzity v morskom prostredí.
Pozmeňujúci a doplňujúci návrh
3
Odôvodnenie 4
(4) Vedecké štúdie dokazujú, že regenerácia týchto biotopov zo škôd spôsobených používaním vlečných sietí ťahaných po morskom dne je buď nemožná, alebo veľmi zložitá a pomalá.
Je preto žiadúce zakázať používanie vlečných sietí ťahaných po morskom dne a podobného náradia v oblastiach, kde sú tieto biotopy zachované v dobrom stave.
(4) Vedecké štúdie dokazujú, že regenerácia týchto biotopov zo škôd spôsobených používaním vlečných sietí ťahaných po morskom dne je buď nemožná, alebo veľmi zložitá a pomalá.
Je preto žiadúce zakázať používanie rybárskeho náradia, ktoré môže spôsobiť vážne škody na koralových útesoch v oblastiach, kde sú tieto biotopy zachované v dobrom stave.
Odôvodnenie
Je potrebné jasne stanoviť, že opatrenia Komisie sa vzťahujú na rybárske náradie, ktoré poškodzuje koralové útesy.
Pozmeňujúci a doplňujúci návrh
4
Článok 1
Článok 30 odsek 4a (nový) (nariadenie (ES) č. 850/98)
4a.
Vykonávanie odseku 4 musí byť prekonzultované s regionálnymi poradnými radami.
Odôvodnenie
Bolo by vhodné použiť odkaz na rámcové nariadenie Rady (ES) č. 2371/2002 pre novú spoločnú politiku v oblasti rybného hospodárstva.
Pozmeňujúci a doplňujúci návrh 5
Článok 30, odsek 4b (nový) (nariadenie Rady (ES) č. 850/98)
4b.
Zákaz stanovený v odseku 4 a definícia koordinátov uvedených v pododsekoch a) a b) odseku 4 budú zrevidované na základe nových dostupných vedeckých informácií dva roky po nadobudnutí účinnosti.
Odôvodnenie
Komisia vo svojom návrhu vychádza z niekoľkých relatívne nejednoznačných vedeckých správ. Tieto štúdie my mohli byť ukončené v priebehu dvoch rokov a potom by malo byť možné presnejšie definovať oblasti a posúdiť, aký pokrok sa podarilo dosiahnuť pri ochrane morského dna.
DÔVODOVÁ SPRÁVA
Účel
Zámerom návrhu Komisie je ochrana atlantických hlbokomorských koralových útesov pred vplyvom rybolovu vykonávaného vlečnými sieťami v určitých oblastiach Atlantického oceánu, pri Azorských ostrovoch, Madeire a Kanárskych ostrovoch.
V záujme dosiahnutia tohto cieľa Komisia navrhuje začleniť do existujúceho nariadenia o technických opatreniach (nariadenie (ES) č. 850/98) formou zmeny a doplnenia zákaz používania vlečných sietí v daných oblastiach.
Ako je uvedené v článku 2 ods. 1 nariadenia (ES) č. 2371/2002, „spoločná politika rybného hospodárstva zaručí také využívanie živých vodných zdrojov, ktoré umožní trvalo udržateľné hospodárske, environmentálne a sociálne podmienky“, čo je cieľ, s ktorým sa spravodajca stotožňuje a ktorý so sebou prináša potrebu dôkladne posúdiť hospodárske, environmentálne a sociálne vplyvy navrhovanej legislatívy v oblasti spoločnej politiky rybného hospodárstva.
Princíp ochrany životného prostredia však nie je možné prijať bezvýhradne a bezpodmienečne na základe neobmedzenej, nevyváženej a neprimeranej zásady prevencie, ktorá by znemožnila alebo drasticky obmedzila využívanie zdrojov prostredníctvom rybolovu.
S ohľadom na životné prostredie je potrebné vynaložiť všetko úsilie na zminimalizovanie vplyvu rybolovných činností na morské ekosystémy.
Nesmieme však pritom zabúdať, že vplyv naň majú aj iné činnosti, ako sú námorná doprava a znečistenie.
Z hospodárskeho a sociálneho hľadiska je potrebné mať na pamäti, že oblasti, ktorých sa navrhované nariadenie týka, sú veľmi citlivými okrajovými regiónmi s nestabilným hospodárstvom, v ktorých môže rybolov a tradičné rybárske komunity tvoriť viac ako 10% aktívneho obyvateľstva, ako je to na Azorských ostrovoch.
Hoci spravodajca plne podporuje zámer chrániť hlbokomorské koralové útesy, ktoré sú ohrozenými a zraniteľnými biotopmi vyžadujúcimi si osobitnú ochranu (čo bolo uznané v Konvencii OSPAR a UNICPOLOS) v daných oblastiach, nie je presvedčený, že najlepším spôsobom na zaručenie takejto ochrany je zmena a doplnenie nariadenia o technických opatreniach - to by mala byť až posledná možnosť.
Je potrebné zdôrazniť, že členským štátom sa prostredníctvom národnej jurisdikcie pre výhradné hospodárske zóny darí riadiť a zachovávať zdroje vo vlastných vodách.
Súčasne nesmieme zabudnúť, že sú to práve členské štáty, kto má najlepší prehľad o stavoch rýb vo svojich vodách a o špecifických ekosystémoch, na ktoré sa niekedy útočí, keď sa pri otváraní prístupu pre flotily iných krajín zvyšuje tlak na rybolovné zdroje.
Platí to predovšetkým pre Portugalsko a Španielsko, ktorým reforma spoločnej politiky rybného hospodárstva priniesla skončenie platnosti výnimiek o prístupe do vôd, ktoré boli stanovené v ich prístupových zmluvách.
Ako Komisia uvádza vo vysvetľujúcom memorande, „vo vodách Spoločenstva v okolí Azorských ostrovov, Madeiry a Kanárskych ostrovov sa nachádza viacero známych alebo potenciálnych hlbokomorských biotopov, ktoré boli doteraz chránené pred rybolovom pomocou vlečných sietí vďaka osobitnému režimu prístupu definovanému v nariadení Rady (ES) č. 2027/95 .
Keďže tento osobitný režim prestane platiť v roku 2004, je teraz dôležité zabezpečiť pokračujúcu ochranu týchto oblastí ako súčasť legislatívy Spoločenstva“.
Spravodajca by chcel zdôrazniť, že donedávna boli dané hlbokomorské biotopy - koralové zhluky, termálne pramene a karbonátové vyvýšeniny - chránené španielskymi a portugalskými národnými zákazmi používania vlečných sietí, ako aj obmedzeniami prístupu iných členských štátov do daných vôd.
Obmedzenia prístupu vychádzali z výhradných hospodárskych zón pridelených pre tieto krajiny.
Spravodajca sa z tohto dôvodu obáva, že pridelenie výhradnej právomoci v oblasti „ochrany morských biologických zdrojov“ podľa článku 12 Zmluvy o ústave, ktorej ratifikácia v súčasnosti prebieha, by mohlo viesť k marginalizácii právomocí národných a regionálnych orgánov, ktoré v minulosti dokázali úspešne chrániť zdroje, ktoré sú ohrozené a ktoré majú byť chránené.
Podľa článku 9 rámcového nariadenia (ES) č. 2371/2002 môžu členské štáty prijať nediskriminačné opatrenia na ochranu a riadenie rybolovných zdrojov a na minimalizáciu vplyvu rybolovu na zachovanie morských ekosystémov v rámci zón, v ktorých majú výhradné rybolovné práva, za predpokladu, že Spoločenstvo neprijalo opatrenia týkajúce sa ochrany a riadenia konkrétne v tejto oblasti.
Toto ustanovenie by sa nemalo interpretovať ako nerešpektovanie národných ustanovení alebo ustanovení týkajúcich sa výhradných národných zón zo strany Spoločenstva pri prijímaní technických opatrení na ochranu týchto oblastí.
Pre spravodajcu sa zásadná otázka návrhu týka vzťahu medzi právomocami Spoločenstva a členských štátov v oblasti spoločnej politiky rybného hospodárstva.
V súvislosti s vhodnosťou ochranných opatrení, ktoré majú byť zvolené v rámci novej spoločnej politiky v oblasti rybného hospodárstva, prináša návrh Komisie dôležité principiálne otázky týkajúce sa potreby rešpektovať národnú jurisdikciu výhradných hospodárskych zón.
Nesmieme zabúdať, že dôvodom existencie výhradných národných pobrežných zón obmedzených na tradičný rybolov je zachovanie tradičného rybolovu v týchto ekologicky citlivých oblastiach.
V záujme prijatia správnych opatrení Spoločenstva na ochranu európskych hlbokomorských koralových útesov je nevyhnutné, aby sa riadenie daných oblastí včas a pravidelne prekonzultovalo so všetkými zainteresovanými stranami a v budúcnosti s regionálnymi poradnými radami.
Spravodajca preto považuje za vhodnejšie definovať oblasti, v ktorých platí zákaz, ako tri konkrétne výhradné hospodárske zóny pri Azorských ostrovoch, Madeire a Kanárskych ostrovoch, ako sú definované v nariadení č. 2027/95.
Stav koralových útesov ako súčasť širšieho európskeho problému
Koralové útesy vytvárajú domov pre kolónie druhu Lophelia pertusa a iné druhy studenovodných koralov a sú biotopom pre rôzne druhy väčších prisadnutých alebo poloprisadnutých bezstavovcov, akými sú hubky a hviezdice.
Útesy pomáhajú zachovať 300 rôznych druhov organizmov vrátane hlbokomorských rýb a sú kľúčové pre reprodukčný cyklus rýb.
Hustota výskytu rýb v daných oblastiach sa nezdá byť vyššia ako v okolí.
Ich význam a význam ďalších koralových útesov však aj napriek tomu treba oceniť.
Odhaduje sa, že 65% morských druhov rýb v niektorom zo štádií vývinu závisí od koralových útesov.
V čase, keď sa stavy niektorých rýb kriticky znižujú, by sme nemali ignorovať úlohu, ktorú tieto biotopy zohrávajú pri zachovaní morského životného prostredia.
Citlivosť biotopov studenovodných koralových útesov bola uznaná pri viacerých príležitostiach, napríklad v Deklarácii spoločného stretnutia ministrov komisie OSPAR a helsinskej komisie z júna 2003, ako aj vo viacerých správach ICES.
Hlbokomorské biotopy sú tiež definované ako biotopy s významom pre Spoločenstvo v takzvanej smernici o biotopoch (smernica 92/43/ES z 21. mája 1992).
Návrh Komisie je súčasťou širšieho plánu ochrany európskych koralových útesov, ktorému predchádzal zákaz používať vlečné siete ťahané po dne v oblasti severozápadne od Škótska, v takzvaných „Darwinových vyvýšeninách“, a ktorý vychádza z nariadenia Rady (ES) č. 602/2004 z marca 2004, ktorým sa mení a dopĺňa nariadenie (ES) č. 850/98 na ochranu rybolovných zdrojov prostredníctvom technických opatrení na ochranu mláďat morských organizmov.
Tomuto rozhodnutiu predchádzali núdzové opatrenia Spoločenstva podľa článku 7 nariadenia (ES) č. 2371/2002.
Vzhľadom na dôležitosť ochrany hlbokomorských koralových útesov spravodajca podporuje zámer Komisie vytvoriť komplexnú stratégiu ochrany európskych koralových útesov.
Má však záujem o to, aby boli prijaté opatrenia správne a aby bolo do celého procesu plne zapojené odvetvie rybného hospodárstva.
Riziká pre oblasti
V správe ICES o riadení hlbokomorského rybolovu za rok 2000 sa uvádza, že rybolov využívajúci ťahanie sietí po dne má obzvlášť ničivý vplyv na podmorské vrchy, hlbokomorské dno a úpätie kontinentálneho šelfu, ktoré sú vo všeobecnosti citlivé.
Na druhej strane sa v nej však tiež uvádza, že vplyv rybárskeho náradia ťahaného po dne na hlbokomorské dno je len veľmi málo preskúmaný.
Doterajší výskum sa zameriaval na vplyv náradia na podmorské vrchy a určité oblasti kontinentálnych úpätí, ale neuskutočňuje sa žiadne systematické skúmanie vplyvu na hlbokomorské dno.
Podľa správy ICES za rok 2002 dostupné informácie dokazujú, že k rybolovu pomocou vlečných sietí ťahaných po dne skutočne dochádza aj v oblastiach hlbokomorských biogénnych biotopov.
V správe ICES sa ako jediná overená metóda predchádzania poškodeniu biogénnych hlbokomorských útesov rybolovom odporúča zakázať používanie vlečného náradia, ktoré môže ohroziť dno, v určitých oblastiach.
Komisia potvrdila, že podľa jej informácií sa v oblasti pri Azorských ostrovoch, Madeire a Kanárskych ostrovoch v súčasnosti neuskutočňuje žiadny rybolov pomocou vlečných sietí ťahaných po dne.
Spravodajca po konzultácii zastáva názor, že zákaz by mal byť rozšírený tak, aby zahŕňal aj rybárske náradie, ktoré môže vážne poškodiť hlbokomorské koralové útesy, najmä žiabrové siete ťahané po morskom dne.
Návrh Komisie a dočasné opatrenia, ktoré Komisia navrhuje
Cieľom návrhu Komisie je zmena a doplnenie článku 30 nariadenia (ES) č. 850/98, ktorá by zakázala používanie sietí ťahaných po dne a podobných sietí, ktoré prichádzajú do kontaktu s morským dnom, v oblasti Azorských ostrovov, Madeiry a Kanárskych ostrovov, definovanej zemepisnou šírkou a dĺžkou.
Okrem tohto návrhu z 3. februára 2004 Komisia 16. augusta 2004 navrhla dočasné opatrenia na ochranu týchto oblastí.
Dočasné opatrenia sú navrhnuté ako zmena a doplnenie nariadenia (ES) č. 2287/2003, ktoré stanovuje technické podmienky rybolovu a má sa uplatňovať od roku 2004.
Zákaz sa týka len určitých druhov rybolovnej činnosti.
Podľa Komisie nevyplývajú z návrhov pre odvetvie rybného hospodárstva žiadne vážne dôsledky, pretože zákaz rybolovu pomocou vlečných sietí ťahaných po dne už existuje a navrhovaný zákaz sa bude týkať len náradia, ktoré prichádza do kontaktu s morským dnom.
Spravodajca uznáva potrebu vyhnúť sa odkladu prijatia opatrení na ochranu životného prostredia (oblasť mimo 100-míľových hraníc výhradných hospodárskych zón pri Azorských ostrovoch, Madeire a Kanárskych ostrovoch zostala po skončení špeciálneho režimu prístupu stanoveného v nariadení (ES) č. 2027/95 nechránená), je však prekvapený, že Komisia navrhla tieto dočasné opatrenia, pretože medzi 3. februárom a 16. augustom nedošlo k žiadnej zmene okolností, ktorá by opodstatnila náhle alebo núdzové konanie.
Spravodajca vyjadruje poľutovanie nad tým, že Komisia konala unáhlene v prebiehajúcom inštitucionálnom postupe, v ktorom bude Parlament zohrávať svoju úlohu až do konca, čo je jeho právo a zároveň povinnosť.
17.11.2004
STANOVISKO VÝBORU PRE ŽIVOTNÉ PROSTREDIE, VEREJNÉ ZDRAVIE A BEZPEČNOSŤ POTRAVÍN
pre Výbor pre rybné hospodárstvo
k návrhu nariadenia Rady, ktorým sa mení a dopĺňa nariadenie (ES) č. 850/98 vzhľadom na ochranu hlbokomorských koralových útesov pred účinkami rybolovu vykonávaného vlečnými sieťami v určitých oblastiach Atlantického oceánu
( KOM(2004)0058 – C5‑0074/2004 – 2004/0020(CNS) )
Navrhovateľka:
Satu Hassi
KRÁTKE ODÔVODNENIE
Komisia navrhuje zakázať používanie dnových vlečných sietí alebo akéhokoľvek iného výstroja, ktorý prichádza do kontaktu s morským dnom, vo vodách v oblasti Kanárskych ostrovov, Madeiry a Azorských ostrovov.
Tento zákaz má slúžiť na ochranu tých hlbokomorských biotopov, ktoré tvoria zhluky hlbokomorských koralov ( Lophelia pertusa ), termálne pramene a karbonátové usadeniny, keďže je známe, že tieto biotopy sú významnými predstaviteľmi morskej biologickej diverzity a sú veľmi citlivé na poškodenie fyzickým kontaktom s rybárskym výstrojom.
Nové základné nariadenie Spoločnej politiky v oblasti rybného hospodárstva
Nariadenie (ES) č. 2371/2002 výslovne požaduje, aby Spoločenstvo prijalo opatrenia na zníženie vplyvu rybolovu na životné prostredie.
Návrh Komisie by mal preto Parlament uvítať, Rada rýchlo prijať a následne by ho mali uplatniť členské štáty.
Ochrana hlbokomorských koralov a iných citlivých hlbokomorských biotopov sa celosvetovo stáva predmetom zvýšeného záujmu vedeckej obce.
Medzinárodná rada pre výskum mora (ICES) odporúča v správe pripravenej pre helsinskú komisiu, komisiu OSPAR a generálne riaditeľstvo Európskej komisie pre rybné hospodárstvo, že „ jedinou overenou metódou, ako zabrániť poškodeniu hlbokomorských biogénnych útesov rybárskou činnosťou, je zakázať v určitých oblastiach používanie vlečných sietí, ktoré môžu prísť do kontaktu s morským dnom“.
Správa poradného výboru ICES o ekosystémoch.
Správa ICES o výskume č. 254.
Medzinárodná rada pre výskum mora, december 2002, str. 28.
Konajúc na základe odporúčania ICES sa Európske spoločenstvo a príslušné členské štáty spoločne s ostatnými zmluvnými stranami Dohovoru o ochrane morského prostredia severovýchodného Atlantiku z Osla a Paríža zaviazali „ prijať okamžité opatrenia na ochranu koralových útesov pred ďalším poškodzovaním v dôsledku používania aktívneho rybárskeho výstroja na útesoch“.
Okrem toho zabezpečíme, že do roku 2005 sa podniknú kroky na identifikáciu ďalších hrozieb pre studenovodné útesy a príjmu sa opatrenia na ochranu útesov proti týmto hrozbám.“
Brémske vyhlásenie, prijaté na Stretnutí ministrov strán ku Konvencii OSPAR na ochranu morského prostredia severovýchodného Atlantiku, jún 2003.
Odsek 12.
Prijatie návrhu Komisie by bolo prospešné z hľadiska realizácie záväzku vyplývajúceho z Konvencie OSPAR, ako aj príslušnej legislatívy Spoločenstva, akou je smernica o biotopoch a druhoch.
V súvislosti s hrozbou, ktorú pre hlbokomorskú biologickú diverzitu vo voľnom mori predstavuje rybolov vykonávaný vlečnými sieťami, Výbor pre životné prostredie, verejné zdravie a bezpečnosť potravín poukazuje na výzvu Valného zhromaždenia OSN z roku 2003, a to „ urýchlene preskúmať, ako lepšie čeliť, na vedeckom základe a vrátane uplatňovania prevencie, hrozbám a rizikám vo vzťahu k citlivým a ohrozeným morským ekosystémom a biodiverzite v tých oblastiach, ktoré nespadajú pod národnú jurisdikciu“.
Rezolúcia Valného zhromaždenia OSN o oceánoch a morskom práve.
A/RES/58/240.
Odseky 51 a 52.
12 decembra 2003.
Výbor ďalej poznamenáva, že siedma konferencia zmluvných strán Dohovoru o biologickej diverzite, ktorá sa uskutočnila vo februári 2004, vyzvala Valné zhromaždenie OSN a jednotlivé štáty na prijatie urýchlených krátkodobých a dlhodobých opatrení na ochranu hlbokomorskej biologickej diverzity vo voľnom mori proti deštrukčným činnostiam.
Rozhodnutie VII/5 siedmej Konferencie strán Konvencie o biologickej diverzite a o morskej a pobrežnej biologickej diverzite, odseky 57- 62, február 2004.
Výbor zastáva názor, že Európska únia by mala podporovať postup Valného zhromaždenia OSN, ktorý je v súlade s návrhom Komisie na ochranu týchto biotopov v rámci vôd Spoločenstva.
Moratórium na rybolov vykonávaný pomocou dnových vlečných sietí na voľnom mori je oprávnené aspoň dovtedy, kým nebudú zavedené právne záväzné normy na ochranu hlbokomorskej biologickej diverzity pred rybolovom vykonávaným dnovými vlečnými sieťami na voľnom mori a na zachovanie a riadenie rybolovu na morskom dne na voľnom mori v súlade s Dohovorom OSN o morskom práve, Dohodou OSN o stavoch zásob rýb z roku 1995, Dohovorom o biologickej diverzite a ďalšími príslušnými nástrojmi.
Toto je úplne v súlade so záväzkami, ktoré prijalo Európske spoločenstvo a členské štáty ako zmluvné strany Dohody OSN o stavoch rýb, predovšetkým so záväzkom v širokom rozsahu uplatňovať preventívny prístup a ochraňovať biologickú diverzitu v morskom prostredí podľa článku 5 a 6 Dohody OSN o stavoch zásob rýb.
Jediným návrhom, ktorý by chcel podať spravodajca s cieľom zlepšiť chvályhodný návrh Komisie, by bolo požadovať ďalší vedecký výskum s cieľom zistiť, ktoré ďalšie oblasti vôd Európskej únie si zaslúžia obdobnú ochranu.
Predkladáme preto niekoľko pozmeňujúcich a doplňujúcich návrhov.
POZMEŇUJÚCE A DOPLŇUJÚCE NÁVRHY
Výbor pre životné prostredie, verejné zdravie a bezpečnosť potravín žiada Výbor pre rybné hospodárstvo ako gestorský výbor, aby do svojej správy prijal nasledujúce pozmeňujúce a doplňujúce návrhy:
Text navrhnutý Komisiou
Zatiaľ neuverejnené v úradnom vestníku.
Pozmeňujúce a doplňujúce návrhy Parlamentu
Pozmeňujúci a doplňujúci návrh
1
Odôvodnenie 1a (nové)
(1a) Článok 2 nariadenia (ES) č. 2371/2002 ustanovuje, že zásady dobrého spravovania, ktorými by sa mala riadiť spoločná politika v oblasti rybolovu, zahŕňajú rozhodovací proces založený na spoľahlivých vedeckých poznatkoch a širokom zapojení všetkých zúčastnených subjektov na všetkých úrovniach.
To znamená, že s regionálnymi poradnými radami sa konzultuje o riadení rybolovu v tých oblastiach, v ktorých sa navrhujú opatrenia Spoločenstva na riešenie otázok ochrany a riadenia.
Odôvodnenie
Bolo by vhodné použiť odkaz na procedurálne kritériá vytvorené v rámcovom nariadení (nariadenie (ES) č. 2371/2002) pre spoločnú politiku v oblasti rybného hospodárstva.
Pozmeňujúci a doplňujúci návrh
2
Odôvodnenie 3a (nové)
(3a) Ochrana týchto oblastí pred negatívnym vplyvom rybolovu je úplne v súlade s článkami 5 a 6 Dohody OSN o stavoch zásob rýb, a aj sa podľa nich vyžaduje, a to predovšetkým podľa ustanovení požadujúcich uplatňovanie preventívneho prístupu a ochrany biologickej diverzity v morskom prostredí.
Pozmeňujúci a doplňujúci návrh
3
Odôvodnenie 4
(4) Vedecké štúdie dokazujú, že regenerácia týchto biotopov zo škôd spôsobených používaním vlečných sietí ťahaných po morskom dne je buď nemožná, alebo veľmi zložitá a pomalá.
Je preto žiadúce zakázať používanie vlečných sietí ťahaných po morskom dne a podobného náradia v oblastiach, kde sú tieto biotopy zachované v dobrom stave.
(4) Vedecké štúdie dokazujú, že regenerácia týchto biotopov zo škôd spôsobených používaním vlečných sietí ťahaných po morskom dne je buď nemožná, alebo veľmi zložitá a pomalá.
Je preto žiadúce zakázať používanie rybárskeho náradia, ktoré môže spôsobiť vážne škody na koralových útesoch v oblastiach, kde sú tieto biotopy zachované v dobrom stave.
Odôvodnenie
Je potrebné objasniť, že opatrenia Komisie sa vzťahujú na rybárske náradie, ktoré poškodzuje koralové útesy.
Pozmeňujúci a doplňujúci návrh
4
Článok 1
článok 30 odsek 4 úvodná časť (Nariadenie (ES) č. 850/98)
4.
V oblastiach, ktoré sú ohraničené líniou spájajúcou nasledujúce koordináty, majú plavidlá zakázané používať akékoľvek vlečné siete ťahané po morskom dne alebo siete ťahané podobným spôsobom, ktoré sa dotýkajú morského dna:
4.
V oblastiach, ktoré sú ohraničené líniou spájajúcou nasledujúce koordináty, sa zakazuje používať výstroj, ktorý môže spôsobiť vážne poškodenie koralových útesov a ich biotopov, predovšetkým akékoľvek vlečné alebo žiabrové siete ťahané po morskom dne alebo siete ťahané podobným spôsobom, ktoré sa dotýkajú morského dna:
Odôvodnenie
Tento pozmeňujúci a doplňujúci návrh objasňuje rozsah uplatňovania zákazu, definujú sa oblasti, v ktorých sa zákaz uplatňuje v súlade s ustanoveniami nariadenia (ES) č. 2027/95, na základe ktorého boli tieto biotopy doposiaľ chránené (pozri vysvetľujúce memorandum k predloženému návrhu nariadenia KOM(2004) 0058 - 2004/0020 (CNS)).
Pozmeňujúci a doplňujúci návrh
5
Článok 1
článok 30 odsek 4a (nový) (Nariadenie (ES) č. 850/98)
4a.
Vykonávanie odseku 4 musí byť prekonzultované s regionálnymi poradnými radami.
Odôvodnenie
Bolo by vhodné použiť odkaz na rámcové nariadenie pre novú spoločnú politiku v oblasti rybného hospodárstva (nariadenie (ES) č. 2371/2002).
Pozmeňujúci a doplňujúci návrh
6
Článok 1
článok 30 odsek 4b (nový) (Nariadenie (ES) č. 850/98)
4b.
Do 31. decembra 2005 Komisia predloží Európskemu parlamentu a Rade správu, ktorá vyhodnotí stav ochrany oblastí uvedených v odseku 4, ako aj v ďalších oblastiach rovnako citlivého hlbokovodného biotopu vôd Európskej únie.
Na základe tejto správy Rada rozhodne o prípadných potrebných dodatkoch k zoznamu, ktorý je uvedený v odseku 4.
POSTUP
Názov
Návrh nariadenia Rady , ktorým sa mení a dopĺňa nariadenie (ES) č. 850/98, vzhľadom na ochranu hlbokomorských koralových útesov pred účinkami rybolovu vykonávaného vlečnými sieťami v určitých oblastiach Atlantického oceánu
Referenčné čísla
KOM(2004)0058 - C5-0074/2004 – 2004/0020(CNS)
Gestorský výbor
PECH:
Rozšírená spolupráca
Navrhovateľ/-ka dátum vymenovania
Satu Hassi 20.9.2004
Prerokované vo výbore
25.10.2004
16.11.2004
Dátum prijatia zmien a doplnkov
16.11.2004
Výsledok konečného hlasovania
za:
proti:
zdržal(i) sa:
42
Poslanci prítomní na konečnom hlasovaní
Georgs Andrejevs, Liam Aylward, Johannes (Hans) Blokland, John Bowis, Hiltrud Breyer, Dorette Corbey, Avril Doyle, Edite Estrela, Jillian Evans, Anne Ferreira, Karl-Heinz Florenz, Cristina Gutiérrez-Cortines, Satu Hassi, Mary Honeyball, Caroline F. Jackson, Dan Jørgensen, Eija-Riitta Korhola, Holger Krahmer, Urszula Krupa, Peter Liese, Linda McAvan, Riitta Myller, Péter Olajos, Frédérique Ries, Guido Sacconi, Karin Scheele, Carl Schlyter, Richard Seeber, Kathy Sinnott, Jonas Sjöstedt, María Sornosa Martínez, Anja Weisgerber a Åsa Westlund.
Zástupcovia prítomní na konečnom hlasovaní
María del Pilar Ayuso González, Luis Manuel Capoulas Santos, David Casa, Jutta D. Haug, Karsten Friedrich Hoppenstedt, Henrik Lax, Guido Podestà, Pál Schmitt a Bart Staes.
Zástupcovia (čl. 178 ods. 2) prítomní na konečnom hlasovaní
POSTUP
Názov
Návrh nariadenia Rady , ktorým sa mení a dopĺňa nariadenie (ES) č. 850/98, vzhľadom na ochranu hlbokomorských koralových útesov pred účinkami rybolovu vykonávaného vlečnými sieťami v určitých oblastiach Atlantického oceánu
Referenčné čísla
KOM(2004)0058 - C5-0074/2004 – 2004/0020(CNS)
Právny základ
článok 37 ES
Základ v rokovacom poriadku
Článok 51
Dátum predloženia v EP
16.2.2004
Gestorský výbor
PECH:
dátum oznámenia v pléne
16.9.2004
Výbor požiadaný o stanovisko
ENVI
dátum oznámenia v pléne
16.9.2004
Bez predloženia stanoviska(-ísk)
–
dátum rozhodnutia
–
Rozšírená spolupráca
–
dátum oznámenia v pléne
–
Spravodajca
Sérgio Ribeiro
dátum vymenovania
28.7.2004
Predchádzajúci spravodajca
–
Zjednodušený postup
–
dátum rozhodnutia
–
Námietky voči právnemu základu
–
dátum stanoviska JURI
–
Pozmenenie finančnej dotácie
–
dátum stanoviska BUDG
–
Prerokované vo výbore
4.10.2004
Dátum prijatia
24.11.2004
Výsledok konečného hlasovania
za:
22
proti:
zdržal(i) sa:
4
Poslanci prítomní na konečnom hlasovaní
Stavros Arnaoutakis, Elspeth Attwooll, Luis Manuel Capoulas Santos, Giorgio Carollo, David Casa, Paulo Casaca, Zdzisław Kazimierz Chmielewski, Antonio De Poli, Carmen Fraga Estévez, Ioannis Gklavakis, Ian Stewart Hudghton, Heinz Kindermann, Rosa Miguélez Ramos, Philippe Morillon, Seán Ó Neachtain, Neil Parish, Sérgio Ribeiro, Struan Stevenson, Catherine Stihler, Margie Sudre, Daniel Varela Suanzes-Carpegna
Zástupcovia prítomní na konečnom hlasovaní
Simon Coveney, Giovanni Claudio Fava, Duarte Freitas, Henrik Dam Kristensen
Zástupcovia (čl. 178 ods. 2) prítomní na konečnom hlasovaní
Ilda Figueiredo, Satu Hassi, Manuel Medina Ortega
Dátum predloženia - A6
25.11.2004 A6-0037/2004
