P7_TA-PROV(2011)0118
Situácia v Japonsku, aj v súvislosti so stavom pohotovosti v jadrových elektrárňach
B7-0224/2011
Uznesenie Európskeho parlamentu z 24. marca 2011 o situácii v Japonsku, najmä o stave pohotovosti v jadrových elektrárňach
Európsky parlament
, –
so zreteľom na článok 110 ods. 2 rokovacieho poriadku,
A.
keďže Japonsko a tichomorskú oblasť postihlo 11. marca 2011 ničivé zemetrasenie a cunami, ktoré si vyžiadali tisíce mŕtvych a nezvestných, ako aj značné materiálne škody,
B.
keďže táto katastrofa spôsobila mimoriadne závažnú jadrovú haváriu, ku ktorej došlo v jadrovej elektrárni Fukušima a ktorá predstavuje novú hrozbu,
C.
keďže japonský premiér Naoto Kan vyhlásil, že táto krajina čelí najvážnejšej kríze za posledných 65 rokov od druhej svetovej vojny,
1.
vyslovuje japonskému ľudu a jeho vláde úplnú solidaritu a vyjadruje úprimnú sústrasť s obeťami tejto trojitej katastrofy v čase, keď straty na životoch a materiálne škody ešte nie sú úplne vyčíslené; víta mobilizáciu, odvahu a rozhodnosť japonského ľudu a príslušných orgánov v súvislosti s touto katastrofou;
2.
žiada EÚ a jej členské štáty, aby Japonsku a postihnutým regiónom prednostne poskytovali akúkoľvek potrebnú pomoc a podporu na humanitárnej, technickej a finančnej úrovni, a víta skutočnosť, že EÚ ihneď aktivovala svoj mechanizmus civilnej ochrany s cieľom koordinovať svoju núdzovú pomoc;
3.
poveruje svojho predsedu, aby postúpil toto uznesenie Rade, Komisii a japonským orgánom.
