ÚSTNA OTÁZKA H-0118/10
pre hodinu otázok na schôdzi v apríli 2010
v súlade s článkom 116 rokovacieho poriadku
predkladá:
Justas Vincas Paleckis
Komisii
Vec: Elektronické hlasovanie
Počas volieb do Európskeho parlamentu v roku 2009 bolo Estónsko jedinou krajinou v Európskej únii, ktorej občania mohli voliť prostredníctvom internetu.
Podľa údajov odborníkov by elektronické hlasovanie mohlo zefektívniť voľby a zabezpečiť vyššiu účasť občanov.
Elektronické hlasovanie by zároveň prilákalo mladších voličov, ktorí sú zvyčajne pasívni a ľahostajní.
Elektronické hlasovanie by so spoľahlivým systémom a s jasnými inštrukciami pre voličov posilnilo demokraciu a spríjemnilo podmienky hlasovania pre ľudí so zdravotným postihnutím, ako aj pre občanov, ktorí neustále cestujú.
Vypracovala Komisia odporúčania pre členské štáty na zavedenie elektronického hlasovania?
Preskúmala možnosti na prípravu opatrení a financovania, ktoré potrebujú členské štáty na zavedenie možnosti elektronického hlasovania do obdobia volieb do Európskeho parlamentu v roku 2014?
