15.2.2006
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o biopalivách
Uznesenie Európskeho parlamentu o biopalivách
Európsky parlament ,
–
so zreteľom na skoršie uznesenie o alternatívnych zdrojoch energie,
–
so zreteľom na článok 113 rokovacieho poriadku,
A.
so zreteľom na nebezpečenstvo vzniku závislosti, ktoré vyplýva z prevažujúceho využívania ropy na výrobu energie v rámci EÚ;
B.
keďže sa zároveň prejavuje nebezpečenstvo vzniku závislosti v oblasti dodávok plynu;
C.
keďže sa v súčasnosti vyrába veľmi malé množstvo energie z alternatívnych zdrojov;
D.
so zreteľom na výhody využívania etanolu (ekologického paliva) ako prostriedku, ktorý pomôže vyriešiť problémy znečistenia atmosféry a znížiť závislosť západného sveta na ropných zásobách Stredného východu;
E.
so zreteľom na úspešné výsledky Brazílie, ktorá vďaka využívaniu etanolu dosiahla v roku 2005 sebestačnosť (aspoň z hľadiska palív pre motorové vozidlá);
F.
keďže však celkové množstvo alternatívneho paliva, ktoré sa využíva v ostatných častiach sveta, nepredstavuje ani 1 % svetovej spotreby;
1.
vyzýva Komisiu a Radu, aby s cieľom znížiť závislosť na rope a obmedziť znečistenie atmosféry posúdili možnosť zvýšenia výroby etanolu, pri ktorej sa okrem iných surovín používajú drevené hobliny a trstina, ako je to v USA;
2.
naliehavo žiada Komisiu a Radu, aby opätovne posúdili návrh, ktorý v roku 1985 predložil Komisii Raul Gardini a ktorý stanovoval podobné ciele.
