Pöttering vyzýva Japonsko na spoluprácu v boji proti klimatickým zmenám
Vonkajšie vzťahy
2008-02-08 - 12:16
Predseda EP sa stretol aj so študentmi z univerzity Keio
V piatok 8. februára ukončil predseda EP Hans-Gert Pötteringt päťdňovú návštevu Japonska.
V tejto 127 miliónovej krajine sa stretol s predsedom vlády, cisárom, poprednými poslancami, ale aj študentmi a akademikmi.
Hlavnou témou ich diskusií bola vzájomná spolupráca EÚ a Japonska v boji proti klimatickým zmenám.
A nie náhodou.
Práve v Japonsku bol totiž dojednaný Kjótsky protokol.
Platnosť Kjótskeho protokolu vyprší v roku 2012.
Nová dohoda, ktorá by ho mala nahradiť, je v súčasnosti v štádiu príprav.
Japonsko aj EÚ sa k nej stavajú pozitívne.
Aj preto predseda EP Pöttering na stretnutí s japonskými poslancami zdôraznil, že pri rokovaní o novej dohode by mali EÚ a Japonsko vytvoriť "silné strategické partnerstvo".
Predseda EP tiež pripomenul, ako dobre sa počúvali slová japonského premiéra Jasua Fukudu vo švajčiarskom Davose.
Predseda vlády krajiny vychádzajúceho slnka tam totiž podčiarkol dôležitosť "spravodlivej a efektívnej dohody, ktorá nahradí Kjótsky protokol".
Ekologickejšie technológie
Na svojej návšteve sa však Hans-Gert Pöttering zastavil aj na známej univerzite Keio.
Pred študentmi ocenil fakt, že Japonsko vytvorilo "globálny fond pre nové technológie", prostredníctvom ktorého bude pomáhať iným krajinám pri zavádzaní ekologickych technológií.
Pöttering sa nevyhol ani medzikultúrnemu dialógu, ktorému je "zasvätený" rok 2008.
Japonským študentom zdôraznil, že "našim dlhodobým spoločným cieľom by malo byť vybudovanie mosta medzi stredomorskou oblasťou a Blízkym východom".
Spoločné hodnoty
Japonsko však s Európskou úniou nespája len hospodárska spolupráca, ale podľa predsedu EP aj kultúrne hodnoty, medzi ktoré patrí demokracia či ústavný charakter štátu.
Na oficiálnej večeri s predsedom dolnej komory japonského parlamentu Johejom Konom Pöttering takisto pripomenul dar japonského parlamentu: ide o 25 čerešní zasadených v blízkosti budovy EP v Štrasburgu.
Trest smrti
Pri rokovaniach sa však predseda Parlamentu nevyhol ani sporným otázkam.
Tou najväčšou je zrejme fakt, že Japonsko ešte stále nezrušilo trest smrti.
Ako však podotkol Hans-Gert Pöttering "medzi demokratickými štátmi s priateľskými vzťahmi je a vždy aj musí byť úprimná diskusia o všetkých otázkach".
20080208STO20709 Webstránka predsedu EP Delegácia EP pre vzťahy s Japonskom Videozáznam: stretnutie s japonským premiérom (nemecky)
SK
1
PHOTO
20080208PHT20720.jpg
SK
2
LINK
/president/defaulten.htm
SK
3
LINK
/activities/delegations/membersDel.do;jsessionid=7E633EE8A8580E15A2C945A5315089F9.node1?body=D-JP&language=SK
SK
4
LINK
rtsp://rtsppress.cec.eu.int/Archive/video2/mpeg/ref55405/ref55405.rm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
