2.4.2009
NÁVRH UZNESENIA
ktorý v súlade s článkom 113 rokovacieho poriadku
predkladá Sebastian Valentin Bodu
o jednoročnom zákaze nekrytých predajov (short-selling)
Návrh uznesenia Európskeho parlamentu o jednoročnom zákaze nekrytých predajov (short-selling)
Európsky parlament ,
–
so zreteľom na veľký počet nekrytých predajov (short-selling), ktoré sú v súčasnosti takmer jediným druhom transakcií, ktoré sa uskutočňujú na devízových a kapitálových trhoch,
–
so zreteľom na článok 113 rokovacieho poriadku,
A.
keďže nekryté predaje (short-selling) vsádzajú na zníženie hodnoty niektorých finančných aktív (akcie, devízy);
B.
keďže hodnota mnohých podnikov je určená hodnotou ich kapitálu na burze a cena akcií klesá zo dňa na deň (aj) v dôsledku trendu, ktorý je ovplyvnený nekrytými predajmi (short-selling), čo spôsobuje pocit neistoty u investorov na kapitálových trhoch;
C.
keďže členské štáty mimo eurozóny čelia špekulatívnym útokom zo strany niektorých bánk, ktoré sa snažia zotaviť z obrovských strát, ktoré zaťažujú ich súvahy, a ohrozujú tak stabilitu týchto mien;
1.
vyzýva Komisiu, aby posúdila tento aspekt, ktorý v závažnej miere poškodzuje devízové a kapitálové trhy a teda aj ekonomiky niektorých štátov a ich občanov;
2.
vyzýva Komisiu, aby prijala súrne opatrenia na reguláciu nekrytých predajov (short-selling) na úrovni Spoločenstva a aby ich zakázala najmenej na jeden rok (alebo dovtedy, kým sa upokojí situácia na trhoch)
3.
vyzýva Európsku centrálnu banku, aby posúdila náklady vzniknuté v dôsledku náhleho poklesu hodnoty mien členských štátov mimo eurozóny.
