Veľkonočné tradície v krajinách EÚ
Kultúra
2008-03-28 - 11:18
Kraslice
Väčšina Európanov má veľkonočné sviatky už za sebou.
Pravoslávni veriaci, či židia ich však ešte len očakávajú.
Veľká noc má svoj význam tak pre veriacich ako aj pre ateistov.
Je to totiž čas, kedy sa schádzajú rodiny a pestujú sa rôzne tradície: zdobia sa kraslice, pripravujú ohňostroje či organizujú trhy.
Čo však Veľká noc znamená pre poslancov EP?
Náboženský význam
Slovinská poslankyňa zo skupiny ľudovcov a európskych demokratov Ljudmila Novak: "Počas Veľkej noci kladieme veľký dôraz na to, aby rodina spolu trávila čas.
Preto sa chodí do kostola každý deň od Zeleného štvrtku po Veľkonočný pondelok."
Holandský poslanec zo skupiny Nezávislosť/demokracia Bastiaan Belder: " Veľkú noc som oslávil spoločne s manželkou, deťmi a štyrmi vnúčatami.
Pre nás má Veľká noc veľmi špecifický náboženský význam, nie je to len pracovné voľno.
Na Veľkonočnú nedeľu sme boli v protestantskom kostole dokonca dvakrát, pričom tam bolo 1000 ľudí."
Fínska poslankyňa zo skupiny zelených Satu Hassi: "Na Veľkonočný pondelok sme večerali u nás s niekoľkými priateľmi jahňacinu a veľkonočný dezert s názvom pasha.
Ako veľkonočná dekorácia poslúžili narcisy na stole a veľkonočné bosorky v okne.
(Vo Fínsku a Švédsku sa traduje, že v období Veľkej noci sú bosorky najaktívnejšie - pozn. aut.)"
Šibačka a symbolická svieca
Česká poslankyňa zo skupiny ľudovcov a európskych demokratov Jana Hybášková : "Na Veľkonočný pondelok sme s dcérou už v posteli čakali na manžela Ivana, ktorý nás vyšibal.
Riadne sme pritom kričali."
Rumunská liberálka Adina-Ioana Vălean: " Po dlhom pôstnom období, ktoré trvá šesť týždňov, sa slávenie Veľkej noci začína na Veľký piatok pred Veľkonočnou nedeľou.
Večer na Bielu sobotu sa po náboženských obradoch je chlieb a víno a berie sa domov svetlo - sviečka, ktorá sa drží počas obradov."
Veľkonočné vajíčka
Litovský poslanec zo skupiny Únia za Európu národov Eugenijus Maldeikis: "My veríme, že zakopanie kraslice do zeme prinesie dobrú úrodu."
Estónsky socialista Andres Tarand: "Deti v Estónsku maľujú vajíčka rôznymi farbami a dospelí ich skrývajú - hovoríme, že ich nosia zajace.
Ľudia sa tiež vzájomne obdarúvajú vŕbovými prútmi."
Írska poslankyňa zo skupiny Nezávislosť a demokracia Kathy Sinnott: "Veľká noc sa začína po slávnostnej omši na Bielu sobotu.
Na Veľkonočnú nedeľu si vymieňame čokoládové vajíčka a v prípade, že naokolo sú aj deti, vajíčka sa skryjú a následne hľadajú."
Oslava jari aj Nového roka
Španielsky poslanec zo skupiny zelených David Hammerstein: " Pre mňa je Veľká noc oslavou jari, nového života.
Takže som to poňal ako pracovnú oslavu a zorganizoval niekoľko tlačových konferencií na podporu ochrany životného prostredia.
Oslávim tiež židovskú Veľkú noc pri symbolickej večeri a budem myslieť na oslobodenie všetkých ľudí, ktorí bojujú proti útlaku, ako napríklad Tibeťania."
Nemecká poslankyňa z konfederatívnej skupiny zjednotenej ľavice Feleknas Uca strávila 21. marca v tureckom meste Diyabakir, kde oslávila kurdský Nový rok Newroz.
20080319STO24705 Články zo sekcie kultúra
SK
1
PHOTO
20080327PHT25026.jpg
SK
2
LINK
/news/public/documents_par_theme/906/default_sk.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
