ÚSTNA OTÁZKA H-0030/10
pre hodinu otázok na schôdzi v februári 2010
v súlade s článkom 116 rokovacieho poriadku
predkladá:
Saïd El Khadraoui
Komisii
Vec: Žiadosť belgického štátu o vrátenie finančnej sumy od firmy Belgacontrol
Dňa 3. novembra 2009 som predložil Komisii otázku na písomné zodpovedanie ( E-5405/09 ) o tom, či je podľa nej žiadosť belgického štátu o vrátenie sumy vo výške 31,8 miliónov eur od nezávislého verejno-právneho podniku Belgacontrol v súlade s acquis communautaire .
Komisia vo svojej odpovedi z 9. decembra 2009 oznámila, že koncom októbra 2009 sa obrátila na Belgicko formou listu, v ktorom požiadala o poskytnutie doplňujúcich informácií, aby mohla preskúmať legitímnosť príslušného opatrenia.
Dostala odvtedy Komisia od Belgicka uspokojivú odpoveď?
Ak áno, vie Komisia na základe tejto odpovede posúdiť legitímnosť žiadosti o vrátenie danej sumy?
Ak nie, aké ďalšie kroky podnikne Komisia, aby získala rýchlu odpoveď?
