Diskusia v Parlamente: Situácia v oblasti ľudských práv v Rusku je zlá
Ľudské práva
2009-10-02 - 10:58
Portrét zavraždenej aktivistky Natalie Estemirovej © BELGA/ITAR-TASS/Murat Kazbekov EÚ by mala urobiť viac, aby sa zastavilo porušovanie ľudských práv v Rusku.
Zhodli sa na tom europoslanci a ruskí aktivisti za ľudské práva počas spoločnej diskusie, ktorá sa uskutočnila 30. septembra v Európskom parlamente.
Ochrana ľudských práv v Rusku nemá na ružiach ustlané.
Dve čečenské vojny, tisíce obetí z radov civilistov, vraždy novinárov.
Zodpovední sú pritom stále nepotrestaní.
Spoločná diskusia
Aj z týchto dôvodov sa v Podvýbore EP pre ľudské práva 30. septembra zišli europoslanci, zástupcovia Komisie, Rady a tiež predstavitelia mimovládnych organizácií pôsobiacich v Rusku.
Európska únia situáciu v Rusku pozorne sleduje.
Všetky zločiny proti ľudským právam odsudzuje a zároveň vyzýva ruské úrady o dôkladné vyšetrovanie.
Každých šesť mesiacov si navyše zástupcovia EÚ a Ruska sadnú, aby diskutovali o ľudských právach.
Ako dodali predstavitelia Komisie a Rady, istý pokrok sa dosiahol.
Mimovládne organizácie dnes cítia menší tlak a pri spoločnom dialógu s ruskou stranou už nie je žiadna téma tabu.
Začarovaný kruh
Šéfredaktor rusko-čečenského periodika Pravozaščita Stanislav Dmitrijevski je však skeptický a hovorí o začarovanom kruhu.
"Ruské úrady klamú, zástupcovia EÚ vedia, že im nehovoria pravdu (...), Rusko vie, že EÚ to vie (...) no nič sa nemení," zdôraznil prostredníctvom videokonferenčného hovoru.
Účastníci diskusie však situáciu nielen kritizovali, ale navrhli aj viaceré opatrenia.
Európska rada chce na jednej strane poskytovať praktickú pomoc a na strane druhej využívať diplomatické nástroje.
Európska komisia sľubuje, že otázka ľudských práv bude hrať dôležitú úlohu pri rokovaniach o novej dohode o partnerstve medzi EÚ a Ruskom.
Predsedníčka podvýboru a fínska poslankyňa zo skupiny zelených Heidi Hautala by privítala, ak by nová dohoda o partnerstve obsahovala také podmienky ochrany ľudských práv, ktorých porušenie by malo vážne dôsledky.
Litovský ľudovec Vytautas Landsbergis zas varuje pred zmenou našej vlastnej identity v prípade, že sa bude pokračovať v prázdnych rokovaniach.
Zodpovednosť štátu a jednotlivcov
Bývalý ruský ombudsman pre ľudské práva Sergej Kovaľov si myslí, že zodpovednosť za aktuálnu situáciu v najväčšej krajine sveta nesie štát.
Krajinám EÚ preto navrhuje, aby zažalovali Rusko na Európskom súde pre ľudské práva v Štrasburgu.
Stanislav Dmitrijevski navrhuje opačný prístup - poukázať na zodpovednosť konkrétnych ľudí.
"Poznáme ich mená. (...)
Niektorých viac, niektorých menej," dodal.
Európsky parlament by podľa jeho slov mal vytvoriť stálu komisiu na vyšetrovanie udalostí v severnom Kaukaze.
Väčšiu aktivitu zo strany EÚ by privítal aj zástupca ingušskej opozície Magomed Chazbiev.
"Prosíme neprestávajte," odkázal poslancom pri opisovaní prípadov mučenia a únosov osôb v tejto časti Ruska.
Výmenné programy
Zástupca Komisie Rolf Timans verí, že EÚ by mohla pomôcť aktivistom prostredníctvom jednoduchšieho udeľovania víz a poskytovaním finančnej pomoci mimovládnym subjektom.
To sa pozdáva aj holandskému socialistovi Thijsovi Bermanovi, ktorý v Moskve pôsobil ako korešpondent holandského rozhlasu.
Zmene v Rusku by mohli podľa jeho názoru pomôcť výmenné programy študentov a otvorenie hraníc pre novinárov a vedcov, aby zakúsili pravú demokraciu.
Európska únia a Rusko budú najbližšie diskutovať o spoločných otázkach na samite v Štokholme 18. - 19. novembra.
20090925STO61223 Alarmujúca situácia v oblasti ľudských práv v Rusku (anglicky) Uznesenie EP o vraždách aktivistov za dodržiavanie ľudských práv v Rusku Buzek žiada vyšetrenie vraždy Kulagina (anglicky) EP si uctil smrť aktivistky Natalie Estemirovej Ochrana aktivistov za ľudské práva (anglicky) Záznam diskusie z 30. septembra
SK
1
PHOTO
20091001PHT61666.jpg
SK
6
LINK
http://www.consilium.europa.eu/uedocs/cmsUpload/GuidelinesDefenders.pdf
SK
7
LINK
/wps-europarl-internet/frd/vod/player?eventCode=20090930-1500-COMMITTEE-DROI&byLeftMenu=researchcommittee&category=COMMITTEE&format=wmv&language=sk
-//EP//TEXT IM-PRESS 20090928IPR61367 0 NOT XML V0//SK
-//EP//TEXT TA P7-TA-2009-0022 0 NOT XML V0//SK
-//EP//TEXT IM-PRESS 20090724IPR58989 0 NOT XML V0//SK
-//EP//TEXT IM-PRESS 20090716IPR58357 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
