KONEČNÉ ZNENIE
A6-0421/2006
{27/11/2006}27.11.2006
SPRÁVA
o pristúpení Rumunska k Európskej únii
(2006/2115(INI))
Výbor pre zahraničné veci
Spravodajca:
Pierre Moscovici
PR_INI_art.45
PE 374.160v02-00
OBSAH
NÁVRH UZNESENIA EURÓPSKEHO PARLAMENTU..........
Error!
Bookmark not defined.
STANOVISKO Výboru pre občianske slobody, spravodlivosť a vnútorné veci 8
STANOVISKO Výboru pre práva žien a rodovú rovnosť ..............................12
POSTUP...................................................................................................................................15
NÁVRH UZNESENIA EURÓPSKEHO PARLAMENTU
o pristúpení Rumunska k Európskej únii
( 2006/2115(INI) )
Európsky parlament ,
– so zreteľom na Zmluvu o pristúpení Bulharskej republiky a Rumunskej republiky k Európskej únii
Ú. v.
EÚ L 157, 21.6.2005, s.
11. podpísanú 25. apríla 2005,
– so zreteľom na všetky svoje predchádzajúce uznesenia a správy od začatia procesu rozšírenia do dnešného dňa a najmä na svoje posledné uznesenie zo 14. júna 2006 o pristúpení Bulharska a Rumunska
Prijaté texty P6_TA(2006)0262 . ,
– so zreteľom na závery Predsedníctva Európskej rady, ktoré sa konalo v Bruseli 15. a 16. júna 2006,
– so zreteľom na závery Rady pre všeobecné záležitosti a vonkajšie vzťahy o rozšírení Európskej únie zo 17. októbra 2006,
– so zreteľom na monitorovaciu správu Komisie o Rumunsku z 26. septembra 2006 ( KOM(2006)0549 ) a jej predchádzajúce monitorovacie správy,
– so zreteľom na korešpondenčnú výmenu medzi predsedom Európskeho parlamentu a predsedom Komisie o plnom začlenení Európskeho parlamentu na posúdení možnosti uplatnenia jednej z ochranných doložiek zmluvy o pristúpení,
– so zreteľom na článok 45 rokovacieho poriadku,
– so zreteľom na správu Výboru pre zahraničné veci a stanoviská Výboru pre občianske slobody, spravodlivosť a vnútorné veci a Výboru pre práva žien a rodovú rovnosť ( A6‑0421/2006 ),
A. keďže pristúpenie Rumunska k Európskej únii predstavuje významný historický posun, sprevádzaný hlbokými zmenami hospodárskej, sociálnej a občianskej situácie krajiny a keďže toto pristúpenie bude mať pozitívny vplyv tak na rumunské obyvateľstvo, ako aj na rozvoj a súdržnosť Európskej únie,
B. keďže integrácia Rumunska do Európskej únie prispeje k stabilite a prosperite juhovýchodnej Európy,
C. keďže začlenenie Rumunska do Európskej únie posilní politický a kultúrny rozmer európskej integrácie,
D. keďže prvé štádium piateho rozšírenia v roku 2004 sa ukázalo prínosným pre staré i nové členské štáty a keďže sa takým nepochybne stane i toto štádium rozšírenia, čím sa piate rozšírenie ukončí,
E. keďže sa od správy Komisie z mája 2006 dajú zaznamenať ďalšie výrazné zlepšenia, ako ich rozoberá ostatná monitorovacia správa Komisie z 26. septembra 2006,
F. keďže Rumunsko pokračuje v napredovaní zameranom na splnenie podmienok formulovaných v zmluve o pristúpení, aby sa spoločne s Bulharskom mohlo stať členom Európskej únie od 1. januára 2007 a keďže Parlament neprestajne vyjadroval svoju podporu spoločnému pristúpeniu oboch krajín,
1. vyslovuje uznanie Európskej komisii za serióznosť a dôslednosť pri monitorovaní reforiem, ktoré Rumunsko uskutočnilo;
2. blahoželá Rumunsku a víta jeho pristúpenie 1. januára 2007, očakáva príchod jeho 35 poslancov Európskeho parlamentu, ako aj jeho komisára a úradníkov inštitúcií EÚ a vyjadruje uznanie veľkému prínosu rumunských pozorovateľov v Európskom parlamente od septembra 2005;
3. zdôrazňuje, že rozšírenie Európskej únie, tak ako predchádzajúce rozšírenia, stelesňuje myšlienku európskej jednoty a solidarity, z ktorých majú prospech všetky strany a ktoré umožňujú podporu hodnôt demokracie, rovnosti, pluralizmu a nediskriminácie;
4. víta skutočnosť, že správa Komisie z 26. septembra 2006 odporučila, aby Bulharsko a Rumunsko vstúpili do EÚ spoločne;
5. víta významný pokrok, ktorý krajina dosiahla od poslednej monitorovacej správy v máji 2006 a z tohto dôvodu schvaľuje návrh dátumu 1. januára 2007 pre pristúpenie Rumunska, ale pripomína rumunským orgánom, že po pristúpení je potrebné pokračovať v dodržaní rýchlosti uskutočňovania reforiem;
6. víta úsilie Rumunska, ktoré vynaložilo pri zavádzaní veľkého počtu reforiem v príprave na svoje pristúpenie a chváli rumunské orgány za významný pokrok dosiahnutý v obmedzenom časovom priestore;
7. pripomína, že proces reforiem je pre Rumunsko v kontexte pristúpenia k Európskej únii prínosom a že prispieva k upevňovaniu hospodárskej prosperity a bezpečnosti krajiny;
8. berie na vedomie, že oblasti, ktoré Komisia vo svojej správe z mája 2006 označila za tie, v ktorých je potrebné okamžite konať – reforma justičného systému, boj proti korupcii, vytvorenie platobných agentúr a integrovaného administratívneho a kontrolného systému, TSE a prepojenie systému výberu daní – zaznamenali významný pokrok;
9. s uspokojením konštatuje, že Rumunsko disponuje životaschopným trhovým hospodárstvom s rastom dosahujúcim takmer 7 % HDP a nezamestnanosťou približne na úrovni 5,5 %;
10. nabáda členské štáty, aby od 1. januára 2007 otvorili svoje pracovné trhy rumunským pracovníkom, v súlade s celkovým duchom práva slobodného pohybu pracovníkov, ktoré zaručujú právne predpisy Spoločenstva;
11. zdôrazňuje, že je nevyhnutné, aby sa očakávaná reštrukturalizácia rozpočtu, s ohľadom na finančné prevody prostredníctvom EÚ a potrebné spolufinancovanie zo strany Rumunska, neuskutočnila len na úkor sociálnych nákladov, resp. nesmie viesť k ich kráteniu;
12. nalieha na rumunskú vládu, aby konsolidovala podniknuté reformy a na rumunské orgány, aby zvýšili svoje úsilie predovšetkým v oblasti ochrany detí, začleňovania menšín, najmä rómskej a maďarskej menšiny a zaobchádzania s duševne postihnutými ľuďmi; vyzýva Rumunsko, aby v tejto súvislosti uskutočnilo okamžité kroky k náprave nedostatkov splnením požiadaviek komplexných monitorovacích správ Komisie z roku 2005 a 2006 a uznesení Parlamentu prijatých v rokoch 2004 a 2005.
13. poznamenáva, že od správy Komisie v máji 2006 sa dosiahol pokrok v oblasti menšín; pripomína, že jeho stanovisko k menšinám v Rumunsku vychádza zo zásady rešpektu, uznania a podpory menšinám a z potreby odstránenia všetkých foriem násilia a diskriminácie voči nim; očakáva, že zákon o menšinách sa prijme čo najskôr a bude rešpektovať politické kritériá; poznamenáva, že Európske monitorovacie centrum pre rasizmus a xenofóbiu bude po pristúpení naďalej monitorovať oblasť boja proti rasizmu a diskriminácii, tak ako to robí vo všetkých členských štátoch;
14.
V oblasti zaobchádzania s rómskou menšinou: nalieha na rumunské orgány, aby zabezpečením adekvátneho financovania konsolidovali reformy podniknuté v oblasti ochrany voči inštitucionálnemu násiliu, zlepšenia životnej úrovne a bývania, prístupu k zamestnanosti a systému zdravotnej starostlivosti;
15.
V oblasti zaobchádzania s maďarskou menšinou: vyzýva rumunské orgány, aby prihliadali k očakávaniam maďarskej menšiny v súlade so zásadami subsidiarity a kultúrnej samosprávy predovšetkým prostredníctvom zabezpečenia primeraného financovania zlepšovania úrovne vzdelávania;
16. navrhuje, aby Výbor pre občianske slobody, spravodlivosť a vnútorné veci od 1. januára 2007 monitoroval reformy týkajúce sa adopcie a ochrany dieťaťa v Rumunsku;
17. vyjadruje znepokojenie nad vážnym a pretrvávajúcim problémom násilia páchaného na ženách, ktorého významným prejavom je obchodovanie so ženami a ich sexuálne zneužívanie v krajine aj mimo nej (podľa štatistiky ministerstva spravodlivosti a vnútorných vecí ide každoročne o 800 000 obetí) a domáce násilie, a vyzýva vládu, aby na tento problém zareagovala ráznymi opatreniami, a to v oblasti prevencie, informovanosti a protiopatrení v spolupráci so širokou verejnosťou, príslušnými mimovládnymi organizáciami, súdnictvom a políciou na regionálnej, vnútroštátnej a medzinárodnej úrovni;
18. poukazuje na skutočnosť, že Rumunsko musí urýchliť vybavovanie žalôb týkajúcich sa reštitúcií majetku, ktorý bol skonfiškovaný počas komunistickej vlády, zvlášť s ohľadom na cirkevný a obecný majetok, aby neostali blokované na úrovni právnych predpisov; zdôrazňuje, že na tento účel je nevyhnutné vytvoriť funkčný majetkový fond;
19. žiada rumunské orgány, aby sa naďalej usilovali o zavádzanie právnych predpisov týkajúcich sa ochrany životného prostredia, a žiada o konzultáciu so susednými krajinami a rázne uplatňovanie noriem v duchu príslušných právnych predpisov EÚ (napr. smernice Európskeho parlamentu a Rady 2006/21/ES z 15. marca 2006 o nakladaní s odpadom z ťažobného priemyslu
Ú. v.
EÚ L 102, 11.4.2006, s.
15. ), pričom je potrebné venovať osobitnú pozornosť ťažobným projektom veľkého rozsahu, ktoré majú zásadný vplyv na životné prostredie ako v prípade Rosia Montana;
20. poznamenáva, že Komisia označila tri oblasti, ktoré od poslednej správy z mája zaznamenali významný pokrok, ale vyžadujú ďalšie úsilie:
- reforma justičného systému a boj proti korupcii;
- využitie a riadenie pomoci Spoločenstva v poľnohospodárskej oblasti a zo štrukturálnych fondov;
- uplatňovanie acquis Spoločenstva v niektorých oblastiach potravinovej bezpečnosti;
21. zdôrazňuje, že v rámci týchto troch oblastí je kľúčové najmä dokončenie reformy justičného systému a boj proti korupcii, a preto im rumunské orgány musia venovať zvláštnu pozornosť;
22. podporuje zavedenie mechanizmov Komisie na overovanie a podporu pokroku v týchto oblastiach spočívajúcich najmä v určení osobitných kritérií a dôrazne nalieha na rumunskú vládu, aby prijala všetky potrebné opatrenia na splnenie vytýčených očakávaní, aby sa zabránilo uplatneniu ochrannej doložky;
23. poukazuje na to, že i keď bude možné uplatniť dočasné opatrenia počas troch rokov od pristúpenia, podobné opatrenia sa uplatňovali počas predchádzajúceho procesu rozšírenia na prospech všetkých zúčastnených strán; vyjadruje želanie, aby sa tieto mechanizmy uplatňovali iba vo veľmi špecifických oblastiach, ktoré určí Európska komisia, a to na obmedzený čas; poukazuje na skutočnosť, že opatrenia na zaistenie riadneho fungovania politík EÚ možno zrušiť len vtedy, ak budú úplne splnené hodnotiace kritériá stanovené Komisiou;
24. očakáva správu Komisie o pokroku, ktorý krajina dosiahla v reforme súdnictva a v boji proti korupcii, ohlásenú na jún 2007; vyzýva Rumunsko, aby využilo všetky svoje možnosti na prijatie adekvátnych opatrení;
25. trvá na tom, aby Komisia systematicky predkladala Parlamentu správy o pokroku, ktoré Rumunsko dosiahne v nasledujúcich mesiacoch a aby bol Parlament (úzko) zapojený do monitorovacieho mechanizmu, ktorý navrhne Komisia po pristúpení;
26. zdôrazňuje, že rumunská vláda si musí uvedomovať potrebu plného využitia zostávajúceho času na pokračovanie vo svojom úsilí, aby dosiahla upevnenie dosiahnutých výsledkov;
27. naliehavo požaduje rýchlu ratifikáciu zmluvy o pristúpení dvomi zvyšnými členskými štátmi, ktoré tak majú učiniť;
28. vyzýva Komisiu, aby vyčlenila primerané finančné prostriedky na informačnú kampaň s cieľom zlepšiť informovanosť verejnosti o pristúpení Rumunska (a Bulharska);
29. poveruje svojho predsedu, aby toto uznesenie postúpil Rade a Komisii, ako aj vládam a parlamentom členských štátov a Rumunska.
22.11.2006
STANOVISKO Výboru pre občianske slobody, spravodlivosť a vnútorné veci
pre Výbor pre zahraničné veci
k pristúpeniu Rumunska
( 2006/2115(INI) )
Spravodajkyňa výboru požiadaného o stanovisko:
Kinga Gál
NÁVRHY
Výbor pre občianske slobody, spravodlivosť a vnútorné veci vyzýva Výbor pre zahraničné veci, aby ako gestorský výbor zaradil do návrhu uznesenia, ktorý prijme, tieto návrhy:
1. s upokojením berie na vedomie výrazné zlepšenie, ktoré Rumunsko dosiahlo v oblasti spravodlivosti a vnútorných vecí od mája 2006, kedy boli zverejnené monitorovacie správy o stave pripravenosti Bulharska a Rumunska na členstvo v EÚ;
2. berie na vedomie, že napriek skutočnému úsiliu o splnenie prístupových kritérií EÚ, ktoré Rumunsko vynaložilo v posledných mesiacoch, nie je pokrok v istých oblastiach ešte stále plne uspokojivý a naliehavo žiada Rumunsko, aby okamžite prijalo kroky na prekonanie nedostatkov; domnieva sa, že prosté prijatie legislatívneho rámca nie je dostatočné a má ho sprevádzať náležité uplatňovanie na všetkých úrovniach;
3. vyzýva rumunskú vládu a orgány, aby úplne využili zostávajúce mesiace pred pristúpením na neodkladné naplnenie prijatých záväzkov a po pristúpení pokračovali vo svojom úsilí o dosiahnutie konkrétnych výsledkov najmä v týchto oblastiach:
– Rumunsko si musí zachovať súčasné tempo realizácie reformy súdnictva, aby sa zaistili ďalšie hmatateľné výsledky, transparentnosť a účinnosť súdnych procesov, a to najmä zvýšením kapacity a právomocí Vyššej súdnej rady; je potrebný ďalší pokrok na zabezpečenie dôsledného výkladu a uplatňovania práva na všetkých súdoch; je potrebné monitorovať vplyv nového občianskeho súdneho poriadku a trestného poriadku; je nutné riešiť nedostatky v riadení ministerstva verejných záležitostí;
– v oblasti verejnej správy je mimoriadne opatrenia potrebné obmedziť len na výnimočné okolnosti a nahradiť ich zákonmi tak, aby sa zachovali legislatívne a kontrolné právomoci parlamentu a aby sa zabezpečil nediskriminačný charakter volebných zákonov;
– Rumunsko musí pokračovať vo svojej snahe bojovať proti korupcii, najmä na lokálnej úrovni, aby preukázalo udržateľnosť a nezvratnosť už dosiahnutého pozitívneho pokroku;
– je potrebné sa naďalej snažiť o sfunkčnenie integrovaného systému správy hraníc, pokračovať v uplatňovaní právneho rámca týkajúceho sa boja proti praniu špinavých peňazí a uľahčiť opätovné sociálne začlenenie obetí obchodovania s ľuďmi; zároveň je potrebné bojovať proti zlému zaobchádzaniu vo väzbe a väzniciach, a prísne monitorovať uplatňovanie právneho rámca vrátane nového trestného zákona a nového trestného poriadku;
– pokiaľ ide o ochranu detí, starostlivosť o ľudí so zdravotným postihnutím a zdravotnícku starostlivosti o duševne chorých, prioritou sa musí stať podpora kvalitných služieb a zlepšenie prístupu k vzdelaniu a zamestnaniu, s cieľom zlepšiť životné podmienky detí a týchto ľudí v bežnom živote, ako aj starostlivosť o nich;
– pokiaľ ide o reštitúcie majetku znárodneného komunistickým režimom, Rumunsko by malo urýchliť spracovávanie nárokov; je potrebná silnejšia politická vôľa pri reštitúciách majetku osobitne s ohľadom na cirkevný a obecný majetok, aby sa tento proces nezablokoval už na úrovni legislatívy; vytvorenie funkčného majetkového fondu je na dosiahnutie tohto účelu nevyhnutné;
4. uznáva významný pokrok, ktorý Rumunsko dosiahlo s ohľadom na ochranu dieťaťa, no opätovne zdôrazňuje svoje obavy v súvislosti s vysokým počtom opustených detí, z ktorých mnohé boli zanechané na detských klinikách a teda z právneho hľadiska to nie je možné zaznamenať a z tohto dôvodu im hrozí bezprostredné nebezpečenstvo, že sa stanú obeťami obchodovania s ľuďmi; vyzýva rumunské orgány, aby prijali nevyhnutné opatrenia na zabezpečenie systematickej registrácie pôrodov; zastáva názor, že všetky opustené deti majú právo na život v rodine a vyzýva rumunské orgány, aby v prípade nevyhnutnosti schválili medzinárodné adopcie v súlade s Haagským dohovorom o ochrane detí a spolupráci pri medzinárodnej adopcii; opätovne zdôrazňuje svoje výzvy v súvislosti s 1 092 opustenými deťmi, o ktorých adopciu boli podané žiadosti, aby sa vyriešili čo najlepšie v prospech detí a aby sa zohľadnili vzťahy, ktoré sa vytvorili medzi týmito deťmi a ich potenciálnymi adoptívnymi rodinami;
5. vyzýva rumunskú vládu, aby prijala ďalšie opatrenia v oblasti ochrany menšinových komunít, keďže monitorovacia správa Komisie zo septembra 2006 uvádza, že v tejto oblasti možno pozorovať len obmedzený pokrok, a keďže implementácia nie je úplne uspokojivá; upozorňuje, že v správe Komisie sa uvádza, že Európske stredisko pre monitorovanie rasizmu a xenofóbie (EUMC, budúca Európska agentúra pre základné práva) bude aj po pristúpení Bulharska a Rumunska pokračovať vo svojom monitorovaní v oblasti boja proti rasizmu a s tým súvisiacej diskriminácie a podpory, ktorá je poskytovaná pri začleňovaní menšinových komunít; v tejto súvislosti:
– je v súlade s príslušnými európskymi normami potrebné čo najskôr prijať návrh zákona o postavení národnostných menšín, o ktorom sa rokovalo v rumunskom parlamente vo forme, ktorá je prijateľná pre národnostné menšiny a zabezpečiť tak zachovanie, rozvoj a vyjadrenie etnických, kultúrnych, jazykových a náboženských charakteristík národnostných menšín;
– s ohľadom na situáciu rómskej menšiny je potrebné vyvinúť ďalšie úsilie o zlepšenie ich životných podmienok, zrušiť rómske osady a podporiť rovnosť šancí pri zamestnávaní prostredníctvom prísnej implementácie nediskriminačných politík s cieľom zlepšiť prístup k pracovnému trhu; špecifické prípady inštitucionálneho násilia voči Rómom a útokov voči Rómom, ako sú policajné zásahy, ktoré by mali vyšetriť príslušné orgány a o ktorých by sa mali aj naďalej podávať správy pred pristúpením; ďalšie snahy sú tiež nevyhnutné na zlepšenie rovnoprávneho prístupu ku kvalitnému vzdelávaniu a zdravotníckej starostlivosti;
– pokiaľ ide o maďarskú menšinu je potrebné prijať ďalšie opatrenia, ako ich vyžadujú predchádzajúce uznesenia Európskeho parlamentu, aby sa zabezpečila ochrana tejto menšiny v súlade so zásadami subsidiarity, kultúrnej a administratívnej samosprávy, pričom administratívna samospráva by sa mala vzťahovať na všetkých občanov a lokálne komunity bez ohľadu na ich etnický pôvod; rumunské orgány majú plne podporovať vyššie vzdelávanie maďarskej menšiny poskytnutím potrebných finančných prostriedkov;
6. vyzýva Komisiu, aby pred pristúpením aj po ňom podrobne monitorovala plnenie záväzkov Rumunska prijatých v oblasti ochrany menšín;
7. víta iniciatívu Komisie podrobne monitorovať plnenie záväzkov Rumunska; vyzýva Komisiu, aby informovala Európsky parlament o fungovaní mechanizmu spolupráce a kontroly v oblasti spravodlivosti a boja proti korupcii a o pokroku Rumunska s ohľadom na meradlá v tejto oblasti a v ďalších oblastiach, ktoré zváži Komisia;
8. vyzýva Komisiu, aby plne zapojila Európsky parlament a jeho príslušné výbory, keď bude zvažovať, či aktivovať ochrannú doložku podľa článku 38 dohody o podmienkach pristúpenia, ktorá sa týka vzájomného uznávania v oblasti trestného práva podľa hlavy VI Zmluvy o Európskej únii a v občianskoprávnych veciach podľa hlavy IV Zmluvy o založení Európskeho spoločenstva;
POSTUP
Názov
Pristúpenie Rumunska
Číslo postupu
2006/2115(INI)
Gestorský výbor
AFET
Výbor, ktorý predložil stanovisko dátum oznámenia na schôdzi
LIBE 18.5.2006
Rozšírená spolupráca - dátum oznámenia na schôdzi
Spravodajca výboru požiadaného o stanovisko dátum menovania
Kinga Gál 20.6.2006
Predchádzajúci spravodajca výboru požiadaného o stanovisko
Prerokovanie vo výbore
12.9.2006
5.10.2006
6.11.2006
22.11.2006
Dátum prijatia
22.11.2006
Výsledok záverečného hlasovania
+:
–:
0:
39
Poslanci prítomní na záverečnom hlasovaní
Roberta Angelilli, Edit Bauer, Johannes Blokland, Mihael Brejc, Giusto Catania, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Kinga Gál, Elly de Groen-Kouwenhoven, Lilli Gruber, Lívia Járóka, Timothy Kirkhope, Ewa Klamt, Magda Kósáné Kovács, Barbara Kudrycka, Stavros Lambrinidis, Claude Moraes, Inger Segelström, Ioannis Varvitsiotis, Donato Tommaso Veraldi, Stefano Zappalà, Tatjana Ždanoka
Náhradníci prítomní na záverečnom hlasovaní
Ignasi Guardans Cambó, Bárbara Dührkop Dührkop, Sophia in 't Veld, Sylvia-Yvonne Kaufmann, Vincent Peillon, Marie-Line Reynaud
Náhradníci (čl. 178 ods. 2) prítomní na záverečnom hlasovaní
Pilar Ayuso, Iratxe García Pérez, Esther Herranz García, Mary Honeyball, Antonio López-Istúriz White, Ana Mato Adrover, Manolis Mavrommatis, María Isabel Salinas García, Alejo Vidal-Quadras
Poznámky (údaje, ktoré sú k dispozícii iba v jednej jazykovej verzii)
9.10.2006
STANOVISKO Výboru pre práva žien a rodovú rovnosť
pre Výbor pre zahraničné veci
k pristúpeniu Rumunska
2006/2115(INI)
Spravodajkyňa výboru požiadaného o stanovisko:
Rodi Kratsa-Tsagaropoulou
NÁVRHY
Výbor pre práva žien a rodovú rovnosť vyzýva Výbor pre zahraničné veci, aby ako gestorský výbor zaradil do svojho návrhu uznesenia tieto návrhy:
– so zreteľom na svoje vyhlásenie z 5. septembra 2006 o medzištátnom osvojení v Rumunsku
Prijaté texty z tohto dňa, P6_TA(2006)0336 . ,
1. vyjadruje znepokojenie nad zhoršujúcou sa situáciou týkajúcou sa rodovej rovnosti , na ktorú upozornila Komisia vo svojej správe o pokroku Rumunska z mája 2006;
2. víta vytvorenie rumunského parlamentného výboru pre rovnosť príležitostí (rozhodnutie 39/2004), ktorého účelom je uplatňovať zásadu rovnosti v súlade s rumunským právom, monitorovať jej dodržiavanie a podporovať túto zásadu vo všetkých oblastiach vládnej politiky;
3. víta nedávne pozitívne kroky k transpozícii smernice Európskeho parlamentu a Rady 2002/73/ES z 23. septembra 2002, ktorou sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami pokiaľ ide o prístup k zamestnaniu, odbornej príprave a postupu v zamestnaní a o pracovné podmienky
Ú. v.
ES L 269, 5.10.2002, s.
15. , a naliehavo žiada orgány verejnej moci, aby zintenzívnili proces prijímania celého acquis Spoločenstva týkajúceho sa rovnakého zaobchádzania a aby ho účinne a plne vykonávali;
4. poukazuje na to, že Rumunsko ratifikovalo Haagsky dohovor o medzištátnom osvojení, ktorý stanovuje dôležité bezpečnostné opatrenia pre boj proti obchodovaniu s deťmi a na prvé miesto stavia práva dieťaťa, a zdôrazňuje, že v júni 2001 zaviedli rumunské orgány moratórium (antedatované 1. decembra 2000) na medzištátne osvojenie, ktoré bolo od 1. januára 2005 nahradené zákonom o ochrane detstva, a preto spôsobilo náhle prerušenie niekoľkých tisícov žiadostí o osvojenie;
5. upozorňuje rumunské orgány na to, že:
1.
Parlament v odseku 23 svojho uznesenia z 15. decembra 2005 o stave pripravenosti Rumunska na pristúpenie k Európskej únii naliehal na rumunskú vládu, aby vyriešila prípady žiadostí o medzištátne osvojenie, ktoré boli podané počas moratória v júni 2001,
2.
Parlament prijal písomné vyhlásenie so 408 podpismi, ktoré vyzýva rumunské orgány, aby v záujme detí začali bezodkladne znovu posudzovať nevyriešené prípady;
nalieha na rumunské orgány, aby primerane zohľadnili stanoviská Parlamentu;
6. víta snahu o začlenenie žien do verejného života, a to tak v rámci rumunskej vlády ako aj medzi pozorovateľmi vyslanými do Európskeho parlamentu, ale žiada, aby bolo v tejto oblasti vyvinuté väčšie úsilie, pričom zdôrazňuje potrebu zlepšiť zastúpenie žien na všetkých politických úrovniach (len 10,66 % zástupcov zvolených pri posledných parlamentných voľbách tvorili ženy) a naliehavo žiada všetky politické strany, štátne a vládne organizácie a sociálnych partnerov, aby podporovali zahrnutie žien do všetkých rozhodovacích postupov a organizácií;
7. vyjadruje znepokojenie nad vážnym a pretrvávajúcim problémom násilia páchaného na ženách, ktorého významným prejavom je obchodovanie so ženami a ich sexuálne zneužívanie v krajine aj mimo nej (podľa štatistiky ministerstva spravodlivosti a vnútorných vecí ide každoročne o 800 000 obetí) a domáce násilie, a vyzýva vládu, aby na tento problém zareagovala ráznymi opatreniami, a to v oblasti prevencie, informovanosti a protiopatrení v spolupráci so širokou verejnosťou, príslušnými mimovládnymi organizáciami, súdnictvom a políciou na regionálnej, národnej a medzinárodnej úrovni;
8. zdôrazňuje významnú úlohu, ktorú má hrať národná organizácia pre rovnosť príležitostí, a upozorňuje na potrebu zabezpečiť nezávislosť jej rozpočtu a kompetencií, a nevyhnutnosť zabezpečiť pre ňu potrebných zamestnancov a zlepšiť koordináciu medzi agentúrou a ostatnými zúčastnenými orgánmi;
9. zdôrazňuje potrebu vytvoriť rodovú štatistiku prostredníctvom zbierania rozdrobených údajov zo všetkých sektorov činnosti s cieľom vytvoriť národné rodové politiky;
10. zdôrazňuje potrebu zmeniť situáciu rómskych žien a dievčat prostredníctvom zníženia ich vyčlenenia a zraniteľnosti, predovšetkým s ohľadom na zdravotnú starostlivosť, zamestnanosť, bývanie, vzdelávanie a účasť na politickom a verejnom živote.
POSTUP
Názov
Pristúpenie Rumunska
Referenčné číslo
2006/2115(INI)
Gestorský výbor
AFET
Výbor, ktorý predložil stanovisko dátum oznámenia na schôdzi
FEMM 18.5.2006
Rozšírená spolupráca
0.0.0000
Spravodajkyňa výboru požiadaného o stanovisko dátum menovania
Rodi Kratsa-Tsagaropoulou 22.6.2006
Predchádzajúci spravodajca výboru požiadaného o stanovisko
Prerokovanie vo výbore
12.9.2006
4.10.2006
Dátum prijatia
4.10.2006
Výsledok záverečného hlasovania
+:17
–:0
0:0
Poslanci prítomní na záverečnom hlasovaní
Emine Bozkurt, Hiltrud Breyer, Edite Estrela, Věra Flasarová, Lissy Gröner, Zita Gurmai, Rodi Kratsa-Tsagaropoulou, Urszula Krupa, Siiri Oviir, Marie Panayotopoulos-Cassiotou, Amalia Sartori, Eva-Britt Svensson, Corien Wortmann-Kool, Anna Záborská
Náhradníci prítomní na záverečnom hlasovaní
Lidia Joanna Geringer de Oedenberg, Anna Hedh, Bernadette Vergnaud
Náhradníci (čl. 178 ods. 2) prítomní na záverečnom hlasovaní
Poznámky (údaje, ktoré sú k dispozícii iba v jednej jazykovej verzii)
...
POSTUP
Názov
Pristúpenie Rumunska k Európskej únii
Číslo postupu
2006/2115(INI)
Gestorský výbor Dátum oznámenia poverenia na schôdzi
AFET 18.05.2006
Výbor požiadaný o stanovisko dátum oznámenia na schôdzi
LIBE 18.05.2006
FEMM 18.05.2006
Bez predloženia stanoviska dátum rozhodnutia
PETI
20.11.2006
AFCO
18.5.2006
JURI
21.6.2006
CULT
29.5.2006
PECH
13.6.2006
AGRI
30.5.2006
REGI 30.5.2006
TRAN
15.5.2006
IMCO
12.7.2006
ITRE
30.5.2006
ENVI
16.5.2006
EMPL
21.6.2006
ECON
15.5.2006
CONT
20.6.2006
BUDG
05.7.2006
INTA
30.5.2006
DEVE
28.8.2006
Spravodajca dátum menovania
Pierre Moscovici 18.01.2005
Predchádzajúci spravodajca
-
Prerokovanie vo výbore
13.11.2006
22.11.2006
Dátum prijatia
23.11.2006
Výsledok záverečného hlasovania
+
-
51
1
Poslanci prítomní na záverečnom hlasovaní
Panagiotis Beglitis, Bastiaan Belder, André Brie, Elmar Brok, Philip Claeys, Véronique De Keyser, Giorgos Dimitrakopoulos, Alfred Gomolka, Klaus Hänsch, Richard Howitt, Anna Ibrisagic, Georgios Karatzaferis, Helmut Kuhne, Vytautas Landsbergis, Francisco José Millán Mon, Pierre Moscovici, Pasqualina Napoletano, Baroness Nicholson of Winterbourne, Tobias Pflüger, Paweł Bartłomiej Piskorski, Mirosław Mariusz Piotrowski, Bernd Posselt, Raül Romeva i Rueda, Jacek Emil Saryusz-Wolski, György Schöpflin, Gitte Seeberg, Marek Siwiec, István Szent-Iványi, Charles Tannock, Paavo Väyrynen, Jan Marinus Wiersma, Luis Yañez-Barnuevo García, Josef Zieleniec
Náhradníci prítomní na záverečnom hlasovaní
Laima Liucija Andrikienė, Francisco Assis, Alexandra Dobolyi, Árpád Duka-Zólyomi, Kinga Gál, Milan Horáček, Tunne Kelam, Jaromír Kohlíček, Alexander Lambsdorff, Doris Pack, Aloyzas Sakalas, Csaba Sándor Tabajdi
Náhradníci (čl. 178 ods. 2) prítomní na záverečnom hlasovaní
Adamos Adamou, Panayiotis Demetriou, Antonio López-Istúriz White, Marios Matsakis, Neil Parish, Luisa Fernanda Rudi Ubeda, Kyriacos Triantaphyllides
Dátum predloženia
27.11.2006
Poznámky (údaje, ktoré sú k dispozícii iba v jednej jazykovej verzii)
