Poslanci navrhujú prerozdelenie kresiel v EP
Medzivládna konferencia
2007-10-10 - 16:08
Predkladatelia správy Severin a Lamassour
Parlament zastupuje všetkých občanov Európy.
Ako to však urobiť pri 27 členských štátoch čo najspravodlivejším spôsobom?
Práve o tom sa rozhodne na samite krajín EÚ v Lisabone 18. a 19. októbra.
Predtým však riešenie navrhnú poslanci.
Správa o rozdelení kresiel v EP po európskych voľbách v roku 2009 sa do pléna dostane už dnes.
Jedno je isté.
Od roku 2009 sa počet kresiel v Európskom parlamente zvýši.
Z pôvodných 736 poslancov bude po najbližších európskych voľbách spoločne zasadať až 750 zástupcov európskych občanov.
Každý členský štát tak bude reprezentovať najmenej 6 a najviac 96 poslancov.
O zvýšení počtu kresiel v EP však hovoríme len v teoretickej rovine.
V súčasnosti je totiž po tohtoročnom rozšírení EÚ o Bulharsko a Rumunsko v Parlamente až 786 poslancov.
Spoločný návrh
O celkovom rozdelení kresiel síce budú rozhodovať lídri krajín EÚ, poslanci im však najprv predložia vlastný návrh.
Ten pripravili spoločne francúzsky poslanec zo skupiny ľudovcov a európskych demokratov Alain Lamassoure a rumunský socialista Adrian Severin.
Výbor pre ústavné veci ich text začiatkom októbra schválil.
Návrh správy vychádza z princípu "degresívnej proporcionality".
V praxi to znamená, že väčšie členské štáty súhlasia s tým, aby mali v Parlamente menej poslancov, ako by im v skutočnosti podľa počtu obyvateľov patrilo.
Rozdelenie kresiel neberie do úvahy ďalšie potenciálne rozširovanie únie.
Ak teda do EÚ po roku 2009 vstúpia ďalšie krajiny, riešením bude po vzore Bulharska a Rumunska dočasné navýšenie počtu poslancov nad maximálny strop 750 zástupcov.
Správa tiež navrhuje, aby sa kreslá pre volebné obdobie 2009 - 2014 neskôr opätovne prerozdelili.
Koľko poslancov podporí správu?
Dohoda medzi poslancami vo výbore sa nerodila ľahko.
Alain Lamassoure však zdôrazňuje, že je to nepochybne jediné riešenie, ktoré budú akceptovať všetky členské štáty.
"Je však pravdepodobné, že ho opätovne prepracujeme po ďalšom rozšírení a demografických zmenách."
Adrian Severin si predovšetkým želá, aby ich správu podporila veľká väčšina poslancov v pléne.
"Posilní to totiž politický odkaz Európskeho parlamentu podaním dôkazu, že poslanci v záujme dôležitého rozhodnutia dokážu prekonať svoju národnú subjektivitu a voličský oportunizmus."
Priamy prenos z rozpravy môžete sledovať na nižšie uvedenom odkaze v stredu popoludní.
Hlasovanie o správe prebehne vo štvrtok 11. októbra o 11:00.
20071008STO11298 Poslanci budú hlasovať o rozdelení kresiel v EP Koľko poslancov bude mať Parlament od roku 2009?
Návrh správy Priamy prenos Podrobnosti o rozdelení kresiel (anglicky) Audio, 49:57
SK
1
PHOTO
20071010PHT11439.jpg
SK
5
LINK
/eplive/vod/livestream/default_sk.htm
SK
7
MULTIMEDIA
20071002MLT11115.asf
-//EP//TEXT IM-PRESS 20070927BRI10862 ITEM-001-SK NOT XML V0//SK
-//EP//TEXT IM-PRESS 20070906STO10163 0 NOT XML V0//SK
-//EP//TEXT REPORT A6-2007-0351 0 NOT XML V0//SK
-//EP//TEXT IM-PRESS 20070910BKG10267 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
