KONEČNÉ ZNENIE
A6-0088/2006
24.3.2006
***I
SPRÁVA
o návrhu nariadenia Európskeho parlamentu a Rady ktorým sa mení a dopĺňa nariadenie (ES) č. 2037/2000 Európskeho parlamentu a Rady, pokiaľ ide o základný rok pre prideľovanie kvót na hydrochlórofluorokarbóny s ohľadom na členské štáty, ktoré pristúpili 1. mája 2004
(KOM(2004)0550 –13632/2005 – C6‑0421/2005 – 2004/0296(COD))
Výbor pre životné prostredie, verejné zdravie a bezpečnosť potravín
Spravodajca:
Karl-Heinz Florenz
PE 367.794v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo napomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu nariadenia Európskeho parlamentu a Rady ktorým sa mení a dopĺňa nariadenie (ES) č. 2037/2000 Európskeho parlamentu a Rady, pokiaľ ide o základný rok pre prideľovanie kvót na hydrochlórofluorokarbóny s ohľadom na členské štáty, ktoré pristúpili 1. mája 2004
( KOM(2004)0550 – 13632/2005 - C6‑0421/2005 – 2004/0296(COD) )
(spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2004)0550 - 13632/2005)
Zatiaľ neuverejnené v úradnom vestníku. ,
– so zreteľom na článok 251 odsek 2 a článok 175 odsek 1 Zmluvy o ES, v súlade s ktorými Komisia predložila návrh Parlamentu ( C6‑0421/2005 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6‑0088/2006 ),
1. schvaľuje návrh Komisie;
2. vyzýva Komisiu, aby znovu postúpila záležitosť Parlamentu, ak má v úmysle podstatne zmeniť svoj návrh, alebo ho nahradiť iným textom;
3. poveruje predsedu Parlamentu, aby pozíciu Parlamentu postúpil Rade a Komisii.
DÔVODOVÁ SPRÁVA
Dodatočné informácie k prípadu
V nariadení (ES) č. 2037/2000 Európskeho parlamentu a Rady (ES) z 29. júna 2000 o látkach, ktoré poškodzujú ozónovú vrstvu je stanovený rok 1999 ako základný rok pre prideľovanie kvót na hydrochlórofluorokarbóny (HCFC).
Trh s HCFC sa v 10 nových členských štátoch od roku 1999 podstatne zmenil vznikom nových podnikov a zmeneným podielom na trhu vzhľadom na HCFC.
Preto je potrebná zmena základného roku z týchto dôvodov:
· Niektorí účastníci trhu v krajinách EÚ-10 v rokoch 2002/2003 tak budú môcť pokračovať v podnikaní, i keď na trhu nepôsobili v roku 1999.
· Uplatňovanie roku 1999 ako základného dátumu pre prideľovanie HCFC v týchto nových členských štátoch by vyústilo do situácie, keď by veľké množstvo spoločností nedostávalo vývozné kvóty.
Táto situácia by mohla byť považovaná za svojvoľnú a mohla by viesť k porušeniu princípov nediskriminačných a legitímnych očakávaní.
· Vo všeobecnosti by kvóty mali vychádzať z aktualizovaných a reprezentatívnych údajov, aby sa tak predišlo vylúčeniu niektorých dovozných spoločností v nových členských štátoch.
Je preto vhodné vybrať roky, pre ktoré sú k dispozícii aktualizované údaje.
Návrh Komisie a výsledky nového základného dátumu (priemer rokov 2002 a 2003)
S cieľom čo najlepšie vystihnúť obchodnú skutočnosť na trhu s HCFC v desiatich nových členských štátoch Komisia navrhuje, aby spoločnosti v týchto členských štátoch vychádzali z priemerného trhového podielu rokov 2002 až 2003.
Zmena základného dátumu z roku 1999 na priemer rokov 2002 a 2003 by pre dovozcov znamenala prideľovanie 10,35 ton ODP a pre výrobcov 126,99 ton ODP v porovnaní s 5,44 ton ODP a 131,89 ton ODP z roku 1999.
Zmena základného dátumu nemá žiadne následky na životné prostredie.
Je to výhradne obchodná záležitosť, keďže celková kvóta pre uvádzanie na trh zostáva nezmenená.
Právny základ - súvislosti
Komisia prijala 11. augusta 2004 návrh s právnym základom článku 57 prístupovej zmluvy z roku 2003.
Tak právna služba, ako aj Výbor pre právne veci EP zastávali názor, že článok 175 Zmluvy o ES by bol tým správnym právnym základom.
Rada sa v súčasnosti dohodla vychádzať pri návrhu z článku 175 ods. 1 Zmluvy o ES a aj Komisia súhlasila s týmto právnym základom.
Odporúčanie spravodajcu
Keďže je potrebná zmena základného dátumu, ktorá nemá žiadne následky na životné prostredie, s cieľom čo najlepšie vystihnúť obchodnú skutočnosť na trhu s HCFC v desiatich nových členských štátoch a spravodajcovi neboli predložené žiadne protichodné stanoviská zúčastnených strán, spravodajca navrhuje prijatie predloženého nariadenia bezo zmien.
Spravodajca dúfa, že sa dosiahne dohoda už v prvom čítaní, aby zbytočne nepretrvávali problémy v nových členských štátoch.
POSTUP
Názov
Návrh nariadenia Európskeho parlamentu a Rady ktorým sa mení a dopĺňa nariadenie (ES) č. 2037/2000 Európskeho parlamentu a Rady, pokiaľ ide o základný rok pre prideľovanie kvót na hydrochlórofluorokarbóny s ohľadom na členské štáty, ktoré pristúpili 1. mája 2004
Referenčné čísla - Číslo postupu
KOM(2000)0550 – 13632/2005 – C6‑0421/2005 – 2004/0296(COD)
Dátum predloženia v EP
6.12.2005
Gestorský výbor dátum oznámenia na schôdzi
ENVI 13.12.2005
Výbor požiadaný o stanovisko dátum oznámenia na schôdzi
Bez predloženia stanoviska dátum rozhodnutia
Rozšírená spolupráca dátum oznámenia na schôdzi
Spravodajca dátum menovania
Karl-Heinz Florenz 29.11.2005
Predchádzajúci spravodajca
Zjednodušený postup – dátum rozhodnutia
Námietky voči právnemu základu dátum stanoviska JURI
Zmena výšky finančných prostriedkov
dátum stanoviska BUDG
Konzultácia s Európskym hospodárskym a sociálnym výborom – dátum rozhodnutia na schôdzi
Konzultácia s Výborom regiónov –dátum rozhodnutia na schôdzi
Prerokovanie vo výbore
21.2.2006
Dátum prijatia
21.3.2006
Výsledok záverečného hlasovania
+:
–:
0:
+:
–:
0:
44
Poslanci prítomní na záverečnom hlasovaní
Adamos Adamou, Liam Aylward, Johannes Blokland, John Bowis, Frederika Brepoels, Martin Callanan, Chris Davies, Avril Doyle, Edite Estrela, Jillian Evans, Anne Ferreira, Karl-Heinz Florenz, Matthias Groote, Françoise Grossetête, Gyula Hegyi, Mary Honeyball, Marie Anne Isler Béguin, Caroline Jackson, Eija-Riitta Korhola, Urszula Krupa, Peter Liese, Linda McAvan, Roberto Musacchio, Riitta Myller, Péter Olajos, Miroslav Ouzký, Vittorio Prodi, Frédérique Ries, Dagmar Roth-Behrendt, Guido Sacconi, Karin Scheele, Carl Schlyter, Horst Schnellhardt, Richard Seeber, Bogusław Sonik, María Sornosa Martínez, Evangelia Tzampazi, Thomas Ulmer, Marcello Vernola
Náhradníci prítomní na záverečnom hlasovaní
Alfonso Andria, Bairbre de Brún, Jutta D. Haug, Miroslav Mikolášik, Andres Tarand
Náhradníci (čl. 178 ods. 2) prítomní na záverečnom hlasovaní
Dátum predloženia
24.3.2006
Poznámky (údaje, ktoré sú k dispozícii iba v jednej jazykovej verzii)
