P7_TA-PROV(2011)0351
Medzinárodná dohoda o tropickom dreve z roku 2006 ***
A7-0280/2011
Legislatívne uznesenie Európskeho parlamentu z 13. septembra 2011 o návrhu rozhodnutia Rady o uzavretí Medzinárodnej dohody o tropickom dreve z roku 2006 v mene Európskej únie (05812/2011 – C7-0061/2011 – 2006/0263(NLE))
(Súhlas)
Európsky parlament
, –
so zreteľom na návrh rozhodnutia Rady (05812/2011),
–
so zreteľom na návrh Medzinárodnej dohody o tropickom dreve z roku 2006 (11964/2007),
–
so zreteľom na žiadosť o udelenie súhlasu, ktorú Rada predložila v súlade s článkami 192, 207 a článkom 218 ods. 6 druhým pododsekom písm. a) Zmluvy o fungovaní Európskej únie ( C7-0061/2011 ),
–
so zreteľom na článok 81 a článok 90 ods. 8 rokovacieho poriadku,
–
so zreteľom na odporúčanie Výboru pre medzinárodný obchod ( A7-0280/2011 ),
1.
udeľuje súhlas s uzatvorením dohody;
2.
vyzýva Komisiu, aby vždy, keď ju o to Európsky parlament požiada, poskytla všetky relevantné informácie o vykonávaní tejto dohody, konkrétne o akčných plánoch a programoch, ako aj rozhodnutiach, ktoré prijali orgány ustanovené touto dohodou;
3.
vyzýva Komisiu, aby počas posledného roka uplatňovania dohody a pred začatím rokovaní o jej obnovení predložila Európskemu parlamentu a Rade preskúmanie vykonávania dohody, predovšetkým vo vzťahu k vlastným nástrojom Únie týkajúcim sa vynútiteľnosti práva, správy a obchodu v oblasti lesného hospodárstva;
4.
poveruje svojho predsedu, aby postúpil túto pozíciu Rade, Komisii, vládam a parlamentom členských štátov a Medzinárodnej organizácii pre tropické drevo.
