Poslanci sa oboznámia s pripravovanými pravidlami iniciatívy občanov
Občianske práva
2010-03-24 - 15:22
Viac moci ľuďom Lisabonská zmluva okrem iného zavádza aj takzvanú európsku iniciatívu občanov.
Milión občanov EÚ tak môže svojimi podpismi žiadať Komisiu, aby v oblasti spadajúcej pod právomocí EÚ predložila zákon.
Pravidlá, ako to bude prebiehať v praxi, teraz pripravuje Komisia.
Poslancom ich načrtne v stredu 24. marca na plenárnom zasadnutí v Bruseli.
"Iniciatíva občanov má obrovskú symbolickú váhu.
Poukazuje totiž na existenciu európskeho ľudu, ktorý je viac než len súčtom občanov členských krajín," zdôrazňuje predseda Výboru EP pre ústavné veci Carlo Casini.
Európska komisia by mala formálne predstaviť podrobné pravidlá využívania iniciatívy občanov v posledný marcový deň.
Ešte pred tým však s návrhom oboznámi poslancov.
"Tento nový nástroj musí zaručovať vážnosť jednotlivých podpisov a zároveň jednoduchosť pokiaľ ide o prístup," domnieva sa taliansky ľudovec Casini.
Sporné otázky
K realizácii nového nástroja v praxi sa od novembra 2009 do januára 2010 mohla vyjadriť aj verejnosť.
Niektoré otázky sú pritom nejednoznačné.
Lisabonská zmluva napríklad požaduje, aby milión podpisov pochádzalo od občanov z významného počtu členských štátov.
Koľko krajín však predstavuje významný počet?
Európsky parlament ešte pred voľbami v máji 2009 navrhol jednu štvrtinu krajín EÚ.
V praxi to dnes znamená 7 členských štátov.
Komisia sa však prikláňa k jednej tretine, čo znamená 9 krajín.
Presnejšie ustanovenie si tiež vyžadoval systém, akým sa budú podpisy zbierať a overovať.
Eurokomisár Maroš Šefčovič je napríklad presvedčený, že zbieranie podpisov by malo podliehať spoločným pravidlám v každej krajine EÚ.
Overovanie ich platnosti by však už zabezpečoval každý členský štát osobitne.
Mimovládne organizácie zas navrhli, aby sa pod žiadosť dalo podpísať aj elektronickým podpisom.
Komisia si však myslí, že to by si vyžadovalo zaistiť primerané bezpečnostné opatrenia.
V praxi od roku 2011
Európska komisia predstaví návrh podrobných pravidiel 31. marca.
Poslancom ich pritom načrtne už v stredu 24. marca na plenárnom zasadnutí v Bruseli.
Do konca tohto roka by sa mali k návrhom pravidiel vyjadriť tak poslanci, ako aj zástupcovia krajín EÚ v Rade.
Predpokladá sa, že nový nástroj budú môcť občania EÚ využívať od roku 2011.
20100323STO71223 Priamy prenos (približne od 16:15) Iniciatíva občanov Uznesenie EP z mája 2009 Milión občanov by mohlo v budúcnosti navrhovať nové zákony
SK
1
EUROPARL-TV
http://www.europarltv.europa.eu/swf/EmbedPlayer.swf?vid=ecbf4ebf-470d-4f3e-95cd-03e40f110cf6&cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=on
SK
2
LINK
/wps-europarl-internet/frd/live/live-video?language=sk
SK
3
LINK
http://ec.europa.eu/dgs/secretariat_general/citizens_initiative/index_sk.htm
-//EP//TEXT TA P6-TA-2009-0389 0 NOT XML V0//SK
-//EP//TEXT IM-PRESS 20081006STO38717 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
