P6_TA(2005)0417
Program na rozširovanie správnej praxe a monitorovanie zavádzania IKT ***I
A6-0302/2005
Legislatívne uznesenie Európskeho parlamentu o návrhu rozhodnutia Európskeho parlamentu a Rady, ktorým sa mení a dopĺňa rozhodnutie č. 2256/2003/ES s ohľadom na predĺženie programu na rok 2006 a jeho rozšírenie o rozširovanie správnej praxe a monitorovania zavádzania informačných a komunikačných technológií (IKT) ( KOM(2005)0347 –C6–0247/2005 – 2005/0144(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2005)0347 ) Zatiaľ neuverejnené v úradnom vestníku.
,
–
so zreteľom na článok 251 ods. 2 a článok 157 ods. 3 Zmluvy o ES, v súlade s ktorými Komisia predložila návrh Parlamentu ( C6-0247/2005 ),
–
so zreteľom na článok 51 a článok 43 ods. 1 rokovacieho poriadku,
–
so zreteľom na správu Výboru pre priemysel, výskum a energetiku ( A6-0302/2005 ),
1.
schvaľuje návrh Komisie;
2.
vyzýva Komisiu, aby znovu postúpila vec Parlamentu, ak má v úmysle podstatne zmeniť a doplniť svoj návrh alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
PRÍLOHA
ROZHODNUTIE EURÓPSKEHO PARLAMENTU A RADY č. .../2005/ES z, ktorým sa mení a dopĺňa rozhodnutie č. 2256/2003/ES na účely predĺženia programu na rozširovanie správnej praxe a monitorovanie zavádzania informačných a komunikačných technológií (IKT) na rok 2006
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 157 ods. 3,
so zreteľom na návrh Komisie,
so zreteľom na stanovisko Európskeho hospodárskeho a sociálneho výboru Stanovisko z 27. októbra 2005 (zatiaľ neuverejnené v úradnom vestníku).
,
po porade s Výborom regiónov,
konajúc v súlade s postupom ustanoveným v článku 251 zmluvy Pozícia Európskeho parlamentu z 15. novembra 2005.
,
keďže:
(1)
Rozhodnutím č. 2256/2003/ES Ú. v.
EÚ L 336, 23.12.2003, s.
1.
Rozhodnutie zmenené a doplnené rozhodnutím č. 787/2004/ES (Ú. v.
EÚ L 138, 30.4.2004, s.
12).
sa zaviedol program MODINIS na monitorovanie akčného plánu eEurope 2005, rozširovanie správnej praxe a zlepšenie bezpečnosti siete a informácií na obdobie od 1. januára 2003 do 31. decembra 2005.
(2)
Rozhodnutie č. 2256/2003/ES bolo zmenené a doplnené rozhodnutím č. 787/2004/ES s cieľom prispôsobiť referenčné čiastky s ohľadom na rozšírenie Európskej únie.
(3)
Vo svojom uznesení z 9. decembra 2004 o pohľade na budúcnosť informačných komunikačných technológií (IKT)
2
Ú. v.
EÚ C 62, 12.3.2005, s.
1.
Rada vyzvala Komisiu, aby začala s prípravnými prácami na následných opatreniach akčného plánu eEurope 2005 ako dôležitej súčasti novej agendy pre informačnú spoločnosť po roku 2005.
(4)
Oznámenie Komisie z 19. novembra 2004 s názvom "Výzvy pre európsku informačnú spoločnosť po roku 2005" analyzuje výzvy, ktorými sa musí zaoberať európska stratégia v oblasti informačnej spoločnosti do roku 2010.
V oznámení sa podporuje širšie využívanie IKT a pre trvajúce zameranie pozornosti politiky na otázky súvisiace s IKT, čo zahŕňa potrebu monitorovania a výmeny správnej praxe.
Toto oznámenie sa stalo východiskom pre proces úvah, ktorý viedol v roku 2005 ku novej iniciatíve informačnej spoločnosti, ktorá sa má začať v roku 2006.
(5)
Nová iniciatíva s názvom "Iniciatíva i2010 – Európska informačná spoločnosť" bola oznámená v oznámení Komisie z 2. februára 2005 pre jarné zasadnutie Európskej rady s názvom "Spoločne pracujeme na hospodárskom raste a zamestnanosti - Nový začiatok lisabonskej stratégie", a zameriava sa na povzbudenie zavádzania IKT.
(6)
Oznámenie Komisie z 1. júna 2005 s názvom "Iniciatíva i2010 – Európska informačná spoločnosť pre rast a zamestnanosť" vymenúva kľúčové politické priority päťročnej stratégie na podporu otvoreného a konkurencieschopného digitálneho hospodárstva.
Podpora výmeny správnej praxe a monitorovanie zavádzania služieb využívajúcich IKT budú naďalej podporovať dialóg zúčastnených strán a členských štátov, a to hlavne v súvislosti s otvorenou metódou koordinácie.
(7)
V návrhu rozhodnutia Európskeho parlamentu a Rady, ktorým sa zavádza rámcový program pre konkurencieschopnosť a inováciu (2007-2013), je navrhnutý rámcový program pre akciu Spoločenstva v oblasti konkurencieschopnosti a inovácie pre obdobie 2007 – 2013, ktorý spája konkrétne opatrenia Spoločenstva na podporu podnikania, malých a stredných podnikov, priemyslovej konkurencieschopnosti, inovácie, informačných a komunikačných technológií, technológií na ochranu životného prostredia a inteligentnej energie, vrátane opatrení stanovených v rozhodnutí č. 2256/2003/ES.
(8)
Nariadenie Európskeho parlamentu a Rady (ES) č. 808/2004 z 21. apríla 2004 o štatistikách Spoločenstva o informačnej spoločnosti
1
Ú. v.
EÚ L 143, 30.4.2004, s.
49.
stanovuje spoločný rámec pre systematické vypracovávanie štatistík Spoločenstva o informačnej spoločnosti.
Tieto štatistiky obsahujú informácie požadované na účely procesu orientačného testovania programu eEurope a sú dôležité pre štrukturálne ukazovatele, ktoré podporujú monitorovanie výkonnosti členských štátov, a sú potrebné na vytvorenie jednotnej základne pre analýzy informačnej spoločnosti.
(9)
Počas 12 mesiacov od konca účinnosti akčného plánu eEurope 2005 do očakávaného začiatku rámcového programu v roku 2007 je treba monitorovať a podporovať zavádzanie IKT v celom hospodárstve, a to prostredníctvom ďalšieho orientačného testovania a štatistických analýz založených na štrukturálnych ukazovateľoch, ako i prostredníctvom výmeny správnej praxe.
Akcie prijaté na základe programu zameraného na orientačné testovanie, správnu prax a koordináciu politík v roku 2006, budú podporovať dosiahnutie cieľov uvedených v hore uvedených oznámeniach Komisie z 2. februára 2005 a 1. júna 2005.
(10)
Mechanizmy na monitorovanie, výmenu skúseností, orientačné testovanie, rozširovanie správnej praxe a analýzu hospodárskych a spoločenských dôsledkov informačnej spoločnosti by mali v roku 2006 pokračovať, aby sa dosiahli ciele oznámenia Komisie z 2. februára 2005, ktoré sú zamerané na povzbudenie zavádzania IKT ako pokračovania agendy eEurope, a cieľov oznámenia Komisie z 1. júna 2005.
(11)
Rozhodnutie č. 2256/2003/ES by sa preto malo zmeniť a doplniť,
PRIJALI TOTO ROZHODNUTIE:
Článok 1
Rozhodnutie č. 2256/2003/ES sa týmto mení a dopĺňa takto:
1)
vkladá sa tento článok:
Článok 1a
1.
V roku 2006 program pokračuje v monitorovaní zavádzania a využívania informačných a komunikačných technológií (IKT) v celom hospodárstve a v rozširovaní správnej praxe a má tieto ciele:
a)
monitorovať výkony členských štátov a v rámci členských štátov a porovnávať ich s najlepšími výkonmi v medzinárodnom meradle pomocou oficiálnych štatistík, ak je to možné;
b)
podporovať snahy členských štátov v povzbudzovaní využívania IKT na vnútroštátnej, regionálnej a miestnej úrovni na základe analýzy správnej praxe a doplnkovej interakcie založenej na vytváraní mechanizmov výmeny skúseností;
c)
analyzovať hospodárske a spoločenské dôsledky informačnej spoločnosti na účely zjednodušenia politických diskusií, hlavne z pohľadu konkurencieschopnosti, rastu a zamestnanosti, ako aj z hľadiska sociálneho začlenenia.
2.
Akcie v rámci programu budú svojou povahou presahovať jednotlivé odvetvia a budú doplňovať akcie Spoločenstva v iných oblastiach.
Žiadne z týchto akcií sa nebudú prekrývať s prácami, ktoré sú v týchto oblastiach vykonávané v rámci iných programov Spoločenstva.
Akcie v rámci programu zameraného na orientačné testovanie, správnu prax a koordináciu politík, budú smerovať k splneniu cieľov oznámenia Komisie z 2. februára 2005 pre jarné zasadnutie Európskej rady s názvom "Spoločne pracujeme na hospodárskom raste a zamestnanosti - Nový začiatok lisabonskej stratégie", ktoré sú zamerané na povzbudenie zavádzania IKT ako pokračovania agendy eEurope, a najmä na podporu širokopásmových technológií, elektronickú správu (eGovernment), elektronického obchodovania (eBusiness), elektronického zdravotníctva (eHealth) a elektronického vzdelávania (eLearning), ako aj cieľov oznámenia Komisie z 1. júna 2005 s názvom "Iniciatíva i2010 – Európska informačná spoločnosť pre rast a zamestnanosť", ktoré podporujú otvorené a konkurencieschopné digitálne hospodárstvo.
3.
V programe sa vymedzí spoločný rámec doplnkovej interakcie na európskej úrovni, ktorá bude doplňovať jednotlivé vnútroštátne, regionálne a mieste úrovne.
2)
vkladá sa tento článok:
Článok 2a
Na dosiahnutie cieľov uvedených v článku 1a sa vykonajú tieto druhy akcií:
a)
Akcia 1
Monitorovanie a porovnávanie výkonov:
–
zber a analýza údajov na základe ukazovateľov orientačného testovania, ako sú vymedzené v uznesení Rady z 18. februára 2003 o implementácii akčného plánu eEurope 2005, vrátane, v prípade potreby, regionálnych ukazovateľov, a v nariadení Európskeho parlamentu a Rady (ES) č. 808/2004 z 21. apríla 2004 o štatistikách Spoločenstva o informačnej spoločnosti*.
b)
Akcia 2
Rozširovanie správnej praxe:
–
štúdie na stanovenie správnej praxe na vnútroštátnej, regionálnej a miestnej úrovni, prispievajúc k úspešnému zavádzaniu IKT v celom hospodárstve,
–
podpora cielených konferencií, seminárov alebo workshopov a činností zameraných na šírenie informácií, informovanie a komunikáciu, ktoré podporujú ciele oznámenia Komisie z 2. februára 2005
pre jarné zasadnutie Európskej rady
s názvom
"Spoločne pracujeme na hospodárskom raste a zamestnanosti - Nový začiatok lisabonskej stratégie", ktoré sú zamerané na povzbudenie zavádzania IKT ako pokračovania agendy eEurope a oznámenia Komisie z 1. júna 2005 s názvom "Iniciatíva i2010 – Európska informačná spoločnosť pre rast a zamestnanosť", ktoré podporujú otvorené a konkurencieschopné digitálne hospodárstvo s cieľom podporovať spoluprácu a výmenu skúseností a správnej praxe tak, ako sa stanovuje v článku 1a
ods. 1 písm. b).
c)
Akcia 3
Analýza a strategická diskusia:
–
podpora práce sociálnych a ekonomických odborníkov na účely toho, aby boli Komisii poskytnuté vstupy, ktoré sa týkajú analýzy budúcej politiky.
________________
* Ú. v.
EÚ L 143, 30.4.2004, s.
49.
3)
v článku 4 sa prvý odsek nahrádza takto:
Program pokrýva obdobie od 1. januára 2003 do 31. decembra 2006.
Finančný rámec pre vykonávanie tohto programu sa týmto ustanovuje na 30 160 000 EUR.
4)
príloha sa nahrádza textom uvedeným v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho uverejnenia v
Úradnom vestníku Európskej únie
.
Článok 3
Toto rozhodnutie je určené členským štátom.
V Bruseli
Za Európsky parlament Za Radu
predseda predseda
PRÍLOHA
"PRÍLOHA
Viacročný program pre monitorovanie eEurope, rozširovanie správnej praxe a zlepšenie bezpečnosti siete a informácií (MODINIS)
Orientačné rozdelenie výdavkov na roky 2003 až 2005
Percentá z celkového rozpočtu podľa kategórie a roku
2003
2004
2005
Spolu za 2003-2005
Akcia 1 - Monitorovanie a porovnávanie výkonov
12%
14%
14%
40%
Akcia 2 - Rozširovanie správnej praxe
8%
10%
12%
30%
Akcia 3 - Analýza a strategická diskusia
2%
3%
3%
8%
Akcia 4 - Zlepšenie bezpečnosti siete a informácií
17%
5%
0%
22%
Podiel na celkovom rozpočte
39%
32%
29%
100%
Orientačné rozdelenie výdavkov na rok 2006
Percentá z celkového rozpočtu podľa kategórie a roku
2006
Akcia 1 - Monitorovanie a porovnávanie výkonov
55%
Akcia 2 - Rozširovanie správnej praxe
30%
Akcia 3 - Analýza a strategická diskusia
15%
Akcia 4 - Zlepšenie bezpečnosti siete a informácií
0%
Podiel na celkovom rozpočte
100%
"
