A6-0313/2007
12.9.2007
***III
SPRÁVA
o spoločnom texte nariadenia Európskeho parlamentu a Rady o právach a povinnostiach cestujúcich v železničnej doprave, ktorý schválil Zmierovací výbor
(PE-CONS 3637/2007 – C6‑0214/2007 – 2004/0049(COD))
Delegácia Európskeho parlamentu v Zmierovacom výbore
Predseda delegácie:
Alejo Vidal-Quadras
Spravodajca:
Dirk Sterckx
PE 392.051v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................9
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnom texte nariadenia Európskeho parlamentu a Rady o právach a povinnostiach cestujúcich v železničnej doprave, ktorý schválil Zmierovací výbor
(PE-CONS 3637/2007 – C6‑0214/2007 – 2004/0049(COD) )
(Spolurozhodovací postup: tretie čítanie)
Európsky parlament ,
– so zreteľom na spoločný text, ktorý schválil Zmierovací výbor (PE-CONS 3637/2007 – C6‑0214/2007 ),
– so zreteľom na svoju pozíciu v prvom čítaní
Ú. v.
EÚ C 227 (E), 21.9.2006, str. 490. k návrhu Komisie pre Európsky parlament a Radu ( KOM(2004)0143 )
Zatiaľ neuverejnené v úradnom vestníku. ,
– so zreteľom na svoju pozíciu v druhom čítaní
Prijaté texty, 18.1.2007, P6_TA(2007)0005 . k spoločnej pozícii Rady
Ú. v.
EÚ C 289 (E), 28.11.2006, str. 1. ,
– so zreteľom na stanovisko Komisie k pozmeňujúcim a doplňujúcim návrhom Európskeho parlamentu k spoločnej pozícii ( KOM(2007)0079 )
Zatiaľ neuverejnené v úradnom vestníku ,
– so zreteľom na článok 251 ods. 5 Zmluvy o ES,
– so zreteľom na článok 65 rokovacieho poriadku,
– so zreteľom na správu svojej delegácie v Zmierovacom výbore ( A6‑0313/2007 ),
1. schvaľuje spoločný text;
2. poveruje svojho predsedu, aby akt podpísal spoločne s predsedom Rady v súlade s článkom 254 ods. 1 Zmluvy o ES;
3. poveruje svojho generálneho tajomníka, aby akt podpísal hneď potom, čo sa overí, že všetky postupy sa riadne ukončili, a aby po dohode s generálnym tajomníkom Rady zabezpečil jeho uverejnenie v Úradnom vestníku Európskej únie;
4. poveruje svojho predsedu, aby toto legislatívne uznesenie postúpil Rade a Komisii.
DÔVODOVÁ SPRÁVA
SÚVISLOSTI
Komisia 3. marca 2004 prijala návrh nariadenia o právach a povinnostiach cestujúcich v medzinárodnej železničnej doprave.
Hlavným zámerom tohto návrhu bolo stanoviť práva a povinnosti cestujúcich s cieľom zlepšiť účinnosť a atraktívnosť medzinárodnej osobnej železničnej dopravy.
Na tento účel sa v návrhu nariadenia ustanovili:
· minimálne požiadavky na informácie, ktoré sa majú poskytnúť cestujúcim pred cestou, počas nej a po jej skončení;
· zmluvné podmienky;
· zodpovednosť železničných podnikov v prípade nehôd;
· zodpovednosť za oneskorenia alebo zrušenia služieb a ich ďalšie dôsledky;
· podmienky, za ktorých sa má poskytovať pomoc osobám so zníženou pohyblivosťou;
· kvalitatívne normy;
· riadenie rizík;
Tento návrh bol jedným zo štyroch návrhov, ktoré tvoria takzvaný tretí železničný balík.
Ostatné návrhy sa týkali smernice o prístupe na železničný trh, smernice o certifikácii rušňovodičov a nariadenia o službách nákladnej železničnej dopravy.
Parlament posledný z týchto návrhov zamietol v prvom čítaní 25. októbra 2006.
Výbor pre dopravu a cestovný ruch ako gestorský výbor vymenoval pána Sterckxa za spravodajcu pre návrh týkajúci sa práv cestujúcich.
Parlament sa textom zaoberal v prvom čítaní 28. septembra 2005.
Rada prijala spoločnú pozíciu 24. júla 2006.
V druhom čítaní 18. januára 2007 Parlament prijal 61 pozmeňujúcich a doplňujúcich návrhov k spoločnej pozícii Rady.
Väčšina z nich v mnohých kľúčových bodoch potvrdila stanovisko Parlamentu z prvého čítania, a to najmä, že:
· rozsah pôsobnosti nariadenia by sa mal rozšíriť, aby zahŕňal všetkých cestujúcich v železničnej doprave, a nielen cestujúcich v medzinárodnej železničnej doprave;
· by sa mali zaviesť nediskriminačné pravidlá prístupu pre osoby so zníženou pohyblivosťou vrátane opatrení na staniciach bez obsluhy;
· zodpovednosť železničných podnikov v prípade smrti alebo zranenia cestujúcich by mala platiť všeobecne a mali by sa určiť minimálne úrovne poistenia;
· riadiaci pracovníci železničných staníc a železničný podnik by mali mať povinnosť informovať cestujúcich o ich právach;
· ustanovenia týkajúce sa noriem kvality služieb, ktoré mali stanoviť a monitorovať samotné železničné podniky, boli netransparentné, a preto by sa mali vypustiť;
· každý vlak musí mať osobitne vyhradené miesto pre detské kočíky, invalidné vozíky, bicykle a športový výstroj.
ZMIEROVACIE KONANIE
Rada následne neoficiálne naznačila, že nebude môcť prijať všetky pozmeňujúce a doplňujúce návrhy Parlamentu, a že v dôsledku toho bude potrebné zmierovacie konanie.
Ustanovujúca schôdza parlamentnej delegácie v Zmierovacom výbore sa konala 14. februára.
Jej členovia rozhodli, že k trom dokumentom týkajúcim sa železníc by sa malo pristupovať v zmierovacom konaní ako k balíku, ako sa k nim pristupovalo v počiatočných fázach legislatívneho procesu.
Požiadali predsedu pána Vidala-Quadrasa, predsedu gestorského výboru pána Costu a spravodajcov pána Jarzembowskeho, pána.
Savaryho a pána Sterckxa, aby začali neformálne rokovania s Radou.
Viedli sa tri trojstranné rozhovory (13. marca, 24. apríla a 15. mája): po každom z nich skupina vyjednávačov podala správu delegácii EP (14. marca, 25. apríla a 23. mája).
Pokiaľ ide o dokument o právach cestujúcich, vo väčšine základných bodov nezhody medzi Parlamentom a Radou sa dosiahol určitý pokrok, ktorý smeroval k dohode.
Hlavný bod sporu, ktorým je rozsah nariadenia, zostal nevyriešený.
Zmierovacie konanie sa formálne začalo 5. júna 2007.
Na schôdzi Zmierovacieho výboru Radu zastupoval nemecký spolkový minister dopravy, stavebníctva a mestského rozvoja pán Tiefensee a Komisiu jej podpredseda Barrot.
Krátko pred polnocou bola schôdza výboru prerušená, pretože výboru sa nepodarilo dosiahnuť dohodu.
Ďalší trialóg sa uskutočnil 19. júna: Radu a Komisiu opäť zastupovali pán Tiefensee a pán Barrot.
Rokujúce strany dosiahli dočasnú dohodu vo všetkých otvorených otázkach dokumentu o právach cestujúcich.
Dohoda bola s jednou výhradou prijatá veľkou väčšinou hlasov členov delegácie EP, ktorá sa stretla neskôr v ten istý deň: delegácia požiadala členov skupiny vyjednávačov EP, aby naliehali na Radu, aby v súvislosti s obdobiami možnej dočasnej výnimky z ustanovení nariadenia pre diaľkové vnútroštátne služby prijala iné opatrenia.
Coreper vyjadril súhlas s celkovou dohodou, ktorú dosiahli dve skupiny vyjednávačov 20. júna a prijal dodatočný návrh delegácie EP o dočasných výnimkách pre diaľkové vnútroštátne služby.
Zmierovacie konanie sa následne skončilo výmenou listov medzi úradujúcim predsedníctvom Rady a predsedajúcim delegácie EP.
Kľúčové body dohody o rozsahu pôsobnosti nariadenia (článok 2) možno zhrnúť takto:
· Nariadenie sa bude vzťahovať na všetky železničné cesty a služby poskytované železničnými podnikmi s licenciou.
· Keď nariadenie nadobudne účinnosť koncom roka 2009, všetci cestujúci v železničnej doprave budú môcť využívať súbor základných práv (vzťahujúcich sa napríklad na zodpovednosť podniku za cestujúcich a ich batožinu, na právo na prepravu osôb s obmedzenou pohyblivosťou).
· Členské štáty môžu vyňať diaľkové vnútroštátne železničné služby z ďalších ustanovení nariadenia najprv na obdobie piatich rokov, ktoré sa môže následne predĺžiť o ďalšie dve päťročné obdobia.
· S výnimkou základných práv, ktoré budú platiť všeobecne, členské štáty môžu udeliť mestským, prímestským a regionálnym službám neobmedzenú výnimku.
· Komisia musí prijať príslušné opatrenia, ak usúdi, že výnimka, ktorú udelil členský štát, nie je v súlade s ustanoveniami článku 2.
Ďalšími dôležitými bodmi celkovej dohody sú:
· Ak členské štáty udelia výnimku z nariadenia, mali by po porade s organizáciami zastupujúcimi cestujúcich stimulovať železničné podniky, aby prijali opatrenia na kompenzáciu a pomoc v prípade väčšieho narušenia železničnej služby.
· Železničné podniky musia v súlade s nariadením informovať cestujúcich o ich právach a povinnostiach.
Môžu pri tom využiť súhrn ustanovení, ktorý vypracuje Komisia vo všetkých úradných jazykoch.
· Podniky musia zaviesť nediskriminačné pravidlá prístupu na dopravu telesne postihnutých osôb a osôb s obmedzenou pohyblivosťou.
V prípade staníc bez obsluhy musia železničné podniky vynaložiť všetko potrebné úsilie na to, aby umožnili telesne postihnutým osobám a osobám s obmedzenou pohyblivosťou prístup k železničnej doprave.
· Na prepravu detských kočíkov a invalidných vozíkov sa vzťahujú ustanovenia nariadenia, ktoré sa týka telesne postihnutých osôb a osôb s obmedzenou pohyblivosťou a ustanovenia COTIF-u.
Nový článok nariadenia ustanovuje, že železničné podniky musia umožniť cestujúcim prepravovať vo vlakoch bicykle , v prípade potreby za poplatok, pod podmienkou, že sa s nimi dá ľahko narábať, že to umožňuje vozový park a že to nebude mať negatívny vplyv na železničnú službu.
· Železničné spoločnosti musia určiť kvalitatívne normy poskytovaných služieb a zverejniť výročnú správu o úrovni ich dosahovania.
Tieto správy musia byť uverejnené na internetovej stránke príslušnej železničnej spoločnosti a rovnako ich zverejní aj Európska železničná agentúra.
ZÁVER
Tretí železničný balík, ktorého súčasťou je toto nariadenie, je dôležitým článkom dopravnej legislatívy.
Parlament vníma dohodu o dokumente o právach cestujúcich dosiahnutú v zmierovacom konaní ako pozitívny výsledok, ktorý sa s uspokojením docielil v kľúčových bodoch stanoviska Parlamentu v druhom čítaní.
Delegácia preto odporúča, aby Parlament spoločný text v treťom čítaní schválil.
POSTUP
Názov
Spoločný text nariadenia Európskeho parlamentu a Rady o právach a povinnostiach cestujúcich v železničnej doprave, ktorý schválil Zmierovací výbor
Referenčné čísla
PE-CONS 3637/2007 – C6-0214/2007 – 2004/0049(COD)
Predseda delegácie: podpredseda
Alejo Vidal-Quadras
Gestorský výbor predseda:
TRAN Paolo Costa
Spravodajca
Dirk Sterckx
Návrh Komisie
COM(2004)0143
Dátum prvého čítania v EP – Číslo P
28.9.2005
P6_TA(2005)0356
Zmenený návrh Komisie
Spoločná pozícia Rady dátum oznámenia na schôdzi
5892/1/2006 – C6-0311/2006
28.9.2006
Stanovisko Komisie (čl. 251 ods. 2 druhý pododsek tretia zarážka)
Dátum druhého čítania v EP – Číslo P
18.1.2007
P6-TA(2007)0005
Stanovisko Komisie (čl. 251 ods. 2 tretí pododsek písm. c))
KOM(2007)0079
Dátum, kedy Rada dostala výsledky druhého čítania
2.3.2007
Dátum listu Rady s oznámením neprijatia pozmeňujúcich a doplňujúcich návrhov EP
25.5.2007
Schôdze Zmierovacieho výboru
5.6.2007
Dátum hlasovania delegácie EP
19.6.2007
Výsledok hlasovania
+:
-:
0:
24
1
Poslanci prítomní na hlasovaní
Gabriele Albertini, Inés Ayala Sender, Etelka Barsi-Pataky, Paolo Costa, Michael Cramer, Christine De Veyrac, Saïd El Khadraoui, Mathieu Grosch, Stanisław Jałowiecki, Georg Jarzembowski, Anne E. Jensen, Jörg Leichtfried, Bogusław Liberadzki, Josu Ortuondo Larrea, Willi Piecyk, Reinhard Rack, Gilles Savary, Brian Simpson, Dirk Sterckx, Alejo Vidal-Quadras
Náhradníci prítomní na hlasovaní
Emanuel Jardim Fernandes, Rosa Miguélez Ramos, Dieter-Lebrecht Koch, Renate Sommer, Corien Wortmann-Kool
Náhradníci (čl. 178 ods. 2) prítomní na hlasovaní
Dátum prijatia v Zmierovacom výbore
Dohoda dosiahnutá výmenou listou
20.6.2007
21.6.2007
Dátum oznámenia predsedajúcich o schválení spoločného znenia a jeho odovzdania EP a Rade
31.7.2007
Dátum predloženia
11.9.2007
Poznámky (údaje, ktoré sú k dispozícii iba v jednej jazykovej verzii)
PREDĹŽENIE LEHÔT
Lehota pre druhé čítanie v Rade
Lehota pre zvolanie výboru
inštitúcia, ktorá žiada o predĺženie – dátum
Lehota pre činnosť výboru
inštitúcia, ktorá žiada o predĺženie – dátum
1.8.2007 PE 29.6.2007
Lehota pre prijatie aktu
inštitúcia, ktorá žiada o predĺženie – dátum
27.9.2007 PE 29.6.2007
