24.6.2008
NÁVRH UZNESENIA
ktorý v súlade s článkom 113 rokovacieho poriadku
predkladajú Marian Zlotea, Rareş-Lucian Niculescu a Dragoş Florin David
o vytvorení úradu európskeho ombudsmana pre práva detí
Návrh uznesenia Európskeho parlamentu o vytvorení úradu európskeho ombudsmana pre práva detí
Európsky parlament ,
–
so zreteľom na právne predpisy Spoločenstva v oblasti práv detí,
–
so zreteľom na dohovor Organizácie spojených národov o právach dieťaťa z roku 1989,
–
so zreteľom na svoje uznesenie A5-0223/2001 z 5. júla 2001,
–
so zreteľom na článok 113 rokovacieho poriadku,
A.
keďže situácie, pri ktorých dochádza k porušovaniu práv detí, sú často mimoriadne závažné a môžu mať vplyv na duševné a fyzické zdravie detí,
B.
keďže rešpektovanie práv detí je veľmi dôležité, najmä v prípadoch znásilnenia či zneužitia,
C.
keďže takéto situácie si vyžadujú rýchlu reakciu, ktorá spočíva v zabezpečení najdôležitejších záujmov dieťaťa,
1.
vyzýva Radu a Komisiu, aby podnikli kroky k vytvoreniu úradu európskeho ombudsmana pre práva dieťaťa, ktorého úlohou by bola podpora dohovorov o právach dieťaťa a ich uplatňovanie a ochrana najdôležitejších záujmov dieťaťa;
2.
nabáda členské štáty k tomu, aby vymenovali národných ombudsmanov pre práva dieťaťa, ak to doteraz neurobili.
