BRIEFING: Prehľad najdôležitejších bodov zasadnutia 13. - 16. marca 2006
2006-03-09 - 09:44
Poslanci počas marcového zasadnutia EP v Štrasburgu prerokujú niekoľko dôležitých tém.
Tohtoročný Medzinárodný deň žien si pripomenú viacerými krokmi upozorňujúcimi na jedno z nebezpečenstiev, ktorému sú ženy často vystavené - nútenú prostitúciu a obchod s ľuďmi .
K danej problematike budú schvaľovať uznesenie a Komisii a Rade predložia dve súvisiace interpelácie.
V rámci interpelácií budú tiež od Rady a Komisie žiadať odpoveď na otázky týkajúce sa voľného pohybu pracovníkov v EÚ a uplatňovania tzv. prechodných období starými členskými štátmi voči 8 z 10 nových členských krajín Únie.
Medzi ďalšie zaujímavé témy bude patriť napríklad iniciatívna správa Edit BAUER zaoberajúca sa chudobou a sociálnym začlenením v EÚ , ako aj správa o návrhu na zriadenie Európskeho inštitútu pre rodovú rovnosť , o ktorého umiestnenie má záujem aj Slovensko.
Zdravie občanov a vhodné životné prostredie bude mať plénum na mysli pri schvaľovaní správy, ktorá sa zaoberá stratégiou EÚ týkajúcou sa využívania ortuti.
Stratégia pochádza z dielne Európskej komisie a jej cieľom je zredukovať nepriaznivý dopad tejto toxickej látky.
Ochrana obyvateľstva a životného prostredia je aj cieľom návrhu nariadenia, ku ktorému sa vyjadria poslanci schvaľovaním správy o pripravenosti EÚ na núdzové situácie a mimoriadne udalosti , akými sú napríklad prírodné katastrofy, či teroristické činy.
Záujmy spotrebiteľa odrážajú dve správy o ochrane tradičných národných špecialít poľnohospodárskych produktov a potravín , ktorých cieľom je podpora rozlišovania produktov, ako aj ochrana názvov výrobkov a zabránenie imitáciám.
EP bude tiež schvaľovať iniciatívnu správu, ktorá sa zaoberá súvislosťami medzi regionálnym rozvojom, premiestňovaním podnikov a udeľovaním finančnej pomoci z fondov EÚ .
Správa vychádza z myšlienky, že peniaze z eurofondov by nemali byť využívané na financovanie relokácie firiem do iných oblastí.
Počas dvoch slávnostných zasadnutí vystúpia v pléne Európskeho parlamentu nemecký prezident Horst KÖHLER (14. marca) a palestínsky prezident Mahmúd ABBÁS (15. marca).
Plénum si tiež vypočuje vyhlásenie Rady a Európskej komisie o prípravách marcového zasadnutia Rady EÚ, ktoré sa uskutoční 23. a 24. marca v Bruseli.
Venované má byť predovšetkým diskusiám o pokroku v uskutočňovaní tzv. Lisabonskej stratégie.
20060216BRI05330
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-001-SK DOC XML V0//SK
Práva žien/Rovnosť príležitostí
Boj proti nútenej prostitúcii počas športových podujatí
2006-03-09 - 09:44
Európsky parlament si tohtoročný Medzinárodný deň žien pripomenie viacerými krokmi upozorňujúcimi na jedno z nebezpečenstiev, ktorému sú ženy často vystavené - nútenú prostitúciu a obchod s ľuďmi.
Okrem seminára o nútenej prostitúcii v rámci svetových športových podujatí, ktorý na 8. marca pripravil Výbor EP pre práva žien a rodovú rovnosť, budú poslanci počas budúcotýždňového plenárneho zasadnutia schvaľovať k danej problematike uznesenie a Komisii a Rade predložia dve súvisiace interpelácie.
O danej problematike sa hovorí najmä v súvislosti s prípravou nadchádzajúcich Majstrovstiev sveta vo futbale, ktoré sa uskutočnia od 9. júna do 9. júla 2006 v Nemecku.
Skúsenosti totiž ukázali, že počas každého väčšieho športového podujatia, pri ktorom sa schádza množstvo ľudí, prechodne dochádza k výraznému nárastu dopytu po sexuálnych službách.
Podujatia ako olympijské hry, medzinárodné športové podujatia, výstavy a kongresy teda podnecujú zvýšenie dopytu po prostitúcii, pričom väčšina žien, ktoré sa stanú obeťami tejto organizovanej trestnej činnosti je často podvedených falošnými prísľubmi legitímnej práce a následne nútená pracovať ako prostitútky.
Interpelácia o nútenej prostitúcii v rámci športových podujatí
Organizácie pre ochranu ľudských práv už upozornili, že počas spomínaných majstrovstiev sveta výrazne vzrastie obchodovanie so ženami a nútená prostitúcia.
Predsedníčka Výboru EP pre práva žien Anna ZÁBORSKÁ (EPP-ED, SK) preto v mene svojho výboru predloží počas zasadnutia Európskej komisii interpeláciu, v ktorej sa pýta, aké konkrétne iniciatívy chce EK spolu s členskými štátmi navrhnúť, aby sa proti spomínanému zločinu zasiahlo.
Okrem toho sa bude Komisie pýtať, či existujú nejaké stratégie pre prípad, že by sa obete obávali spolupracovať s orgánmi verejnej moci, vrátane poskytnutia lepšej právnej ochrany obetiam a tiež to, či Komisia podporí ženské organizácie snažiace sa o boj proti spomínanému javu.
Schvaľovanie uznesenia
Keďže obchodovanie s ľuďmi s cieľom ich pohlavného zneužívania je jedným z najzávažnejších porušovaní ľudských práv a v celosvetovom meradle má v súčasnosti stúpajúcu tendenciu, poslanci EP budú k téme nútenej prostitúcie schvaľovať aj spoločné uznesenie.
Jeho obsah bude takisto zameraný na problematiku nútenej prostitúcie v kontexte športových podujatí.
Text uznesenia, ktorý bude poslancom preložený na schválenie, víta kampaň Nemeckej národnej rady žien s názvom „červená karta nútenej prostitúcii“, a vyzýva aj ostatné členské štáty, aby sa k nej pripojili.
V rámci konkrétnych opatrení navrhovaný text vyzýva Nemecko, aby zriadilo viacjazyčnú telefonickú linku pomoci a následne uskutočnilo jasnú komunikačnú kampaň pre obete nútenej prostitúcie, ktoré sú často izolované v bytoch alebo priemyselných zónach, nehovoria jazykom danej krajiny, a nemajú základné informácie, na koho sa obrátiť a ako konať.
Uznesenie tiež žiada Medzinárodný olympijský výbor a športové asociácie (Medzinárodnú futbalovú asociáciu FIFA, Európsku futbalovú asociáciu UEFA, nemeckú futbalovú asociáciu) a športovcov, aby kampani „červená karta nútenej prostitúcii“ vyjadrili podporu.
Európsku komisiu a členské štáty chcú poslanci vyzvať na zahájenie celoeurópskej kampane zameranej na informovanie a vzdelávanie širokej verejnosti, najmä však športovcov a športových fanúšikov s cieľom znížiť dopyt po prostitúcii prostredníctvom zvýšenia vnímavosti potenciálnych klientov.
Interpelácia o obchodovaní s ľuďmi
Poslanci z politickej skupiny Aliancie liberálov a demokratov za Európu (ALDE) takisto preložia interpeláciu týkajúcu sa problematiky obchodovania s ľuďmi, tentokrát však už v širšom kontexte, teda nie len v súvislosti s organizáciou športových podujatí.
Od Rady budú chcieť počuť odpoveď na otázku, či členské krajiny EÚ začali riadne plniť ustanovenia smernice 2004/81/ES, ktorá pojednáva o povoleniach na trvalý pobyt pre obete obchodovania s ľuďmi.
Poslanci z ALDE chcú tiež od Rady počuť, či súhlasí s tým, aby plánovaná iniciatíva založiť deň boja proti obchodovaniu s ľuďmi a vytvoriť bezplatné telefónne linky pomoci začala už tento rok.
Spomínanú iniciatívu navrhol nedávno EP vo svojej prijatej správe o obchodovaní s ľuďmi.
Uznesenie nájdete po jeho publikovaní na stránke Interpelácia A. Záborskej o nútenej prostitúcii v rámci športových podujatí Interpelácia ALDE o obchodovaní s ľuďmi
SK
1
LINK
/sce/server/intranet/amend_motions_texts/sce_amend_motions_texts_main_01.jsp?amend_text_type=P
-//EP//TEXT OQ O-2006-0006 0 NOT XML V0//SK
-//EP//TEXT OQ O-2006-0010 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-COVER-SK DOC XML V0//SK
-//EP//TEXT IM-PRESS 20060216BRI05330 ITEM-002-SK DOC XML V0//SK
Práva žien/Rovnosť príležitostí
Európsky inštitút pre rodovú rovnosť
2006-03-09 - 09:44
Plénum Európskeho parlamentu prerokuje počas marcového zasadnutia správu o návrhu na zriadenie Európskeho inštitútu pre rodovú rovnosť.
O jeho sídle ešte nie je rozhodnuté, jedným z kandidátov je však aj Slovensko.
Správu vypracovali spravodajkyne Lissy GRÖNER (PES, DE) a Amalia SARTORI (EPP-ED, IT) a europoslanci sa ňou budú zaoberať v prvom čítaní.
Nový európsky inštitút má podľa návrhu začať svoju činnosť "hneď, ako to bude možné", pričom mnohí dúfajú, že sa tak stane už v roku 2007.
Členské štáty EÚ sa zatiaľ ešte nedohodli na jeho umiestnení, záujem však prejavili viaceré nové členské krajiny - Slovensko, Slovinsko, Litva a Česko.
Konečné rozhodnutie o sídle bude v rukách Rady.
Cieľom inštitútu má byť predovšetkým presadzovanie rodovej rovnosti v politikách EÚ, ako aj zber, poskytovanie a predovšetkým analýza relevantných informácií o tejto problematike.
Financovaný má byť Európskou komisiou s navrhovaným rozpočtom 52,5 miliónov eur na roky 2007 - 2013.
V prípade správnej rady inštitútu, ktorej členov majú vymenovávať Európska komisia, Rada a Európsky parlament, požaduje návrh záruku, že zastúpenie oboch pohlaví v nej nebude nižšie ako 40%.
Dokument: A6-0043/2006 Procedúra: Postup spolurozhodovania 1. čítanie Európsky inštitút pre rodovú rovnosť
-//EP//TEXT REPORT A6-2006-0043 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-001-SK DOC XML V0//SK
-//EP//TEXT IM-PRESS 20060216BRI05330 ITEM-003-SK DOC XML V0//SK
Voľný pohyb osôb
Voľný pohyb pracovníkov a prechodné obdobia
2006-03-09 - 09:44
Poslanci EP zo skupiny Aliancie liberálov a demokratov za Európu (ALDE) predložia počas marcového plenárneho zasadnutia dve interpelácie určené Rade a Komisii týkajúce sa voľného pohybu pracovníkov a uplatňovania tzv. prechodných období starými členskými štátmi voči 8 z 10 nových členských krajín EÚ.
Interpelácia Rade - prechodné obdobia
V prvej z interpelácií, ktorá je určená Rade, sa spomína, že podľa hodnotenia Komisie, ktoré vychádza z údajov poskytnutých členskými štátmi, "neexistuje žiadna priama súvislosť medzi trendmi mobility z nových členských štátov a platnými prechodnými úpravami".
Mobilita pracovníkov do členských štátov, ktoré nezaviedli nijaké obmedzenia, je podľa EK porovnateľná so situáciou v tých členských štátoch, ktoré obmedzenia uplatňujú, v niektorých prípadoch je dokonca menšia.
Poslanci chcú preto vedieť, či má Rada jasnú predstavu o tom, ktoré členské štáty budú v rokoch 2006-2009 naďalej uplatňovať obmedzenia a aké sú hlavné argumenty podporujúce takéto prípadné konanie.
Taktiež ich zaujíma, ako vidí Rada vzťah medzi obmedzeniami na trhu práce a nelegálnou prácou.
Interpelácia Komisii - diskriminácia občanov EÚ voči občanom tretích krajín
Druhá z interpelácii je určená Európskej komisii a týka sa inej, no súvisiacej problematiky.
Podľa smernice Rady 2003/109/ES(1) sú totiž členské štáty EÚ od 23. januára 2006 povinné zaobchádzať s občanmi tretích krajín s dlhodobým pobytom v EÚ vo vzťahu k prístupu na pracovný trh rovnako, ako so svojimi štátnymi príslušníkmi.
Zmluvy o pristúpení však zároveň uvádzajú, že počas prechodných období majú členské štáty pri prístupe na trh práce uprednostňovať občanov EÚ pred pracovníkmi, ktorí sú štátnymi príslušníkmi tretích krajín.
Od 23.1.2006 je teda situácia v rozpore s ustanoveniami Zmluvy o pristúpení.
Poslanci z politickej skupiny ALDE chcú preto od Komisie počuť, či plánuje predložiť návrhy na nápravu tejto situácie.
Súvislosti
Voľný pohyb osôb je jednou zo základných slobôd zaručených v právnych predpisoch Spoločenstva.
Táto sloboda zahŕňa právo občanov EÚ presťahovať sa do iného členského štátu EÚ za prácou.
Zmluvy o pristúpení nových členských krajín však na základe politických vyjednávaní umožnili krajinám bývalej EÚ 15 stanoviť prechodné obdobia a oddialiť nimi uplatňovanie spomínaného práva pre občanov 8 nových členských krajín, vrátane Slovenska.
Uplatňovanie prechodných období si s výnimkou Veľkej Británie, Írska a Švédska vyžiadali po 1. máji 2004 všetky ostatné staré členské štáty.
Obmedzenia môžu trvať maximálne po dobu 7 rokov a sú rozdelené do troch fáz.
Prvá fáza uplatňovania prechodných úprav sa začala 1. mája 2004, t.j. v deň vstupu desiatich nových štátov do Európskej únie, a skončiť sa má 30. apríla 2006.
V súvislosti s týmto termínom musia členské krajiny uplatňujúce prechodné obdobia Európskej komisii najneskôr do spomínaného dátumu oznámiť, či v týchto opatreniach plánujú pokračovať aj počas ďalších 3 rokov.
Ak sa do určeného času k tejto problematike oficiálne nevyjadria, prechodné obdobie na ich území prestane platiť.
Podľa vyjadrení podpredsedu Európskej komisie Güntera VERHEUGENA , ktoré predniesol 20. februára 2006 počas diskusie vo Výbore EP pre vnútorný trh, nikdy neexistovalo žiadne ekonomické opodstatnenie zavedenia prechodných období voči novým členským krajinám.
"Od začiatku to bol politický obchod, v ktorom kandidátske krajiny dostali na výber - buď vstúpia do EÚ v roku 2004 za podmienky akceptácie prechodných období, alebo vstúpia bez nich, avšak až v roku 2011".
Nové štáty teda akceptovali dohodu.
Ako ďalej Verheugen uviedol, on osobne je presvedčený, že otvorenie pracovného trhu nespôsobí samo osebe žiaden masový prílev pracovníkov z nových krajín.
Günter Verheugen bol v čase prístupových rokovaní so súčasnými novými členskými štátmi Komisárom pre rozšírenie.
Dokument: O-0012/06
Procedúra: Otázka na ústnu odpoveď
Dokument: O-0013/06
Procedúra: Otázka na ústnu odpoveď Voľný pohyb pracovníkov a prechodné obdobia (O-0012/06) Voľný pohyb pracovníkov a prechodné obdobia (O-0013/06)
-//EP//TEXT OQ O-2006-0012 0 NOT XML V0//SK
-//EP//TEXT OQ O-2006-0013 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-002-SK DOC XML V0//SK
-//EP//TEXT IM-PRESS 20060216BRI05330 ITEM-004-SK DOC XML V0//SK
Sociálna politika
Proti chudobe a sociálnemu vylúčeniu treba bojovať
2006-03-09 - 09:44
Európsky parlament prerokuje iniciatívnu správu slovenskej poslankyne Edit BAUER (EPP-ED, SK) o sociálnej ochrane v súvislosti s chudobou.
Boj proti chudobe a sociálnemu vylúčeniu je jednou z hlavných výziev pre EÚ.
Údaje súvisiace s týmito javmi totiž dokumentujú, že viac ako 68 miliónov občanov EÚ (15 percent jej obyvateľov) bolo v roku 2002 ohrozených chudobou.
Chudoba a sociálne vylúčenie
Chudoba je v tomto kontexte definovaná tými, ktorí žijú pod 60-percentným prahom priemerného národného dôchodku.
Percento ohrozených sa v rámci jednotlivých krajín EÚ navzájom líši od 10% a menej v Českej Republike, Švédsku, Dánsku, Maďarsku a Slovinsku po 20% a viac na Slovensku, v Írsku, Grécku a Portugalsku.
Za chudobou a sociálnym vylúčením najohrozenejšie skupiny obyvateľstva označuje správa Edit BAUER príležitostne zamestnaných, nezamestnaných, neúplné domácnosti s jedným rodičom (obvykle matkou), starších ľudí žijúcich osamotene, ženy, rodiny s viacerými závislými osobami, znevýhodnené deti, ako aj etnické menšiny, chorých alebo invalidných ľudí, bezdomovcov, a obete obchodovania s ľuďmi, ako aj obete drogovej a alkoholovej závislosti.
Za veľmi dôležitú preto označuje potrebu rozpoznať ťažkosti, s ktorými sa pri vstupe na trh práce alebo zotrvaní na ňom títo znevýhodnení ľudia vyrovnávajú.
Navrhovaný text víta spoločnú správu Európskej komisie z januára 2005 o tejto problematike, ktorá "po prvýkrát na úrovni EÚ-25 zahŕňa sociálnu ochranu aj sociálne začlenenie a hodnotí úspechy členských štátov v dosahovaní cieľov schválených lisabonskou Európskou radou".
Cieľom správy je podstatným spôsobom zasiahnuť do boja proti sociálnemu vylúčeniu a do procesu odstránenia chudoby do roku 2010.
Rómska menšina
Časť správy špecificky spomína rómsku menšinu a uvádza, že je žiaduce, aby jej členovia boli plne motivovaní prejaviť záujem o ďalšie vzdelávanie svojich detí, rozvoj ich kladných vlastností i zručností a ich prezentovanie širokému publiku.
Kladné príklady úspešných Rómov podľa správy dokazujú, že príslušnosť ku konkrétnej etnickej skupine sa v demokratickej spoločnosti nepovažuje za hendikep.
Chudoba detí
Správa upozorňuje na fakt, že v 14 zo 17 členských štátov EÚ, pre ktoré boli k dispozícii údaje, chudoba detí v deväťdesiatych rokoch vzrástla.
Ako jej text dodáva, chudobu detí nemožno znížiť bez toho, aby sa znížila chudoba v domácnostiach.
Správa tiež upozorňuje na skutočnosť, že podľa zdrojov Eurostatu sa v Európskej únii rodí až tretina detí mimo inštitúcie manželstva a toto číslo z roka na rok rastie.
Poslanci z Výboru EP pre zamestnanosť a sociálne veci, ktorý sa správou zaoberal, sa preto domnievajú, že tento trend svedčí o potrebe hľadať účinné mechanizmy napomáhajúce fungovaniu rôznych typov rodín ako inštitúcie.
Komisiu správa vyzýva, aby posilnila svoju snahu o zavedenie Charty detí, ktorej cieľom je dosiahnuť pokrok pri presadzovaní práv dieťaťa a ktorá bude tvoriť súčasť domácej a zahraničnej politiky EÚ.
Starnúca populácia
Osobitnú pozornosť venuje správa aj starnúcej populácii.
Podľa štatistických údajov Organizácie pre hospodársku spoluprácu a rozvoj (OECD) obyvateľstvo OECD starne - zatiaľ čo v súčasnosti pripadá na 100 pracujúcich 38 dôchodcov, pri nezmenenej politike zamestnanosti by sa tento pomer mohol v roku 2050 zhoršiť až na 70.
V záujme odstránenia prípadov vylúčenia osôb starších ako 50 rokov a uľahčenia ich schopnosti zotrvať na trhu práce odporúča správa členským štátom uľahčiť prístup k vzdelávaniu počas celého života.
V tejto súvislosti zastáva názor, že kvalitná pracovná sila je pre zamestnávateľa prínosom a zamestnávatelia by sa preto mali viac angažovať v procese celoživotného vzdelávania.
Európsky sociálny fond môže podľa návrhu zohrávať dôležitú úlohu u starších ľudí na trh práce, ako aj vo všeobecnosti pri sociálnom začleňovaní zraniteľných a sociálne vylúčených skupín obyvateľstva.
Ženy a chudoba
Správa zdôrazňuje potrebu zvýšiť účasť žien na trhu práce motivovaním starších žien, aby pracovali dlhšie.
Zamestnávatelia majú byť povzbudzovaní k tomu, aby si ponechávali a prijímali starších pracovníkov.
Členské štáty správa vyzýva, aby pri výpočte starobného dôchodku zaručili ženám, že nebudú penalizované za neodpracované obdobie z dôvodu materskej alebo rodičovskej dovolenky.
Európsku radu správa vyzýva, aby na svojom summite na jar 2006 prijala jednotný rámec v oblasti sociálnej ochrany a integrácie a zhodla sa na jednotnom zozname spoločných cieľov v tejto oblasti.
Dokument: A6-0028/2006
Procedúra: Iniciatívna správa Proti chudobe a sociálnemu vylúčeniu treba bojovať
-//EP//TEXT REPORT A6-2006-0028 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-003-SK DOC XML V0//SK
-//EP//TEXT IM-PRESS 20060216BRI05330 ITEM-005-SK DOC XML V0//SK
Životné prostredie
Ortuť škodí zdraviu, EÚ má jej používanie znížiť
2006-03-09 - 09:44
Europoslanci počas marcového zasadnutia prerokujú iniciatívnu správu Mariosa MATSAKISA (ALDE, CY), ktorá sa zaoberá stratégiou EÚ týkajúcou sa využívania ortuti.
Stratégia pochádza z dielne Európskej komisie.
Jej cieľom je zredukovať nepriaznivý vplyv tejto toxickej látky na zdravie ľudí a životné prostredie.
Stratégia o využívaní ortuti predkladá 20 krokov, ktorých cieľom je zníženie emisií ortuti a zníženie jej hodnôt v ľudskom organizme a v životnom prostredí.
Navrhované opatrenia zahŕňajú napríklad zavedenie úplného zákazu vývozu ortuti od roku 2011 (EÚ je v súčasnosti jej najväčším svetovým vývozcom), či obmedzenie jej používania vo všetkých meracích a kontrolných prístrojoch, vrátane teplomerov.
Navrhuje sa tiež nahrádzanie jej využitia vo všetkých prípadoch, kde existujú vhodné alternatívy.
Experti a lekári sa zhodujú na tom, že ortuť je toxická latka, ktorá negatívne ovplyvňuje ľudské zdravie, čo sa prejavuje najmä poškodzovaním mozgu a pľúc.
Keďže ortuť pôsobí dlhodobo a v prostredí sa môže zmeniť na metylortuť – najtoxickejšiu formu, ktorá ľahko preniká placentovou a hematoencefalitickou bariérou a môže poškodiť vyvíjajúci sa mozog, zvlášť nebezpečné je jej pôsobenie na tehotné ženy a malé deti.
Do organizmu sa najčastejšie dostáva inhaláciou ortuťovej pary napr. z amalgámových zubných výplní.
Ortuťové pary sa teda do tela dostanú sliznicami a pľúcami a ukladajú sa v centrálnom nervovom systéme, ako aj v obličkách, kde rozvíjajú svoje toxické pôsobenie.
Správa preto podporuje návrh Komisie, aby skupina odborníkov posúdila riziká súvisiace s používaním ortuti v zubných amalgámoch a nalieha, aby Komisia zároveň prijala opatrenia na zabezpečenie riadneho zaobchádzania so zubným odpadom.
Podľa nedávnych zistení Európskeho úradu pre bezpečnosť potravín však môže škodlivý účinok ortuti pochádzať aj z iných zdrojov - napríklad z nadmernej konzumácie rýb a morských živočíchov, preto sa správa venuje aj tejto oblasti.
Navrhovaný text ďalej vyzýva Komisiu, aby sa zaoberala využitím ortuti pri výrobe vakcín a aby dosiahla obmedzenie či úplný zákaz v prípadoch, keď budú existovať vhodné a bezpečné alternatívy.
Správa tiež potvrdzuje dôležitosť informovania a vzdelávania verejnosti o možných zdravotných rizikách vyplývajúcich z vystavenia sa účinkom ortuti.
Dokument: A6-0044/2006
Procedúra: Iniciatívna správa Ortuť škodí zdraviu, EÚ má jej používanie znížiť
-//EP//TEXT REPORT A6-2006-0044 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-004-SK DOC XML V0//SK
-//EP//TEXT IM-PRESS 20060216BRI05330 ITEM-006-SK DOC XML V0//SK
Regionálna politika
Fondy EÚ nesmú financovať presun firiem
2006-03-09 - 09:44
EP bude počas marcového zasadnutia v Štrasburgu schvaľovať iniciatívnu správu, ktorá sa zaoberá súvislosťami medzi regionálnym rozvojom, premiestňovaním podnikov a udeľovaním finančnej pomoci z fondov EÚ.
Poslanci navrhujú prijatie opatrení, ktoré by zabránili negatívnemu dopadu premiestňovania podnikov na ekonomický rozvoj regiónov a strate pracovných miest.
Správa vychádza z myšlienky, že peniaze z eurofondov by nemali byť využívané na financovanie relokácie firiem do iných oblastí.
"Veľká miera premiestňovania môže destabilizovať sociálne štruktúry celých regiónov", uviedol spravodajca Alain HUTCHINSON (PES, BE).
Výbor EP pre regionálny rozvoj sa zhodol na tom, že vzhľadom na fakt, že cieľom politiky regionálneho rozvoja je podporovať rozvoj regiónov EÚ, verejná pomoc nemôže podnecovať delokalizácie ekonomických aktivít.
Správa, o ktorej budú poslanci v tejto súvislosti hlasovať, pripomína aj uznesenie EP z júla 2005, v ktorom Parlament žiadal prijatie opatrení, ktoré by zabezpečili, aby podniky čerpajúce financie z Európskeho spoločenstva nepremiestňovali svoje výroby počas vopred stanoveného obdobia, a aby sa zaviedol zákaz spolufinancovania operácií, ktoré by mali za následok rozsiahle rušenie pracovných miest, alebo zatváranie závodov v miestach ich fungovania.
Návrh tiež žiada, aby podniky, ktoré už dostali verejnú pomoc a následne prepustili zamestnancov vo svojom pôvodnom sídle alebo sa delokalizovali nemohli ďalej využívať verejnú pomoc v ich novom mieste pôsobenia, a aby boli po dobu minimálne 7 rokov od dátumu delokalizácie vylúčené z možnosti ďalšieho čerpania prostriedkov zo štrukturálnych fondov alebo štátnej pomoci.
Správa tiež vyzýva Komisiu, aby účinne uplatňovala ustanovenia týkajúce sa vrátenia poskytnutých peňazí podnikmi, ktoré nedodržiavajú svoje záväzky v rámci investícií, pre ktoré získali verejnú pomoc.
Komisiu a členské štáty navrhovaný text žiada, aby sa v spolupráci s miestnymi a regionálnymi úradmi zaoberali efektívnym využívaním Európskeho sociálneho fondu, t.j. jeho využitím na odborné vzdelávanie a preškolenie pracovníkov v regiónoch zasiahnutých reštrukturalizáciami alebo delokalizáciami podnikov.
Európska nadácia pre zlepšenie životných a pracovných podmienok sídliaca v Dubline má byť podľa návrhu správy poverená monitorovaním a vyhodnotením javu premiestňovania, s cieľom porozumieť jeho skutočným dôsledkom.
Dokument: A6-0013/2006
Procedúra: Iniciatívna správa Fondy EÚ nesmú financovať presun firiem
-//EP//TEXT REPORT A6-2006-0013 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-005-SK DOC XML V0//SK
-//EP//TEXT IM-PRESS 20060216BRI05330 ITEM-007-SK DOC XML V0//SK
Civilná ochrana
Pripravenosť EÚ na núdzové situácie
2006-03-09 - 09:44
Parlament prerokuje správu o návrhu nariadenia, ktorého cieľom je ochrana obyvateľstva, životného prostredia, majetku a kultúrneho dedičstva v prípade núdzových situácií a mimoriadnych udalostí, akými sú napríklad prírodné katastrofy, či teroristické činy.
Nariadenie by malo platiť v rokoch 2007 - 2013 a slúžiť na prevenciu, pripravenosť a schopnosť rýchlej reakcie EÚ v prípade všetkých foriem vážnych udalostí.
Klimatické zmeny majú negatívny globálny dosah s katastrofickými následkami na životné prostredie, hospodárstvo a sociálnu sféru.
V poslednom desaťročí sa hospodárske straty spôsobené prírodnými katastrofami súvisiacimi s počasím v porovnaní s rokom 1960 šesťnásobne zvýšili.
Správa Dimitriosa PAPADIMOULISA (GUE/NGL, EL) preto podporuje dôležitosť prípravy na mimoriadne udalosti zriadením tzv. "nástroja rýchlej reakcie a pripravenosti", v rámci ktorého by bolo možné získať finančnú pomoc a ktorý by odrážal princíp solidarity, na ktorom je EÚ založená.
Správa uvádza, že táto solidarita by sa v núdzových situáciách nemala prejaviť len vo vnútri EÚ, ale aj mimo nej, s cieľom pomôcť občanom EÚ v tretích krajinách, ktorí sa ocitli v núdzi.
Mimo územia EÚ europoslanci navrhujú koordináciu aktivít spoločne s OSN.
Kým pôvodný návrh z dielne Komisie spomína len pripravenosť a schopnosť rýchlej reakcie, Výbor EP pre životné prostredie, ktorý sa správou zaoberal, navrhuje zaradiť k cieľom nariadenia aj prevenciu.
Čo sa týka núdzových situácií, na ktoré sa má nariadenia vzťahovať, spomína návrh mimoriadne udalosti v dôsledku prírodných, priemyselných alebo technologických katastrof, ale aj núdzové situácie v dôsledku teroristických útokov.
Nariadenie sa nemá týkať nukleárnych katastrof.
Správa v tomto prípade totiž navrhuje, aby sa nimi zaoberal iný legislatívny nástroj.
Ako opatrenia sa spomínajú napr. poskytnutie vzájomnej pomoci prostredníctvom mobilizácie zásahových aktivít členských štátov, civilná ochrana, aktivity dobrovoľníkov, ale aj potreba spolupráce na zvýšenie súčinnosti vojenských zdrojov.
Za dôležitú časť politík na prevenciu a zmiernenie prírodných katastrof označuje správa napr. vhodný manažment pôdy a jej využívania.
Na zabezpečenie prevencie a pripravenosti obyvateľstva na mimoriadne udalosti sa ako jeden z prostriedkov navrhujú informačné kampane určené pre verejnosť, zamerané najmä na mladých ľudí.
Ich cieľom má byť zvýšenie povedomia o vlastnej ochrane a preventívnych opatreniach, ktoré je potrebné prijať v prípade katastrof.
Keďže navrhované nariadenie spadá pod tzv. konzultačný rozhodovací postup, názor Parlamentu má len odporúčací charakter.
Výbor EP pre životné prostredie však navrhuje, aby sa právny základ zmenil a nariadenie spadalo pod postup spolurozhodovania.
Platnosť nariadenia je navrhnutá na obdobie od 1. januára 2007 do 31. decembra 2013.
Europoslanci nesúhlasia s návrhom Komisie, ktorý na výkon tohto nariadenia počíta s vyčlenením prostriedkov vo výške 173 miliónov eur.
Správa preto navrhuje zvýšenie čiastky na 278 miliónov eur.
Dokument: A6-0027/2006
Procedúra: Konzultačný postup Pripravenosť EÚ na núdzové situácie
-//EP//TEXT REPORT A6-2006-0027 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-006-SK DOC XML V0//SK
-//EP//TEXT IM-PRESS 20060216BRI05330 ITEM-008-SK DOC XML V0//SK
Poľnohospodárstvo
Ochrana tradičných národných potravín
2006-03-09 - 09:44
Plénum Európskeho parlamentu prerokuje dve správy Friedricha-Wilhelma GRAEFA zu BARINGDORFA (Greens/EFA, DE) o ochrane tradičných národných špecialít poľnohospodárskych produktov a potravín.
Správy, o ktorých budú poslanci diskutovať a hlasovať, rozlišujú 3 typy objektov ochrany.
Zemepisné označenia, označenia pôvodu a zaručené tradičné špeciality.
Zemepisné označenie znamená, že tovar pochádza z určitého územia.
Tento tovar má určitú kvalitu, povesť alebo iné vlastnosti, ktoré sa dajú pripísať tomuto zemepisnému pôvodu.
Objektom ochrany je v tomto prípade napríklad grécky syr Feta.
Označenie pôvodu znamená, že tovar je vyrábaný, spracovávaný a zároveň pripravovaný, či upravovaný na danom území.
Ochranu označenia pôvodu používa napr. české Budějovické pivo.
Zaručená tradičná špecialita zas zdôrazňuje dôležitosť tradičného zloženia výrobku alebo tradičnej metódy prípravy alebo výroby výrobku (napr. syr Mozzarella).
Správa navrhuje, aby jednou z podmienok na udelenie tejto ochrany bolo tiež "uvedenie výrobku na trh pred druhou svetovou vojnou".
Systém ochrany bol zavedený vo Európskom spoločenstve v roku 1992.
Jeho cieľom je podpora rozlišovania poľnohospodárskych produktov, ako aj ochrana názvov výrobkov (zabránenie imitáciám).
Ochrana má tiež prispieť k väčšej informovanosti spotrebiteľov o pôvode a špecifických vlastnostiach daného výrobku.
Európske spoločenstvo vytvorilo logá pre spomenuté 3 typy ochrany.
Majú však rovnaký tvar a farbu, a líšia sa len v názve ("Chránené označenie pôvodu", "Chránené zemepisné označenie", alebo "Zaručená tradičná špecialita"), ktorý je na logu uvedený malým a často nečitateľným písmom.
Správa preto navrhuje farebné rozlíšenie týchto symbolov a požaduje aj rozšírenie pôsobnosti nariadenia na výrobky z tretých krajín.
V tomto prípade však požaduje, aby za účelom ochrany spotrebiteľa pred zámenou symbolov Spoločenstva a iného pôvodu produktu bolo na etikete uvedené miesto pôvodu a miesto spracovania.
Komisia má podľa návrhu vynaložiť úsilie na to, aby produkty Spoločenstva, ktoré majú označenie pôvodu alebo zemepisné označenie, boli uznané v tretích krajinách.
Aby mohol určitý výrobok využívať spomínanú ochranu, musí mať špecifické vlastnosti a musí byť zapísaný do Registra Spoločenstva, ktorý vedie Európska komisia.
Pred zápisom do Registra Komisia zverejní v Úradnom vestníku návrh zápisu.
Počas 4 mesiacov po zverejnení prebieha pripomienkové konanie, v rámci ktorého môže ktokoľvek z ostatných členských štátov EÚ vzniesť proti zamýšľanému zápisu námietku.
O zápise do Registra musí komisia rozhodnúť v "primeranej dobe".
Navrhovaná správa odporúča stanoviť na posúdenie žiadosti lehotu 4 mesiacov v prípade tradičných špecialít a 6 mesiacov v prípade chránených zemepisných označení a označení pôvodu.
Spravodajca v oboch správach požaduje, aby Komisia zverejňovala informácie o výrobkoch nielen vo svojom Vestníku, ale aj na internete.
Správa podporuje zavedenie povinnosti baliť výrobky vo výrobných oblastiach.
Takéto balenie by podľa jej textu zaručilo prísnejšiu kontrolu výrobkov a poskytlo spotrebiteľom lepšiu záruku kvality a sledovateľnosti produktov.
Dokument: A6-0033/2006
Procedúra: Konzultačný postup
Dokument: A6-0034/2006
Procedúra: Konzultačný postup Zaručené tradičné špeciality z poľnohospodárskych výrobkov a potravín Ochrana zemepisných označení a označení pôvodu poľnohospodárskych výrobkov a potravín Stránka Európskej komisie - Poľnohospodárstvo a potraviny
SK
3
LINK
http://ec.europa.eu/agriculture/qual/en/1bbab_en.htm
-//EP//TEXT REPORT A6-2006-0033 0 NOT XML V0//SK
-//EP//TEXT REPORT A6-2006-0034 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-007-SK DOC XML V0//SK
-//EP//TEXT IM-PRESS 20060216BRI05330 ITEM-009-SK DOC XML V0//SK
Verejné zdravie
Akčný plán Únie v oblasti zdravia
2006-03-09 - 09:44
Plénum Európskeho parlamentu prerokuje v prvom čítaní správu Antoniosa TRAKATELLISA (EPP-ED, EL) o návrhu akčného programu Únie v oblasti zdravia na roky 2007-13.
Zdravotníctvo síce patrí výhradne do kompetencie členských štátov, Európska únia však ich politiku dopĺňa.
Europoslanci chcú, aby Únia túto úlohu hrala v plnom rozsahu.
Európska komisia pôvodne navrhovala zriadiť spoločný akčný program pre dve oblasti – ochranu zdravia a ochranu spotrebiteľov - a prideliť im spoločný rozpočet vo výške 1,203 bilióna eur.
Na zdravie malo z neho pripadnúť 969 miliónov eur.
Parlament však s takýmto krokom nesúhlasí a trvá na oddelených programoch.
Hlavným argumentom je fakt, že spomínané oblasti sú založené na rôznych právnych základoch (články 152, resp. 153 Zmluvy o ES), z čoho pre Úniu vyplývajú aj rozdielne právomoci.
Poslanci z Výboru EP pre životné prostredie, verejné zdravie a bezpečnosť potravín, ktorý sa správou už zaoberal, taktiež nesúhlasili s výškou rozpočtu na akčný program pre oblasť zdravia.
Prostredníctvom pozmeňujúcich návrhov preto jednoznačne (54:1:0) podporili na ďalších 7 rokov alokáciu 1,5 bilióna eur.
Parlament už na januárovom zasadnutí vyjadril svoju nespokojnosť s decembrovou dohodou šéfov štátov a vlád Európskej únie o novom dlhodobom rozpočte EÚ, ktorej súčasťou je aj spomínaná problematika.
Nový únijný program si kladie za cieľ chrániť občanov pred ohrozeným ich zdravia, zvýšiť účinnosť a výkonnosť národných systémov zdravotníctva a propagovať zdravý životný štýl.
Program by mal prispieť k zaručeniu dostupnosti zdravotnej starostlivosti pre všetkých na základe porovnateľných štandardov a bez diskriminácie.
Správa tiež vyzýva na uľahčenie mobility pacientov.
Na dosiahnutie spomínaných cieľov je podľa správy potrebné zvýšiť transparentnosť národných zdravotníckych systémov a spoluprácu medzi nimi (najmä pri liečbe zriedkavých ochorení), ako aj informovanosť o službách, liečbach a ich preplácaní.
Navrhovaný program zahŕňa aj zvláštne opatrenia na prevenciu rizík ochorení, vyššiu informovanosť lekárov a verejnosti, ako aj vzájomnú výmenu osvedčených postupov.
Dokument: A6-0030/2006
Procedúra: Postup spolurozhodovania 1. čítanie Akčný plán Únie v oblasti zdravia
-//EP//TEXT REPORT A6-2006-0030 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-008-SK DOC XML V0//SK
-//EP//TEXT IM-PRESS 20060216BRI05330 ITEM-010-SK DOC XML V0//SK
Spotrebitelia
Akčný program Únie v oblasti ochrany spotrebiteľa
2006-03-09 - 09:44
Plénum Európskeho parlamentu prerokuje správu Marianne THYSSEN (EPP-ED, BE) o návrhu akčného programu EÚ v oblasti ochrany spotrebiteľov na roky 2007-2013.
Prostredníctvom vhodných opatrení v tejto oblasti môže Únia podľa názoru Európskej komisie a Výboru EP pre vnútorný trh prispieť k ochrane bezpečnosti a hospodárskych záujmov občanov.
Európska komisia pôvodne navrhovala zriadiť spoločný akčný program pre dve oblasti – ochranu zdravia a ochranu spotrebiteľov - a prideliť im spoločný rozpočet vo výške 1,203 bilióna eur.
Na ochranu spotrebiteľov malo z neho pripadnúť 233 miliónov eur.
Spomínanú čiastku odobril aj Výbor EP pre vnútorný trh a ochranu spotrebiteľov, poslanci však nesúhlasia so zlúčením spomínaných dvoch oblastí do jedného programu.
Hlavným argumentom je rozdielnosť ich právnych základov (články 152, resp. 153 Zmluvy o ES), z čoho pre Úniu vyplývajú aj rozdielne právomoci.
Čo sa týka navrhovaného rozpočtu, vyčlenené financie majú okrem iného prispieť k lepšiemu porozumeniu spotrebiteľov a trhov; zaisteniu lepších právnych predpisov na ochranu spotrebiteľov; zvýšeniu účasti občianskej spoločnosti v danej oblasti; zaručeniu lepšej kontroly a vymáhania práv; ako aj k lepšej informovanosti samotných spotrebiteľov.
Dokument: A6-0032/2006
Procedúra: Postup spolurozhodovania 1. čítanie Akčný program Únie v oblasti ochrany spotrebiteľa
SK
1
LINK
Európska komisia pôvodne navrhovala zriadiť spoločný akčný program pre dve oblasti – ochranu zdravia a ochranu spotrebiteľov - a prideliť im spoločný rozpočet vo výške 1.203 bilióna eur.
Na ochranu spotrebiteľov malo z neho pripadnúť 233 miliónov eur.
Spomínanú čiastku odobril aj Výbor EP pre vnútorný trh a ochranu spotrebiteľov. poslanci však nesúhlasia so zlúčením spomínaných dvoch oblastí do jedného programu.
Hlavným argumentom je rozdielnosť ich právnych základov (články 152. resp. 153 Zmluvy o ES). z čoho pre Úniu vyplývajú aj rozdielne právomoci.
Čo sa týka navrhovaného rozpočtu. vyčlenené financie majú okrem iného prispieť k lepšiemu porozumeniu spotrebiteľov a trhov; zaisteniu lepších právnych predpisov na ochranu spotrebiteľov; zvýšeniu účasti občianskej spoločnosti v danej oblasti; zaručeniu lepšej kontroly a vymáhania práv; ako aj k lepšej informovanosti samotných spotrebiteľov.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-009-SK DOC XML V0//SK
-//EP//TEXT IM-PRESS 20060216BRI05330 ITEM-011-SK DOC XML V0//SK
Vonkajšie vzťahy
Prejav palestínskeho prezidenta Mahmúda Abbása
2006-03-09 - 09:44
Počas slávnostného zasadnutia vystúpi 15. marca v pléne Európskeho parlamentu palestínsky prezident Mahmúd ABBÁS.
Tento spoluzakladateľ Organizácie pre oslobodenie Palestíny (PLO) a hnutia Fatah sa ujal prezidentského kresla 15. januára 2005.
Pred nástupom do funkcie bol takmer dva roky predsedom vlády Palestínskej národnej samosprávy (PNA).
Na prezidentský post kandidoval Abbás ako nástupca Jásíra ARAFATA a v priamych voľbách získal 62,3 % odovzdaných hlasov.
Radikálne islamistické hnutie Hamas, považované medzinárodným spoločenstvom za teroristickú organizáciu, prezidentské voľby bojkotovalo.
ABBÁSOVU voľbu však vzhľadom k presvedčivému výsledku nakoniec uznalo.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-010-SK DOC XML V0//SK
-//EP//TEXT IM-PRESS 20060216BRI05330 ITEM-012-SK DOC XML V0//SK
Inštitúcie
Prejav nemeckého prezidenta Horsta Köhlera
2006-03-09 - 09:44
Počas slávnostného zasadnutia 14. marca vystúpi v pléne Európskeho parlamentu nemecký prezident Horst KÖHLER.
Tento popredný ekonóm a bývalý riaditeľ Medzinárodného menového fondu (MMF) sa ujal svojho úradu v roku 2004.
Za prezidenta bol zvolený nemeckým Spolkovým zhromaždením ako kandidát kresťanských demokratov a liberálov.
Dnes 63-ročný KÖHLER pracoval aj na nemeckom ministerstve financií, kde bol v rokoch 1990-93 štátnym tajomníkom.
V roku 1998 bol vymenovaný za guvernéra Európskej banky pre obnovu a rozvoj (EBRD) v Londýne, o dva roky neskôr sa stal šéfom MMF vo Washingtone.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-011-SK DOC XML V0//SK
-//EP//TEXT IM-PRESS 20060216BRI05330 ITEM-013-SK DOC XML V0//SK
Európska rada
Príprava Európskej rady - Lisabonská stratégia
2006-03-09 - 09:44
Plénum Európskeho parlamentu si počas marcového zasadnutia v Štrasburgu vypočuje vyhlásenie Rady a Európskej komisie o prípravách marcovej vrcholnej schôdzky šéfov štátov a vlád Európskej únie.
Na summite, ktorý sa uskutoční 23. a 24. marca v Bruseli, sa majú politickí lídri venovať predovšetkým pokroku v uskutočňovaní tzv. Lisabonskej stratégie.
Jej hlavným cieľom je posilnenie hospodárskeho rastu a zvýšenie zamestnanosti v celej EÚ.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-012-SK DOC XML V0//SK
-//EP//TEXT IM-PRESS 20060216BRI05330 ITEM-014-SK DOC XML V0//SK
Rozšírenie
Stratégia ďalšieho rozširovania Európskej Únie
2006-03-09 - 09:44
Plénum Európskeho parlamentu prerokuje v Štrasburgu správu Elmara BROKA (EPP-ED,DE) o ďalšom rozširovaní Únie.
Podľa jej textu by mala Európska únia dodržať prísľub na vstup voči kandidátskym krajinám, no zároveň brať do úvahy aj svoju vlastnú absorpčnú kapacitu.
Pre krajiny, ktoré perspektívu členstva v súčasnosti nemajú, má Európska komisia podľa správy navrhnúť možnosť užších multilaterálnych vzťahov.
Základom pre pochopenie absorpčnej kapacity Únie je podľa poslancov "definícia povahy EÚ, vrátane jej zemepisných hraníc."
Správa žiada Komisiu, aby do 31. decembra 2006 predložila správu, ktorá stanovuje zásady, o ktoré sa táto definícia opiera.
Členské krajiny EÚ a Komisiu správa vyzýva, aby pri navrhovaní komunikačnej stratégie brali do úvahy "oprávnené obavy európskej verejnosti týkajúce sa rozšírenia EÚ a integrácie."
Výbor EP pre zahraničné veci, ktorý sa správou už zaoberal, vyslovil presvedčenie, že patová situácia procesu ratifikácie Európskej ústavy bráni Únii posilniť jej absorpčnú kapacitu a že pred prijatím nových štátov si musí EÚ zaistiť primerané rozpočtové prostriedky.
Správa podporuje "spravodlivé a prísne" uplatňovanie kritérií, pri ktorých Komisia stanoví jasné požiadavky pre každú fázu vyjednávaní a pri ich neplnení využije možnosť ich priebeh pozastaviť.
O Turecku správa okrem iného konštatuje, že aj napriek viacerým politickým zmenám sa ich celkové tempo v roku 2005 spomalilo.
Návrh však vyjadruje nádej, že začatie rokovaní urýchli ďalšie reformy.
Správa tiež víta súdne rozhodnutie nestíhať spisovateľa Orhana Pamuka, avšak odsudzuje pokračovanie stíhania ďalších osôb za nenásilne vyjadrené názory.
Navrhovaný text víta rozhodnutie EÚ začať rokovania o pristúpení s Chorvátskom a udeliť štatút kandidátskej krajiny Bývalej juhoslovanskej republike Macedónsko (FYRoM).
Na adresu ďalších krajín západného Balkánu návrh pripomína, že Únia potvrdila ich vyhliadky na členstvo na summite v Solúne v júni 2003.
Dokument: A6-0025/2006
Procedúra: Iniciatívna správa Stratégia ďalšieho rozširovania Európskej Únie
-//EP//TEXT REPORT A6-2006-0025 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-013-SK DOC XML V0//SK
-//EP//TEXT IM-PRESS 20060216BRI05330 ITEM-015-SK DOC XML V0//SK
Vývoj a spolupráca
Reforma Medzinárodného menového fondu
2006-03-09 - 09:44
Európsky parlament bude v Štrasburgu hlasovať aj o správe Benoîta HAMONA (PES, FR), ktorá sa venuje revízii stratégie Medzinárodného menového fondu (MMF).
Reorganizovaný MMF by mal viac prispievať k plneniu Rozvojových cieľov milénia.
Správa žiada príslušné európske orgány, aby bola eurozóna, alebo prípadne Európske spoločenstvo zastúpené v MMF ako celok a hlasovalo jednotne.
Členské štáty EÚ správa vyzýva, aby spolu uzavreli dohodu podobnú "dohode akcionárov" v rámci podnikového práva, ktorá im zaručí jednotu pri vyjednávaniach.
Správa ďalej vyzýva MMF na zváženie spravodlivejšieho rozdelenia hlasovacích práv v rámci svojich riadiacich orgánov tak, aby lepšie odrážali situáciu v medzinárodnom hospodárstve a umožnili zvýšiť vplyv rozvojových krajín.
Požaduje tiež, aby dlžnícke krajiny neboli nútené plne a bez obmedzení otvoriť svoje hranice dovozcom.
Naopak, majú mať možnosť zaviesť časovo obmedzenú ochranu niektorých priemyselných odvetví.
Dokument: A6-022/2006
Procedúra: Iniciatívna správa Reforma Medzinárodného menového fondu
-//EP//TEXT REPORT A6-2006-0022 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060216BRI05330 FULL-TEXT DOC XML V0//SK
-//EP//TEXT IM-PRESS 20060216BRI05330 ITEM-014-SK DOC XML V0//SK
-//EP//TEXT IM-PRESS 20060216BRI05330 ITEM-COVER-SK DOC XML V0//SK
-//EP//TEXT IM-PRESS 20060216BRI05330 ITEM-001-SK DOC XML V0//SK
-//EP//TEXT IM-PRESS 20060216BRI05330 ITEM-002-SK DOC XML V0//SK
-//EP//TEXT IM-PRESS 20060216BRI05330 ITEM-003-SK DOC XML V0//SK
-//EP//TEXT IM-PRESS 20060216BRI05330 ITEM-004-SK DOC XML V0//SK
-//EP//TEXT IM-PRESS 20060216BRI05330 ITEM-005-SK DOC XML V0//SK
-//EP//TEXT IM-PRESS 20060216BRI05330 ITEM-006-SK DOC XML V0//SK
-//EP//TEXT IM-PRESS 20060216BRI05330 ITEM-007-SK DOC XML V0//SK
-//EP//TEXT IM-PRESS 20060216BRI05330 ITEM-008-SK DOC XML V0//SK
-//EP//TEXT IM-PRESS 20060216BRI05330 ITEM-009-SK DOC XML V0//SK
-//EP//TEXT IM-PRESS 20060216BRI05330 ITEM-010-SK DOC XML V0//SK
-//EP//TEXT IM-PRESS 20060216BRI05330 ITEM-011-SK DOC XML V0//SK
-//EP//TEXT IM-PRESS 20060216BRI05330 ITEM-012-SK DOC XML V0//SK
-//EP//TEXT IM-PRESS 20060216BRI05330 ITEM-013-SK DOC XML V0//SK
-//EP//TEXT IM-PRESS 20060216BRI05330 ITEM-014-SK DOC XML V0//SK
-//EP//TEXT IM-PRESS 20060216BRI05330 ITEM-015-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20060216BRI05330 ITEM-COVER-SK DOC XML V0//SK
-//EP//TEXT IM-PRESS 20060216BRI05330 ITEM-001-SK DOC XML V0//SK
-//EP//TEXT IM-PRESS 20060216BRI05330 ITEM-002-SK DOC XML V0//SK
-//EP//TEXT IM-PRESS 20060216BRI05330 ITEM-003-SK DOC XML V0//SK
-//EP//TEXT IM-PRESS 20060216BRI05330 ITEM-004-SK DOC XML V0//SK
-//EP//TEXT IM-PRESS 20060216BRI05330 ITEM-005-SK DOC XML V0//SK
-//EP//TEXT IM-PRESS 20060216BRI05330 ITEM-006-SK DOC XML V0//SK
-//EP//TEXT IM-PRESS 20060216BRI05330 ITEM-007-SK DOC XML V0//SK
-//EP//TEXT IM-PRESS 20060216BRI05330 ITEM-008-SK DOC XML V0//SK
-//EP//TEXT IM-PRESS 20060216BRI05330 ITEM-009-SK DOC XML V0//SK
-//EP//TEXT IM-PRESS 20060216BRI05330 ITEM-010-SK DOC XML V0//SK
-//EP//TEXT IM-PRESS 20060216BRI05330 ITEM-011-SK DOC XML V0//SK
-//EP//TEXT IM-PRESS 20060216BRI05330 ITEM-012-SK DOC XML V0//SK
-//EP//TEXT IM-PRESS 20060216BRI05330 ITEM-013-SK DOC XML V0//SK
-//EP//TEXT IM-PRESS 20060216BRI05330 ITEM-014-SK DOC XML V0//SK
-//EP//TEXT IM-PRESS 20060216BRI05330 ITEM-015-SK DOC XML V0//SK
