Európa a Latinská Amerika sa stretávajú v Európskom parlamente
Vonkajšie vzťahy
2006-11-10 - 12:47
Poslanci z EP a Latinskej Ameriky budú zasadať v Zhromaždení EUROLAT
Tento týždeň sa Európsky parlament niesol v znamení Latinskej Ameriky.
Konalo sa tu totiž ustanovujúce zasadnutie Parlamentného zhromaždenia EÚ-Latinská Amerika (EUROLAT).
Úlohou novovzniknutej inštitúcie je podporovať strategické partnerstvo a transparentnosť medzi týmito dvoma regiónmi, a propagovať vzájomné kontakty občanov oboch oblastí.
Dvojdňové zasadnutie otvoril predseda EP Josep Borrell.
Počas zasadnutia boli zvolení dvaja spolupredsedovia zhromaždenia, ktorými sa stali španielsky poslanec zo skupiny ľudovcov a európskych demokratov José Ignacio Salafranca a predseda Latinskoamerického parlamentu Ney Lopes z Brazílie.
Zhromaždenie sa taktiež zhodlo na provizórnom rokovacom poriadku.
Toto podujatie zdôrazňuje význam a prínos Európskeho parlamentu pre vytvorenie partnerstva medzi Európskou úniou a Latinskou Amerikou.
Európska únia je druhým najvýznamnejším obchodným partnerom Latinskej Ameriky a Karibskej oblasti.
Vzťahy sa neustále prehlbujú, o čom svedčia aj štatistiky, podľa ktorých sa za posledných dvanásť rokov obchodná spolupráca viac než zdvojnásobila.
Zlepšuje sa tak spolupráca ekonomická, ako aj politická.
Postupne sa však zbližuje aj celý región Latinskej Ameriky.
Spoločný trh krajín južného cípu Mercosur, Andské spoločenstvo a Systém stredoamerickej integrácie SICA sú toho najlepším dôkazom.
S Mexikom a Čile, ktoré nie sú členmi žiadnej z týchto asociácií, Európska únia rozvíja osobitný bilaterálny dialóg.
EP posilňuje už tak dobré vzťahy
Aj keď sa tento týždeň o vzťahoch Európskeho parlamentu a latinsko-americkej oblasti hovorilo viac než inokedy, ich vzájomná spolupráca nie je žiadnou novinkou.
Od roku 1974 sa konalo celkom 17 spoločných medziparlamentných konferencií, na ktorých sa stretávali zástupcovia Európskeho parlamentu a Latinsko-amerického parlamentu známeho ako Parlatino.
Vznik zhromaždenia EUROLAT bol teda len logickým vyvrcholením tejto spolupráce.
Pôvodná myšlienka na založenie takého zhromaždenia siaha až do roku 2001, kedy bolo prijaté prvé uznesenie v tejto veci.
O veľký kus vpred sa však ustanovenie tejto inštitúcie posunulo v máji tohto roku, kedy sa vo Viedni konal Európsko-Latinskoamerický samit.
Práve po ňom sa začalo pripravovať ustanovujúce zasadnutie.
Vznik Zhromaždenia je vyvrcholením viac než tridsaťročného úsilia, vzájomného stretávania sa a dvojstranných vzťahov.
Teraz však podľa slov jedného z dvoch novozvolených predsedov Salafrancu konečne vznikla "skutočná politická sila".
Na čo to celé je?
Hlavnou úlohou, ako už bolo povedané, je posilniť vzájomné vzťahy, či už ide o tie ekonomické, alebo politické.
Tie sa pritom dotýkajú všetkých oblastí spolupráce či už ide o otázky demokracie, ľudských práv, sociálnych vecí, životného prostredia alebo vzdelania a kultúry.
Základnými kameňmi EUROLAT sú plenárne zhromaždenie, predsedníctvo, výbory a výkonná rada.
Zhromaždenie bude rozhodovať, odporúčať a schvaľovať uznesenia v dôležitých otázkach týkajúcich sa vzájomných vzťahov a svoje stanoviská bude ďalej smerovať na príslušné inštitúcie, ministerské skupiny a konferencie, ktoré sa rozvojom partnerstva medzi EÚ a Latinskou Amerikou zaoberajú.
Parlamentné zhromaždenie EÚ-Latinská Amerika je ambiciózny projekt, ktorý sa snaží o veľmi širokú spoluprácu.
Jeho ciele zhrnul predseda EP Josep Borrell: "Naše vzťahy nie sú založené len na voľnom obchode, chceme vytvoriť asociáciu pre spoločnú budúcnosť, ktorá bude založená na spoločných hodnotách."
20061110STO12472
SK
1
PHOTO
20061109PHT12468.jpg
SK
4
LINK
/intcoop/eurolat/key_documents/default_en.htm
SK
5
LINK
http://ec.europa.eu/comm/external_relations/la/index.htm#1b0
-//EP//TEXT TA P6-TA-2006-0155 0 NOT XML V0//SK
-//EP//TEXT IM-PRESS 20061106IPR12367 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
