22.10.2007
NÁVRH UZNESENIA
ktorý v súlade s článkom 81 rokovacieho poriadku
predkladá Výbor pre rozvoj
o návrhu rozhodnutia Komisie, ktorým sa ustanovuje osobitné opatrenie pre Irak v roku 2007 (C6‑0000/2007)
Uznesenie Európskeho parlamentu o návrhu rozhodnutia Komisie, ktorým sa ustanovuje osobitné opatrenie pre Irak v roku 2007 (C6‑0000/2007)
Európsky parlament ,
–
so zreteľom na nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce Ú. v.
EÚ L 378, 27.12.2006, s.
41. ,
–
so zreteľom na návrh rozhodnutia Komisie, ktorým sa ustanovuje osobitné opatrenie pre Irak na rok 2007 (C6‑0000/2007),
–
so zreteľom na stanovisko, ktoré 8. októbra 2007 predložil výbor uvedený v článku 35 ods. 1 spomínaného nariadenia (ďalej len „riadiaci výbor nástroja pre rozvojovú spoluprácu (DCI)“),
–
so zreteľom na článok 8 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.7.1999, s.
23.
Rozhodnutie v znení zmien a doplnení rozhodnutia 2006/512/ES (Ú. v.
EÚ L 200, 22.7.2006, s.
11). ,
–
so zreteľom na článok 81 rokovacieho poriadku,
A.
keďže 8. októbra 2007 hlasoval riadiaci výbor DCI v prospech návrhu rozhodnutia Komisie, ktorým sa ustanovuje osobitné opatrenie pre Irak v roku 2007 (CMT-2007-2245),
B.
keďže podľa článku 7 ods. 3 rozhodnutia 1999/468/ES a bodu 1 Dohody medzi Európskym parlamentom a Komisiou o postupoch na vykonávanie rozhodnutia Rady 1999/468/ES Ú. v.
ES L 256, 10.10.2000, s.
19 bol Parlamentu poskytnutý návrh vykonávacieho opatrenia predloženého riadiacemu výboru DCI, ako aj výsledky hlasovania, C.
keďže článok 2 ods. 1 nariadenia (ES) č. 1905/2006 ustanovuje, že „základným a všeobecným cieľom spolupráce podľa tohto nariadenia je odstránenie chudoby v partnerských krajinách a regiónoch v kontexte trvalo udržateľného rozvoja“,
D.
keďže článok 2 ods. 4 nariadenia (ES) č. 1905/2006 ustanovuje, že „opatrenia uvedené v článku 1 ods. 1(1) Článok 1 ods. 1: „Spoločenstvo financuje opatrenia zamerané na podporu spolupráce s rozvojovými krajinami, územiami a regiónmi (...).“ sa navrhnú tak, aby spĺňali kritériá pre oficiálnu rozvojovú pomoc (ODA), ktoré ustanovil [Výbor pre rozvojovú pomoc Organizácie pre hospodársku spoluprácu a rozvoj] OECD/DAC“,
E.
keďže OECD/DAC vo svojich „smerniciach pre systém podávania hlásení o veriteľoch“ [DCD/DAC (2002)21] definuje ODA ako finančné toky do krajín na zozname DAC, na ktorom sú uvedení príjemcovia ODA, v prospech ktorých sa okrem iného „každá transakcia vykonáva s hlavným cieľom podporiť hospodársky rozvoj a blaho rozvojových krajín“,
F.
keďže odseky 1 a 3 článku 23 nariadenia (ES) č. 1905/2006 ustanovujú, že „v prípade nepredpokladaných a riadne odôvodnených potrieb alebo okolností súvisiacich s prírodnými katastrofami, občianskymi nepokojmi alebo krízami, ktoré nemožno financovať podľa nariadenia (ES) č. 1717/2006, ani podľa nariadenia (ES) č. 1257/96, prijme Komisia osobitné opatrenia, ktoré nie sú ustanovené v strategických plánoch ani vo viacročných orientačných programoch (ďalej len „osobitné opatrenia“), že „osobitné opatrenia možno využiť aj na financovanie opatrení zameraných na uľahčenie prechodu z núdzovej pomoci na operácie dlhodobého rozvoja vrátane opatrení zameraných na prípravu ľudí na lepšie vysporiadanie sa s opakujúcimi sa krízami“ a že „ak náklady na takéto opatrenia prekročia sumu 10 miliónov EUR, Komisia ich prijíma podľa riadiaceho postupu uvedeného v článku 35 ods. 2“,.
1.
zastáva názor, že v návrhu osobitného opatrenia pre Irak v roku 2007 nie sú ako hlavná priorita jasne uvedené rozvojové ciele milénia (RCM); domnieva sa, že táto skutočnosť je v rozpore s článkom 2 ods. 1 nariadenia (ES) č. 1905/2006, kde je plnenie rozvojových cieľov milénia uvedené ako jedna zo všeobecných zásad spolupráce v rámci nástroja pre rozvojovú spoluprácu;
2.
zastáva názor, že v návrhu osobitného opatrenia pre Irak v roku 2007 Komisia prekročila vykonávacie právomoci ustanovené v základnom akte tým, že si ako jednu z oblastí intervencie vybrala štúdiu uskutočniteľnosti pre ložisko zemného plynu v oblasti Akkas, ktorej všeobecným cieľom je študovať podmienky preskúmania ložiska zemného plynu v oblasti Akkas v západnom Iraku s ohľadom na zapojenie jeho produkcie do sýrskej plynovodnej siete a ďalej tento projekt podľa možnosti integrovať do európsko-arabského projektu trhu s plynom v Mašreku; upozorňuje na to, že štúdia zohľadní budúce záujmy susedných krajín Mašreku a EÚ pri umiestnení produkcie z vrtov na trh s plynom EÚ-Mašrek a že toto umiestnenie otvorí veľký potenciálny trh pre produkciu z ložísk v oblasti Akkas a po prvýkrát umožní umiestnenie irackého zemného plynu na regionálny a európsky trh, a preto sa domnieva, že tento cieľ nie je v súlade s článkom 2 ods. 1 a 4 nariadenia (ES) č. 1905/2006, keďže hlavným cieľom osobitného opatrenia nie je odstránenie chudoby a keďže uvedené ciele nespĺňajú kritériá pre oficiálnu rozvojovú pomoc, ktoré ustanovil Výbor pre rozvojovú pomoc OECD/DAC;
3.
vyzýva Komisiu, aby stiahla alebo zmenila a doplnila svoj návrh rozhodnutia, ktorým sa ustanovuje osobitné opatrenie pre Irak, a aby riadiacemu výboru nástroja pre rozvojovú spoluprácu predložila nový návrh rozhodnutia, ktorý bude v plnej miere zodpovedať ustanoveniam nariadenia (ES) č. 1905/2006;
4.
poveruje svojho predsedu, aby toto uznesenie postúpil Rade, Komisii a zástupcom členských štátov v riadiacom výbore nástroja pre rozvojovú spoluprácu, ako aj parlamentom a vládam členských štátov.
