A6-0399/2008
13.10.2008
SPRÁVA
o návrhu rozhodnutia Európskeho parlamentu a Rady o mobilizácii Fondu solidarity EÚ na základe bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
(KOM(2008)0557 - C6-0318/2008 - 2008/2253(ACI))
Výbor pre ústavné veci
Spravodajca:
Reimer Böge
PR_ACI_Funds
PE 412.342v02-00
OBSAH
NÁVRH ROZHODNUTIA EURÓPSKEHO PARLAMENTU...................................................3
PRÍLOHA: ROZHODNUTIE EURÓPSKEHO PARLAMENTU A RADY................................4
DÔVODOVÁ SPRÁVA.............................................................................................................6
STANOVISKO VÝBORU PRE REGIONÁLNY ROZVOJ.......................................................7
VÝSLEDOK ZÁVEREČNÉHO HLASOVANIA VO VÝBORE................................................8
NÁVRH ROZHODNUTIA EURÓPSKEHO PARLAMENTU
o návrhu rozhodnutia Európskeho parlamentu a Rady o mobilizácii Fondu solidarity EÚ na základe bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
( KOM(2008)0557 - C6-0318/2008 - 2008/2253(ACI) )
Európsky parlament ,
– so zreteľom na návrh Komisie pre Európsky parlament a Radu ( KOM(2008)0557 – C6-0318/2008 ),
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. a najmä na jej bod 26,
– so zreteľom na spoločné vyhlásenie Európskeho parlamentu, Rady a Komisie o Fonde solidarity EÚ prijaté na zmierovacom zasadnutí 17 júla 2008,
– so zreteľom na správu Výboru pre rozpočet a stanovisko Výboru pre regionálny rozvoj ( A6-0399/2008 ),
1. schvaľuje rozhodnutie, ktoré je prílohou tohto uznesenia;
2. poveruje svojho predsedu, aby podpísal rozhodnutie spoločne s predsedom Rady a zabezpečil jeho uverejnenie v Úradnom vestníku Európskej únie;
3. poveruje svojho predsedu, aby toto uznesenie vrátane jeho prílohy postúpil Rade a Komisii.
PRÍLOHA: ROZHODNUTIE EURÓPSKEHO PARLAMENTU A RADY
z xx októbra 2008
o mobilizácii Fondu solidarity EÚ v súlade s bodom 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
EURÓPSKY PARLAMENT A RADA EURÓPSKEJ ÚNIE,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. a najmä na jej bod 26,
so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
Ú. v.
ES L 311, 14.11.2002, s.
3. ,
so zreteľom na návrh Komisie,
keďže:
1) Európska únia vytvorila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých katastrofami,
2) medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR,
3) nariadenie (ES) č. 2012/2002 obsahuje ustanovenia, podľa ktorých je možné fond mobilizovať,
4) Francúzsko predložilo žiadosť o mobilizáciu fondu v súvislosti s katastrofou zapríčinenou hurikánom Dean v auguste 2007,
ROZHODLI TAKTO:
Článok 1
V rámci všeobecného rozpočtu Európskej únie na rozpočtový rok 2008 sa mobilizuje Fond solidarity Európskej únie s cieľom poskytnúť prostriedky vo výške 12 780 000 EUR vo forme viazaných a výdavkových rozpočtových prostriedkov.
Článok 2
Toto rozhodnutie sa uverejní v Úradnom vestníku Európskej únie .
V Bruseli
Za Európsky parlament Za Radu
predseda predseda
DÔVODOVÁ SPRÁVA
Komisia navrhuje mobilizovať Európsky fond solidarity v prospech Francúzska na základe bodu 26 medziinštitucionálnej dohody zo 17. mája 2006.
Medziinštitucionálna dohoda umožňuje mobilizáciu fondu v rámci ročného stropu vo výške 1 miliardy EUR.
V roku 2008 sa celková suma vo výške 260 411 197 EUR mobilizovala v prospech Spojeného kráľovstva (162 387 985 EUR), Grécka (89 769 009 EUR) a Slovinska (8 254 203 EUR).
Komisia predložila opravný rozpočet (OR č. 7/2008) s cieľom zahrnúť do rozpočtu na rok 2008 osobitné viazané a výdavkové rozpočtové prostriedky, ako to stanovuje bod 26 medziinštitucionálnej dohody.
Francúzsko predložilo žiadosť o pomoc po hurikáne Dean, ktorý postihol Martinique a Guadeloupe v auguste 2007.
Po preskúmaní súladu tejto žiadosti s kvalifikačnými kritériami stanovenými v nariadení Rady (ES) č. 2012/2002 Komisia navrhuje mobilizovať Fond solidarity EÚ v celkovej sume 12 780 000 EUR, ktorá sa má vyčleniť v rámci okruhu 3b finančného rámca.
Spravodajca víta, že Komisia navrhla mobilizáciu Fondu solidarity EÚ ako jediný bod v PNOR č. 7/2008, a pripomína, že 17. júla 2008 Parlament a Rada počas zmierovacieho postupu medzi oboma zložkami rozpočtového orgánu v spoločnom vyhlásení uviedli, že „Európsky parlament a Rada preto vítajú záväzok Komisie, podľa ktorého sa odteraz každý predbežný návrh opravného rozpočtu, ktorý si mobilizácia Fondu solidarity vyžaduje, bude týkať len tohto účelu“ .
Podľa bodu 26 medziinštitucionálnej dohody by sa mal predtým, ako obe zložky rozpočtového orgánu vyjadria súhlas s mobilizáciou, uskutočniť trialóg.
Pre naliehavosť prijatia opravného rozpočtu č. 7/2008, ktorého súčasťou je aj návrh na rozhodnutie, sa obe zložky rozpočtového orgánu dohodli na zjednodušenom postupe.
Výbor pre regionálny rozvoj vyjadril súhlasné stanovisko v liste pripojenom k tejto správe.
Výšku škôd a pomoc navrhovanú Komisiou možno zhrnúť takto:
(EUR)
Priama škoda
Prahová hodnota
Suma založená na 2,5 %
Suma založená na 6 %
Celková suma navrhnutej pomoci
Francúzsko/Guadeloupe a Martinique, hurikán Dean
511 200 000
3 266 629 000
12 780 000
12 780 000
Spolu
12 780 000
Spravodajca odporúča schváliť návrh Komisie na rozhodnutie, ktorý je prílohou tejto správy.
STANOVISKO VÝBORU PRE REGIONÁLNY ROZVOJ
Pán Reimer Böge
predseda
Výbor pre rozpočet
Vec: Návrh Európskej komisie na rozhodnutie Európskeho parlamentu a Rady o mobilizácii Fondu solidarity EÚ ( KOM(2008)0557 v konečnom znení - 2008/2253(ACI) )
Vážený pán Böge,
V snahe vyhnúť sa zbytočnému omeškaniu pri schvaľovaní tohto opatrenia, ktoré chce Výbor pre rozpočet prijať čo najskôr, by som Vás rád informoval, že Výbor pre regionálny rozvoj nepredkladá žiadne námietky proti mobilizácii Fondu solidarity s cieľom poskytnúť prostriedky vo výške 12 780 000 EUR Francúzsku, ako navrhla Európska komisia v súlade s pravidlami stanovenými medziinštitucionálnou dohodou zo 17. mája 2006 a s nariadením Rady č. 2012/2002.
S úctou
Gerardo Galeote
VÝSLEDOK ZÁVEREČNÉHO HLASOVANIA VO VÝBORE
Dátum prijatia
13.10.2008
Výsledok záverečného hlasovania
+:
–:
0:
23
1
Poslanci prítomní na záverečnom hlasovaní
Laima Liucija Andrikienė, Reimer Böge, Szabolcs Fazakas, Salvador Garriga Polledo, Louis Grech, Catherine Guy-Quint, Jutta Haug, Ville Itälä, Anne E. Jensen, Janusz Lewandowski, Nils Lundgren, Vladimír Maňka, Gérard Onesta, Margaritis Schinas, Esko Seppänen, Nina Škottová, László Surján, Helga Trüpel, Kyösti Virrankoski, Ralf Walter
Náhradníci (čl. 178 ods. 2) prítomní na záverečnom hlasovaní
Esther De Lange, Michael Gahler, Rihards Pīks, Paul Rübig
