Odpoveď pani Malmströmovej v mene Komisie
(29. novembra 2011)
Komisia podporuje ďalšiu harmonizáciu azylovej politiky v Európe a jej snahou je vytvoriť do roku 2012 spoločný európsky azylový systém, čo je v súlade s cieľmi stanovenými v Štokholmskom programe.
Pokiaľ ide o šesťmesačnú lehotu na posúdenie žiadostí o azyl, Komisia sa domnieva, že ide o základný nástroj, ktorý pomôže zaistiť efektívnosť a účinnosť azylových systémov a zároveň znížiť celkové náklady na ich riadenie.
Takáto lehota stojí v záujme národných orgánov aj žiadateľov o azyl.
Preto Komisia navrhuje stanoviť lehotu v revidovanej smernici o konaní o azyle KOM(2011) 319. , pričom v určitých prípadoch ponecháva priestor pre výnimky.
