Otázka na písomné zodpovedanie E-010403/2011
Komisii
článok 117 rokovacieho poriadku
Monika Flašíková Beňová (S&D)
(16. novembra 2011)
Vec: Pomalé rozhodovacie procesy v rámci boja s krízou eurozóny
Európska únia momentálne čelí najhoršej kríze v celej svojej histórii.
Svetovej ekonomike hrozí pád do ďalšej recesie.
Úsporné opatrenia zavádzané národnými vládami majú otrasné dopady na najzraniteľnejšie skupiny obyvateľov Únie.
Európa je zmietaná generálnymi štrajkami a protestmi obyvateľov Únie, ktorí dávno stratili dôveru v pomoc svojich národných vlád.
Komisia sa neustále odvoláva na potrebu komplexného riešenia krízy eurozóny.
Európski lídri sa neustále stretávajú a proces častých bezprecedentných schôdzok a summitov stále míňa svoj hlavný cieľ.
—
Nepovažuje Komisia napriek častým schôdzkam a rokovaniam lídrov Európskej únie postup v boji s krízou za pomalý? —
Plánuje Komisia predstaviť legislatívny návrh, ktorý by bez toho, aby potlačil demokratické princípy, prispel k operatívnejšiemu rozhodovaniu na úrovni Európskej únie?
