Plenárne zasadnutie 23. - 26. apríla 2007
Inštitúcie
2007-05-04 - 14:02
Plenárne zasadnutie v Štrasburgu
Aprílové plenárne zasadnutie v Štrasburgu začali poslanci rozpravou o falšovaných výrobkoch a tiež o moderných liečebných terapiách.
Poslanci ďalej schválili opatrenia na zvýšenie námornej bezpečnosti a stratégiu pre boj proti šíreniu AIDS.
V stredu Parlament navštívil indický prezident a veľká časť dňa bola venovaná vzťahom EÚ a USA.
Posledný deň rokovania sa poslanci zaoberali problematikou ľudských práv v Zimbabwe a v Rusku a venovali sa aj prípadu uneseného novinára Alana Johnstona.
Podrobný prehľad prerokovaných tém nájdete na nižšie uvedených odkazoch.
20070430FCS06126
Pondelok: duševné vlastníctvo, génová terapia, bezhotovostné platby
Koniec pirátstvu?
Zlacnejú bankové prevody v Európe?
Budú mať pacienti prístup k produktom pokrokových liečebných postupov?
Ako môže Európa efektívne bojovať proti pirátstvu a napodobňovaniu značkových výrobkov?
Toto boli hlavné témy, o ktorých diskutovali poslanci v otvárací deň plenárneho zasadnutia v Štrasburgu.
V úvode zasadnutia požiadal predseda EP Hans-Gert Pöttering tureckú vládu, aby zabezpečila dôslednú ochranu náboženských menšín.
Pred niekoľkými dňami totiž v tureckom meste Malatya došlo k vražde troch pracovníkov vydavateľstva, ktoré tlačilo a distribuovalo Bibliu.
Predseda Parlamentu ďalej vyjadril svoju sústrasť obyvateľom Ruska.
Bývalý ruský prezident Boris Jeľcin totiž v pondelok zomrel vo veku 76 rokov.
Ochrana práv duševného vlastníctva Pod týmto názvom sa skrýva rokovanie poslancov o návrhu smernice talianskeho socialistu Nicolu Zingarettiho.
Podľa navrhovaného textu, by mali členské štáty zosúladiť tresty za porušovanie práv duševného vlastníctva.
Takzvané "pirátstvo" a s tým spojené falošné značky sa objavujú pri hračkách, odevoch, obuvi, kozmetike, DVD a CD nosičoch, ale aj liekoch.
Za posledných desať rokov pritom táto nelegálna činnosť vzrástla o 1600 percent.
"Naše aktivity proti zločinu musíme harmonizovať," uviedol taliansky spravodajca.
Objavili sa však aj kritické hlasy.
Španielsky poslanec zo skupiny zelených si myslí, že toto nie je tá správna chvíľa "začať hon na čarodejnice" a nemecký poslanec zo skupiny ľudovcov Rainer Wieland je zas presvedčený, že "zavedenie samotných sankcií tento problém vyriešiť nepomôže".
Poslanci budú o tomto návrhu hlasovať v stredu.
Pokrokové liečebné postupy Slovenský poslanec zo skupiny ľudovcov a európskych demokratov Miroslav Mikolášik predložil do pléna svoju správu o pokrokových liečebných postupoch.
Cieľom jeho správy je zabezpečiť, aby sa k pacientom nedostali nebezpečné lieky vyvinuté na základe bunkovej či génovej terapie.
Zároveň by sa prijatou legislatívou mal podporiť výskum a inovácie v tejto oblasti.
Väčšina poslancov sa v rozprave vyjadrila za schválenie tohto návrhu.
Pacienti s nevyliečiteľnými chorobami by tak získali novú nádej.
Niektorí rečníci však kritizovali, že do správy nie je zakomponovaná aj problematika etiky.
Slovenský spravodajca ponecháva etické otázky na jednotlivé členské štáty.
"Ako spravodajca som musel rešpektovať rôznorodosť 27 legislatív," uviedol Miroslav Mikolášik na margo vynechania produktov získaných z výskumu embryonálnych kmeňových buniek vo svojom návrhu.
Niektoré členské štáty totiž takéto lieky povoľujú, iné zas úplne zakazujú.
Nemecká poslankyňa zo skupiny zelených Hiltrud Breyer považuje za kľúčové zahrnutie princípu neobchodovania s ľudským telom, ktorý odráža európske hodnoty.
Konečnú podobu legislatívy spoznáme po hlasovaní v stredu.
Bankové prevody Bezhotovostné platby v EÚ stále závisia predovšetkým od národných systémov, kvôli čomu sú medzinárodné platby pomalšie a drahšie ako národné.
Podobne je to aj s používaním platobnej karty, ktoré je vám za hranicami vašej krajiny častokrát zbytočná.
Francúzsky poslanec zo skupiny ľudovcov a európskych demokratov Jean-Paul Gauzès preto v Parlament predložil správu, ktorá by mala tieto nedostatky odstrániť.
Poslanci túto správu v utorok dopoludnia aj schválili.
Otvorenie zasadnutia Výsledok zápasu o pokrokové liečebné terapie: EP nariadenie schválil Parlament sa zaoberá pokrokovými metódami liečby v medicíne Jednoduchšie a lacnejšie medzinárodné platby
Utorok: námorná bezpečnosť, absolutórium a boj proti HIV a AIDS
Opatrenia by mali zvýšiť bezpečnosť námornej dopravy V druhý deň plenárneho zasadnutia poslanci prerokovali päť správ, ktorých cieľom je zvýšiť bezpečnosť námornej dopravy.
Poslanci ďalej udelili všetkým inštitúciám EÚ absolutórium za plnenie rozpočtu v roku 2005 a následne diskutovali o tom, ako zabrániť šíreniu HIV a AIDS v Európskej únii.
Nové opatrenia by sa vôbec po prvýkrát mali vzťahovať aj na susedné krajiny Únie.
Päť správ, ktoré poslanci prejednávali na plenárnom zasadnutí v utorok, tvorí spoločne s dvoma už schválenými správami z minulej plenárnej schôdze takzvaný tretí balíček opatrení pre námornú bezpečnosť.
Kým niektoré z piatich prejednávaných správ sa týkajú prevencie nehôd, iné sa viac zameriavajú na riešenie situácie počas nehody alebo po nej.
Medzi opatrenia prvej skupiny patrí inšpekcia všetkých lodí, ktoré kotvia v európskych prístavoch a tiež povinné poistenie pre všetkých cestujúcich.
Počas havárie by mal nezávislý orgán označiť miesto, kde havarované plavidlo môže zakotviť a následne musí prebehnúť riadne vyšetrovanie príčin nehody.
Poslanci budú o všetkých piatich správať hlasovať dnes.
Absolutórium Európsky parlament udeľuje všetkým inštitúciám EÚ absolutórium za riadne hospodárenie s európskym rozpočtom.
Najväčšia pozornosť sa venuje predovšetkým Komisii, ktorej rozpočet je najvyšší.
Rozpočet za rok 2005 mal na výdavkovej strane 105 miliárd eur pričom Komisia zodpovedala až za 102,7 miliárd eur z tejto čiastky.
Parlamentný spravodajca pre udelenie absolutória Komisii, španielsky poslanec zo skupiny ľudovcov a európskych demokratov Salvador Garriga Polledo, uviedol, že rok 2005 bol mimoriadne náročný hlavne preto, že celé rozpočtové obdobie sa po prvýkrát vzťahovalo na rozšírenú Úniu.
Španielsky poslanec ďalej privítal fakt, že Veľká Británia a Holandsko vydali koncoročné vyhlásenie o hospodárení s finančnými prostriedkami EÚ, za ktoré zodpovedajú.
Ostatné krajiny EÚ si však za neposkytnutie takejto deklarácie vyslúžili od poslancov silnú kritiku.
Aj z tohto dôvodu sa až 161 poslancov prevažne zo skupiny liberálov a skupiny zelených rozhodlo nehlasovať za udelenie absolutória pre Radu ministrov.
Väčšina poslancov však napokon Rade absolutórium udelila.
Boj proti HIV a AIDS Od roku 1998 sa počet Európanov infikovaných vírusom HIV takmer zdvojnásobil.
Viac než v polovici všetkých prípadov pritom ide o heterosexuálov.
Nové nástroje riešenia tohto problému obsahuje schválená správa lotyšského poslanca zo skupiny liberálov Georgsa Andrejevsa.
Spravodajca v nej žiada členské štáty, aby boj proti HIV a AIDS zaradili medzi svoje priority a aby všetky krajiny EÚ zbierali a odovzdávali údaje o počte nakazených Európskemu stredisku na prevenciu a kontrolu chorôb.
Lotyšský poslanec zároveň poukázal na fakt, že prístup k antivirálnej liečbe je v každom členskom štáte rôzny a navrhol, aby Komisia získala oprávnenie navrhnúť opatrenia na riešenie tejto situácie.
Bezpečnosť na mori musí byť ukotvená lepšie Všetko o treťom balíčku na zvýšenie námornej bezpečnosti (anglicky) EP udelil inštitúciám Únie absolutórium za rozpočtový rok 2005 Herbert Bösch: štáty musia niesť zodpovednosť za plnenie rozpočtu EÚ EP: Únia musí účinnejšie bojovať proti AIDS
Streda: Transatlantické vzťahy, indický prezident a pokrokové terapie
V Parlamente vystúpil indický prezident Abdul Kalam V stredu poslanci na plenárnej schôdzi v Štrasburgu privítali vzácneho hosťa.
So svojim prejavom v Parlamente vystúpil indický prezident A.P.J. Abdul Kalam.
Poslanci ďalej rokovali o vzťahoch medzi EÚ a Spojenými štátmi, pričom svoju pozornosť upriamili najmä na otázky obchodu, bezpečnosti a klimatických zmien.
Na programe sa tiež objavila rozprava k výročnej správe EP o situácii v oblasti ľudských práv vo svete.
Len pár dní pred samitom EÚ-USA, ktorý sa uskutoční 30. apríla vo Washingtone, rokovali europoslanci spoločne so zástupcami Komisie a Rady o transatlantických vzťahoch.
Viacerí rečníci zdôraznili význam americko-európskeho partnerstva.
Zároveň však zaoceánskym kolegom pripomenuli veci, s ktorými nesúhlasia.
Poslanci o vzťahu Únie k Spojeným štátom Predseda Skupiny ľudovcov a európskych demokratov Joseph Daul uviedol, že Európania vďačia Američanom za veľa.
"Ak by nebol vznikol Marshallov plán, neboli by sme tam, kde sme".
Zástupca socialistov Jan Wiersma sa dotkol nedávnych volieb do amerického Kongresu, v ktorom väčšinu získali Demokrati: "Každý vidí, že z Washingtonu vanie nový vietor".
Kritizoval však tajné väznice, v ktorých americká strana zadržiava osoby podozrivé z terorizmu.
Nie príliš pochvalne sa na adresu súčasnej americkej administratívy vyjadril aj líder liberálov Graham Watson.
Vláda USA sa totiž podľa jeho názoru pri problémoch, ktoré si vyžadujú mnohostranné rokovania, príliš spolieha sama na seba.
Zástupca skupiny Únia za Európu národov Brian Crowley sa zas viac zameral na vzájomné hospodárske vzťahy, ktoré považuje za "najdôležitejšie na svete".
Rečníci sa však dotkli aj iných tém.
Niektorí zdôraznili potrebu posilnenia vzájomných vzťahov, iní sa vyslovili za odstránenie prekážok na transatlantickom trhu.
Vyjasniť by sa mala otázka právneho základu boja proti terorizmu a poslanci by tiež radi videli konkrétnejšie kroky Američanov v boji proti klimatickým zmenám.
Indický prezident Presne napoludnie privítal predseda Parlamentu Hans-Gert Pöttering indického prezidenta Abdula Kalama, ktorý je veľkým zástancom podpory vedy a výskumu.
Kalam pripodobnil Európsku úniu k Indii, ktorá predstavuje "výnimočnú jednotu napriek rozmanitosti".
Jeho hlavným odkazom je však trojaká indicko-európska misia.
Tá sa v prvom rade zakladá na vytvorení osvietenej spoločnosti založenej na vzdelaní, náboženskej spiritualite a hospodárskom rozvoji.
Druhým jej cieľom je vyriešiť problémy súvisiace s fosílnymi palivami a životným prostredím prostredníctvom energetickej nezávislosti.
Záverečná vedomostná platforma by mala slúžiť na využitie biotechnológií, nanotechnológií a informačných systémov pri riešení problémov s nedostatkom jedla a vody či ďalších základných potrieb každého človeka.
Aplauz si tiež vyslúžila pasáž z básne, ktorej autorom je sám indický prezident: "Odkaz matky Zeme: nikdy nezneuži vedomosti ľudí proti sebe samému či iným!"
Pokrokové liečebné postupy Pacientom s rakovinou či poškodenými tkanivom svitla nová nádej.
Poslanci totiž schválili správu o pokrokových liečebných postupoch.
Hlasovaním v pléne napokon prešiel kompromisný návrh nemeckého predsedníctva Rady a troch politických skupín (socialistov, liberálov a frakcie zloženej prevažne s komunistických strán).
O etických otázkach, ktoré sa vzťahujú na výrobu liečiv pochádzajúcich napríklad z výskumu embryonálnych kmeňových buniek, by mali rozhodovať jednotlivé členské štáty.
Poslanci sa tak nestotožnili s prísnejšou úpravou tejto problematiky, ktorú podporoval aj predkladateľ správy, slovenský poslanec zo skupiny ľudovcov a európskych demokratov Miroslav Mikolášik.
Nemecká socialistka Dagmar Roth-Behrendt privítala hlasovanie, ktoré podľa nej naplní očakávania "tisícov pacientov čakajúcich na lieky vyrobené na základe pokrokových terapií".
Nariadenie by malo vstúpiť do platnosti v roku 2008.
Ďalšie témy Streda bola mimoriadne bohatá aj na ďalšie udalosti.
Poslanci odhlasovali vznik dočasného výboru, ktorý sa bude zaoberať klimatickými zmenami, vyzvali na celosvetový zákaz trestu smrti, schválili správu o pokroku Chorvátska na ceste do EÚ a rokovali aj o politickej kríze na Ukrajine.
Schválili tiež balíček opatrení na zvýšenie námornej bezpečnosti a aktualizovali bezpečnostné pravidlá na palubách lietadiel.
K posledným dvom spomenutým otázkam si na nižšie uvedenom odkaze môžete vypočuť aj jednotlivé príspevky poslancov.
Uznesenie a rozprava k vzťahom EÚ - USA Indický prezident v Parlamente (anglicky) Návšteva indického prezidenta v EP Báseň Odkaz Matky Zeme (anglicky) Výsledok zápasu o pokrokové liečebné terapie: EP nariadenie schválil V EP vznikol nový dočasný výbor, zaoberať sa má otázkou klimatických zmien EP schválil zvyšok balíčka námornej bezpečnosti Audiosúbor: Vyjadrenia poslancov k opatreniam v námornej bezpečnosti EP schválil nariadenie o bezpečnosti v lietadlách Audiosúbor: Vyjadrenia poslancov k bezpečnosti v lietadlách
Štvrtok: Rusko, Zimbabwe, Alan Johnston a Bronislaw Geremek
EP sa pridal k hlasom za prepustenie uneseného novinára Záverečný deň plenárneho zasadnutia patril problematike ľudských práv. Poslanci diskutovali o situácii v Zimbabwe, o porušovaní ľudských práv v Rusku a tiež o škótskom novinárovi Alanovi Johnstonovi.
Tohto reportéra BBC uniesli ešte 12. marca v pásme Gazy.
Parlament ďalej vyzval na celosvetový zákaz trestu smrti a schválil dokument, ktorý reaguje na Výročnú správu o ľudských právach vo svete za rok 2006.
Porušovanie základných slobôd v Rusku Posledné udalosti v Rusku, najmä násilné potlačenie demonštrácií zo 14. apríla v Moskve a Kyjeve, boli hlavnou témou rozpravy o stave ľudských práv v Rusku.
Väčšina rečníkov pritom varovala pred zhoršujúcou sa situáciou v najrozľahlejšej krajine sveta.
Podľa nemeckej poslankyne zo skupiny ľudovcov a európskych demokratov Gabriele Stauner sa "Rusko nespráva ako zodpovedný člen Rady Európy".
Zložité to podľa poslancov majú najmä novinári, čoho dôkazom je aj vražda Anny Politkovskej z októbra 2006.
Grécky socialista Panagiotis Beglitis preto varoval, že "hoci Rusko je strategickým partnerom EÚ, v budúcich rokovaniach o novej dohode budeme musieť vziať do úvahy to, čo sa v súčasnosti deje".
Dôvodom porušovania ľudských práv v tejto krajine môže byť podľa poľského zástupcu Skupiny za Európu národov Marcina Libickeho nedostatočná tradícia demokracie v Rusku.
Po skončení rozpravy poslanci schválili k uznesenie, ktoré zašlú ruskej vláde i Štátnej dume.
Unesený novinár Novinár BBC Alan Johnston pracoval v palestínskej Gaze, odkiaľ pravidelne prinášal informácie o najnovšom vývoji v tejto oblasti.
Presne 12. marca 2007 ho však uniesla neznáma skupina palestínskych aktivistov.
Doterajšie pátranie bola zatiaľ neúspešné.
Po viacerých celosvetových výzvach za prepustenie žurnalistu sa k týmto hlasom vo štvrtok pridal aj Európsky parlament.
Poslanci v rozprave vyzdvihli Johnstonovu profesionalitu a vyjadrili solidaritu s jeho rodinou.
Únos ide podľa niektorých poslancov proti záujmom palestínskych obyvateľov.
Švédsky poslanec zo skupiny zelených Carl Schlyter pripomenul, že Johnston približoval svetu osudy Palestínčanov.
Britská liberálka Elizabeth Lynne tiež vyzvala predstaviteľov Palestínskej samosprávy, aby prijali opatrenia na zastavenie útokov na novinárov.
Zimbabwe - situácia naďalej kritická Následne sa poslanci pomyslene presunuli na juh Afriky.
O situácii v Zimbabwe rokoval Parlament už niekoľkokrát.
Obyvatelia tejto krajiny tam čelia mimoriadne ťažkým podmienkam.
Každý piaty dospelý človek je nakazený vírusom HIV, krajina nemá dostatok potravín a mesačne uteká zo Zimbabwe až 50 000 ľudí.
Z katastrofálnej situácie v krajine býva obviňovaný jej prezident Robert Mugabe.
Európska únia vo februári preto predĺžila sankcie voči jeho režimu.
V uznesení, ktoré vo štvrtok schválil Európsky parlament, vyjadrujú poslanci poľutovanie nad tým, že súčasný prezident mieni opätovne kandidovať na funkciu hlavy štátu v roku 2008.
Britský poslanec zo skupiny ľudovcov a európskych demokratov Geoffrey Van Orden vníma doterajšie kroky Parlamentu a celej Únie pozitívne.
"Posledné násilnosti Mugabeho režimu vyvolali reakcie v susedných krajinách.
Teraz sa na Mugabeho dívajú ako na diktátora a neprijímajú vysvetlenie, že problémy prichádzajú zvonku krajiny".
Príde poslanec Geremek o svoj mandát?
Horúcou kauzou, ktorá sa týka poľského poslanca z liberálnej frakcie Bronislawa Geremeka, sa poslanci zaoberali aj v posledný deň zasadnutia.
Predseda EP Hans-Gert Pöttering informoval Parlament o najnovšom vývoji situácie.
Poľská vláda totiž tvrdí, že Geremek stratil svoj europoslanecký mandát, keďže včas nepodal povinné prehlásenie týkajúce sa možnej spolupráce s komunistickou tajnou službou pred rokom 1990.
Poľský ústavný súd už preskúmava zákon, na základe ktorého, možno stratiť svoj mandát.
Súd by mal rozhodnúť v najbližších týždňoch," uviedol Pöttering.
Pripomenul tiež, že Konferencia predsedov vyjadrila s poslancom sympatiu a solidaritu.
Ďalšie témy Poslanci ďalej schválili uznesenie o homofóbii v Európe, v ktorom žiadajú poľskú vládu, aby nepredložila zákon zakazujúci propagáciu homosexuality na školách.
Svojimi hlasmi tiež podporili vznik jednotiek rýchleho nasadenia na vonkajších hraniciach EÚ a schválili správu o ochrane a trvale udržateľnom využívaní zdrojov rybného hospodárstva.
Uznesenie o Zimbabwe (anglicky) Vyhlásenie predsedu EP o mandáte poslanca Geremeka Ochrana ľudských práv za rok 2006 pod drobnohľadom EP EP opäť žiada moratórium na trest smrti EP: práva homosexuálov musia byť plne rešpektované Špeciálne jednotky rýchleho nasadenia už čoskoro na hraniciach EÚ
SK
1
PHOTO
20070420PHT05547.jpg
SK
2
PHOTO
20070424PHT05781.jpg
SK
7
PHOTO
20070424PHT05824.jpg
SK
13
PHOTO
20070425PHT05866.jpg
SK
17
LINK
http://presidentofindia.nic.in/scripts/fvlatest1.jsp?id=77
SK
21
LINK
/eplive/public/multimediaav_page/5873-20070425MAV05872-AUDIO/default_sk.htm
SK
23
LINK
/eplive/public/multimediaav_page/5963-20070426MAV05962-AUDIO/default_sk.htm
SK
24
PHOTO
20070426PHT06112.jpg
-//EP//TEXT IM-PRESS 20070420IPR05536 0 NOT XML V0//SK
-//EP//TEXT IM-PRESS 20070420IPR05538 0 NOT XML V0//SK
-//EP//TEXT IM-PRESS 20070201STO02644 0 NOT XML V0//SK
-//EP//TEXT IM-PRESS 20070413BRI05265 ITEM-004-SK NOT XML V0//SK
-//EP//TEXT IM-PRESS 20070307STO03826 0 NOT XML V0//SK
-//EP//TEXT IM-PRESS 20070417BKG05371 0 NOT XML V0//SK
-//EP//TEXT IM-PRESS 20070420IPR05544 0 NOT XML V0//SK
-//EP//TEXT IM-PRESS 20070420STO05493 0 NOT XML V0//SK
-//EP//TEXT IM-PRESS 20070420IPR05675 0 NOT XML V0//SK
-//EP//TEXT IM-PRESS 20070420IPR05683 0 NOT XML V0//SK
-//EP//TEXT IM-PRESS 20070420IPR05688 0 NOT XML V0//SK
-//EP//TEXT IM-PRESS 20070420FCS05498 0 NOT XML V0//SK
-//EP//TEXT IM-PRESS 20070420IPR05538 0 NOT XML V0//SK
-//EP//TEXT IM-PRESS 20070420IPR05687 0 NOT XML V0//SK
-//EP//TEXT IM-PRESS 20070420IPR05677 0 NOT XML V0//SK
-//EP//TEXT IM-PRESS 20070420IPR05680 0 NOT XML V0//SK
-//EP//TEXT IM-PRESS 20070420IPR05699 0 NOT XML V0//SK
-//EP//TEXT IM-PRESS 20070426IPR05986 0 NOT XML V0//SK
-//EP//TEXT IM-PRESS 20070426IPR05964 0 NOT XML V0//SK
-//EP//TEXT IM-PRESS 20070423IPR05701 0 NOT XML V0//SK
-//EP//TEXT IM-PRESS 20070420IPR05691 0 NOT XML V0//SK
-//EP//TEXT IM-PRESS 20070420IPR05693 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
