Odpoveď
(11. októbra 2010)
Nadregionálne vyhlásenie o ľudských právach, sexuálnej orientácii a rodovej identite, ktoré bolo prednesené v rámci Valného zhromaždenia OSN v decembri 2008 a ktoré dobrovoľne podporilo 68 štátov, nie je právne záväzným nástrojom, ale vyjadrením politickej vôle.
Vyhlásenie je výsledkom iniciatívy EÚ v rámci VZ OSN zameranej na boj proti diskriminácii z dôvodu sexuálnej orientácie a rodovej identity.
Táto iniciatíva z roku 2008 sa uskutočnila na základe hlavy V Zmluvy o EÚ.
Bola súčasťou dlhodobého úsilia EÚ na podporu všeobecných ľudských práv, zákazu diskriminácie, boja proti trestu smrti a všetkým formám mučenia a zlého zaobchádzania na celom svete.
