P6_TA(2004)0059
Misia ALTHEA v Bosne a Hercegovine
B6-0162/2004
Uznesenie Európskeho parlamentu o vojenskej operácii Európskej únie "Althea" v Bosne a Hercegovine
Európsky parlament
, -
so zreteľom na spoločnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine
Ú. v.
EÚ L 252, 28.7.2004, s.
10.
,
-
so zreteľom na článok 21 Zmluvy o Európskej únii,
-
so zreteľom na svoje uznesenie z 10. apríla 2002 o Európskej bezpečnostnej a obrannej politike (EBOP) a o vzťahoch medzi EÚ a NATO
Ú. v.
EÚ C 127 E, 29.5.2003, s.
579.
,
-
zo zreteľom na svoje uznesenia o Spoločnej zahraničnej a bezpečnostnej politike (hlavné aspekty a základné rozhodnutia), najmä uznesenia z 26. septembra 2002
3
Ú. v.
EÚ C 273 E, 14.11.2003, s.
295.
a 23. októbra 2003
4
Ú. v.
EÚ C 82 E, 1.4.2004, s.
599.
,
-
so zreteľom na svoje uznesenie z 13. marca 2003 o operácii EBOP v Bývalej juhoslovanskej republike Macedónsko
5
Ú. v.
EÚ C 61 E, 10.3.2004, s.
379.
,
-
so zreteľom na svoje uznesenie z 10. apríla 2003 o novej Európskej bezpečnostnej a obrannej štruktúre - priority a nedostatky
6
Ú. v.
EÚ C 64 E, 12.3.2004, s.
599.
,
-
so zreteľom na článok 103 ods. 2 rokovacieho poriadku,
A.
berúc na vedomie spoločnú akciu Rady z 12. júla 2004 a vyhlásenie misie EBOP Európskou radou, s krycím menom „Althea" do Bosny a Hercegoviny, ktorá sa stane prvou vojenskou misiou Európskej únie v relatívne väčšom rozsahu s približne 7 000 členným vojenským personálom v porovnaní s predchádzajúcimi menšími misiami „Concordia" (približne 350 členný vojenský personál) v Bývalej juhoslovanskej republike Macedónsko a „Artemis" (približne 1 400 členný vojenský personál) v Demokratickej republike Kongo,
B.
s presvedčením, že akákoľvek operácia EÚ, ktorá môže siahnuť po použití sily presahujúcej úlohy súčasnej politickej misie EÚ v Bosne a Hercegovine sa má usilovať o získanie rozsiahlej podpory verejnosti a splniť najvyššie normy demokratickej legitimity,
C.
pripomínajúc rezolúciu Bezpečnostnej rady OSN č. 1551 (prijatú 9. júla 2004), ktorá pripomína stranám, že sa zaviazali plne spolupracovať s Medzinárodným trestným tribunálom pre bývalú Juhosláviu a vydať tribunálu všetky osoby, voči ktorým tribunál vzniesol obvinenia,
D.
berúc na vedomie podporu tejto misie zo strany Bezpečnostnej rady OSN UNSCR 1551 (2004) prijatá 9. júla 2004.
, ktorá prevezme do konca roku 2004 väčšinu úloh doteraz uskutočňovaných prostredníctvom operácie stabilizačných síl (SFOR) Severoatlantickej aliancie (NATO),
E.
berúc na vedomie, že spoločné náklady na operáciu sa odhadujú na 71,7 miliónov eur a že táto suma je v súlade s článkom 28 ods. 3 Zmluvy o Európskej únii priamo hradená členskými štátmi a spravovaná mechanizmom „ATHENA", založeným rozhodnutím Rady 2004/197/SZBP z 23. februára 2004 Ú. v.
EÚ L 63, 28.2.2004, s.
68.
,
F.
berúc na vedomie, že bezpečnostná situácia v Bosne a Hercegovine sa od skončenia vojny v roku 1995 výrazne zlepšila, ale že v krajine často dochádza k ohrozeniu bezpečnosti, ktoré si vyžaduje pozornosť, najmä ohrozenie, vyplývajúce z organizovaného zločinu a korupcie, medzinárodného terorizmu, občianskych nepokojov a etnického napätia,
G.
keďže súčasný krehký inštitucionálny rámec, ktorý vyšiel z Daytonských dohôd v roku 1995, neumožňuje štátu Bosna a Hercegovina úspešne a efektívne čeliť uvedeným hrozbám,
H.
keďže ďalej stovky tisíciek utečencov sa doposiaľ nemohli vrátiť a keďže jedným z dôvodov je skutočnosť, že veľké časti územia sú zamorené pozemnými mínami, ako protipechotnými, tak aj protitankovými, a sú preto extrémne nebezpečné; keďže odstraňovanie mín je základnou podmienkou pre hospodársky rozvoj a stabilitu, najmä pokiaľ ide o cestovný ruch a poľnohospodárstvo,
I.
dôrazne odporúčajúc prijatie mierovej dohody medzi Bosnou a Hercegovinou a susediacimi krajinami, ktorá by novelizovala Daytonské dohody a vytvorila vzájomnú dôveru, popri formálnych bilaterálnych zmluvách o spolupráci predtým, ako sa začnú rokovania o členstve v EÚ; konštatujúc, že mierové dohody môžu byť vypracované na medzinárodnej konferencii, na ktorej sa stretnú všetky krajiny regiónu, členské štáty EÚ, OSN a USA,
J.
uznávajúc, že stabilizačné sily (SFOR) vedené NATO-m zohrali významnú úlohu pri zachovaní mieru a bezpečnosti v Bosne a Hercegovine a prispeli k zabezpečeniu udržateľnej stability a k odvráteniu nového výbuchu násilia,
K.
berúc na vedomie, že NATO ponechá hlavné sídlo v Sarajeve s približne 250 vojenskými a civilnými zamestnancami, ktorých prvoradou úlohou bude pokračovať v dialógu NATO s Bosnou a Hercegovinou o reforme obrany, zdieľať zodpovednosť s EÚ za opatrenia na boj proti terorizmu a za všetky záležitosti súvisiace s hľadaním obvinených vojnových zločincov; zdôrazňujúc, že zadržanie a vydanie obvinených vojnových zločincov je skúškou dôveryhodnosti medzinárodného spoločenstva, NATO a v konečnom dôsledku aj Európskej únie a predpokladom ďalšieho zmierenia,
L.
zdôrazňujúc, že stabilizácia Bosny a Hercegoviny je mimoriadne dôležitá pre stabilitu celého regiónu a že posilnenie inštitúcií by mohlo rozhodujúcou mierou prispieť k riešeniu pretrvávajúcich problémov súvisiacich s inštitucionálnym usporiadaním a štátnosťou okolitých krajín,
1.
víta nový koordinovaný a koherentný prístup EÚ k Bosne a Hercegovine, ktorý zahŕňa komplexnú Stratégiu pre Bosnu a Hercegovinu Komplexná stratégia pre Bosnu a Hercegovinu bola naznačená 14. júna 2004 v Rade pre zahraničné veci a prijatá Európskou radou 17. - 18. júna 2004.
Rada EÚ, 10099/04, Brusel, 15. júna 2004.
, nový mandát pre Osobitného predstaviteľa EÚ Spoločná akcia Rady 2004/569/SZBP z 12. júla 2004, Ú. v.
EÚ L 252, 28.7.2004, s.
7.
, občianske aspekty ako Stabilizačný a asociačný proces (SAP) a programy Pomoc spoločenstva pre rekonštrukciu, rozvoj a stabilizáciu (CARDS), policajnú misiu Európskej únie Spoločná akcia Rady 2002/210/SZBP z 11. marca 2002.
Ú. v.
EÚ L 70, 13.3.2002, str. 1.
ako aj nadchádzajúcu misiu vojenských stabilizačných síl „Althea";
2.
vyzýva vládu Bosny a Hercegoviny, aby poskytla pozvanie pre misiu EÚ "Althea" a zdôraznila tak posledný pokrok, ktorý orgány Bosny a Hercegoviny dosiahli;
3.
opäť odsudzuje nezúčastnenosť Európskeho parlamentu, limity vyplývajúce zo zmluvy, týkajúce sa práva Parlamentu byť konzultovaný, a obmedzené poskytovanie informácií; ľutuje tiež rozhodnutie financovať túto misiu príspevkami mimo bežného rozpočtu Európskej únie;
4.
navrhuje prispieť na prevádzkové náklady spojené s operáciou "Althea" vo forme paušálnych mesačných úhrad v súlade s usmerneniami, ktoré prijala OSN a OBSE s osobitným cieľom čiastočne pokryť denné diéty personálu z rozpočtu Európskej únie;
5.
je presvedčený, že operácia „Althea" by mala posilniť komplexný prístup EÚ k Bosne a Hercegovine a mala by podporiť pokrok tejto krajiny smerom k možnému členstvu v EÚ; víta aj vyhlásenia o tom, že účelom týchto krokov je posilnenie miestnej policajnej kapacity a boja proti organizovanému zločinu s postupným odovzdaním zodpovednosti za bezpečnosť do rúk miestnych orgánov;
6.
podporuje „Stabilizačný a asociačný proces" v Bosne a Hercegovine, ktorý tvorí nevyhnutný rámec priblíženia tejto krajiny k členstvu v EÚ; víta nový mandát Osobitného predstaviteľa EÚ, Lorda Ashdowna na uplatnenie komplexného balíčka podpory pre Bosnu a Hercegovinu, avšak opäť poukazuje na skutočnosť, že v otázke európskej integrácie sa Bosna a Hercegovina musí spoľahnúť najmä na vlastné sily;
7.
víta rozhodnutie EÚ o využití zariadení a kapacít NATO na misiu „Althea", čím sa potvrdzuje spolupráca medzi oboma organizáciami a uplatňuje dohoda z decembra 2002 o prístupe EÚ k plánovacím mechanizmom a pracovným procedúram NATO ("Berlín Plus");
8.
obhajuje čo možno najužšiu spoluprácu medzi stabilizačnými silami EÚ v Bosne a Hercegovine a zostávajúcimi jednotkami NATO v tejto krajine na zaistenie jasného vymedzenia úloh a zodpovedností medzi týmito organizáciami;
9.
víta zachovanie prítomnosti NATO v Bosne a Hercegovine samostatného veliteľstva NATO v Sarajeve v kontexte programu NATO Partnerstvo za mier, ale trvá na tom, že okrem odovzdania misie na zachovanie mieru by sa Európskej únii mala odovzdať aj zodpovednosť za protiteroristické operácie a za zadržanie vojnových zločincov;
10.
odporúča Osobitnému predstaviteľovi EÚ (EUSR), aby nielen úzko spolupracoval s veliteľom síl EÚ, ale pozval do koordinačnej skupiny EUSR aj predstaviteľov NATO, aby sa zabezpečila koordinácia a súdržnosť pri všetkých aktivitách EÚ v Bosne a Hercegovine;
11.
víta úmysel tretích štátov zúčastňovať sa vojenských operácií EÚ;
12.
domnieva sa, že táto operácia by mala vytvoriť väčšiu kolektívnu kapacitu pre plánovanie a riadenie európskych vojenských operácií na úrovni EÚ s cieľom rozvoja civilnej a vojenskej plánovacej bunky EÚ; víta úmysel spojiť vojenské akcie s ďalšími aspektmi úlohy EÚ v Bosne a Hercegovine, vrátane policajného dohľadu, rozvoja a vzdelávania;
13.
vyzýva, aby sa misia "Althea" zaviazala, že sa bude riadiť právnymi predpismi Spoločenstva a medzinárodnými predpismi pre ľudské práva;
14.
domnieva sa, že je dôležité, aby sily EÚ zahŕňali silný prvok „policajného typu" (Integrovanú policajnú jednotku) na vykonávanie takých úloh, na ktoré armáda nie je všeobecne pripravovaná a ktoré nemôžu vykonávať bežné policajné zložky, najmä preto, že policajná misia EÚ má nevýkonný mandát, v rámci ktorého môže len poskytovať rady a sledovať vývoj; v tejto súvislosti zdôrazňuje význam zvýšiť úsilie na vytvorenie miestnych, multietnických policajných zložiek, ktoré majú dôveru všetkých komunít v krajine;
15.
nalieha, aby vojenské a policajné zložky EÚ ako aj civilné orgány v Bosne a Hercegovine úzko spolupracovali pri intenzívnom pátraní po vojnových zločincoch a pri boji proti každému druhu terorizmu;
16.
odporúča, aby sily EÚ pokračovali v súčasnej praxi SFOR pri vytváraní siete malých vojenských tímov, ktoré budú žiť medzi miestnym obyvateľstvom v „hostiteľských domoch", s cieľom udržať si prehľad o situácii a vzbudzovať rešpekt, napriek zníženiu počtu vojakov z 12 000 na 7 000 v júni 2004;
17.
očakáva sa, že v súvislosti s možnou potrebou okamžitých vojenských zásahov sa vyvodia dôsledky z chýb urobených počas predchádzajúcich zásahov na Balkáne, a to najmä v Kosove v marci 2004, a že bude k dispozícii jasný plán pre organizáciu a koordináciu takýchto zásahov;
18.
zdôrazňuje význam jasného rozdelenia pôsobnosti v hierarchii velenia medzi veliteľom síl EÚ v Bosne a Hercegovine a veliteľom operácií EÚ, ktorým je zástupca najvyššieho veliteľa spojených síl v Európe v SHAPE; víta skutočnosť, že v regionálnom veliteľstve NATO v Neapoli v Taliansku sa zriadi veliteľský prvok EÚ;
19.
požaduje s ohľadom na väčšiu integráciu a koordináciu civilných a vojenských aspektov operácie „Althea", aby bol informovaný o aktuálnej situácii zo strany EUSR, ako aj aby bol pravidelne informovaný predsedom Politického a bezpečnostného výboru (PBV), ktorý vykonáva politické a strategické vedenie vojenskej operácie EÚ;
20.
aby sa zabránilo vzniku situácií podobným ako v marci 2004 v Kosove, požaduje, aby výbor pre zahraničné veci dostal informácie o plánoch, týkajúcich sa spôsobu fungovania rozhodovacieho procesu medzi rôznymi orgánmi EÚ v prípadoch spontánneho vypuknutia násilia; vyzýva Radu, aby poskytla konkrétne informácie o „akcieschopnosti" a „pravidlách zapojenia" misie "Althea";
21.
dúfa, že vytvorenie civilnej a vojenskej plánovacej bunky EÚ bude dôležitým krokom pri poskytovaní analýzy a skúseností z operácie „Althea", aby EÚ v budúcnosti dokázala účinnejšie zvládať civilné a vojenské krízy;
22.
vyzýva na koordináciu spravodajských služieb a odporúča uplatniť osobitný mechanizmus pre koordináciu tokov informácií medzi EÚ, NATO, USA a ďalšími stranami operujúcimi v regióne, týkajúcich sa pravdepodobnosti etnického napätia;
23.
vyzýva Radu, aby stanovila a rozšírila úlohu monitorovacej misie EÚ v Bosne a Hercegovine s cieľom prispôsobiť ju danej situácii
;
24.
víta skutočnosť, že sa po šiestich mesiacoch uskutoční hodnotenie tejto operácie a vyzýva EUSR a predsedu PBV, aby Parlamentu predložili vyhlásenie o tomto hodnotení; zdôrazňuje, že je potrebné, aby bol Európsky parlament pravidelne informovaný o vývoji tejto operácie;
25.
vyzýva konferenciu predsedov, aby splnomocnila príslušný výbor na vyslanie vyšetrovacej delegácie do Bosny a Hercegoviny, ktorá by vyhodnotila dosiahnutý pokrok;
26.
poveruje svojho predsedu, aby toto uznesenie postúpil Rade, Komisii a parlamentom členských štátov a tretích krajín, ako aj parlamentom a vládam Bosny a Hercegoviny.
