19.6.2006
NÁVRH ODPORÚČANIA PRE RADU
ktorý v súlade s článkom 114 odsekom 1 rokovacieho poriadku
predkladá Véronique De Keyser
v mene Socialistickej skupiny v Európskom parlamente
o rokovaniach o euro-stredomorskej asociačnej dohode medzi Európskym spoločenstvom a jeho členskými štátmi na jednej strane a Sýrskou arabskou republikou na strane druhej
Odporúčanie Európskeho parlamentu Rade o rokovaniach o euro-stredomorskej asociačnej dohode medzi Európskym spoločenstvom a jeho členskými štátmi na jednej strane a Sýrskou arabskou republikou na strane druhej
Európsky parlament ,
–
so zreteľom na návrh rozhodnutia Rady o uzatvorení prerokovávanej Euro-stredomorskej dohody o pridružení medzi Európskym spoločenstvom a jeho členskými štátmi na jednej strane a Sýrskou arabskou republikou na druhej strane (KOM(2004)0808) Ú.v.
EÚ C 55, 4.3.2005, s.
7. ,
–
so zreteľom na predchádzajúce uznesenia o Sýrii, najmä z 8. septembra 2005 o situácii politických väzňov v Sýrii Texty prijaté od tohto dátumu, P6_TA(2005)0340 . a z 15. júna 2006 Texty prijaté od tohto dátumu, P6_TA(2006)0279 . ,
–
so zreteľom na rezolúcie Spojených národov týkajúcich sa vzťahov medzi Sýriou a Libanonom a najmä rezolúciu Bezpečnostnej rady č.1680 (2006) zo 17. mája 2006 a poslednú správu p.
Serga Brammertza, vedúceho nezávislej medzinárodnej vyšetrovacej komisie zo 14. júna 2006,
–
so zreteľom na článok 114 odsek 1 rokovacieho poriadku,
A.
keďže Sýria sa momentálne nachádza v prechodnom období, ktoré ju môže viesť k sociálnej trhovej ekonomike, k demokratickejšiemu politickému režimu a k väčšiemu rešpektovaniu ľudských práv,
B.
keďže budúca asociačná dohoda a posilnenie vzťahov medzi Európskou úniou a Sýriou pri neustálom vzájomnom rešpektovaní môžu umožniť podporu tohto rozvoja,
C.
keďže definitívne závery nezávislej medzinárodnej vyšetrovacej komisie atentátu, pri ktorom zomrel bývalý libanonský premiér Rafic Hariri, sú určujúcim prvkom na podpísanie a ratifikáciu asociačnej dohody,
1.
vyzýva Radu, aby zintenzívnila svoje iniciatívy zamerané na podpis tejto dohody a vzala do úvahy nasledovné odporúčania:
a) rešpektovať skutočnosť, že ak návrh dohody medzi Európskou úniou a Sýriou je založený na iných platných euro-stredomorských dohodách, obsahuje tiež nové ustanovenia zamerané na oblasti nešírenia zbraní, boja proti terorizmu, zníženia ciel a práva usadiť sa, čím sa rokovania stali komplexnejšími;
b) brať do úvahy politické signály, ktoré vyšli z 10. regionálneho kongresu strany Baas, z ktorých najviditeľnejšie je obnovenie a omladenie riadiacej skupiny;
c) pôsobiť na sýrsku vládu, aby zrušila výnimočný stav, čo by umožnilo prispieť k rozvoju právneho štátu a pritom rešpektovať čl. 2 dohody;
2.
poveruje predsedu Parlamentu, aby postúpil toto odporúčanie Rade, a na vedomie Komisii, sýrskemu parlamentu a sýrskej vláde.
