P7_TA-PROV(2011)0593
Medzinárodného dňa dievčaťa
P7_DCL(2011)0039
Vyhlásenie Európskeho parlamentu z 15. decembra 2011 na podporu Medzinárodného dňa dievčaťa
Európsky parlament,
–
so zreteľom na článok 123 rokovacieho poriadku,
A.
pripomína sté výročie Medzinárodného dňa žien, ktorý vznikol v roku 1911 s cieľom oceniť a pripomenúť sociálne, politické a hospodárske úspechy žien,
B.
pripomína rozhodnutie Organizácie Spojených národov z roku 1975, aby sa 8. marec stal Medzinárodným dňom žien, kedy sa po celom svete oslavuje prínos žien,
C.
pripomína, že z prieskumov na celom svete vyplýva, že dievčatá častejšie trpia podvýživou, sú častejšie vystavované násiliu alebo zastrašovaniu; obchoduje sa s nimi alebo sú nútené k sexuálnym službám; sú nútené ku skorému vydaju; nakazia sa vírusom HIV alebo v dôsledku nedobrovoľného tehotenstva upadnú do stavu, ktorý môže ohrozovať ich život,
1.
podporuje návrh, ktorý na tohtoročnom Valnom zhromaždení Organizácie Spojených národov predloží Kanada, a síce aby bol 22. september vyhlásený Medzinárodným dňom dievčaťa;
2.
vyzýva Európsku Úniu, aby podporila rezolúciu OSN za Medzinárodný deň dievčaťa;
3.
poveruje svojho predsedu, aby postúpil toto vyhlásenie spolu s menami signatárov Zoznam podpísaných poslancov je uvedený v prílohe 1 k zápisnici z 15. decembra 2011 ( P7_PV-PROV(2011)12-15(ANN1) ).
vysokej predstaviteľke Únie pre zahraničné veci a bezpečnostnú politiku, Komisii, Rade a parlamentom členských štátov.
