Pöttering žiada prepustenie Aun Schan Su Ťij
Inštitúcie
2009-06-17 - 18:20
Aun Schan Su Ťij Po takmer dvoch desaťročiach domáceho väzenia čelí barmská opozičná politička Aun Schan Su Ťij ďalšiemu súdnemu procesu.
Predseda EP Hans-Gert Pöttering v tejto súvislosti vyzýva "na jej okamžité a bezpodmienečné prepustenie".
Rozsudok by si ex-politička mala vypočuť v piatok 19. júna, na svoje 64. narodeniny.
Aun Schan Su Ťij vyhrala v roku 1990 všeobecné voľby v Barme.
Vládnuca junta však výsledky neakceptovala a líderku opozície uvrhla do domáceho väzenia.
Najnovší súdny proces je za porušenie pravidiel domáceho väzenia.
Do jej domu v Rangúne sa totiž podarilo dostať americkému občanovi.
Najväčšia nádej Barmy
Predseda EP Hans-Gert Pöttering požaduje "spravodlivý a transparentný proces v súlade s medzinárodnými normami, ktoré zahŕňajú plný prístup médií a možnosť, aby svedčili všetci svedkovia."
Europoslanci vyzdvihli demokratické úsilie Aun Schan Su Ťij ešte v roku 1990.
Jej odvahu ocenili Sacharovovou cenou za slobodu myslenia.
O rok neskôr získala aj Nobelovu cenu za mier.
"Táto odvážna žena je pre svoj ľud najväčšou nádejou na slobodnú a prosperujúcu budúcnosť," podčiarkuje Pöttering.
Dlhodobé domáce väzenie
Pri príležitosti 64. narodenín Su Ťij zorganizovali jej stúpenci špeciálnu kampaň.
Požadujú zastavenie procesu a prepustenie z domáceho väzenia.
V jej prípade to znamená zákaz cestovania, nemožnosť komunikovať s okolitým svetom a oddelenie od detí a rodiny.
Manžel tejto političky zomrel vo Veľkej Británii v roku 1999.
Vojenská junta Su Ťij navrhla, aby za ním vycestovala, tá to však odmietla.
Vie totiž, že do vlasti by sa už vrátiť nemohla.
Prípadom Aun Schan Su Ťij sa budú zaoberať aj lídri krajín EÚ na samite v Bruseli 18.-19. júna.
20090617STO57234 Vyhlásenie predsedu EP (anglicky) Delegácia EP pre vzťahy s juhovýchodnou Áziou Sacharovova cena Zoya Phan v mene Aun Schan Su Ťij Uznesenie EP z októbra 2008 o Barme
SK
1
PHOTO
20090615PHT57150.jpg
SK
2
LINK
/president/press_releases/en/files/cp0383.htm
SK
3
LINK
/activities/delegations/usefulLinksDel.do?language=SK&body=DASE
SK
4
LINK
/sakharov/default_sk.htm
-//EP//TEXT IM-PRESS 20090106FCS45491 0 NOT XML V0//SK
-//EP//TEXT TA P6-TA-2008-0527 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
