P6_TA(2005)0174
Zjednodušenie spoločnej organizácia trhu s ovocím a zeleninou
A6-0121/2005
Uznesenie Európskeho parlamentu o zjednodušení spoločnej organizácie trhu s ovocím a zeleninou (2004/2193(INI))
Európsky parlament
, –
so zreteľom na správu Komisie pre Radu a Parlament o zjednodušení spoločnej organizácie trhu s ovocím a zeleninou (KOM(2004)0549),
–
so zreteľom na pracovný dokument Komisie analyzujúci spoločnú organizáciu trhu s ovocím a zeleninou (SEC(2004)1120),
–
so zreteľom na nariadenia Rady (ES) č. 2200/96 Ú. v.
ES L 297, 21.11.1996, s.
1.
Nariadenie naposledy zmenené a doplnené nariadením Komisie (ES) č. 47/2003 (Ú. v.
ES L 7, 11.1.2003, s.
64).
, 2201/96 Ú. v.
ES L 297, 21.11.1996, s.
29.
Nariadenie naposledy zmenené a doplnené nariadením Komisie (ES) č. 386/2004 (Ú. v.
EÚ L 64, 2.3.2004, s.
25).
, 2202/96 Ú. v.
ES L 297, 21.11.1996, s.
49.
Nariadenie naposledy zmenené a doplnené Aktom o pristúpení z roku 2003.
a 2699/2000 Ú. v.
ES L 311, 12.12.2000, s.
9.
, ktoré tvoria základ spoločnej organizácie trhu s ovocím a zeleninou,
–
so zreteľom na dokument Komisie "Rozšírenie EÚ: dôsledky pre sektor ovocia a zeleniny",
–
so zreteľom na nariadenia Komisie (ES) č.1432/2003 Ú. v.
EÚ L 203, 12.8.2003, s.
18.
o uznaní organizácií výrobcov a (ES) č.1433/2003 Ú. v.
EÚ L 203, 12.8.2003, s.
25.
Nariadenie naposledy zmenené a doplnené nariadením Komisie (ES) č. 1813/2004 (Ú. v.
EÚ L 319, 20.10.2004, s.
5).
o prevádzkových fondoch a programoch v tomto sektore,
–
so zreteľom na nariadenie Rady (ES) č.1782/2003 Ú. v.
EÚ L 270, 21.10.2003, s.
1.
Nariadenie naposledy zmenené a doplnené nariadením Komisie (ES) č. 118/2005 (Ú. v.
EÚ L 24, 27.1.2005, s.
15).
a nariadenie Komisie (ES) č. 1973/2004 Ú. v.
EÚ L 345, 20.11.2004, s.
1.
o určitých systémoch podpory orechovín,
–
so zreteľom na nariadenia Komisie (ES) č. 1535/2003 Ú. v.
EÚ L 218, 30.8.2003, s.
14.
Nariadenie naposledy zmenené a doplnené nariadením Komisie (ES) č. 180/2005 (Ú. v.
EÚ L 30, 3.2.2005, s.
7).
, 2111/2003 Ú. v.
EÚ L 317, 2.12.2003, s.
5.
a 103/2004 Ú. v.
EÚ L 16, 23.1.2004, s.
3.
o zjednodušení nariadení účinných v odvetví,
–
so zreteľom na svoje uznesenie z 5. júla 2001 o správe Komisie pre Radu o spoločnej organizácii trhu s ovocím a zeleninou (KOM(2001)0036) Ú. v.
ES C 65 E, 14.3.2002, s.
334.
,
–
so zreteľom na článok 45 rokovacieho poriadku,
–
so zreteľom na správu Výboru pre poľnohospodárstvo a rozvoj vidieka ( A6-0121/2005 ),
A.
keďže európski výrobcovia a väčšina členských krajín sú naklonení k zachovaniu kľúčových elementov reformy z roku 1996 tak, ako to bolo uvedené v záveroch prijatých holandským predsedníctvom EÚ v novembri roku 2004 a na verejnom vypočúvaní, ktoré sa uskutočnilo 2. februára 2005 v Európskom parlamente,
B.
keďže je taktiež nevyhnutné naštartovať pokrok smerom k cieľom, ktoré sleduje podporný systém pre sektor ovocia a zeleniny, keďže úroveň koncentrácie výroby ešte stále nie je vyššia ako 40%, čo musí byť podstatne zvýšené s cieľom dosiahnuť to, aby sa trhy riadili efektívnejšie a aby sa zvýšila konkurencieschopnosť výrobcov,
C.
keďže stupeň koncentrácie zásob a zdrojov Spoločenstva sa medzi jednotlivými členskými štátmi a organizáciami výrobcov značne líšia; keďže 5 % organizácií prijíma 50 % zdrojov, čo si vyžaduje opatrenia na dosiahnutie vyváženejšej situácie, ktorá zohľadňuje osobitné charakteristiky členských štátov;
D.
keďže osobitná pozornosť sa musí venovať situácii nových členských štátov, v ktorých zostáva stupeň koncentrácie ponuky značne nepostačujúci,
E.
keďže pristúpenie 10 nových členských štátov do EÚ zmenilo štruktúru pestovania ovocia a zeleniny v 25 členských štátoch EÚ (EÚ-25), čím sa EÚ stala hlavným výrobcom mnohých druhov čerstvého a spracovaného ovocia a zeleniny, ako sú višne, ríbezle, jahody, egreše a jablková šťava,
F.
keďže na toto ovocie a zeleninu sa na rozdiel od mnohých iných druhov ovocia a zeleniny pestovaných v 15 členských štátoch EÚ (EÚ-15) nevzťahujú systémy pomoci, zohrávajú významnú úlohu tak z hospodárskeho ako aj spoločenského hľadiska v 10 členských štátoch EÚ (EÚ-10) a sú vystavené silnej konkurencii tretích krajín,
G.
keďže v rámci rozpočtu Spoločenstva na ovocie a zeleninu dochádzalo k neustálemu a významnému nedostatočnému využívaniu rozpočtových zdrojov vyčlenených na rok a keďže je k dispozícii rezerva na zvýšenie financovania organizácií výrobcov, najmä v tých regiónoch, ktoré výrazne zaostávajú pokiaľ ide o organizáciu, vzhľadom na skutočnosť, že v posledných rokoch dosiahlo nedostatočné využívanie finančných prostriedkov až 25 % celkového rozpočtu vyčleneného pre tento sektor;
H.
keďže sektor ovocia a zeleniny sa vyznačuje nestabilitou trhu a v prípade cenového kolapsu má súčasný systém opatrení na stiahnutie produkcie z trhu má obmedzený účinok ako záchranná sieť pre príjmy farmárov z dôvodu nedostatočných platieb, nadmernej byrokracie, nedostatkov pri organizácii v regiónoch produkcie, zlyhania rozpoznania potenciálu produkcie s cieľom zabezpečiť správne riadenie trhu, účinok dovozu z tretích krajín a nedostatok skutočných odbytových príležitostí pre produkty stiahnuté z trhu,
I.
keďže je potrebné zaviesť alternatívny systém krízového manažmentu v sektore ovocia a zeleniny s cieľom vysporiadať sa s cenovými kolapsmi efektívnejšie a tým pomôcť zlepšiť účasť farmárov v organizáciách výrobcov,
J.
keďže systém pre spracované ovocie a zeleninu zohráva hlavnú úlohu v koncentrácii ponuky a umožnil rozvoj neustále sa vyvíjajúceho priemyslu v rámci Európskej únie, ktorý generuje zamestnanosť,
K.
keďže súčasné systémy na podporu spoločnej organizácie trhu spracovaného ovocia a zeleniny neberú do úvahy veľa druhov, ktoré sú pre nové členské štáty dôležité,
L.
keďže je potrebné zaviesť systémy na podporu takých druhov, ako sú višne, ríbezle, jahody a jablká (na džús) z dôvodu ich hospodárskeho a spoločenského významu a ich priaznivých účinkov na zdravie spotrebiteľov,
M.
keďže je však potrebné urobiť určité zlepšenia, najmä v sektore spracovaných paradajok, ktorého stabilizátory sa nezohľadnili v potrebách sektoru, ktorý vznikol expanziou spôsobenou zvýšeným dopytom a ktorý z dôvodu svojich osobitných charakteristík v rámci systému pre spracované produkty prechádza (z dôvodu, že úroda je len raz ročne a pestuje sa výslovne pre toto odvetvie) vážnou krízou, ktorá ohrozuje budúcnosť úrody v určitých členských štátoch,
N.
keďže by bolo užitočné podporiť marketing nových druhov kvalitných pasterizovaných džúsov z citrusových plodov s cieľom rozšíriť a spestriť ponuku produktov Spoločenstva, čím sa súčasne napomôže vytváraniu nových pracovných príležitostí,
O.
keďže je potrebné vystupňovať všeobecné propagačné kampane pre ovocie a zeleninu s tým, že ich kladné účinky na zdravie sú podporené mnohými vedeckými názormi a odporúčaniami Svetovej zdravotníckej organizácie vo svojej Globálnej výživovej stratégii, Fyzickej aktivity a zdravia, prijatej v máji 2004,
P.
keďže je potrebné riešiť osobitné problémy vzťahujúce sa naprodukty, ktoré sa opakovane dostávajú pod tlak spôsobený dovozmi z tretích krajín, čím je ohrozená pokračujúca produkcia a kedže by bolo vhodné zjednodušiť colný režim s cieľom zamedziť nezrovnalostiam,
Q.
keďže sektor ovocia a zeleniny bude musieť byť konfrontovaný s novými obchodnými výzvami vychádzajúcimi hlavne z jednaní Svetovej obchodnej organizácie,
R.
keďže výrobcovia ovocia a zeleniny majú obmedzený prístup k fondom na rozvoj vidieka a návrh na založenie Európskeho poľnohospodárskeho fondu pre rozvoj vidieka túto situáciu len zhoršuje,
S.
keďže je potrebné čo možno najviac znížiť riziká deformácie trhu s ovocím a zeleninou po reforme spoločnej poľnohospodárskej politiky prijatej v septembri 2003, berúc do úvahy, že tento sektor by sa mohol stať "únikovým sektorom" pre výrobcov iných poľnohospodárskych plodín príjmom "jedinej platby",
T.
keďže fungovanie a štrukturálna situácia v tomto sektore má niekoľko slabých stránok, ktoré by bolo potrebné uviesť a ktoré by budúca reforma spoločnej organizácie trhu mala pomôcť napraviť, ako napríklad:
-
stagnácia súčasnej úrovne členstva v organizáciách výrobcov
-
malá relatívna veľkosť organizácií výrobcov,
-
rozsiahla a komplikovaná byrokracia nariadení, ktorá bráni riadnemu fungovaniu prevádzkových programov,
-
nedostatočné využívanie prevádzkových programov v určitých oblastiach súvisiacich s marketingom a prebiehajúcou propagáciou,
-
stále nedostatočné percento výroby s certifikátom kvality.
Organizácie výrobcov
1.
vyjadruje dôrazný nesúhlas s rozhodnutím Komisie odložiť predloženie návrhu reformy ovocinárskeho a zeleninárskeho odvetvia; považuje za neprijateľné a neprimerané odloženie tohto návrhu na jeden alebo dva roky, nakoľko je naliehavo potrebné nájsť riešenie pre krízy trhu, ktoré nie je možné prekonať prostredníctvom dostupných riadiacich nástrojov; dôrazne vyzýva Komisiu, aby nezanedbávala odvetvie, ktoré zaujíma veľmi dôležité miesto vo finálnej poľnohospodárskej výrobe Európskej únie (17 %) a ktorému hrozí, že bude odsunuté na okraj v kontexte rokovaní o novom finančnom výhľade; okrem toho zdôrazňuje, že je dôležité nájsť nové riadiace trhové mechanizmy, aby bolo možné čeliť liberalizácii obchodu v priebehu rokovaní WTO;
2.
nalieha na Komisiu, aby do júla 2005 predložila návrh na posilnenie úlohy organizácií výrobcov pri riadení trhov a aby zaviedla v súvislosti s podmienkami uznávania a prevádzky vyššiu mieru flexibility a subsidiarity pre členské štáty; vyzýva Komisiu a členské štáty, aby odstránili prekážky, spôsobené nesprávnym výkladom v niektorých členských štátoch, v ktorých minimálne obdobie členstva v organizáciách výrobcov dosahuje tri roky;
3.
vyzýva k rozšíreniu a väčšej flexibilite výnimiek z oznamovacej povinnosti pre produkty, s ktorými príslušná organizácia výrobcov neobchoduje,
4.
domnieva sa, že súčasná maximálna hraničná hodnota pre príspevok Spoločenstva do prevádzkových fondov by sa mala vo všeobecnosti zachovať, avšak mala by sa zvýšiť zo 4,1 % na 6 % v prípade medzinárodných partnerstiev, zlúčení a združení medzi organizáciami, keďže súčasná hraničná hodnota je nezlúčiteľná s úrovňou spolufinancovania pre medzinárodné partnerstvá a s potrebou podporovať ďalšie tri opatrenia;
5.
na zlepšenie príjmovej situácie najmä malých podnikov považuje za nevyhnutné, aby podniky predávajúce viac ako 20 % alebo 25 % svojej produkcie priamo koncovým užívateľom mali možnosť stať sa členom uznávanej organizácie výrobcov; domnieva sa, že nie je preto rozumné obmedzovať podiel priameho predaja;
6.
považuje za nevyhnutné zvýšiť úroveň spolufinancovania Spoločenstva v prípade spolupráce, zlúčení a splynutí a združení organizácií výrobcov na 60%, ak spĺňajú minimálne kritériá s ohľadom na predajné množstvá a vytvárajú pridanú hodnotu pri koncentrácii ponuky s ohľadom na počiatočnú situáciu zohľadňujúc počet výrobcov, ktorí sú členmi;
7.
zastáva názor, že súčasná maximálna hraničná hodnota pre účasť Spoločenstva v prevádzkových fondoch pre organizácie, ktoré spĺňajú prísne kritériá uznávania by sa mala zvýšiť prostredníctvom udeľovania, aspoň na obdobie piatich rokov, bonusu váženého podľa počtu členov a objemu produkcie predávanej na trhu;
8.
zvažuje, že s cieľom podporiť vytváranie organizácií výrobcov v oblastiach s obmedzeným počtom združení by mala byť národná pomoc na vytvorenie takýchto organizácií refinancovaná v regiónoch, kde existujúce skupiny výrobcov umiestňujú na trhu menej ako 15 % vypestovaného ovocia a zeleniny a kde pestovanie ovocia a zeleniny tvorí aspoň 15 % regionálnej poľnohospodárskej výroby;
9.
na tento účel tiež požaduje, aby nové nariadenie, ktoré upravuje prevádzkové fondy, ustanovovalo, aby sa fondy Spoločenstva, ktoré sa nevyužijú jeden rok, mohli využiť nasledujúci rok; v každom prípade by sa malo zabezpečiť, aby sa všetky rozpočtové úspory vyplývajúce z reformy spoločnej organizácie trhu (ako následok odstránenia postupov predchádzajúceho uznávania, stiahnutia produktov z trhu, úspor z náhrad atď.) mohli vrátiť späť do sektora;
10.
zastáva názor, že novým členským štátom by sa v prechodnom období malo poskytovať viac pomoci na vytváranie a správu predbežne uznaných skupín výrobcov (sadzby pomoci: 10 %, 10 %, 8 %, 6 % a 4 % zodpovedajúco pre jednotlivé roky v priebehu prvých piatich rokov činnosti skupiny, namiesto 5 %, 5 %, 4 %, 3 % a 2 %, ktoré sa uplatňujú v súčasnosti, naďalej s uplatňovaním súčasných maximálnych hraničnýc hodnôt 100 000 EUR, 100 000 EUR, 80 000 EUR, 60 000 EUR a 40 000 EUR;
11.
domnieva sa, že na účely zlepšenia flexibility niektorých výrobcov súvisiacej s kategóriami pre uznávanie organizácií výrobcov by sa mali pridať dve ďalšie kategórie produktov, pre ktoré by mohli byť uznané organizácie výrobcov, a to:
-
ovocie určené na spracovanie;
-
zelenina určená na spracovanie;
12.
navrhuje, aby organizácie výrobcov v nových členských krajinách, ktoré dosahujú vysoké zriaďovacie kritériá dostali bonus určený podľa počtu členov a objemu predávanej produkcie a aby počas dočasného obdobia boli tieto kritériá menej presné ako tie, ktoré sa už s rovnakým cieľom uplatňujú pre pätnásť členských štátov;
13.
domnieva sa, že je nevyhnutné, aby sa pre organizácie výrobcov zabezpečila právna istota a aby sa zjednodušili ich kontrolné postupy, zavedením jednotných kritérií na vykonávanie kontrol prevádzkových programov rozličnými vnútroštátnymi orgánmi a orgánmi Spoločenstva; domnieva sa, že na účely zabezpečenia právnej istoty pre tieto organizácie by mala Komisia prijať ustanovenia, ktoré im umožnia získať ľudské a technické zdroje potrebné na to, aby mohli plniť svoje vlastné ciele a ciele prevádzkových programov;
14.
zastáva názor, že je potrebné zaviesť vyššiu mieru flexibility do mechanizmov finančných príspevkov členov-výrobcov do ich prevádzkových fondov a že nová legislatíva by mala umožňovať, aby do prevádzkového fondu prispievala samotná organizácia výrobcov; zdôrazňuje tiež, že vyššia miera flexibility vyžaduje prehodnotenie pozitívneho zoznamu s popisom akcií vhodných na financovanie s cieľom prispôsobiť prevázkové programy potrebám organizácií výrobcov a poskytnúť skupinám výrobcov pri riadení týchto akcií väčšiu nezávislosť;
15.
požaduje, aby sa od organizácií výrobcov vyžadovalo, aby do prevádzkových programov zaradili opatrenia týkajúce sa certifikácie kvality, záruk bezpečnosti potravín a opatrenia týkajúce sa životného prostredia;
16.
domnieva sa, že organizácie výrobcov a ich členovia by mali mať v budúcnosti úplný prístup k fondom regionálneho rozvoja, pretože prevádzkové fondy nestačia na väčšie investície do infraštruktúry;
17.
domnieva sa, že je nevyhnutné, aby sa zaviedli smernice pre kontrolované integrované pestovanie s pôsobnosťou pre celú EÚ;
18.
vyzýva k rozšíreniu a väčšej flexibilite výnimiek z oznamovacej povinnosti pre produkty, s ktorými príslušné organizácie výrobcov neobchodujú, vyzýva k flexibilnejšiemu limitu priameho predaja produktov výrobcami spotrebiteľom a k uvedeniu príslušného percenta do dohody s organizáciou výrobcov na individuálnom základe;
19.
vyzýva k zavedeniu trhových noriem pre tieto produkty: brokolica, čínska kapusta, polievková zelenina, jarná cibuľka, petržlen, čakanka, rebarbora, okrúhlica, pažítka a kvaka; vyzýva k rozšíreniu rozsahu pôsobnosti organizácie trhu tak, aby zahŕňala aj kukuricu a jej úpravu tak, aby zahŕňala všetku čerstvú polievkovú zeleninu, najmä bazalku;
Krízový manažment
20.
vyzýva k zavedeniu efektívneho systému riadenia krízových situácií na trhu s cieľom predchádzať prerušeniu činnosti sektora pri veľkých cenových kolapsoch, ktoré navyše v praxi nemajú dosah na spotrebiteľské ceny; tento systém by mal organizáciám výrobcov umožniť, aby zohrávali aktívnu úlohu pri predaji svojich produktov; domnieva sa, že je potrebné predsa len zaviesť ustanovenia pre systémy krízového manažmentu ako pri horizontálnom riadení tak pri organizácii trhu s ovocím a zeleninou;
21.
vyzýva Komisiu, aby uskutočnila hĺbkovú štúdiu rôznych systémov krízového manažmentu, ktoré by sa mohli uplatniť v sektore ovocia a zeleniny a žiada o zavedenie systému na predpovedanie produkcie ovocia a zeleniny prostredníctvom trhových observatórií tak na úrovni Spoločenstva ako na úrovni jednotlivých štátov, ktoré by určovali potenciálne krízy na trhu a tým umožňovali rýchlejšiu reakciu;
22.
podporuje myšlienku uvedenú v nedávnom dokumente Komisie o krízovom manažmente v poľnohospodárstve, ktorý zdôrazňuje príspevok vertikálnych orgánov, ako sú sektorové organizácie; všeobecnejšie povedané, zdôrazňuje úlohu týchto sektorových organizácií pri regulovaní trhov a zachovávaní ich transparentnosti;
23.
žiada o doplnenie súčasného systému opatrení na stiahnutie produkcie z trhu prostredníctvom "bezpečnostného fondu" riadeného organizáciami výrobcov a financovaného Európskou úniou, členskými štátmi a poľnohospodármi; tento fond by sa mal používať na náhrady výrobcom za produkciu stiahnutú z trhu v prípade krízových situácií, na úhrady platieb za zníženie produkcie a na vytvorenie - na dobrovoľnej báze pre poľnohospodárov -systému poistenia príjmu a poistenia pre prípad nepriaznivého počasia na základe výsledkov štúdie realizovateľnosti, navrhuje, aby výrobcovia, ktorí nepatria do organizácie výrobcov, by mali mať možnosť prispievať do tohoto bezpečnostného fondu, ale v krízových situáciách by dostávali nižšie platby za predpokladu, že sa individuálny výrobca zúčastňuje na opatreniach a pravidlách prijatých organizáciou výrobcov pre krízový manažment; tento fond by sa mal financovať oddelene od prevádzkového fondu a kolektívne poistenie by malo byť možné financovať rámci tohoto systému;
24.
verí, že je vhodné, aby sa v rámci štruktúry tohto nového systému krízového manažmentu zvýšila pomoc v prípade platieb distribuovaných bezplatne sociálnym organizáciám, keďže v súčasnosti toto nekompenzuje vysoké náklady na prepravu a balenie a na propagáciu konzumácie ovocia a zeleniny na školách;
Riešenie štrukturálnych problémov
25.
vyzýva k zavedeniu projektového balíčka na odstránenie porastov (najmä pre nemoderné jablkové a višňové sady), aby sa predišlo vzniku rozsiahlych štrukturálnych kríz týkajúcich sa celého Spoločenstva; je presvedčený, že takáto regulácia je nevyhnutná v záujme efektívnej prevádzky;
Systém spracovaného ovocia a zeleniny
26.
zastáva názor, že prahové hodnoty výroby spracovaných paradajok by sa mali zvýšiť spôsobom, ktorý je v súlade s reformami schválenými v roku 1996 a 2000, v súlade so skutočnoťou, že súčasné kvóty ostávajú mimo hry, pokiaľ ide o nárast dopytu a konkurencieschopnosti voči tretím krajinám;
27.
je za zavedenie podporných projektov na spracovanie drobného bobuľového ovocia (napríklad višní, ríbezlí, malín, jahôd a egrešov) a jabĺk, s cieľom zosúladenia so súčasnou produkciou a podmienkami na trhu; konštatuje, že tieto produkty majú strategický význam v nových členských štátoch, kde sú významným faktorom nielen v hospodárskej, ale aj v sociálnej oblasti;
28.
taktiež sa domnieva, že by bolo vhodné zvýšiť prahové hodnoty pre spracovanie citrusových plodov pri súčasnom umožnení poľnohospodárom, ktorí nie sú členmi organizácií výrobcov, aby dodávali citrusové ovocie na spracovanie;
29.
je za to, aby sa členským štátom, ktoré to budú považovať za vhodné, umožnilo uplatňovať prístup voči prahovým hodnotám spracovaných paradajokm ktorý by bol špecifický podľa regiónov;
30.
zastáva názor, že sankcionovanie pomoci v sektoroch broskýň a hrušiek by sa malo uskutočniť len vtedy, ak je prekročená celková hodnota prahových hodnôt pre oba tieto produkty, čo by zamedzilo stratám poľnohospodárov bez toho, aby bolo potrebné zvýšiť rozpočet Spoločenstva;
31.
domnieva sa, že by bolo tiež vhodné lepšie využívať prahové hodnoty EÚ pre spracovanie citrusov tak, aby sa mohli prenášať medzi produktmi, ak sa jedna z prahových hodnôt nevyužíva úplne;
32.
domnieva sa, že sankcionovanie pomoci v prípade prekročenia prahových hodnôt citrusov by sa malo uskutočniť len vtedy, ak sa prekročí celková hodnota prahových hodnôt všetkých rôznych citrusov na úrovni Spoločenstva, s cieľom, pokiaľ možno čo najviac, predísť sankcionovaniu, ktoré naruší príjmy výrobcov, pričom sa súčasne zachová rozpočtová neutralita;
33.
konštatuje, že rozdelenie pomoci, čo je ďalšou možnosťou, o ktorej sa v súvislosti s týmto sektorom diskutuje, by legalizovalo využívanie sektoru spracovania paradajok ako "únikového sektoru" pre poľnohospodárov zo sektorov iných plodín postihnutých reformou spoločnej poľnohospodárskej politiky zo septembra 2003, čo by skomplikovalo vzťahy medzi organizáciami výrobcov a týmto sektorom;
34.
tvrdí, že nie je dôvod na rozdelenie pomoci na spracované produkty v rámci rozsahu rokovaní Svetovej obchodnej organizácie, pretože multilaterálne pravidlá nezakazujú zachovanie tej časti poľnohospodárskej pomoci, ktorá súvisí s produkciou;
35.
je za zvýšenie prahových hodnôt pre spracovanie klementíniek a drobného ovocia, aby sa zohľadnila tendencia výroby a spotreby čerstvých produktov, pretože toto opatrenie je najmenej nákladné a najpriaznivejšie z pohľadu životného prostredia, pričom umožní uvedenie na trh nového produktu vysokej kvality – džúsu z klementíniek, čo pomôže zvýšiť spotrebu citrusových džúsov v Spoločenstve; konštatuje, že by tiež bolo možné získať kvalitné potraviny a arómy, ktoré sú v Únii nedostatkovými produktmi;
36.
domnieva sa, že zachovanie pomoci pre organizácie výrobcov podľa objemu produktov dodaných na spracovanie je mechanizmom, ktorý by sa mal zachovať; preto navrhuje, aby sa zmluvy medzi výrobcami a spracovateľskými odvetviami podpisovali pred zberom úrody;
Propagácia ovocia a zeleniny
37.
odsudzuje nedostatočnú stratégiu Spoločenstva a výskum na oživenie spotreby a priemerné množstvo finančných prostriedkov vyčlenených na všeobecnú propagáciu ovocia a zeleniny, čo je v rozpore s rastúcim záujmom Európskej únie o zabezpečenie nutričnej rovnováhy pre jej občanov a bezpečnosť potravín;
38.
vyzýva, v súvislosti s nariadeniami zameranými na podporu odbytu poľnohospodárskych produktov Spoločenstva v rámci a mimo územia EÚ, k vytvoreniu osobitnej položky vo výške 15 miliónov EUR ročne na zvýšenie spotreby ovocia a zeleniny a pravidelné vyhodnocovanie tejto položky na základe príjmov do fondov na všeobecné kampane, ktoré musia byť podmienené zdôraznením "pôvodu z EÚ" a musia upriamiť pozornosť na kvalitu a nielen na kvantitu;
39.
pripomína, že Rada prijala 14. decembra 2001 uznesenie, v ktorom uvádza, že konzumácia ovocia a zeleniny je veľmi účinným spôsobom podpory verejného zdravia ako to dokazuje dokument generálneho riaditeľstva Komisie SANCO z roku 2002; konštatuje, že túto pozíciu oficiálne podporil Globálny akčný plán pre výživu, ktorý predložila Svetová zdravotnícka organizácia; navrhuje preto, aby všeobecné kampane financovalo generálne riaditeľstvo SANCO s cieľom podnietiť konzumáciu ovocia a zeleniny dopestovaného v EÚ (napr. projekty na školách) so zreteľom na pokles konzumácie ovocných a zeleninových produktov, ktorý je znepokojivý z pohľadu zdravia; okrem toho žiada zavedenie osobitného podporného mechanizmu, ktorý by mohol byť používaný na podporu konzumácie tých produktov, pri ktorých predpovede naznačujú možnosť krízovej situácie v dôsledku nadprodukcie; žiada tiež, aby boli pri reklamných kampaniach zohľadňované najnovšie vedecké poznatky z oblasti výživy a v súlade s tým bola podporovaná konzumácia nespracovaného alebo len mierne spracovaného ovocia a zeleniny s osobitným dôrazom na organicky pestované produkty a na regionálne a miestne druhy ovocia a zeleniny s cieľom posilniť biologickú rôznorodosť;
Zásada preferencie Spoločenstva a konkurencia dovozu z tretích krajín
40.
naliehavo žiada, aby sa zjednodušil zložitý systém colného odbavovania, ktorý sa uplatňuje na dovozy z tretích krajín, pretože prevádzkovatelia môžu v súčasnosti využiť ktorúkoľvek z troch rôznych metód výpočtu ciel a tento systém vedie k nezrovnalostiam;
41.
žiada, aby Komisia zvážila zavedenie osobitnej pomoci pre tie produkty, ktoré sa v dôsledku dovozu z tretích krajín nachádzajú v kritickej situácii, ako je napríklad drobné bobuľové ovocie, cesnak a pestované hríby ako aj višne, čerešne, jablkový džús, spracované marhule, špargľa, paradajky, citrusové segmenty a džúsy a ďalšie druhy ovocia a zeleniny, v prípade ktorých môže vzniknúť na trhu kritická situácia;
42.
vyzýva Komisiu, aby vypracovala dopadové štúdie pre nové dohody s tretími krajinami s cieľom posúdiť dopad na európsky sektor ovocia a zeleniny;
43.
pretože najodľahlejšie regióny sú predovšetkým ovplyvnené ľahkým prístupom na trhy s produktmi zo strany niektorých tretích krajín, ktoré sú k trhom geograficky bližšie než tieto regióny, požaduje, aby sa výpočet hodnoty produkcie predávanej organizáciami výrobcov upravil a slúžil ako základ pre výpočet maximálnej finančnej pomoci do prevádzkového fondu, aby sa preto pomoc vypočítala až na miesto určenia, vrátane nákladov na prepravu na trhy Spoločenstva;
44.
vyzýva Komisiu, aby podporovala a uľahčovala zavádzanie mechanizmov na výmenu informácií a koordináciu s výrobcami z tretích krajín, ktorí sa orientujú na tie isté trhy ako výrobcovia zo Spoločenstva, s cieľom predísť sezónnemu nasýteniu trhu na danom mieste určenia;
45.
vyzýva Komisiu a členské štáty, aby urobili analýzu s ohľadom na zriadenie európskych inšpektorov na kontrolu produktov v krajine pôvodu;
46.
v súvislosti s bilaterálnymi obchodnými dohodami vyzýva Európsku úniu, aby dohodla reciprocitu pri otváraní trhov s poľnohospodárskymi produktmi, vrátane zdravotných účinkov rastlín;
47.
upriamuje pozornosť Komisie na skutočnosť, že dovozy z tretích krajín nie vždy dosahujú úroveň bezpečnosti a kvality, na ktorú si zvykol európsky spotrebiteľ, a preto je nevyhnutné zabezpečiť zavedenie riadnych kontrol, aby sa zaručilo, že produkty z tretích krajín spĺňajú rovnaké požiadavky na bezpečnosť a kvalitu, ako produkty z Európskej únie, a že boli získané pri dodržaní ostatných rozhodujúcich noriem, ako je napríklad spravodlivé zamestnávanie;
Zvýšenie povedomia o produktoch zo Spoločenstva
48.
vyjadruje svoju podporu zavedeniu systému označovania s uvedením krajiny pôvodu poľnohospodárskych produktov použitých pri spracovaných produktoch, ktorý by zvýšil pridanú hodnotu produktov zo Spoločenstva vo vzťahu k dovozom z tretích krajín, pričom súčasne zaručí vhodnú úroveň;
49.
domnieva sa, že je nevyhnutné zachovať biologickú rozmanitosť druhov a kulinárske dedičstvo a jasne informovať spotrebiteľov, overujúc pravosť osobitných charakteristík ovocia a zeleniny, pre ktoré zatiaľ neexistujú žiadne presné normy uznané Hospodárskou komisiou Organizácie Spojených národov ani zásady uznané a podrobne vysvetlené Medzinárodnou úniou na ochranu nových druhov rastlín; vyzýva preto k úprave pravidiel Spoločenstva;
50.
vyzýva Komisiu, aby pri medzinárodných obchodných rokovaniach náležite zohľadnila skutočnosť, že po rozšírení sa sektor drobného bobuľového ovocia stal pre EÚ citlivým sektorom a vyzýva, aby sa podpora poskytovala vo forme opatrení umožňujúcich ochranu pred nadmerným dovozom ovocia a zeleniny z tretích krajín;
51.
vzhľadom na potrebu zvážiť integrovanú produkciu osobitne ako produkčný systém, ktorý rešpektuje životné prostredie a kvalitu, je toho názoru, že pridaná hodnota by sa mala posilniť vytvorením osobitného označenia pre ovocie a zeleninu dopestovanú v rámci integrovaného poľnohospodárskeho systému; vyzýva preto najprv k zavedeniu harmonizovaných pravidiel pre vytvorenie systému certifikácie kvality pre produkty zo Spoločenstva z integrovanej produkcie;
Dôsledky strednodobej reformy spoločnej poľnohospodárskej politiky a budúcich predpisov o rozvoji vidieka
52.
vyzýva k vykonávaniu opatrení nevyhnutných na zabezpečenie zákazu pestovania ovocia a zeleniny na vhodnej pôde v prípade, že sa obdrží oddelená podpora, keďže v prípade, že toto zlyhá, by reforma spoločnej poľnohospodárskej politiky zo septembra 2003 mohla nesprávne podporiť nekalú súťaž a diskrimináciu medzi poľnohospodármi, ktorí dostanú jedinú platbu a tradičnými pestovateľmi ovocia a zeleniny, ktorí ju nedostanú, čím sa zhoršuje nerovnováha, ktorá už na niektorých trhoch s ovocím a zeleninou existuje;
53.
vyjadruje svoju podporu zrušeniu súčasného nesúladu medzi financovaním rozvoja vidieka a prevádzkovými fondmi, keďže toto stavia sektor ovocia a zeleniny do diskriminačnej situácie vo vzťahu k inými poľnohospodárskym sektorom;
54.
domnieva sa, že by sa malo zaviesť pravidlo, aby sa organizácie výrobcov mohli slobodne rozhodnúť, ako financovať investície, ale mal by sa ponechať zákaz duálneho verejného financovania prostredníctvom vydávania certifikátov potvrdzujúcich súlad s týmito ustanoveniami;
55.
nesúhlasí s návrhom Komisie obmedziť udeľovanie pomoci pre investície, marketing a spracovanie v nadchádzajúcom finančnom programovaní politiky rozvoja vidieka na malé a mikro-podniky;
Svetová obchodná organizácia
56.
vyzýva Komisiu, aby podporila zachovanie a efektívne uplatňovanie zásady uprednostňovania ovocia a zeleniny zo Spoločenstva a status ovocia a zeleniny ako "citlivých" produktov v kapitole o prístupe na trhy pri rokovaniach v rámci Svetovej obchodnej organizácie o liberalizácii medzinárodného obchodu a aby zabezpečila, že prostriedky ušetrené z predpokladaného útlmu vývozných dotácií boli k dispozícii, okrem iného, na opatrenia na dosiahnutie rovnováhy na trhu Spoločenstva, ktorý bude vystavený intenzívnejšej konkurencii podobných produktov z tretích krajín;
57.
domnieva sa, že podobne by sa mala zabezpečiť reciprocita pri otváraní trhov, tak kvantitatívna, ako aj kvalitatívna, a preto je nevyhnutné zaviesť kontroly a monitorovanie dosahu obchodných koncesií, a to pokiaľ ide o účinky na krajiny, ktoré majú z koncesií prospech (dôkaz súladu s "konvergenčným" cieľom, na ktorom sú založené dohody) a o vplyv dovozu na producentské členské štáty;
58.
požaduje, aby sa pri rokovaniach uvedených v predchádzajúcom odseku venovala osobitná pozornosť chúlostivej situácii týkajpcej sa pasterizovaných citrusových džúsov z dôvodu ich dovozu z tretích krajín;
59.
zdôrazňuje, k čomu vyzývajú aj organizácie rozvojovej pomoci, že otvorenie trhov s ovocím a zeleninou nesmie oslabiť modely poľnohospodárskej produkcie rozvojových krajín;
Úplné využitie rozpočtu na ovocie a zeleninu
60.
požaduje, aby za zaručilo úplné využitie rozpočtu vyčleneného pre sektor ovocia a zeleniny v Spoločenstve a aby sa úspory získané následkom reformy vrátili späť, čím sa optimálne využijú rozličné opatrenia na podporu výrobcov;
o
o o
61.
poveruje svojho predsedu, aby toto uznesenie postúpil Rade a Komisii.
