Rozprava: Zákaz toxických pesticídov
Verejné zdravie
2009-01-12 - 16:47
Letecké postreky budú až na výnimky zakázané Nové pravidlá pre povolenie výroby a používania pesticídov a podpora alternatív k chemickým látkam sú hlavné body rozpravy, ktorá sa uskutoční na plenárnom zasadnutí v pondelok o 17:30.
Hneď dve správy, o ktorých budú poslanci rokovať v úvodný deň januárového zasadnutia v Štrasburgu, sa týkajú pesticídov.
Cieľom prvého textu je pozmeniť pravidlá, ktoré povoľujú ich výrobu a používanie.
Po novom sa na úrovni EÚ vytvorí zoznam povolených látok v pesticídoch, na základe ktorého budú členské štáty schvaľovať či neschvaľovať jednotlivé pesticídy.
Stop toxickým látkam
V budúcnosti tak v pesticídoch nebudú látky škodlivé pre ľudské gény či rozmnožovanie, alebo chemikálie, ktoré by mohli vyvolať rakovinu či poškodiť hormonálnu sústavu.
Podobný osud môže postihnúť aj látky toxické pre nervovú sústavu a imunitný systém.
Najnebezpečnejšie pesticídy budú v najbližších desiatich rokoch postupne vyraďované.
Aby európski poľnohospodári neboli znevýhodnení, látky zakázané v pesticídoch sa nebudú môcť objaviť ani v dovážanom tovare zo zahraničia.
Autorka správy, nemecká poslankyňa zo skupiny zelených Hiltrud Breyer, si myslí, že Európa tým dá príklad iným: "Je vynikajúce, že z medzinárodného hľadiska sa EÚ dostáva do vedenia pokiaľ ide o viac bezpečnosti."
Menej je niekedy viac
Druhá správa zas navrhuje používať menej pesticídov a nahradiť ich nechemickými alternatívami.
Namiesto postrekov by sa napríklad malo častejšie využívať striedanie plodín.
Obmedziť či zakázať by sa malo používanie pesticídov pri zdrojoch pitnej vody, v parkoch, na školských ihriskách či pri zdravotníckych zariadeniach.
Letecké postreky by mali byť povolené lev v ojedinelých prípadoch.
"Vďaka novému legislatívnemu balíčku poskytneme viac bezpečnosti používateľov pesticídov, spotrebiteľom ak životnému prostrediu," domnieva sa autorka textu, nemecká poslankyňa zo skupiny ľudovcov a európskych demokratov Christa Klaß.
Priamy prenos
Keďže poslanci sa na legislatívnych návrhoch už predbežne dohodli s členskými štátmi EÚ, legislatíva by po tomto 2. čítaní mala vstúpiť do platnosti už čoskoro.
Rozpravu o pesticídoch môžete sledovať v pondelok 12. januára od 17:30.
Hlasovanie je na programe v utorok na poludní.
20090108STO45590 Priamy prenos EP bude schvaľovať legislatívu o využívaní pesticídov Pesticídy: Poslanci sa dohodli s členskými štátmi (anglicky) Rozprava o pesticídoch (október 2007)
SK
1
PHOTO
20090112PHT45869.jpg
SK
2
LINK
/eplive/public/livebroadcast_sk.htm
-//EP//TEXT IM-PRESS 20081217BRI45149 ITEM-001-SK NOT XML V0//SK
-//EP//TEXT IM-PRESS 20081218IPR45243 0 NOT XML V0//SK
-//EP//TEXT IM-PRESS 20071019STO11857 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
