ÚSTNA OTÁZKA H-0107/10
pre hodinu otázok na schôdzi v marci 2010
v súlade s článkom 116 rokovacieho poriadku
predkladá:
Morten Messerschmidt
Komisii
Vec: Kontroly hraníc
Ako vyplýva z informácií dánskej polície, minulý rok došlo k 203 prípadom zadržania z dôvodu porušenia zákazu vstupu na územie členského štátu.
Polícia sa domnieva, že ide len o špičku ľadovca.
Podľa Marlene Windovej, dánskej profesorky z Centra Jeana Monneta, nemajú vyhostení kriminálnici vďaka otvoreným hraniciam problém vrátiť sa a páchať ďalšie trestné činy.
Aké kroky zamýšľa Komisia podniknúť v súvislosti s rozsiahlou cezhraničnou trestnou činnosťou v EÚ?
Aký má názor na nedostatočný boj proti zločinu v Bulharsku a Rumunsku vzhľadom na skutočnosť, že koncom roka sa aj v týchto krajinách plánujú zrušiť kontroly hraníc?
