Martin Schulz a Herman Van Rompuy rokovali o fiškálnej únii
Inštitúcie
2012-01-27 - 10:10
Prvé oficiálne stretnutie nového predsedu EP s Hermanom van Rompuyom Hneď prvý týždeň vo funkcii predsedu Európskeho parlamentu sa Martin Schulz stretol s predsedami ďalších inštitúcií EÚ.
V utorok rokoval s predsedom Európskej komisie José Manuelom Barrosom, v stredu s predsedom Európskej rady Hermanom Van Rompuyom.
Hlavnou témou oboch stretnutí bola kontroverzná zmluva o fiškálnej únii.
Martin Schulz s Hermanom Van Rompuyom hovoril o zapojení Európskeho parlamentu do rokovaní.
Mnoho poslancov súčasný návrh zmluvy kritizuje, pretože medzivládna dohoda neumožňuje demokratický dohľad a kontrolu prostredníctvom Európskeho parlamentu.
Pri stretnutí s José Manuelom Barrosom vyslovil Schulz uznanie angažovanosti Komisie na vyjednávaniach o novej zmluve a spomenul "maximálne zblíženie Európskeho parlamentu s Komisiou".
Povedal tiež, že jeho prvá oficiálna návšteva v úlohe predsedu Európskeho parlamentu je "signálom, že tieto dve komunitárnej inštitúcie EÚ spolu musia čo najbližšie spolupracovať", pretože zdieľajú "spoločné európske presvedčenie".
"Kľúčom k nášmu úspechu je spravodlivé zastúpenie všetkých členských krajín", uzavrel nový predseda Európskeho parlamentu.
20120120STO35917
SK
1
PHOTO
20120126PHT36255.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
