TÝŽDENNÍk/BACKGROUND: Zhrnutie plenárneho zasadnutia 16. - 19.
6.
2008
2008-06-23 - 17:18
Poslanci prerokovali na druhom júnovom plenárnom zasadnutí viacero tém, ktorých prehľad sa nachádza v nasledujúcej sekcii.
20080613BRI31573
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-001-SK DOC XML V0//SK
Euro
Európsky parlament súhlasí so vstupom SR do eurozóny
2008-06-23 - 17:18
Europoslanci dňa 17.
6.
2008 pomerom hlasov 579:17:86 súhlasili so vstupom Slovenska do eurozóny.
Parlament o tejto oblasti rozhodoval v rámci konzultačného postupu, to znamená, že hlasovanie predstavuje oficiálny postoj Parlamentu, hoci na proces prijatia jednotnej meny nemá priamy vplyv.
EP v prijatej správe zaujal kladný postoj k prechodu z koruny na euro a ocenil uskutočnené reformy, na čom sa tiež zhodli všetci rečníci v rozprave uskutočnenej pred hlasovaním.
Správa EP o vstupe Slovenska do eurozóny, ktorú vypracoval maltský poslanec David CASA (EPP-ED, MT), podporuje prijatie jednotnej európskej meny od 1. januára 2009 a súhlasí s Európskou komisiou, že Slovensko splnilo požadované Maastrichtské kritériá.
Text zároveň zdôrazňuje, že je potrebné vyvinúť ďalšie úsilie zamerané na zníženie miery inflácie a tiež pokračovať v štrukturálnych hospodárskych reformách.
Poslanci ďalej v správe uvádzajú, že Európska centrálna banka identifikovala riziká súvisiace s udržateľnosťou nízkej miery inflácie a vyzývajú na ďalšiu fiškálnu konsolidáciu a vyrovnaný strednodobý rozpočet.
Sociálnych partnerov okrem toho správa EP vyzýva, aby v záujme udržania nízkej inflácie udržali rast príjmov v súlade s rastom produktivity.
Prijatá správa tiež vyzýva na pokračovanie štrukturálnych reforiem v oblasti pracovnej sily, služieb a produktových trhov a slovenskú vládu žiada o zabezpečenie konkurencieschopnosti, najmä čo sa týka citlivých sektorov, ako napr. sektoru energetiky.
Čo sa týka informovanosti verejnosti, správa EP vyjadruje obavy v súvislosti „s nízkou podporou eura medzi slovenskými občanmi“ a vyzýva preto na uskutočnenie informačnej kampane, ktorá by občanom vysvetlila všetky prínosy spoločnej meny.
Poslanci tiež hovoria o potrebe vykonania opatrení, ktoré by minimalizovali rast cien v období prechodu na novú menu a vyzývajú slovenskú vládu na zriadenie observatória, ktoré by na pravidelnej týždennej báze monitorovalo vývoj cien základných tovarov.
Cieľom je podľa nich najmä poukázať na nepravdivé tvrdenia o zvyšovaní cien v súvislosti s prechodom na euro.
Poslanci napokon využili príležitosť hlasovania na doplnenie správy o požiadavku, aby Euroskupina zlepšila koordináciu a sledovala účinnú realizáciu politických záväzkov, ktoré prijali členovia eurozóny na zabezpečenie udržateľnej konvergencie.
Stručná história
Stratégia prijatia eura v SR bola slovenskou vládou schválená 8. septembra 2004, pričom za cieľový dátum bol určený rok 2009.
Do tzv. mechanizmu výmenných kurzov (ERM II) vstúpilo Slovensko 28. novembra 2005 a Maastrichtské kritériá splnilo v marci 2008.
O vyhodnotenie ich plnenia požiadalo Slovensko 4. apríla 2008.
Dňa 7. mája zverejnila Európska komisia konvergenčnú správu, v ktorej konštatovala splnenie týchto kritérií a odobrila zavedenie spoločnej európskej meny.
Ministri financií členských krajín Európskej únie (ECOFIN) následne na svojom zasadnutí 3. júna v Luxemburgu schválili vstup Slovenska do eurozóny v plánovanom termíne, k 1. januáru 2009.
Na júnovom summite EÚ (19. - 20. júna) dajú ešte formálny politický súhlas s týmto krokom európski lídri a celý proces sa definitívne ukončí 8. júla na ďalšom zasadnutí ECOFINU, na ktorom sa stanoví výmenný kurz slovenskej koruny voči euru.
Po Slovinsku, Malte a Cypre sa tak Slovensko stane v poradí štvrtou krajinou s euromenou spomedzi nových členských štátov, ktoré k EÚ pristúpili v máji 2004.
Rozprava v pléne:
V rozprave uskutočnenej tesne pred hlasovaním vystúpili europoslanci z rôznych krajín, vrátane siedmych slovenských europoslancov.
Napriek predošlým pochybnostiam prezentovaných v médiách všetci rečníci počas rozpravy Slovensku blahoželali k tomuto kroku, pričom oceňovali úspechy uskutočnených reforiem.
Názor, že prijatie eura na Slovensku je predovšetkým zásluhou bývalej vlády Mikuláša Dzurindu, uviedli v rozprave český poslanec Ivo STREJČEK a česká europoslankyňa ROITHOVÁ .
Poľský poslanec Dariusz ROSATI poukázal na dynamickosť slovenskej ekonomiky a zagratuloval SR, že splnila všetky kritériá. „Ďakovať treba tak vláde Mikuláša Dzurindu za uskutočnené reformy, ako aj vláde Róberta Fica za to, že v tomto smere pokračovala“, uviedol.
„Kto by si bol pomyslel, že Slovensko bude prvou skutočne postkomunistickou krajinou, ktorá vstúpi do eurozóny“, uviedol liberálny poslanec Wolf KLINZ .
Slovensku k tomuto výsledku poblahoželal, no upozornil, že je potrebné sledovať ďalší vývoj „aby EÚ nezažila ďalšie Slovinsko, kde miera inflácie po prijatí eura nadobudla veľké rozmery“.
„Pred pár rokmi, keď Slovensko vstúpilo do EÚ, by si bol len málokto pomyslel, že o pár rokov vstúpi aj do Eurozóny.
Je to významný krok“, uviedol Olle SCHMIDT .
Vystúpenia slovenských europoslancov:
Sergej KOZLÍK (NI, SK):
"História je mimoriadne poučná.
V priebehu 90-tych rokov minulého storočia väčšina vtedajších členských krajín eurozóny nebola schopná plniť kritéria konvergencie.
Väčšina týchto krajín mala problém s nadmernými deficitmi, verejnými financiami a s infláciou.
V referenčnom roku 1997 s dodržaním kritéria výšky verejného dlhu malo problém i Nemecko.
Takže nakoniec boli tolerované aj krajiny, ktoré kriteriálne hodnoty vysoko prekračovali, napr. Belgicko alebo Taliansko.
Niektoré štáty tvoriacej sa eurozóny pristúpili dokonca k tzv. kreatívnemu účtovníctvu, t.j. k operáciám, ktoré opticky vylepšovali ich hospodárske výsledky.
Uvedené problémy následne väčšina krajín eurozóny, aj keď sprevádzané rôznymi výkyvmi, riešila a rieši už pod dáždnikom eura ako jednotnej a silnej meny.
Musím tiež podotknúť, že nie všetky krajiny kriteriálne deficity odstránili.
Takže, ak chce niekto na uchádzačov o vstup do eurozóny ukazovať prstom, mal by dať pozor, aby si nevypichol oko.
Slovenska republika konvergenčné kritéria nielen splnila, ale splnila ich s výrazným predstihom.
Vývoj parametrov Slovenska bol pritom dlhodobo podrobne monitorovaný a plne transparentný.
Obavy z budúceho inflačného vývoja, ktoré vyslovila Európska centrálna banka je možné zovšeobecniť voči všetkým členským krajinám eurozóny, pretože hospodárstvo Európy sa nevyvíja vo vákuu.
Dokazuje to aj súčasná celosvetová cenová explózia.
Preto oceňujem pozitívnu pozíciu Európskej komisie a pozíciu Európskeho parlamentu v znení predloženom spravodajcom p.
Casom k prijatiu jednotnej meny Slovenskom od 1.
1.
2009.
Tieto pozície nepredstavujú len odborný, ale aj významný politicky signál pre ostatných uchádzačov o vstup do eurozóny, že ich úsilie môže viest k reálnemu výsledku."
Ján HUDACKÝ (EPP-ED, SK):
"Úvodom mi dovoľte poďakovať sa spravodajcovi Davidovi Casovi za jeho výbornú, vyváženú právu ako aj za jeho pragmatický prístup pri posudzovaní jednotlivých pozmeňovacích návrhov.
Vstup Slovenska do Eurozóny nie je vôbec náhodný a je len prirodzeným vyvrcholením enormnej snahy slovenských vlád, ktoré predovšetkým v období od roku 1998 až do roku 2006 vytvorili pevný ekonomický základ prostredníctvom razantných ekonomických reforiem v oblasti financií, daní a sociálnych vecí.
Tieto reformy spolu s priamymi zahraničnými investíciami umožňujú Slovensku tešiť sa stálemu a vysokému hospodárskemu rastu.
Kontinuita pre dosiahnutie cieľa a zodpovedné správanie sa vlád Slovenskej republiky a Národnej banky umožnili splniť všetky nevyhnutné maastrichtské kritériá pre vstup do Eurozóny bez nijakých vedľajších vplyvov ako je skrytá inflácia či umelé posilňovanie koruny.
Niektorí kolegovia z výboru ECON vyjadrujú obavy z dlhodobej udržateľnosti týchto kritérií predovšetkým z udržania inflácie.
Som presvedčený ale, že Slovensko má predpoklady plniť dlhodobo tieto kritériá za predpokladu len čo štandardnej fiškálnej politiky a ďalších štrukturálnych reforiem.
Vývoj cien v oblasti energie a potravín je a bude celosvetovým problémom.
Slovensko určite nebude krajinou, ktorá pôjde nad dohodnutý rámec.
Na záver mi dovoľte pogratulovať predovšetkým občanom SR, ktorí akceptáciou týchto zásadných a razantných reforiem majú najväčší podiel na dosiahnutí tohto pozitívneho výsledku."
Monika BEŇOVÁ (PES, SK):
"Slovenská republika prešla v posledných rokoch mnohými ťažkými reformami, ktorých dopady na sociálne slabšie vrstvy súčasná slovenská vláda vykompenzovala.
A aj vďaka tomu, že súčasná vláda zodpovedne a svedomito pristupovala nielen ku kompenzáciám reforiem, ale zároveň aj k napĺňaniu povinných kritérií a zabezpečeniu plynulého priebehu celkového procesu prechodu na euro k 1. januáru 2009 má dnes Slovensko jednu z najvýkonnejších ekonomík nielen v rámci Únie a darí sa nám úspešne zvyšovať zamestnanosť.
Všetky tieto fakty nasvedčujú tomu, že ani nové kritérium - trvalo udržateľná inflácia, nebude pre Slovensko v budúcnosti neriešiteľným problémom.
Vláda SR si úprimne praje, aby zavedenie eura od januára 2009 prebehlo bez citeľnejších dopadov najmä na sociálne slabšie skupiny obyvateľstva.
Preto už teraz pripravuje opatrenia, ktorých cieľom je ochrániť takýchto ľudí a vytvoriť im komfortný rámec na obdobie, v ktorom bude potrebné sa na novú menu pripraviť a neskôr sa jej prispôsobiť.
Napríklad, vláda SR bude v najbližšom období rokovať o stanovení cenového moratória na základné potraviny a ďalším z takýchto krokov je aj snaha slovenskej vlády o celospoločenský konsenzus v otázke prechodu na euro.
Vláda zapojila do tohto programu regionálnu i miestnu samosprávu, odborné kruhy, občiansku spoločnosť i cirkvi.
Záverom mi dovoľte uviesť, že nie nepodložená a často populistická kritika, ale spolupráca a vzájomný rešpekt sú jedinou cestou, ktorá môže Únie viesť úspešne dopredu."
Vladimír MAŇKA (PES, SK):
"Za posledných 6 rokov slovenská ekonomika rástla priemerným tempom viac ako 6,5 % ročne.
V minulom roku dokonca viac ako 10%.
Slovensko plní maastrichtské kritériá s dostatočnou rezervou vo všetkých indikátoroch.
Slovenské autority poznajú stav reálnej a nominálnej konvergencie Slovenskej ekonomiky, aj jej potenciálnych dopadov na budúci ekonomický a inflačný vývoj.
Podľa ich názoru Slovensko konsoliduje v súlade s Paktom rastu a stability.
Podľa schváleného 3-ročného rozpočtu je primárnym fiškálnym cieľom dosiahnuť v roku 2010 deficit 0,8%, čo znamená splnenie strednodobého fiškálneho cieľa.
Navyše, podľa schválených východísk je cieľom dosiahnuť v roku 2011 vyrovnaný rozpočet.
To znamená rozpočtový prebytok 1,3 % bez vplyvu druhého piliera.
Slovenská vláda prijala opatrenia, aby infláciu na Slovensku udržala.
V júni schválila Modernizačný program Slovenska so štrukturálnymi reformami trhu práce, konsolidáciou verejných financií, podporou vzdelávania, vedy a výskumu, atď.
Je potrebné zdôrazniť, že zástupcovia živnostníkov, podnikateľov, zamestnávateľov, odborových zväzov, dôchodcov, miest a obcí Slovenska, bánk vyjadrujú podporu zavedenia eura na Slovensku.
Všetci sociálni partneri podpísali Deklaráciu, v ktorej sa zaviazali udržať rast platov v línii s rastom produktivity práce.
To výrazne prispeje k udržateľnosti inflácie na Slovensku.
Chcel by som poďakovať spravodajcovi a tieňovým spravodajcom za korektný prístup, ktorý vychádzal z čísel, faktov a analýz.
Predstavitelia aj obyvatelia Slovenska si želajú prispieť k rozvoju európskej ekonomiky a tým aj k stabilite a dôvere eura."
Zita PLEŠTINSKÁ (EPP-ED, SK):
"Zavedenie eura na Slovensku je ďalším historickým krokom v procese európskej integrácie, keďže Euro predstavuje dôležitý symbol odstránenia bariér a zbližovania Európanov.
Prípravy na zavedenie eura na Slovensku sa začali ešte pred vstupom Slovenskej republiky do Európskej únie.
Predchádzajúca vláda SR pod vedením Mikuláša Dzurindu ešte v roku 2003 schválila Stratégiu prijatia eura.
Realizovala dôležité reformy, ktoré zo Slovenska urobili hospodársky a politicky úspešnú krajinu.
Vzhľadom na zvýšenú infláciu po zavedení eura v Slovinsku, vzbudzuje udržateľnosť inflácie a deficitu verejných financií na Slovensku obavy.
Nesúhlasím však s názormi niektorých mojich kolegov o potrebe dodatočných kritérií monitorovania ekonomickej stability Slovenska.
Slovensko spĺňa všetky maastrichtské kritériá, ktoré sú podmienkou na prijatie eura.
Na polemiku o nastavení maastrichtských kritérií pre rýchlo rastúce ekonomiky je už neskoro.
Skôr by som chcela poukázať na dôvod zmeny centrálnej parity, ktorú nemeckí kolegovia prezentovali ako negatívny jav.
Posun centrálnej parity dva krát reflektoval hospodársky vývoj krajiny, ktorý bol podporený predovšetkým rastom produktivity práce.
Vyzývam Vládu SR, aby zintenzívnila kampaň zameranú na občanov, predovšetkým na informovanie zraniteľných skupín obyvateľstva.
Duálne oceňovanie by podľa môjho názoru malo byť povinné nielen 6 mesiacov pred vstupom do eurozóny, ale aspoň jeden rok po jeho zavedení.
Spotrebitelia si tak budú môcť zvyknúť na hladinu cien v eurách.
Som presvedčená, že dobré konkurenčné podnikateľské prostredie dáva možnosť spotrebiteľom lepšieho výberu a to je najlepší liek proti rastu cien.
Verím, že Slovensko sa poučí zo skúseností krajín, ktoré už euro zaviedli.
Na záver by som chcela kolegovi Davidovi Casovi poďakovať za jeho podporu vstupu Slovenskej republiky do eurozóny a verím, že jeho meno sa zapíše do histórie Slovenskej republiky."
Europoslankyňa Zita PLEŠTINSKÁ vystúpila aj v rámci tzv. vysvetlenia hlasovania:
"Využívam túto pre mňa a moju krajinu vzácnu chvíľu, aby som sa poďakovala všetkým kolegom, ktorí hlasovali za vstup Slovenska do Eurozóny.
Som rada, že všetci slovenskí europoslanci dokázali presvedčiť Európsky parlament aj vďaka vyváženej správe nášho kolegu Davida Casu, že Slovensko patrí do tohto úspešného klubu "E".
Teraz je už len na Slovensku, hlavne na vláde Slovenskej republiky, aby pokračovalo v striktných makroekonomických krokoch, v reštriktívnej fiškálnej politike, aby dokázalo udržať maastrichtské kritériá i naďalej.
Vstup Slovenska do Eurozóny je veľkou výzvou aj pre ostatné členské krajiny, aby pokračovali v reformnom úsilí a splnili maastrichtské kritériá.
Dnes by som sa na pôde Európskeho parlamentu chcela poďakovať slovenským občanom, tým, ktorí s nasadením svojich životov prispeli k zboreniu železnej opony aj tým, ktorí pochopili dôležitosť reforiem, aj keď to nebolo vždy jednoduché, aby slovenskí občania dnes mohli budovať silné Slovensko v silnej Európe."
Milan GAĽA (EPP-ED, SK):
"Ďakujem spravodajcovi Davidovi Casovi za jeho prácu na správe.
Slovensko realizovalo za posledne desaťročie náročné hospodárske a spoločenské reformy, ktoré nastavili ekonomiku tak, aby spĺňala Maastrichtské kritériá.
Zavedenie eura na Slovensku spôsobí zmeny, na ktoré je potrebné občanov pripraviť a presvedčiť ich, že vstup do Eurozóny bude pre nich prínosom.
Je dôležité vytvoriť dôveru k novej mene a uľahčiť ich orientáciu.
Viacero subjektov na Slovensku sa dobrovoľne zaviazalo k dodržiavaniu tzv. Etického kódexu pre zavedenie eura.
Rozhodli sa poskytovať svojím zákazníkom, partnerom a občanom dostatok potrebných informácií a zriekli sa akejkoľvek možnosti zneužiť konverziu meny na vlastné bezdôvodné obohatenie.
Myslím, že aj takýmito krokmi sa nám podarí získať dôveru pre spoločný európsky projekt.
Súčasne verím, že Európsky parlament odhlasuje vstup SR do Európskej menovej únie."
Miloš KOTEREC (PES, SK):
"Zavedenie novej meny je pre spoločnosť a jej občanov prelomovým momentom, ktorý, ako každá zmena, so sebou prirodzene prináša obavy ako dopadne.
Poznajúc situáciu na Slovensku som si istý, že dopadne dobre a obavy sa po pár mesiacoch roku 2009 rozplynú.
Na toto moje očakávanie mám dva zásadné dôvody.
Po prvé, je všeobecne známe, že Slovensko jednoznačne splnilo makroekonomické Maastrichtské kritéria, ktoré hovoria o jeho formálnej pripravenosti na zavedenie eura a rovnako zabezpečí ich udržateľnosť.
Ale na viac, vláda, parlament, sociálni partneri, a celá spoločnosť, sa osobitne poctivo pripravujú aj na riešenie praktických problémov, ktoré môžu s novou menou súvisieť.
Pripravené je dôsledné zavádzanie duálnych cien, ich pravidelný monitoring, aby prechod na euro nemohol byť zneužívaný, informovanosť a pomoc občanom pri každodenných úskaliach s používaním eura a celý rad ďalších opatrení.
Verím, že od budúceho roka bude Slovensko štandardným a stabilným členom Eurozóny, ktorá môže byť bez problémov považovaná za výkladnú skriňu Európskej únie."
David CASA EPP-ED MT Procedúra: Konzultačný postup Podrobnejšie informácie o prijatom texte: Prijatie jednotnej meny Slovenskom 1. januára 2009
SK
1
LINK
/oeil/file.jsp?id=5638902
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-COVER-SK DOC XML V0//SK
-//EP//TEXT IM-PRESS 20080613BRI31573 ITEM-002-SK DOC XML V0//SK
Inštitúcie
Vyhlásenie predsedu EP k írskemu referendu
2008-06-23 - 17:18
Predseda EP Hans-Gert PÖTTERING otvoril júnové plenárne zasadnutie v Štrasburgu vyhlásením k zamietavému výsledku írskeho referenda o Lisabonskej zmluve.
Výsledky hlasovania v Írsku postavili podľa jeho slov Európsku úniu pred jednu z najväčších výziev v histórii.
V mene EP vyjadril záväzok Parlamentu urobiť všetko pre nájdenie vhodného riešenia, ktoré by viedlo k prekonaniu súčasnej krízy. „Lisabonská zmluva je odpoveďou na kritiku, ktorú vzniesli občania na adresu Európskej únie,“ povedal predseda EP.
Zároveň vyzval šéfov štátov a vlád členských krajín Európskej únie, aby na nadchádzajúcom samite v Bruseli prijali všetky nevyhnutné kroky, ktoré povedú k tomu, aby sa reformná zmluva stala realitou.
Predseda EP pripomenul, že Lisabonská zmluva poskytuje Európskej únii viac demokracie, väčšiu schopnosť konať a väčšiu transparentnosť. „Posilňuje Európsky parlament, dáva národným parlamentom viac zodpovednosti pri určovaní európskej politiky, poskytuje občanom EÚ právo na iniciatívu vo vzťahu k európskym inštitúciám a garantuje miestnu samosprávu.
Zmluva približuje EÚ občanom, uviedol vo svojom vystúpení predseda EP.
Prijatie reformnej zmluvy je podľa neho nevyhnutné, aby Európska únia mohla obhajovať svoje hodnoty a záujmy v 21. storočí. „Bez reforiem obsiahnutých v Lisabonskej zmluve je ďalšie rozšírenie Únie len ťažko možné.,“ dodal predseda EP.
Preto musí ratifikačný proces pokračovať.
Vyzval írsku vládu, aby predložila návrh ako spoločne prekonať túto náročnú fázu v európskej politike.
Zároveň sa zaviazal, že Európsky parlament urobí všetko pre to, aby sa našlo vhodné riešenie.
Predseda EP tiež očakáva, že Európsky parlament bude zapojený do činností v tejto oblasti. „Našim cieľom zostáva, aby Lisabonská zmluva vstúpila do platnosti pred európskymi voľbami v júni 2009,“ uviedol predseda EP.
Pöttering dúfa, že reformy sa budú dať uskutočniť pred voľbami do EP v roku 2009
-//EP//TEXT IM-PRESS 20080613STO31667 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-001-SK DOC XML V0//SK
-//EP//TEXT IM-PRESS 20080613BRI31573 ITEM-003-SK DOC XML V0//SK
Inštitúcie
Predseda EP sa vyjadril k situácii na palestínskych územiach
2008-06-23 - 17:18
Predseda Európskeho parlamentu Hans-Gert Pöttering sa v úvode plenárneho zasadnutia dňa 16.
6.
2008 vyjadril k situácii na palestínskych územiach.
Zároveň informoval o záveroch delegácie EP, ktorá v dňoch 30. mája až 2. júna navštívila Palestínu a Izrael.
Závery obsiahnuté v správe delegácie nedávajú podľa jeho slov veľa dôvodov na optimizmus.
Správa, ktorú delegácia Európskeho parlamentu jednohlasne podporila, hodnotí napĺňanie konkrétnych cieľov vytýčených pred šiestimi mesiacmi na konferencii v Annapolise.
Majú viesť k vytvoreniu dvoch samostatných štátov do konca roku.
Medzi tieto ciele patrí najmä posilňovanie palestínskych bezpečnostných síl, obmedzenie slobody pohybu na západnom brehu Jordánu a humanitárnej situácie v pásme Gazy, ktorá je naďalej veľmi vážna.
„Správa delegácie, ktorá bola predložená minulý týždeň Rade a Komisii, nám nedáva veľa dôvodov na optimizmus”, povedal predseda EP.
Podľa neho je v tejto súvislosti nevyhnutné urýchlene zrušiť blokádu, umožniť kontrolovaný pohyb tovaru a zaistiť trvale udržateľný rozvoj na palestínskych územiach.
Zároveň je potrebné naďalej rozvíjať vzťahy medzi EÚ, Izraelom a Palestínou a spoločne sa usilovať o posilnenie mierového procesu, pričom za jeden z kľúčových prvkov považuje Barcelonský proces: Únie pre Stredomorie.
Na záver zdôraznil záväzok Európskeho parlamentu urobiť všetky kroky nevyhnutné pre posilnenie mierového procesu v tomto regióne.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-002-SK DOC XML V0//SK
-//EP//TEXT IM-PRESS 20080613BRI31573 ITEM-004-SK DOC XML V0//SK
Inštitúcie
Poslanci diskutovali s Radou a Komisiou o raste cien ropy
2008-06-23 - 17:18
Poslanci Európskeho parlamentu rokovali 18.
6.
2008 so zástupcami Rady a Komisie o dramatickom raste cien ropy a o opatreniach, ktoré by mali byť v tejto súvislosti prijaté.
Kým Rada a Komisia vidia riešenie v posilnení energetickej účinnosti, väčšina politických skupín v EP považuje návrh Nicolasa Sakrozyho na zníženie DPH za jedno z možných krátkodobých riešení.
Slovinský štátny tajomník Janez LENARČIČ uistil poslancov, že Rada si je vedomá následkov rastu cien energií a preto sa o tom bude rokovať na zasadnutí Európskej rady, ktoré sa začne zajtra v Bruseli.
Dôvody sú rôzne, ale prevažne štrukturálnej povahy.
Domnieva sa však, že je len málo pravdepodobné, že by sa ceny ropy mohli vrátiť na východziu úroveň.
Tento prudký nárast cien má výrazný dopad na domácnosti, odvetvie dopravy, rybolov, a navyše prispieva k rastu inflácie.
Preto je potrebné hľadať dlhodobé opatrenia, posilniť transparentnosť ropných trhov a predovšetkým zvýšiť energetickú účinnosť.
Podľa neho nie je vhodné zavádzať žiadne daňové opatrenia, pretože by len skresľovali situáciu.
Eurokomisár pre energetiku Andris PIEBALGS pripomenul, že za posledné tri roky sa ceny ropy strojnásobili.
Keďže závislosť Európy na dovoze ropy je vysoká, má to negatívny vplyv na podniky aj občanov, najmä na najslabšie sociálne vrstvy.
Komisia v roku 2005 predložila plán na zníženie energetickej účinnosti, preto očakáva, že spotreba energie bude v nasledujúcich rokoch klesať.
Ďalším z riešení je využívanie čistých energetických zdrojov a podpora biopalív druhej generácie.
Súhlasí s Radou, že daňové opatrenia nie sú dlhodobým riešením a prípadné zmeny by sa mali vykonať veľmi opatrne.
Jean-Pierre AUDY (EPP-ED, DE) za Skupinu Európskej ľudovej strany (kresťanských demokratov) a Európskych demokratov povedal, že Európska komisia by mala stanoviť ceny ropy na základe ročnej periodicity, čo by podľa jeho názoru umožnilo zmierniť dopad prudkého nárastu cien na mnohé hospodárske odvetvia a domácnosti.
Zároveň vyzval na preskúmanie cien energií a reguláciu „brutálnych výkyvov cien“.
Hannes SWOBODA (PES, AT) zo Socialistickej skupiny v Európskom parlamente sa pozastavil sa nad tým, že sa v súvislosti s rastom cien ropy nehovorí o špekuláciách.
Argumenty Komisie v tejto oblasti považuje za slabé. „Návrh je veľmi slabý.
Chceli sme ochranu práv spotrebiteľov, keď sme hlasovali o správe Morgan (o trhu s elektrinou), ale rovnako sú potrebné aj sociálne opatrenia,“ povedal.
Marco CAPPATO (ALDE, IT) za Skupinu Aliancie liberálov a demokratov za Európu uviedol, že nie je dôvod na zavedenie opatrení na kontrolu cien ropy.
Zdôraznil, že ciele Komisie je potrebné dôsledne plniť.
Pokiaľ ide o špekulácie, pripomenul, že EÚ môže len veľmi ťažko riešiť tento problém, nakoľko členské štáty odmietajú postúpiť svoje právomoci v tejto oblasti.
Claude TURMES (Greens/EFA, LU) Skupina zelených/Európska slobodná aliancia považuje za jedno z riešení zdaňovanie špekulácií.
Takto získame príjmy na podporu najzraniteľnejších skupín a na financovanie opatrení vedúcich k energetickej efektivite. „Toto je štrukturálna kríza, preto musíme byť ambicióznejší v oblasti energetickej účinnosti,“ povedal.
Podľa Gintarasa DIDŽIOKASA (UEN, LT) za Skupinu Únie za Európu národov sa domnieva, že Európa by si mala položiť otázku „či je súčasná politika rozumná“.
Poukázal na nespokojnosť občanov s nečinnosťou Európskej únie.
Je za revíziu politiky v oblasti zdanenia energetických zdrojov, avšak pripustil, že daňová politika nie je riešením problémov.
Dimitrios PAPADIMOULIS (GUE/NGL, EL) za Konfederatívnu skupinu Európskej zjednotenej ľavice - Nordickej zelenej ľavice vyjadril sklamanie na stanoviskom Rady a Komisie, ktoré nenavrhujú žiadne konkrétne riešenia a praktické opatrenia.
Špekulácie by sa podľa neho mali zdaňovať.
Takto získané prostriedky by sa mali investovať do obnoviteľných zdrojov.
Ako uviedol v dôsledku zvyšovania cien energií majú prospech členské štáty, ktorým plynie viac peňazí do národných pokladníc, kým na občanov má rast cien ropy veľmi negatívny dopad.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-003-SK DOC XML V0//SK
-//EP//TEXT IM-PRESS 20080613BRI31573 ITEM-005-SK DOC XML V0//SK
Inštitúcie
Parlament schválil nových členov Európskej komisie
2008-06-23 - 17:18
Poslanci Európskeho parlamentu v nadväznosti na vypočutie novo navrhnutých členov Komisie odhlasovali 18.
6.
2008 ich vymenovanie do funkcie.
Poslanci odhlasovali zmenu portfólia podpredsedu Komisie Jaquesa Barrota, ktorému tak bude zverená oblasť spravodlivosti, slobody a bezpečnosti pomerom hlasov 489:52:19.
Schválili tiež vymenovanie bývalého poslanca Európskeho parlamentu Antonia Tajaniho za komisára pre dopravu pomerom hlasov 507:53:64.
Hlasovaniu predchádzalo vypočutie, na ktorom komisári odpovedali na písomné otázky.
Dotazník sa skladal z dvoch častí, zo všeobecnej časti súvisiacej s výkonom funkcie komisárov ako takej, a zo špecifickej časti, ktorá sa bližšie zaoberá oblasťou, za ktorú bude daný komisár zodpovedný.
Keďže Jacques Barrot zodpovedal všeobecnú časť už na začiatku svojho mandátu v roku 2004, bude odpovedať len na časť týkajúcu sa spravodlivosti, slobody a bezpečnosti.
Antoni Tajani, bývalý poslanec európskeho parlamentu, bol do funkcie člena Komisie navrhnutý po odchode Franca Frattiniho do vlády Silvia Berlusconiho.
Vzhľadom na to, že tieto dve funkcie sú nezlučiteľné, musel sa svojho poslaneckého mandátu vzdať.
Postup
Podľa Zmluvy o založení Európskeho spoločenstva schvaľuje členov Komisie, ako kolégium, Európsky parlament.
Ak sa v priebehu volebného obdobia jeden z komisárov svojho mandátu zriekne, bude na jeho post vymenovaný na zvyšné obdobie iný komisár, ktorého vymenuje Rada kvalifikovanou väčšinou.
V prípade, že je potrebné nahradiť jedného z členov Komisie v priebehu volebného obdobia, kontaktuje predseda Komisie predsedu Európskeho parlamentu, aby sa s ním dohodol, akým spôsobom zaistí vypočúvanie budúceho komisára pred EP.
Parlament sa súčasne zaviaže konať čo najrýchlejšie, aby mohol predsedu Komisie včas informovať o svojom postoji.
Rovnaký postup platí aj v prípade, ak dôjde k zmene oblasti, za ktoré je daný komisár zodpovedný.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-004-SK DOC XML V0//SK
-//EP//TEXT IM-PRESS 20080613BRI31573 ITEM-006-SK DOC XML V0//SK
Prisťahovalectvo
EP prijal smernicu o návrate nelegálnych imigrantov
2008-06-23 - 17:18
EP prijal 18.
6.
2008 v prvom čítaní kompromisné znenie smernice o návrate nelegálnych imigrantov do ich krajín pôvodu.
Ide o prvý pokus ustanoviť spoločnú politiku EÚ v tejto oblasti, pričom jej prijatie nemá mať vplyv na azylovú legislatívu členských krajín.
Smernica podporuje najmä dobrovoľný návrat nelegálnych prisťahovalcov a stanovuje maximálnu dobu predbežnej väzby a zákaz opätovného vstupu.
Zároveň poskytuje prisťahovalcom určité právne záruky.
Parlament prijal návrh smernice o spoločných pravidlách a postupoch členských krajín pri návrate nelegálnych prisťahovalcov pomerom hlasov 369:197:106.
Poslanci v hlasovaní podporili kompromisné pozmeňovacie návrhy, ktoré predložila skupina EPP-ED.
Pozmeňovacie návrhy skupiny Socialistov, Zelených a GUE/NGL, ktorých cieľom bolo pozmeniť text smernice v prospech osôb, na ktoré sa vzťahuje, neboli prijaté.
Poslanci rovnako zamietli pozmeňovacie návrhy Zelených a GUE/NGL, ktoré by viedli k zamietnutiu celej smernice.
Znenie smernice podporuje „dobrovoľný návrat“ nelegálnych imigrantov, harmonizuje podmienky pre ich návrat a poskytuje určité konkrétne právne záruky.
Stanovuje maximálnu dobu predbežnej väzby, ktorú nebude možné prekročiť a zavádza tiež zákaz opätovného vstupu na územie EÚ pre vyhostené osoby.
Smernica zakazuje členských štátom uplatňovať nepriaznivé normy a súčasne im poskytuje možnosť zachovať platné predpisy či prijať priaznivejšie.
Smernica sa použije len v prípade, že bol vzdaný príkaz na návrat danej osoby a ponecháva členských štátom možnosť slobodne sa rozhodnúť, či pobyt osoby legalizujú alebo nie.
Šesťmesačná predbežná väzba s možnosťou predĺženia o 12 mesiacov
Nová legislatíva zavádza maximálnu dobu pre dobrovoľný návrat a to v rozmedzí 7 až 30 dní.
Maximálna dĺžka predbežnej väzby sa stanovila na 6 mesiacov s možnosťou predĺženia za určitých okolností o ďalších 12 mesiacov.
Skupina socialistov predložila k tomuto bodu pozmeňovací návrh, ktorého cieľom bolo túto maximálnu dobu skrátiť na tri mesiace s možnosťou predĺženia o ďalšie tri mesiace.
Súčasťou smernice je aj zákaz opätovného vstupu na najviac na päť rokov, ak bola osoba vyhostená po uplynutí doby pre dobrovoľný návrat.
Doba zákazu však môže byť predĺžená, ak osoba predstavuje vážnu hrozbu pre verejnú bezpečnosť.
Členské štáty však budú mať možnosť tento zákaz zrušiť alebo pozastaviť.
Deti a rodiny môžu byť zadržané len v prípade, ak neexistuje iná možnosť
Pokiaľ ide o mimoriadnu situáciu detí a rodín, znenie prináša zásadu, že voči deťom nebudú používané donucovacie opatrenia.
Zadržané môžu byť len v prípade, ak neexistuje iná možnosť.
Maloleté osoby bez sprievodu môžu byť vyhostené len vtedy, ak sa môžu vrátiť k svojej rodine alebo do adekvátnych zariadení.
Právna pomoc
Čo sa týka právnej pomoci nelegálnym imigrantom, smernica stanovuje, že jej poskytovanie bude povinné a bezplatné, avšak vždy v súlade s príslušnými vnútroštátnymi právnymi predpismi v oblasti právnej pomoci a tiež v súlade so smernicou z roku 2005 o žiadateľoch o azyl.
Na financovanie právnej pomoci bude možné využiť európsky fond pre navracanie utečencov, ktorý bol zriadený na obdobie rokov 2008–2013 s rozpočtom 676 miliónov eur.
Vstup do platnosti
Členské krajiny sú povinné implementovať smernicu do svojich právnych predpisov do 24 mesiacov od jej zverejnenia v Úradnom vestníku.
Text však musia najprv podpísať ministri zahraničných vecí na svojom zasadnutí v júli 2008.
Rozprava (17.
6.
2008):
Väčšina rečníkov v rozprave zdôraznila potrebu prijatia smernice v oblasti nelegálnej imigrácie.
Kým skupiny EPP-ED a UEN kompromisnému zneniu vyjadrili podporu, keďže ho považujú za krok správnym smerom, socialisti žiadajú posilnenie práv prisťahovalcov.
Poslanci skupiny Zelených a GUE/NGL uviedli, že budú hlasovať proti.
Za Radu vystúpil slovinský minister vnútra Dragutin MATE, ktorý zdôraznil, že smernica o návrate nelegálnych imigrantov je prvým legislatívnym aktom EP a Rady v oblasti imigrácie.
Jedným z najkontroverznejších ustanovení bolo stanovenie dĺžky predbežnej väzby.
Návrh kompromisu medzi EP a Radou stanovuje dĺžku takéhoto zadržania na maximálne 6 mesiacov.
Najväčším problémom však bola dohoda na právnej pomoci nelegálnym prisťahovalcom, keďže členské štáty majú rozdielne skúsenosti v závislosti od toho či sú bližšie alebo ďalej od hlavných migračných tokov.
Minister zdôraznil, že smernica poskytne ochranu zraniteľným skupinám imigrantov, napríklad, deťom.
Smernicu považuje za „pokrok“ a preto vyzval Parlament na jej podporu.
Eurokomisár Jacques BARROT uviedol, že Komisia je zástancom „integrovaného prístupu k otázke imigrácie“.
Komisár upozornil na nebezpečenstvo „začarovaného kruhu“ migračnej politiky.
Zdôraznil, že „smernica je v súlade s Európskou konvenciou o ľudských právach“, jej prioritou je možnosť dobrovoľného návratu a ochrana práv detí a rodiny.
Komisia bude monitorovať implementáciu tejto legislatívy, aby sa zabezpečilo dodržiavanie všetkých štandardov Európskej konvencie a deklarácie OSN o ľudských právach.
Spravodajca k tejto správe v EP, europoslanec Manfred WEBER (EPP-ED, DE), zdôraznil, že ide o komplexnú legislatívu, ktorú Výbor pre občianske slobody napokon podporil.
Smernica obsahuje ustanovenie o ochrane detí, o prístupe k lekárskej starostlivosti a vzdelávaní a predbežnú väzbu stanovuje len v nevyhnutných prípadoch. „Táto legislatíva prispeje k ukončeniu otrokárskych praktík v Európe,“ vyhlásil spravodajca, ktorý kritiku zo strany mimovládnych organizácií považuje za neoprávnenú, keďže v nej boli zohľadnené všetky odporúčania Rady Európy.
Politické skupiny:
Agustín DÍAZ DE MERA GARCÍA CONSUEGRA (EPP-ED, ES) za Skupinu Európskej ľudovej strany (kresťanských demokratov) a Európskych demokratov považuje smernicu za „potrebný právny nástroj, ktorý zaručuje základné práva nelegálnym prisťahovalcom a je rozhodujúcim krokom k spoločnej imigračnej politike“.
Nová legislatíva reguluje aj také oblasti, ako je dobrovoľný návrat či zabezpečenie právnych, jazykových a administratívnych služieb pre prisťahovalcov.
Podľa neho je ťažké pochopiť, že v rámci EÚ sú krajiny, kde je možné prisťahovalcov zadržiavať bez obmedzenia.
Tomu má zabrániť práve nová smernica, ktorá stanovuje maximálnu dobu pre predbežnú väzbu a obsahuje tiež ustanovenie na ochranu práv detí a rodiny.
Martine ROURE (PES, FR) zo Socialistickej skupiny v Európskom parlamente kompromisné znenie odmietla, keďže je podľa nej nedostatočné, keďže práva imigrantov nemajú záväzný charakter.
Pripomenula, že maximálna doba predbežnej väzby sa nebude týkať Spojeného kráľovstva, Írska a Dánska.
Skupina socialistov by podľa jej slov podporila len jasnú legislatívu, ktorá by sa nedala vykladať rôznym spôsobom.
Jeanine HENNIS-PLASSCHAERT (ALDE, NL) za Skupinu Aliancie liberálov a demokratov za Európu sa domnieva, že v oblasti imigrácie by mala existovať jasná legislatíva.
Nová smernica by sa nemala využívať ako výhovorka na zníženie súčasných štandardov. „Tri roky diskusií ukázali, že nie je priestor pre ďalšie zdokonalenie,“ povedala.
EÚ by si preto podľa jej slov mala položiť otázku, či chce prijať smernicu alebo nie.
Táto smernica nebude izolovaným projektom, ale súčasťou širšieho balíčka. „Je najvyšší čas, aby sme prijali zodpovednosť,“ povedala poslankyňa.
Jean LAMBERT (Greens/EFA, UK) Skupina zelených/Európska slobodná aliancia
povedala, že jej skupina nemôže akceptovať text smernice, pretože nerieši množstvo problémov . „Kým v teoretickej rovine nie sme proti (smernici), nespĺňa však to, čo sme si predsavzali,“ vyhlásila.
Andrzej Tomasz ZAPAŁOWSKI (UEN, PL) za Skupinu Únie za Európu národov hovoril o zachovávaní kresťanskej tradície v Európe.
Domnieva, sa, že v oblasti imigrácie je potrebné stanoviť jasné pravidlá.
Giusto CATANIA (GUE/NGL, IT) z Konfederatívnej skupiny Európskej zjednotenej ľavice - Nordická zelená Aliancia považuje smernicu za „obrovský krok späť“.
Smernica je podľa neho urážkou európskej civilizácie.
Ide o reakčnú utópiu, ktorá sa snaží zabrániť ľuďom vo voľnom pohybe.
Podľa jeho slov je neakceptovateľná 18-mesačná predbežná väzba.
Navyše, smernica umožňuje návrat imigrantov do krajín, kde ich práva nebudú dodržiavané.
Prijatím takého textu by Parlament nepriamo súhlasil s úmrtiami desiatok imigrantov, ku ktorému dochádza každý deň v Stredozemnom mori.
Hélène GOUDIN (IND/DEM, SE) zo Skupiny nezávislosť/demokracia sa domnieva, že ak sa dvere EÚ zatvoria, mnohí sa budú zúfalo snažiť dostať cez zadné dvierka. „Európa sa stáva pevnosťou,“ uviedla a zároveň upozornila na kritiku textu zo strany organizácií pre ľudské práva. „Mali by sme vypočuť ich varovania.
Smernica prináša „neľudské riešenia“ a povedie k nárastu prílivu nelegálnych prisťahovalcov.
EÚ by sa mala zasadzovať za ľudské práva a nie ich potierať, uviedla vo svojom vystúpení.
V tejto rozprave vystúpil aj slovenský europoslanec Miroslav MIKOLÁŠIK (EPP-ED, SK):
"Problematika nelegálneho pobytu imigrantov v EÚ si vyžaduje transparentné, jasné a spravodlivé pravidlá.
Vzhľadom na vysokú aktuálnosť tohto problému (v súčasnosti je v EÚ asi 8 miliónov nelegálnych prisťahovalcov) ako aj jeho implikácií, považujem toto definovanie spoločného právneho rámca za nevyhnutné.
Smernica jasne stanovuje, že nelegálni prisťahovalci musia opustiť EÚ.
Tu však musíme brať do úvahy podmienky, za akých sa tak stane a v plnom rozsahu zabezpečiť rešpektovanie ľudských práv, a to najmä osobnej slobody.
Obzvlášť vítam výslovnú zmienku o kľúčovej právnej zásade najlepšieho záujmu dieťaťa, pretože práve deti sú v tomto prípade veľmi citlivou skupinou.
Problém ilegálnej imigrácie tak nemožno obmedziť len na pragmatické nútené vyhostenie a zákaz opätovného vstupu.
V konečnom dôsledku musíme zohľadniť širší politický rozmer v kontexte znižovania podnetov vyvolávajúcich nelegálne prisťahovalectvo do EÚ."
Manfred WEBER EPP-ED DE Procedúra: Postup spolurozhodovania 1. čítanie Podrobnejšie informácie o prijatom texte: Spoločné normy a postupy pri návrate štátnych príslušníkov tretích krajín s nezákonným pobytom
SK
1
LINK
/oeil/file.jsp?id=5269672
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-005-SK DOC XML V0//SK
-//EP//TEXT IM-PRESS 20080613BRI31573 ITEM-007-SK DOC XML V0//SK
Životné prostredie
Prísnejšia kontrola kvality vody
2008-06-23 - 17:18
Normám environmentálnej kvality (ENK) bude podliehať 33 znečisťujúcich látok, ktoré sa nachádzajú v riekach, jazerách a pobrežných vodách.
Vyplýva to z dohody pre druhé čítanie, ktorú prijal Parlament dňa 17.
6.
2008 na plenárnom zasadnutí.
Členské štáty budú povinné dosiahnuť pokrok v oblasti dodržania štandardov kvality vôd do roku 2018.
Navrhovaná smernica je poslednou významnou legislatívou rámcovej smernice o vode.
Cieľom smernice, ktorú Parlament schválil pomerom hlasov 673:10:5, je dosiahnuť vysoké štandardy kvality povrchových vôd.
Stanovuje normy environmentálnej kvality v prípade 33 znečisťujúcich látok (medzi ktoré patria napr. pesticídy, ťažké kovy a ďalšie škodliviny), ktoré sa často nachádzajú v riekach, jazerách či pobrežných vodách.
Pôsobenie spomínaných látok totiž môže vážne ohrozovať nielen ekosystémy, ale prostredníctvom potravinového reťazca aj ľudské zdravie.
„Táto smernica zaručí vysokú úroveň ochrany vodného prostredia a to najmä prostredníctvom zavedenia princípu - znečisťovateľ platí - a princípu nápravy poškodeného životného prostredia,“ povedala spravodajkyňa Anny LAPERROUZE (ALDE, FR) po hlasovaní.
Viac kontrolovaných látok
Podľa dohodnutého kompromisu budú členské štáty povinné uskutočniť pokrok pre dosiahnutie štandardov kvality vôd do roku 2018.
Tieto štandardy sa vypočítavajú ako maximálne povolené koncentrácie a ročné priemerné hodnoty.
13 z 33 znečisťujúcich látok, ktoré spadajú do pôsobnosti smernice (ako napríklad ťažké kovy či ortuť), už spadajú do kategórie "prioritné nebezpečné látky".
Poslanci žiadajú Komisiu, aby zvážila preskúmanie ďalších 13 látok (vrátane dioxidov a PSB) a na jeho základe uvažovala o ich pridaní na zoznam prioritných či prioritne nebezpečných látok.
Komisia môže o ich prípadnom zaradení rozhodnúť dva roky po vstupe smernice do platnosti (t.j. v roku 2011).
Komisia do roku 2013 navrhne environmentálne normy kvality pre nové prioritné látky.
Prijatie ENK je stanovené na rok 2015, kedy vyprší lehota pre predloženie plánov správy povodia zo strany členských štátov.
Tento návrh kontrastuje s pôvodným postojom Rady a Komisie, ktoré si želali obmedziť kontroly povrchových vôd, okrem troch najnebezpečnejších látok, prenášajúcich sa prostredníctvom potravinového reťazca, t.j. ortuti, hexachlórbenzénu a hexchlórbutadiénu.
Obmedzenie rozsahu zmiešavacích zón
Vzhľadom na to, že v dohľadnej budúcnosti nebude možné zabezpečiť dodržiavanie všetkých noriem environmentálnej kvality v blízkosti zdrojov znečistenia vôd, budú môcť koncentrácie znečisťujúcich látok v týchto "zmiešavacích zónach" prekračovať stanovené limity za podmienky, že neovplyvnia dodržanie týchto noriem vo zvyšnej časti daného útvaru povrchových vôd.
Poslanci očakávajú, že členské štáty EÚ použijú po vymedzení "zmiešavacích zón" najlepšie dostupné techniky úpravy vody.
Do plánov povodia majú byť zahrnuté aj opatrenia na budúce opatrenia rozsahu zmiešavacích zón.
Zoznam vypúšťania a mapy
Členské štáty budú povinné do roku 2009 vypracovať zoznam emisií, vypúšťania a úniku všetkých prioritných a znečisťujúcich látok pre každé povodie či jeho časť nachádzajúcu sa na ich území, vrátane máp.
Tieto zoznamy budú okrem iného obsahovať aj koncentrácie daných látok v sedimentoch a biotách (živých organizmoch).
Tieto zoznamy budú súčasťou plánov, ktoré sú členské štáty povinné predložiť do roku 2009 a ktoré budú v roku 2015 aktualizované.
Členské štáty, ktoré zdieľajú vodné útvary, by mali podľa navrhovaného textu tiež koordinovať svoje kontroly a spracovávanie zoznamov.
Vstup do platnosti
Smernica bude prijatá v roku 2008 a vstúpi do platnosti najskôr v roku 2010.
Členské krajiny dostanú 18 mesiacov na jej zakomponovanie do svojich právnych predpisov.
Anne LAPERROUZE ALDE FR Dokument: Postup spolurozhodovania 2. čítanie Podrobnejšie informácie o prijatom texte: Normy environmentálnej kvality v oblasti vodohospodárskej politiky
SK
1
LINK
/oeil/file.jsp?id=5372272
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-006-SK DOC XML V0//SK
-//EP//TEXT IM-PRESS 20080613BRI31573 ITEM-008-SK DOC XML V0//SK
Životné prostredie
EP podporil novú smernicu o odpadoch
2008-06-23 - 17:18
EP schválil 17.
6.
2008 návrh smernice o odpadoch.
Táto legislatíva, na ktorej znení sa EP dohodol s Radou, stanovuje ciele pre opätovné využitie a recykláciu odpadu do roku 2020.
Smernica tiež stanovuje pravidlá pre recykláciu a ukladá členským štátom povinnosť vypracovať záväzné programy na predchádzanie vzniku odpadov.
Na základe prijatého znenia bude spaľovanie odpadov za určitých podmienok považované za „využitie odpadu“.
S ohľadom na dramatický nárast produkcie odpadu v Európskej únii navrhla Európska komisia v septembri 2005 revíziu smernice z roku 1975, ktorá stanoví pravidlá pre recykláciu.
Zároveň ukladá členským štátom povinnosť vypracovať záväzné národné programy na obmedzenie produkcie odpadu (plán pre nakladanie s odpadom a plán na predchádzanie vzniku odpadu).
Nová legislatíva taktiež zjednodušuje doterajší právny rámec.
Do rámcovej smernice začleňuje smernicu o nakladaní s odpadovými olejmi a smernicu o nebezpečnom odpade.
Rámcová smernica okrem toho stanovuje definície a základné pravidlá pre ďalšiu európsku legislatívu o odpadoch.
Spravodajkyňa Caroline JACKSON (EPP-ED, UK) v rozprave uviedla, že rokovania s Radou boli veľmi náročné. „Ide o najlepší kompromis, ktoré bolo možné dosiahnuť.
Prijatie tejto smernice je preto dôležitým okamihom pre Parlament, ktorý zásadným spôsobom ovplyvnil jej znenie.
Pôvodný návrh Komisie obsahoval príliš technické ustanovenia.
Poslanci však do smernice začlenili ciele v oblasti recyklácie, zdôraznili potrebu predchádzania vzniku odpadu a začlenili ustanovenie o hierarchii odpadov“.
Kompromis v rozprave v pléne podporili ďalší rečníci.
Niektorí poslanci však vyjadrili presvedčenie, že by sa mali zaviesť ambicióznejšie ciele najmä pokiaľ ide o recykláciu a opätovné použitie odpadu.
Vyjadrili sklamanie nad tým, že plány na predchádzanie vzniku odpadov nebudú povinne obsahovať záväzné ciele.
Záväzné ciele pre stabilizáciu, opätovné využitie a recyklácia odpadu
V kompromisnom znení bola zohľadnená požiadavka Parlamentu na začlenenie ustanovenia o opätovnom využití a recyklácii, ktorý nebol súčasťou pôvodného návrhu Komisie ani spoločného postoja Rady.
Podľa prijatého textu by mali členské štáty prijať opatrenia nevyhnutné na dosiahnutie nasledovných cieľov: zasadiť sa, aby sa do roku 2020 podiel opätovného využitia a recyklácie komunálneho a podobného odpadu (papier, sklo a podobne) dosahoval najmenej 50 percent hmotnosti.
Pri stavebnom a demolačnom odpade by mal dosiahnuť tento podiel 70%.
Komisár DIMAS v rozprave 16.
6. zdôraznil, že „bolo veľmi ťažké presvedčiť členské štáty,, aby zaviedli uvedené ciele“.
Poslancov zároveň uistil, že ak členské štáty nesplnia tieto ciele do roku 2020, Komisia ich môže predvolať na súd za nedodržanie ustanovenia smernice.
Cieľ pre priemyselný odpad a odpad vznikajúci pri výrobe, ktorého zavedenie požadoval Parlament, napokon nebol do kompromisného textu začlenený.
Komisia však do roku 2020 tieto ciele posúdi a zváži prípadné stanovenie cieľov pre ďalšie druhy odpadov.
Predchádzanie vzniku odpadov
Nová smernica ukladá členským štátom povinnosť vytvoriť do piatich rokov od jej vstupu do platnosti plány nakladania s odpadom a plány predchádzania vzniku odpadov, vrátane stanovenia cieľov.
Komisia okrem toho do konca roku 2014 navrhne opatrenia o predchádzaní vzniku odpadov a oddelenia cieľov na rok 2020.
Spaľovanie
Parlament považuje za jeden z najdôležitejších cieľov zníženie objemu odpadov, ktorý sa vyváža na skládky a je spaľovaný.
Poslanci však boli v tejto otázke nejednotní: diskusia sa týkala toho, či by malo byť spaľovanie považované za „odstránenie“ alebo „využitie“ odpadov.
Poslanci napokon podporili spoločné stanovisko Rady a Komisie, podľa ktorého by sa malo spaľovanie považovať za „využitie“ odpadov, pretože spĺňa určité štandardy pokiaľ ide o energetickú účinnosť.
Podľa Komisie by však iba energeticky najúčinnejšie spaľovne mali byť označené za „zariadenia na využívanie odpadov“.
Spravodajkyňa v rozprave uviedla, že „toto opatrenie povedie spaľovne k tomu, aby sa usilovali o dosiahnutie vysokých štandardov“.
Európsky parlament tiež presadil ustanovenie, na základe ktorého bude zmienka o energetickej účinnosti šesť rokov od vstupu smernice do platnosti opätovne revidovaná.
Záväzná päťstupňová hierarchia spôsobov nakladania s odpadmi
Súčasťou kompromisného znenia je taktiež päťstupňová hierarchia ako nakladať s odpadmi, ktorá má umožniť efektívne predchádzanie a zníženie objemu produkcie odpadu.
Táto hierarchia uvádza poradie preferencií pre nakladanie s odpadmi: predchádzanie, opätovné použitie, recyklácia, ďalšie využitie a napokon šetrné odstránenie z hľadiska životného prostredia.
Hierarchia je záväzná a členské štáty by ju mali považovať za prioritu.
Smernica zavádza definíciu pre vedľajšie produkty a prípady, kedy „odpad prestáva byť odpadom“.
Jej znenie vyzýva členské štáty, aby prijali opatrenia na podporu triedeného zberu biologického odpadu.
Číselné a štatistické údaje
V Európe sa každoročne vyprodukuje 1,8 miliárd ton odpadov, čo zodpovedá 3,5 tonám na osobu.
Tento objem rastie rýchlejšie ako HDP a menej než tretina odpadu je spätne recyklovaná.
Niektoré členské štáty vyvážajú na skládky až 90% svojho odpadu, iné len 10%.
Prevažnú časť celkového objemu odpadu tvorí predovšetkým odpad z domácností, obchodných činností (teda obchodov, reštaurácii, nemocníc atď.), priemyslu (napr. farmaceutické spoločnosti, odevný priemysel), poľnohospodárstva, stavebníctva a z demolácie, hutného priemyslu a výroby energie.
V roku 1995 vyprodukoval každý občan EÚ v priemere 460kg odpadov.
Do roku 2004 sa tento objem zvýšil na 520kg a očakáva sa, že v roku 2020 by mal dosiahnuť 680kg.
Tieto údaje dokazujú, že za 25 rokov došlo k 50% zvýšeniu produkcie odpadu.
Dôvodom je predovšetkým narastajúca konzumácia zo strany finálnych spotrebiteľov (priemerný nárast v EÚ-15 o 2% a v EÚ-12 o 4% do roku 2020).
Medzi členskými štátmi EÚ-15 a EÚ-12 sú však významné rozdiely.
Zatiaľ čo na jednu osobu z EÚ-15 pripadá v priemere 570kg odpadu, občan EÚ-12 vyprodukuje v priemere len 335kg.
Napriek tomu sa očakáva, že vzhľadom k spotrebiteľským trendom v EÚ-12 bude produkcia týchto krajín v blízkej budúcnosti dosahovať objem produkcie EÚ-15.
V roku 2005 bolo 49% odpadu vyvezených na skládky, 18% spálených a len 27% recyklovaných či kompostovaných.
Vysvetlenie hlasovania:
V tzv. vysvetleniach hlasovania vystúpila aj slovenská europoslankyňa Zita PLEŠTINSKÁ (EPP-ED, SK):
Výsledkom konzumnej spoločnosti je obrovské množstvo odpadu, ktoré strpčuje život ľudí hlavne vo veľkých európskych mestách.
Hoci sa v posledných rokoch recyklácia a druhotné použitie odpadových materiálov zvýšili, množstvo odpadu na skládkach v EÚ je stále privysoké.
Aj keď dohodnutý kompromisný balíček nie je ideálny, text smernice pokladám za politicky ambiciózny nástroj v oblasti odpadového hospodárstva pre budúce generácie EÚ, preto som podporila správu spravodajkyne Caroline Jackson.
Na báze tejto smernice budú musieť členské krajiny zlepšiť svoje odpadové hospodárstvo.
Oceňujem, že do tejto smernice boli zakotvené aj otázky týkajúce sa zneškodňovania nebezpečného odpadu a nebezpečných olejov.
Verím, že členské štáty podľa dohodnutého textu splnia všetky ambiciózne ciele, hlavne že zavedú do roku 2015 systémy zberu triedeného odpadu pre papier, kov, plasty, sklo, textil, iný biologicky rozložiteľný odpad, oleje a nebezpečný odpad.
Caroline JACKSON EPP-ED GB Procedúra: Postup spolurozhodovania 2. čítanie Podrobnejšie informácie o prijatom texte: Revízia rámcovej smernice o odpade
SK
1
LINK
/oeil/file.jsp?id=5303132
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-007-SK DOC XML V0//SK
-//EP//TEXT IM-PRESS 20080613BRI31573 ITEM-009-SK DOC XML V0//SK
Energetika
Energetika: EP schválil úplné vlastnícke oddelenie na trhu s elektrinou
2008-06-23 - 17:18
Európsky parlament podporil 18.
6.
2008 alternatívu úplného vlastníckeho oddelenia, teda oddelenie výrobných štruktúr od prenosových sietí na trhu s elektrinou.
Spolu s prijatím návrhu na posilnenie právomocí Európskej agentúry pre spoluprácu regulačných orgánov v odvetví energetiky tak Parlament zašiel ďalej ako to bolo obsiahnuté v návrhu Komisie.
EP sa týmto rozhodnutím postavil proti kompromisu dosiahnutému v Rade.
Členské štáty sa 6. júna dohodli na kompromise tzv. „tretej cesty“, ktorým podporili dve možné alternatívy vlastníckeho oddelenia na trhu s elektrickou energiou - model „nezávislého prevádzkovateľa sústav - ISO“ a model „nezávislého prevádzkovateľa prenosových sústav - ITO“.
Oba tieto návrhy by elektro-energetickým spoločnostiam umožňovali ponechať si svoje sieťové zariadenia.
Parlament však na základe hlasovania oba tieto modely odmietol a prostredníctvom správy poslankyne Eluned MORGAN (PES, UK) podporil pomerom hlasov 449:204:19 úplné vlastnícke oddelenie ako jedinú možnú alternatívu pre elektro-energetické podniky.
„Som sklamaná z dohody dosiahnutej v Rade,“ vysvetlila poslankyňa v rozprave pred hlasovaním. „Príliš ste ustúpili názoru menšiny,“ povedala spravodajkyňa.
Rakúsko, Bulharsko, Francúzsko, Nemecko, Grécko, Luxembursko, Lotyšsko a Slovensko podporovali „tretiu cestu“. „Tieto štáty chceli chrániť záujmy svojich veľkých spoločností, ktoré chcú expandovať na ďalšie trhy, avšak súčasne bránia prístupu na svoj vlastný trh,“ zdôraznila spravodajkyňa. „Som tiež sklamaná z postoja Komisie, ktorá nebránila svoj vlastný návrh - úplného vlastníckeho oddelenia,“ povedala a na záver dodala: „Vy ste ustúpili, my nie“..
Poslanci taktiež podporili návrh Komisie, ktorým sa zakazuje, aby prenosové systémy či sústavy kontrolovala osoba alebo subjekt z tretej krajiny.
Prínos pre spotrebiteľov
Do návrhu smernice bolo začlenených niekoľko opatrení na podporu práv spotrebiteľov.
Poslanci sa domnievajú, že spotrebitelia by mali mať:
právo na bezplatné odstúpenie od zmluvy so svojim dodávateľom elektriny,
právo na kompenzáciu, ak poskytované služby nedosahujú príslušnú kvalitu (napr. v prípadne nesprávne vystavených či oneskorených faktúr),
prístup k informáciám o tom, ako postupovať v prípade nezhôd,
právo na zmenu dodávateľov v priebehu dvoch týždňov,
právo byť aspoň raz za tri mesiace informovaný o cenách a aktuálnej spotrebe elektriny,
prístup k "inteligentným meracím prístrojom" do 10 rokov po vstupe smernice do platnosti,
prístup k akémukoľvek dodávateľovi bez ohľadu na to, v akom členskom štáte má sídlo,
právo na ochranu pred zneužívaním trhu: za týmto účelom musia mať vnútroštátne regulačné orgány možnosť stanoviť na nekonkurencieschopných trhoch pre danú a obmedzenú dobu cenové limity,
prístup k nezávislej službe preberajúcej sťažnosti a alternatívnemu systému opravných prostriedkov, ako je nezávislý ombudsman pre energetiku alebo orgán združujúci spotrebiteľov.
Energetická chudoba
Okrem týchto ustanovení sa Parlament zaoberal taktiež potrebami takzvaných "zraniteľných spotrebiteľov".
Rozhodol preto, že členské štáty by mali prijať vhodné opatrenia, ktoré by zaistili, aby počet osôb žijúcich v "energetickej chudobe" reálne klesol.
Členské štáty by sa mali v tejto súvislosti usilovať o zníženie nákladov na energiu pre domácnosti s nízkymi príjmami, napríklad, prostredníctvom politiky pozitívnej diskriminácie formou cenového zvýhodnenia ohrozených zákazníkov.
Poslanci okrem toho prijali pozmeňovací návrh, ktorý ukladá elektro-energetickým podnikom povinnosť „zaviesť vzorce na výpočet ceny, ktoré rastú s vyššou spotrebou“.
Pod termínom energetická chudoba sa rozumie „situácia, v ktorej si domácnosť nemôže dovoliť vykurovať domov na prijateľnej úrovni vyplývajúcej z úrovní doporučených Svetovou zdravotníckou organizáciou“.
Otázky životného prostredia
Vzhľadom k zjavnej súvislosti medzi spotrebou energie a klimatickými zmenami sa členským štátom ponecháva možnosť uložiť prevádzkovateľom sústavy povinnosť uprednostniť výrobné zariadenie využívajúce obnoviteľné zdroje energie, odpad alebo zdroje vyrábajúce súčasne teplo a elektrinu, s výnimkou prípadov, ak by došlo k nesplneniu technických požiadaviek na vyrovnávanie alebo by bola ohrozená bezpečnosť a spoľahlivosť siete.
Parlament taktiež považuje za dôležité, aby mali členské štáty možnosť požadovať, aby boli najmenej 2% z príjmov z predaja elektriny domácnostiam vynaložené na financovanie programov energetickej účinnosti.
Regionálny rozmer
Parlament sa domnieva, že vnútroštátne regulačné orgány by mali vzájomne spolupracovať a integrovať svoje vnútroštátne trhy prinajmenšom na jednej alebo viacerých regionálnych úrovniach, čo je podľa EP prvý krok k plne liberalizovanému vnútroštátnemu trhu.
Podľa poslancov je taktiež potrebné začleniť "energetické ostrovy", ktoré v súčasnej dobe v Únii existujú.
Súčasťou legislatívneho balíčka v odvetví energetiky je taktiež správa poslanca Gila CHICHESTERA (EPP-ED, UK) o agentúre pre spoluprácu regulačných orgánov v odvetí energetiky, ktorú Parlament prijal pomerom hlasov 580:40:48.
V otázke agentúry pre spoluprácu regulačných orgánov v odvetví energetiky sa Parlament na rozdiel od Komisie domnieva, že táto agentúra by mala mať regulačné právomoci a právo prijímať rozhodnutia.
Komisia v pôvodnom texte navrhovala zriadiť dva nové subjekty, Európsku sieť prenosných sústav pre elektrinu (ENTSOE) a pre plyn (ENTSOG), pričom každá z nich by bola oprávnená prijať kódexy pre bezpečnostné pravidlá, vrátane pravidiel a postupov pre mimoriadne situácie, sieťové pripojenie a pravidlá pre prístup, cezhraničné prideľovacie kapacity a pravidlá pre riadenie preťaženia, pravidlá pre transparentnosť siete a pravidlá pre energetickú účinnosť.
Ďalej by boli oprávnené prijať 10-ročný investičný plán, ročný pracovný program a výskumné plány.
Podľa tohto modelu by agentúra vzhľadom k obom ENTSO mala len poradnú úlohu.
Poslanci napriek tomu odhlasovali, že ENTSO navrhnú na základe pokynov agentúry vyššie uvedené pravidlá, plány a kódexy, ktoré budú nakoniec predložené agentúre na schválenie.
Podľa EP by agentúra mala byť zodpovedná taktiež za monitorovanie prevádzania sieťových kódexov zo strany ENTSO.
Mala by mať taktiež hlavné slovo pri stanovení "otázok primárneho významu" pre rozvoj vnútorného trhu s elektrinou a plynom.
Správa poslanca Aleja VIDAL-QUADRASA (EPP-ED, ES) o podmienkach prístupu do siete pre cezhraničný obchod s elektrinou, ktorú prijali poslanci pomerom hlasov 575:34:36, obsahuje podobné návrhy ako správa poslanca Chichestera.
Stanovuje zodpovednosť, akou by mala niesť agentúra pre spoluprácu regulačných orgánov v odvetví energetiky a prikláňa sa tiež k posilneniu jej právomocí.
Rozprava (17.
6.
2008):
Ján HUDACKÝ (EPP-ED, SK):
"Energetická situácia v Európe ako aj inde vo svete nás núti hľadať nové účinné riešenia ako zaistiť bezpečnosť dodávok v jednotlivých členských krajinách s primeranými cenami za predpokladu ďalšej liberalizácie energetického trhu prostredníctvom vyššej transparentnosti trhu, nediskriminačného pôsobenia všetkých dotknutých hospodárskych subjektov.
Oceňujem snahu EK dosiahnuť pokrok, vytvoriť priestor pre jasné pravidlá a vzťahy medzi relevantnými subjektmi v rámci energetického trhu čo by malo na jednej strane vytvoriť lepšie konkurenčné prostredie a na druhej strane získať účinný regulačný mechanizmus, ktorý by svojimi zásahmi predchádzal krízovým stavom.
Úsilie je jedná vec a realita druhá.
Predložený energetický balíček aj napriek mnohým diskusiám a kompromisným návrhom vytvára naďalej mnoho otáznikov a neistôt.
Všetci dobré vieme, že tzv. kameňom úrazu je návrh komisie ohľadom vlastníckeho oddelenia výroby od prenosu v rámci vertikálne integrovaných spoločnosti.
Predstavuje tento model skutočne najúčinnejší spôsob pre viac konkurencie, menej diskriminácie, nižšie ceny a viac investícií?
Napriek mnohým analýzam, ktoré mali tieto výhody potvrdiť, je aj mnoho protiargumentov, ktoré tieto výhody objektívne spochybňujú.
Môj pohľad je v celku jednoduchý, ale overený diskusiami so zástancami ako aj odporcami vlastníckeho oddelenia.
Členské štáty, kde existujú iné modely musia mať voľbu.
Osem z nich prišli s návrhom tzv. Tretej cesty, ktorú som aj ako predkladateľ stanoviska pre trh s elektrinou vo výbore ECON ponúkol ako alternatívu pri akceptovaní aj modelu s vlastníckym oddelením.
Tento návrh bol v spomínanom výbore aj odobrený.
Preto skôr než urobíme definitívne závery mali by sme sa uistiť, či každý uvažovaný model je funkčný, či zabezpečuje plynulú dodávku energií, či je transparentný a nediskriminačný a či sa jeho transparentnosť a nediskriminačný prístup dá dosiahnuť účinnejšou reguláciou alebo nie.
Rovnako nám musí byť jasné, či navrhované riešenie neporušuje právo na súkromné vlastníctvo.
V tejto súvislosti si myslím, že kompromisný návrh č. 166 predložený 40 poslancami, ktorý umožňuje uplatneniu modelu tzv. Tretej cesty, je optimálnym riešením daného stavu a rešpektovaním požiadaviek významného počtu členských krajín."
Eluned MORGAN PSE GB Alejo VIDAL-QUADRAS EPP-ED ES Giles CHICHESTER EPP-ED GB Procedúra: Postup spolurozhodovania 1. čítanie Podrobnejšie informácie o prijatom texte: Vnútorný trh s elektrickou energiou Podrobnejšie informácie o prijatom texte: Podmienky prístupu do siete pre cezhraničné výmeny elektrickej energie Podrobnejšie informácie o prijatom texte: Agentúra pre spoluprácu energetických regulátorov
SK
1
LINK
/oeil/file.jsp?id=5533232
SK
2
LINK
/oeil/file.jsp?id=5533292
SK
3
LINK
/oeil/file.jsp?id=5533252
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-008-SK DOC XML V0//SK
-//EP//TEXT IM-PRESS 20080613BRI31573 ITEM-010-SK DOC XML V0//SK
Energetika
Práva spotrebiteľov energie posilní Európska charta
2008-06-23 - 17:18
EP prijal 19.
6.
2008 správu o Európskej charte práv spotrebiteľov energie v rámci revízie legislatívneho balíčka v oblasti energetiky.
Charta obsahuje práva spotrebiteľov, ktoré sú už zakotvené v platných právnych predpisoch.
Poslanci zároveň podporili vytvorenie internetového nástroja, ktorý spotrebiteľom umožní lepšie sa vyznať v svojich právach.
Konkrétne opatrenia na ochranu práv spotrebiteľov by však mali zostať v kompetencii členských štátov.
Dôležitú úlohu bude mať subsidiarita.
Poslanci EP podporujú cieľ, ktorým je zaistenie lepšej ochrany spotrebiteľov energie a zvýšenie kvality služieb dodávateľov.
Text prijatý v pléne pomerom hlasov 543:18 sa výrazne líši v porovnaní s pôvodnou správy, ktorú vypracovala poslankyňa Mia de VITS (PES, BE).
Charta práv spotrebiteľov nebude právne záväzná.
Mala by však slúžiť ako návod pre európske a vnútroštátne orgány a súkromné subjekty, ktorý uľahčí zhromažďovanie, objasňovanie a konsolidáciu práv spotrebiteľov, ako je to zakotvené v súčasných právnych predpisov EÚ.
Poslanci rovnako podporili návrh Komisie na vytvorenie internetového nástroja týkajúceho sa práv spotrebiteľov energie.
Tento nástroj však spravodajkyňa nepovažuje za dostatočný.
Parlament v prijatom texte vyjadril názor, že veľmi dôležité je dôsledné uplatňovanie zásady subsidiarity.
Zámerom spravodajkyne bola naopak harmonizácia niektorých opatrení, najmä v sociálnej oblasti, a tiež možnosť uloženia sankcií tým členským štátom, ktoré by nerešpektovali povinnosti verejnej služby.
Jasnejšia fakturácia
Podľa prijatej správy by otvorenie trhov malo byť prínosom pre spotrebiteľov.
Členské štáty by preto mali zaručiť, aby spotrebitelia mohli ľahko a do mesiaca bezplatne zmeniť svojho dodávateľa.
Táto služba by súčasne mala byť spotrebiteľom poskytovaná za primerané, transparentné, porovnateľné a nediskriminačné ceny.
Účtované čiastky pritom musia vychádzať zo skutočnej spotreby energie a faktúry musia byť vystavené zrozumiteľným a jednoducho porovnateľným spôsobom.
Poslanci za týmto účelom navrhujú zavedenie harmonizovaných faktúr.
Prístup k informáciám
Parlament ďalej žiada, aby bolo zavedené jedno klientske centrum, kde budú môcť spotrebitelia získať potrebné informácie či predložiť sťažnosť.
Verejný ochranca práv v každom členskom štáte umožní účinne a rýchle vybaviť predložené sťažnosti.
Všetci spotrebitelia by mali byť súčasne informovaní objektívnym, transparentným a nediskriminačným spôsobom o zdrojoch energie, ktoré sú im k dispozícii, aby sa tak mohli rozhodnúť v prospech obnoviteľných zdrojov energie.
EP žiada viac nezávislosti a kompetencií pre vnútroštátne regulačné orgány, ktoré musia hrať kľúčovú úlohu v oblasti ochrany práv spotrebiteľa.
Ochrana zraniteľných spotrebiteľov a boj proti energetickej chudobe
Poslanci sa domnievajú, že národné systémy sociálneho zabezpečenia by sa mali zaoberať ochranou zraniteľných spotrebiteľov a členské štáty by mali v tejto súvislosti prijať opatrenia, ktoré by zabránili odpojeniu od dodávky energie.
Parlament preto žiada Komisiu, aby jasne definovala pojem „energetická chudoba“.
Parlament rovnako vyzval členské štáty, aby prednostne investovali do komplexných opatrení vedúcich k zlepšeniu energetickej účinnosti pre domácnosti s nízkymi príjmami.
Takýmto spôsobom majú členské štáty začať riešiť problém energetickej chudoby a usilovať sa o splnenie cieľa v oblasti energetickej účinnosti „o 20 percent do roku 2020“.
Súvislosti
V súčasnej dobe prebieha revízia dvoch smerníc v oblasti vnútorného trhu s plynom a elektrinou, ktoré sú súčasťou tzv. „energetického balíčka“.
Cieľom revízie je ukončiť liberalizáciu vnútorného trhu a doplniť ju o opatrenia na ochranu práv spotrebiteľov.
Prijatá správa je príspevkom Európskeho parlamentu k tomuto cieľu.
Rozprava (17.
6.
2008)
Zita PLEŠTINSKÁ (EPP-ED, SK):
"Ďakujem pani predsedníčka za udelenie slova.
Európski spotrebitelia elektrickej energie a plynu majú právo využívať univerzálnu službu, čiže právo na dodávky presne stanovenej kvality za primerané, ľahko a jasne porovnateľné a transparentné ceny.
Vítam, že v rozprave o treťom energetickom balíčku nechýba ani správa kolegyne De Vits zaoberajúca sa návrhom Charty ochrany spotrebiteľa.
Práva spotrebiteľov energie sú v súčasnosti zakomponované v rozličných dokumentoch EÚ a často nie sú transponované do vnútroštátnych právnych predpisov.
Oceňujem snahu pani spravodajkyne sprehľadniť práva spotrebiteľov.
Spotrebitelia musia mať možnosť slobodnej výmeny dodávateľa bez akýchkoľvek prekážok.
Musia rozumieť, za čo platia.
Ďakujem pani spravodajkyni, že do svojej správy zakomponovala aj moje pozmeňovacie návrhy, v ktorých som vyzvala členské štáty, aby poskytli finančnú podporu spotrebiteľským organizáciám v oblasti poradenstva.
Spotrebiteľské organizácie sa veľmi aktívne venujú spotrebiteľom energie, hlavne zraniteľným skupinám spotrebiteľov, ktorí potrebujú získať hlavne informácie pri uhrádzaní faktúr za energie."
Mia DE VITS PSE BE Procedúra: Iniciatívna správa Podrobnejšie informácie o prijatom texte: Smerom k európskej charte práv spotrebiteľov energie
-//EP//TEXT TA P6-TA-2008-0306 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-009-SK DOC XML V0//SK
-//EP//TEXT IM-PRESS 20080613BRI31573 ITEM-011-SK DOC XML V0//SK
Európska rada
Poslanci diskutovali o prípravách na zasadnutie Európskej rady po írskom referende
2008-06-23 - 17:18
Poslanci EP v rámci prioritnej rozpravy diskutovali dňa 18.
6.
2008 so zástupcami Rady a Komisie o prípravách na zasadnutie Európskej rady v Bruseli 19.-20.6.
Z rozpravy vyplynulo, že všetky skupiny v Európskom parlamente akceptujú a rešpektujú výsledok írskeho hlasovania.
Mnohí poslanci zdôraznili potrebu pokračovania v ratifikačnom procese a rešpektovania tých členských krajín, ktoré už ratifikovali Lisabonskú zmluvu.
Niektoré menšie skupiny vyzvali na okamžité ukončenie procesu ratifikácie.
Za slovinské predsedníctvo Rady vystúpil slovinský štátny tajomník Janez LENARČIČ, ktorý poslancov oboznámil s programom nadchádzajúceho samitu.
Predstavitelia štátov a vlád sa budú sústrediť najmä na výsledok írskeho referenda a budú rokovať o ďalšom postupe.
Lenarčič vyjadril ľútosť nad rozhodnutím írskych voličov, avšak rešpektuje ich vôľu.
Podľa jeho slov, drvivá väčšina predstaviteľov tých krajín, ktoré ešte zmluvu neschválili, vyjadrili vôľu v procese ratifikácie pokračovať.
Írsky premiér na Európskej rade vysvetlí dôvody, ktoré viedli jeho občanov k zamietavému stanovisku. ďalšími témami samitu budú rastúce ceny potravín a energií a západný Balkán.
Predstavitelia štátov a vlád príjmu tiež politické rozhodnutie v súvislosti so vstupom Slovenska do eurozóny.
Predseda Komisie José Manuel BARROSO vyjadril rešpekt rozhodnutiu írskych voličov.
Zároveň však vyzval na pokračovanie v procese ratifikácie Lisabonskej zmluvy.
Zdôraznil, že Únia sa šesť rokov snažila vyriešiť svoje inštitucionálne otázky, preto táto snaha nemôže vyjsť nazmar.
Írske stanovisko nemôže rozhodnúť o postoji všetkých členských štátov a nemôže im brániť, aby sa slobodne vyjadrili.
Pripomenul, že všetkých 27 členských štátov podpísali Lisabonskú zmluvu a preto majú zodpovednosť vysvetliť občanom jej obsah a pokrok, ktorý prináša.
Európska rada aj napriek írskemu „nie“ zdôrazní, že je nutné aj naďalej pokračovať v európskych politikách a zaoberať sa aktuálnymi problémami Európy, ako sú ceny potravín a energií. „Írske nie nesmie spôsobiť paralýzu Európy,“ povedal Barroso.
K programu nadchádzajúceho zasadnutia Európskej rady sa vyjadrili zástupcovia jednotlivých politických skupín v EP.
Predseda Európskej ľudovej strany (kresťanských demokratov) a Európskych demokratov Joseph DAUL (EPP-ED, FR) uviedol, že jeho skupina rešpektuje rozhodnutie írskych voličov, ale aj ostatných členských štátov. „Íri vyjadrili svoj názor a je potrebné ho rešpektovať.
Avšak je potrebné rešpektovať aj názor ďalších 18 členských štátov, ktoré Lisabonskú zmluvu už podporili,“ povedal poslanec.
Domnieva sa, že najprv by mali všetky členské krajiny vyjadriť svoj názor a až potom by Rada mala rozhodnúť čo ďalej.
Preto by Rada mala vyzvať krajiny, ktoré sa ešte nevyjadrili, na ratifikáciu zmluvy.
Hlasovanie v Írsku je podľa neho dôkazom nepochopenia fungovania a cieľov Európskej únie.
Jeho skupina si želá, aby sa obdobie reflexie skončilo. „Mala by to byť pre nás výzva na mobilizáciu,“ uviedol.
Martin SCHULZ (PES, DE) zo Socialistickej skupiny v Európskom parlamente sa domnieva, že niektoré členské štáty používajú Úniu ako „obetného baránka“, keď práve jej kladú za vinu neúspechy a úspechy prezentujú ako vlastné víťazstvá.
Dôvodom tejto skutočnosti je fakt, že zasadnutia Európskej rady nie sú verejné a občania tak nemajú prístup k informáciám o priebehu rokovaní.
Najviac ho znepokojuje to, že napriek tomu, že takmer všetky politické strany v Írsku vyzývali občanov k prijatiu zmluvy, Íri napokon povedal nie.
Írske hlasovanie je preto podľa neho dôkazom krízy dôvery.
EÚ potrebuje predovšetkým sociálne opatrenia a musí prijať svoju sociálnu zodpovednosť, povedal europoslanec.
Za Skupinu Aliancia liberálov a demokratov vystúpil Graham WATSON (ALDE, UK) sa domnieva, hoci väčšina občanov podporuje Európu, nie je isté, či si všetci občania želajú jej ďalšie budovanie.
Keďže sa v integračnom procese nedá zaobísť bez vôle ľudu, je potrebné občanom najprv dôkladne vysvetliť, aké sú ciele EÚ a akým spôsobom funguje a to nielen na európskej, ale aj národnej úrovni.
Poslanec tiež zdôraznil, že členské krajiny, ktoré si želajú pokračovať v ratifikácii, by tak mali učiniť.
Monica FRASSONI (Greens/EFA, IT) za Skupinu zelených/Európsku slobodnú alianciu zdôraznila, že jej skupina vždy volala po jednoduchej zmluve.
Lisabonská zmluva je príliš zložitá a poskytuje veľa výnimiek.
Európske záujmy sa tak často podriaďujú egoistickým národným a individuálnym záujmom.
Preto sa domnieva, že tie členské štáty, ktoré si neželajú Lisabonskú zmluvu, by mali mať možnosť zostať mimo a ďalej sa riadiť Zmluvou z Nice.
Všetci by však mali mať právo pokračovať v ratifikácii a slobodne sa rozhodnúť.
Brian CROWLEY (UEN, IE) za Skupinu Únie za Európu národov sa domnieva, že írske odmietnutie Lisabonskej zmluvy nebolo neočakávané, ale je ťažké stanoviť dôvody ich rozhodnutia.
Tí, ktorí povedali „nie“, nehlasovali proti Európe, ale v rámci kampane „nie silnejšej Európe“.
Európa musí rešpektovať ich rozhodnutie, ale aj ostatné krajiny. „Európsky projekt stojí za to, aby sme ho chránili,“ povedal na záver.
Francis WURTZ (GUE/NGL, FR) za Konfederatívnu skupinu Európskej zjednotenej ľavice - Nordickej zelenej ľavice vyzval Radu, aby sa zdržala akejkoľvek arogancii voči Írsku a nemala by sa pokúšať o jeho izoláciu.
Namiesto výziev na pokračovanie v ratifikačnom procese by podľa neho bolo lepšie stanoviť diagnózu.
Výsledok írskeho referenda svedčí o prehlbovaní krízy európskeho modelu najmä pokiaľ ide o jeho sociálne a ekonomické aspekty. „Najväčším problémom je, že sa rozhodnutia prijímajú bez občanov a ich názor sa často ignoruje,“ vyhlásil.
V mene Skupiny nezávislosť/demokracia vystúpil poslanec Nigel FARAGE (IND/DEM, UK), ktorý zablahoželal Írom k výsledkom referenda. „Ratifikácia a implementácia Lisabonskej zmluvy sa musí skončiť a to okamžite,“ vyhlásil a zároveň upozornil na nový jav v Európe a to „euronacionalizmus“, ktorý ignoruje voličov.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-010-SK DOC XML V0//SK
-//EP//TEXT IM-PRESS 20080613BRI31573 ITEM-012-SK DOC XML V0//SK
Doprava
Viac bezpečnosti pre chodcov a cyklistov na európskych cestách
2008-06-23 - 17:18
Európsky parlament prijal 18.
6.
2008 pomerom hlasov 642:8:7 návrh nariadenia, ktorým sa zavádza súbor noriem na posilnenie bezpečnosti chodcov a cyklistov na verejných komunikáciách.
Legislatíva zavádza nové technické požiadavky na osobné a úžitkové automobily, ako je systém asistencie pri brzdení, ktorý posilňuje účinnosť ABS.
Každý rok príde v EÚ o život najmenej 8 000 chodcov a cyklistov a ďalších 300 000 osôb utrpí zranenia na európskych cestách.
Európsky parlament preto prijal návrh nariadenia, ktoré si kladie za cieľ posilniť požiadavky zamerané na zvýšenie bezpečnosti zraniteľných užívateľov európskych ciest v prípade zrážky s motorovým vozidlom.
Parlamentný spravodajca, Francesco FERRARI (ALDE, IT), sa na znení tohto nariadenia dohodol s Radou.
Finálny text preberá prakticky všetky návrhy, ktoré k nemu predložil Parlament.
Nariadene sa bude vzťahovať na osobné automobily s maximálnym počtom 8 miest bez vodiča (kategória M1) a úžitkové automobily s maximálnou hmotnosťou 3,5 tony (kategórie N1).
Legislatíva reguluje taktiež systémy čelnej ochrany tak, aby bolo čo najviac znížené riziko zranenia chodcov a cyklistov.
Systém asistencie pri brzdení
Výrobcovia automobilov budú povinní zaručiť, aby automobily uvádzané na trh boli vybavené zariadením asistencie pri brzdení, BAS (Brake assistance system), ktorý sa aktivuje v prípade, ak vodič nestlačí brzdu dostatočne silne na spustenie systému ABS.
Pokiaľ ide o lehoty pre zavádzanie zmienených noriem, výrobcovia budú mať deväť mesiacov na to, aby vybavili týmto systémom všetky nové typy automobilov (modelov, ktoré doposiaľ nie sú na trhu).
Kompromisné znenie skracuje dobu pre vybavenie nových typov úžitkových vozidiel z 6,5 na 6 rokov.
V prípade nových automobilov (existujúcich modelov, ktoré doposiaľ neboli zaregistrované) sa táto lehota skracuje na dva roky.
Oproti 6 rokom, ktoré pôvodne navrhovala Európska komisia, sa 2-ročná lehota bude vzťahovať aj na automobily s hmotnosťou nad 2,5 tony (4x4).
Úžitkových vozidiel sa bude týkať 8-mesačná lehota.
Systémy čelnej ochrany
Vnútroštátne orgány odmietnu udeliť homologizáciu ES pre akýkoľvek z nových typov vozidiel či nových vozidiel vybavených systémom čelnej ochrany, ktoré nespĺňajú podmienky stanovené v nariadení.
Podmienky zahŕňajú aj súbor testov, ktoré majú vyhodnotiť prípadné dôsledky zrážky s chodcom, stanovenie bodu, pri ktorom dochádza k aktivácii ABS a kontrolu riadnej a spoľahlivej aktivácie systému asistencie pri brzdení.
Tieto ustanovenia budú uskutočnené v dvoch fázach.
Prvá fáza bude ukončená 31. decembra 2012 (Komisia pôvodne navrhovala lehotu do júna 2013).
Dĺžka trvania druhej fázy bude rôzna pre nové typy automobilov a nové automobily a bude sa riadiť taktiež druhom automobilu (osobné, úžitkové) a hmotnosťou (4 roky pre automobily s hmotnosťou nižšou ako 2,5 tony a 10,5 rokov pre automobily s vyššou hmotnosťou).
Systémy pre predchádzanie zrážok
Automobily vybavené systémom pre predchádzanie zrážok nebudú podliehať požiadavkám na testy, ktoré sú podmienkou pre získanie homologizácie ES.
Rozprava (17.
6.
2008)
Miroslav MIKOLÁŠIK (EPP-ED, SK)
"Štatistiky ukazujú, že každoročne príde na cestách o život viac ako 8000 chodcov a cyklistov a zraní sa ich až 300 000.
Tieto alarmujúce čísla dokazujú, že zavedenie efektívnych a prísnejších opatrení na zníženie úmrtnosti a zranení chodcov a ostatných účastníkov cestnej premávky je viac ako potrebné.
Stotožňujem sa s požiadavkou spravodajcu, aby vykonávanie nového nariadenia prebehlo v kratšom časovom pláne než navrhuje Komisia.
Napríklad, zavedenie systému asistenta núdzového brzdenia do vozidiel má vyhradené prípravné obdobie až 33 mesiacov, pričom realizácia tohto procesu je jednoduchá.
Ďalej súhlasím s názorom, podľa ktorého je dôležité priebežne sledovať vývoj technických možností v oblasti bezpečnosti s cieľom ďalšieho zvýšenia ochrany chodcov a cyklistov.
V neposlednom rade chcem vyjadriť presvedčenie, že obmedzenie vjazdu automobilov do mestských centier a využívanie verejnej dopravy a bicyklov je významným nepriamym spôsobom, ako môže každý z nás prispieť k bezpečnosti chodcov na cestách."
Francesco FERRARI ALDE IT Procedúra: Postup spolurozhodovania 1. čítanie Podrobnejšie informácie o prijatom texte: Ochrana chodcov a iných zraniteľných účastníkov cestnej premávky
SK
1
LINK
/oeil/file.jsp?id=5540042
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-011-SK DOC XML V0//SK
-//EP//TEXT IM-PRESS 20080613BRI31573 ITEM-013-SK DOC XML V0//SK
Doprava
Zvýšenie bezpečnosti európskych diaľnic
2008-06-23 - 17:18
EP schválil 19.
6.
2008 návrh smernice o riadení bezpečnosti diaľničnej infraštruktúry pomerom hlasov 498:8:6.
Poslanci sa na neformálnom rokovaní s Radou a Komisiou dohodli na kompromisnom znení, podľa ktorého môžu zlepšenie diaľničnej infraštruktúry dosiahnuť najlepšie členské štáty a to tak, že si sami zvolia najvhodnejší spôsob, ako to dosiahnuť.
Záväzné pokyny, ktoré boli súčasťou pôvodného návrhu, by podľa EP vytvárali zbytočnú administratívnu záťaž a porušovali zásadu subsidiarity.
Cieľom návrhu Komisie je zmodernizovať štandardy v oblasti riadenia bezpečnosti diaľničnej dopravy a stanoviť hlavné smery a osvedčené postupy pre všetky fázy projektu infraštruktúry, vrátane hodnotenia dopadu a auditu bezpečnosti diaľničnej dopravy, riadenia bezpečnosti siete a bezpečnostných kontrol.
Výbor pre dopravu však v júni 2007 zamietol návrh Komisie a v júli 2008 ho vrátili poslanci z pléna späť do výboru.
Parlament totiž dospel k názoru, že smernica v pôvodnom znení by porušovala zásadu subsidiarity a pokiaľ by pokyny v nej uvedené boli záväzné, vytvárali by zbytočne administratívnu záťaž.
V októbri 2007 preto Rada pre dopravu podporila návrh na prijatie smernice, ktorá by obsahovala pokyny len vo forme nezáväznej prílohy.
Koncom mája 2008 bola v rámci neformálnych trojstranných rokovaní uzavretá dohoda pre prvé čítanie.
Spravodajca, nemecký europoslanec Helmuth MARKOV (GUE/NGL, DE), preto predložil na hlasovanie v pléne príslušné pozmeňovacie návrhy, ktoré znenie tejto dohody zohľadňujú.
Parlament sa okrem toho domnieva, že smernica by sa mala obmedziť len na transeurópske siete a nemala by pokrývať celú diaľničnú infraštruktúru v Európe.
Hodnotenie a audit
Prijaté pozmeňovanie návrhy sa týkajú hodnotenia dopadu bezpečnosti diaľničnej dopravy, ktoré by malo hrať kľúčovú úlohu pri výbere trás, kontrol úsekov s vysokou nehodovosťou a výskumu nevyhnutnom pre zvýšenie bezpečnosti európskych diaľnic.
Vývoj a demonštrácia komponentov, opatrení a metód (vrátane telematiky) a šírenie výsledkov výskumu hrajú podľa EP významnú úlohu pri zvyšovaní bezpečnosti diaľničnej infraštruktúry.
Poslanci sa ďalej domnievajú, že vodiči by mali byť upozorňovaní na úseky s vysokou nehodovosťou.
Dostatočné parkovacie kapacity
Parlament sa domnieva, že dostatočné množstvo parkovísk a odpočívadiel pozdĺž diaľnic je veľmi dôležité nielen pri predchádzaní trestných činov, ale aj pre bezpečnosť diaľničnej dopravy.
"Na parkoviskách si vodiči môžu vo vhodnej chvíli odpočinúť a pokračovať v ceste plne koncentrovaní", zdôrazňujú v tejto súvislosti europoslanci.
Zaistenie dostatočného množstva parkovísk a odpočívadiel by preto malo byť neoddeliteľnou súčasťou riadenia bezpečnosti diaľničnej infraštruktúry.
Rovnaké značky v Poľsku a Portugalsku
Poslanci taktiež pripomínajú, že členské štáty by mali zaistiť, aby boli v Poľsku i v Portugalsku umiestené značky upozorňujúce účastníkov dopravy na úseky diaľničnej infraštruktúry, na ktorých prebiehajú opravy a ktoré tak môžu ohroziť bezpečnosť účastníkov diaľničnej dopravy.
Tieto značky by súčasne mali zhŕňať aj svetelné značky, mali by sa nachádzať v bezpečnej vzdialenosti a spĺňať ustanovenia viedenskej dohody o dopravných značkách a signáloch.
Helmuth MARKOV GUE/NGL DE Procedúra: Postup spolurozhodovania 1. čítanie Podrobnejšie informácie o prijatom texte: riadenie bezpečnosti cestnej infraštruktúry
SK
1
LINK
/oeil/file.jsp?id=5394232
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-012-SK DOC XML V0//SK
-//EP//TEXT IM-PRESS 20080613BRI31573 ITEM-014-SK DOC XML V0//SK
Kultúra
Asma Jahangir, osobitná spravodajkyňa OSN, o Európskom roku medzikultúrneho dialógu
2008-06-23 - 17:18
Osobitná spravodajkyňu OSN pre slobodu náboženstva a vierovyznania Asmu Jahangir vystúpila 18.
6.
2008 v pléne pri príležitosti Európskeho roka medzikultúrneho dialógu.
Vo svojom prejave vyzvala, aby bol „medzikultúrny dialóg chápaný v širšom kontexte ako zbližovanie náboženských a nenáboženských pohľadov“.
Zároveň odmietla myšlienku postaviť „hanobenie náboženstva“ mimo zákona.
Podpredsedníčka EP Rodi Kratsa-Tsagaropoulou v uvítacej reči uviedla, že vystúpenie Jahangir prispeje k podpore slobodného dialógu a porozumeniu, čo Parlament podporuje.
Citovala z článku 18 z Deklarácie ľudských práv, ktorý je okrem iného základným článkom pre prácu spravodajkyne OSN: „Každý má právo na slobodu myslenia, svedomia a náboženstva.
Toto právo v sebe zahŕňa aj slobodu zmeniť svoje náboženstvo alebo vieru, ako aj slobodu prejavovať svoje náboženstvo alebo vieru, sám alebo spoločne s inými, či už verejne alebo súkromne, vyučovaním, prevádzaním náboženských úkonov, bohoslužbou a zachovávaním obradov“.
V závere podpredsedníčka EP vyjadrila podporu cieľu Jahangir o potrebe širšieho zapojenia do politiky a dôležitosti vzdelania.
Medzikultúrny dialóg musí byť založený na skutočnej rôznorodosti
Vo svojom prejave Jahangir položila otázku, či medzikultúrny dialóg zahŕňa tiež medzináboženský dialóg a ponúkla pozitívnu odpoveď, nakoľko „náboženstvo je súčasťou kultúry“. „Medzináboženské“ napätie preto musí byť tiež predmetom diskusií a do medzikultúrneho dialógu by sa mali tiež zapojiť aj vyznávači rôznych vyznaní a náboženstiev.
Dialóg - jediná cesta ako premostiť rozdiely
Jahangir zdôraznila, že „vždy existovali jednotlivci, ktorí sa snažili dokázať, že ich kultúra, náboženstvo, jazyk alebo história je nadradená“. „Rôzne náboženstvá však zdieľajú spoločné hodnoty, ktoré by mohli a mali by viesť k spoločnému porozumeniu“.
Medzikultúrny dialóg nesmie byť chápaný ako dialóg elít.
Jahangir bola podľa svojich slov svedkom príkladov úspešného medzikultúrneho dialógu na najnižšej úrovni v Izraeli a Palestíne či v Severnom Írsku. „Informácie o týchto aktivitách sa však len zriedka objavia v médiách na rozdiel od medzináboženského násilia,“ povedala Jahangir.
Jasné „nie“ akýmkoľvek zákazom „hanobenia náboženstva“
Jahangir položila otázku, či dialóg vylučuje možnosť kritizovať dogmy ostatných náboženstiev.
Za potlesku poslancov odpovedala: „Podľa môjho názoru v rámci skutočného dialógu by jedna z možností vždy mala byť taká, že sa partneri nakoniec zhodnú na tom, že nesúhlasia s názormi partnera“. „Pevne verím, že by bolo chybou, chrániť náboženstvá ako také viac ako jednotlivcov alebo skupiny veriacich.
Pri mnohých príležitostiach som vyslovila názor, že hanobenie náboženstva môže byť kontraproduktívne, pretože môže vytvárať atmosféru netolerancie a strachu a dokonca môže zvýšiť nebezpečenstvo konfliktu,“ povedala.
Hodnoty môžu byť mostom medzi vierami
Na záver Jahangir uviedla, že „hodnoty môžu slúžiť ako most medzi rôznymi náboženstvami a vierami“ a že to „prípadne môže viesť k posilneniu univerzálnych ľudských práv“.
Jahangir sa zajtra zúčastní na zasadnutí Podvýboru EP pre ľudské práva.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-013-SK DOC XML V0//SK
-//EP//TEXT IM-PRESS 20080613BRI31573 ITEM-015-SK DOC XML V0//SK
Inštitúcie
Ďalšie vystúpenia slovenských europoslancov
2008-06-23 - 17:18
Rozprava o Európskom roku boja proti chudobe a sociálnemu vylúčeniu (16.
6.
2008): Edit BAUER (EPP-ED, SK):
" Vážený pán predseda, chcem privítať správu pani Panayotopoulos, ako aj rozhodnosť Komisie pokračovať v boji proti chudobe.
V diskusii o chudobe na tomto fóre často pripomíname pomerne zarážajúci údaj o 16% obyvateľov EÚ, žijúcich v riziku chudoby, čo je však ešte zarážajúcejšie, 40 miliónov ľudí žijúcich v trvalej chudobe.
Všetci vieme, že z tejto pasce sotva možno uniknúť.
Za najviac šokujúce však považujem problém chudoby19 miliónov detí, čo ukazuje, že chudoba je dedičná vrátane sociálnej exklúzie.
Dôsledky na životné šance získať vzdelanie, byť zúčastnení celoživotného vzdelávania zostáva pre ľudí sociálne vylúčených neuskutočniteľným projektom.
Rok boja proti chudobe, dúfajme, dáva dostatočný impulz na posilnenie princípu solidarity v národných politikách.
Realizácia tohto princípu z hľadiska budúcich zmien v populačnej štruktúre bude ešte zložitejšie.
Analýzy udržateľnosti niektorých systémov verejných výdavkov a poistných systémov ukazuje, že v niektorých členských štátoch sú tieto systémy rizikové z finančného alebo sociálneho hľadiska , čo môže mať dramatický dopad na šírenie chudoby.
Súčasné rapídne zmeny cenovej úrovne nafty a potravín bezpochybne zaťažia rozpočty najnižších príjmových skupín, teda dôvodov na to, aby Rok boja proti chudobe nielen upriamil pozornosť, ale aby sa vytvorili zodpovedné špeciálne národné orgány, ktoré by mohli napomôcť koordinácii rôznych politík v boji proti chudobe a sociálnemu vylúčeniu je viac ako dosť."
Anna ZÁBORSKÁ (EPP-ED, SK):
"Pán komisár, gratulujem vám k tomuto vynikajúcemu návrhu.
A vám pani Panayotopoulos k veľmi dobrej správe.
Som si istá, že budeme všetci za ňu jednomyseľne hlasovať.
Ale ja sa sama seba pýtam: Ďalší európsky rok, tento krát proti extrémnej chudobe.
Je to už dvadsať rokov čo si medzinárodné spoločenstvo pripomína 17. november ako medzinárodný deň boja proti chudobe.
Ale koho vidíme v čase jeho spomienky okolo pamätnej platne pri Európskom parlamente?
Už niekoľko rokov, okrem mňa, len kolegu Mendez de Viga, predsedu intergroup ATD Quart Monde (skupina, ktorá sa venuje chudobe) nášho parlamentu.
Milí kolegovia, z tohto miesta vám navrhujem, aby ste si poznačili a rezervovali tento dátum vo vašich kalendároch.
Priala by som si, aby každoročne 17. októbra, európske inštitúcie vyslali jasný signál a potvrdili odkaz 17. októbra:
"Tam kde sú ľudia odsúdení žiť v biede, sú porušované ľudské práva.
Zjednotiť sa, aby boli rešpektované je našou svätou povinnosťou."
Vladimír MAŇKA (PES, SK):
"V EÚ žije 78 miliónov ľudí ohrozených chudobou.
Súčasné stúpajúce ceny surovín, energií a potravín ešte znásobujú riziko pre najviac zraniteľné skupiny.
Primerané zamestnanie významne znižuje riziko chudoby.
Ale v mnohých prípadoch aj ľudia, ktorí majú zamestnanie, sú ohrození chudobou.
Je preto dôležité, aby sme ľuďom s nízkou kvalifikáciou poskytli príležitosť na jej zvýšenie.
Doplnená Lisabonská stratégia podporuje rovnaké príležitosti pre všetkých, ako cestu k sociálnej a medzigeneračnej solidarite a k vytvoreniu spoločnosti, v ktorej neexistuje chudoba.
Preto vítam iniciatívu na zviditeľnenie tohto problému a snahu o spoločný a koordinovaný postup.
Kampaň boja proti chudobe by mala zvýšiť citlivosť verejnej mienky a vyvolať dlhodobé úsilie v boji proti fenoménu chudoby.
V tomto smere sa máme čo učiť od škandinávskych krajín, ktoré dokázali, že jedným z najúčinnejších spôsobov znižovania chudoby je aktívna politika trhu práce, spojená s vytváraním dôstojných pracovných podmienok a silnou sociálnou ochranou."
Rozprava o vplyve kohéznej politiky na integráciu zraniteľných spoločenstiev a skupín (16.
6.
2008):
Miloš KOTEREC (PES, SK):
"Ďakujem pánovi Harangózovi za kvalitnú správu dotýkajúcu sa otázok, ktoré zatiaľ nevyznievajú veľmi vypuklo, ale sú latentným zdrojom zreteľne väčších problémov.
Chcel by som sa dotknúť osobitne dvoch okruhov obsiahnutých v správe.
Sú nimi problematika rozvoja zraniteľných spoločenstiev, ktorými sú hlavne občania na vidieku a okrajoch miest a otázka rozvoja málo rozvinutých mikroregiónov, ktoré sú rozosiate nepravidelne podľa národných špecifík a súčasná štatistika ich takmer nezachytáva.
Oba, tým, že sú málo identifikované, sú zanedbávané.
Zadefinujme jednoznačne, ktoré ekonomicky a sociálne ľahko zraniteľné komunity v Európskej únii máme, zanalyzujme aké a kde v EÚ máme málo rozvinuté mikroregióny a riešme tieto problémy.
Obidva totiž ľahko zanikajú na pozadí globálnych úspechov kohéznej politiky.
Nedovoľme, aby sa kohézna politika musela porovnávať s ementálskym syrom, ktorý navonok vyzerá veľmi kompaktne..."
Miroslav MIKOLÁŠIK (EPP-ED, SK):
"Vítam a podporujem správu o vplyve kohéznej politiky na integráciu zraniteľných spoločenstiev a skupín.
Som presvedčený, že citlivosť voči problémom slabších spoločenských vrstiev je nevyhnutnou podmienkou pre vybudovanie solidárnej a súdržnej Únie.
Predložená správa správne poukazuje na súvis medzi riešením sociálnych otázok a regionálnym rozvojom.
Osobne sa veľmi intenzívne venujem problematike podpory zaostávajúcich regiónov a podrobne poznám najmä situáciu chudobnejších oblastí na Slovensku.
Musíme si uvedomiť, že viaceré európske mikroregióny trpia nedostatočnou infraštruktúrou, ako i nedostatkom možnosti kvalitného odborného vzdelávania a obmedzeným prístupom k službám všeobecného záujmu.
Mnohé obce odkázané na solidárnu pomoc navyše nemajú dostatočné finančné, administratívne a personálne kapacity na efektívne čerpanie finančných prostriedkov z kohéznych fondov.
Zvýšenú pozornosť je potrebné venovať aj problému vysokej migrácie vidieckeho obyvateľstva do miest ale aj do zahraničia.
Zachovanie silného a atraktívneho európskeho vidieka je kľúčové z hospodárskeho, ale i kultúrneho a ekologického hľadiska, tento cieľ si preto zaslúži všestranné úsilie na národnej i európskej úrovni.
Chcem vyjadriť podporu výzve Komisii, aby v pripravovanej zelenej knihe o územnej súdržnosti určila prostriedky pre riešenie načrtnutých problémov.
Pritom bude potrebné zabezpečiť aktívnu participáciu dotknutých skupín a úzko spolupracovať s mimovládnymi organizáciami aktívnymi v tejto oblasti.
Dovoľte mi v tejto súvislosti zvlášť oceniť sociálnu činnosť cirkví a náboženských spoločností.
Z vlastnej skúsenosti viem, že ich služba v prospech chudobných spoločenských skupín a regiónov je vysoko efektívna a často nenahraditeľná.
Preto ju treba vnímať ako integrálnu súčasť európskeho úsilia o pomoc zraniteľným skupinám a primerane ju aj z európskej úrovne podporovať."
Vysvetlenie hlasovania k správe - Stanovenie limitov rezíduí farmakologicky účinných látok v potravinách živočíšneho pôvodu (17.
7.
2008):
Miroslav MIKOLÁŠIK (EPP-ED, SK):
"Vysoká úroveň ochrany ľudského zdravia a bezpečnosť spotrebiteľa sú základným záujmom v otázke stanovania limitov rezíduí farmakologicky účinných látok v potravinách živočíšneho pôvodu.
Veterinárne lieky môžu v zvieratách určených na výrobu zanechať rezíduá, čo už začalo mať negatívne účinky nie len na zdravie človeka, ale aj na zdravie zvierat.
Privítal som správu kolegyne Doyle a na dnešnom hlasovaní som ju podporil.
Konzistentnejší prístup ku kontrole rezíduí všetkých farmakologicky účinných látok a analýza ich rizík sú nevyhnutné.
Som presvedčený, že je potrebné zmeniť, doplniť a zjednotiť právny rámec na stanovenie maximálnych limitov rezíduí.
Zdieľam so spravodajkyňou názor, že týmto spôsobom môžeme dosiahnuť zlepšenie dostupnosti a správne používanie veterinárnych liekov, dobré fungovanie obchodu v sektore potravín živočíšneho druhu a najmä špičkovú ochranu verejného zdravia."
Rozprava o príprave na summit EÚ-Rusko (18.
6.
2008)
Zita PLEŠTINSKÁ (EPP-ED, SK):
"Strategické partnerstvo EÚ-Rusko je dôležitým faktorom pri zabezpečovaní diverzity a bezpečnosti dovozov energetických zdrojov do EÚ.
Zároveň je potrebné prízvukovať, že táto dohoda je dôležitá nielen pre EÚ, ale aj pre Rusko, keďže až 60% vývozu ruskej ropy smeruje do EÚ.
Podľa môjho názoru je potrebné, aby európski lídri prízvukovali Rusku, že by nemalo používať dodávky energie ako nástroj politického nátlaku nielen voči členských štátom EÚ, ale ani voči štátom bývalého Sovietskeho zväzu, predovšetkým voči Ukrajine.
V súčasnosti vyjednávajú členské štáty dodávky ropy a plynu z Ruska bilaterálne.
Pri návšteve Štátnej dumy Ruskej federácie v apríli 2007 som sa presvedčila, že aj Rusko má eminentný záujem rokovať v oblasti energetiky s EÚ ako celkom.
Na záver by som chcela podobne ako môj kolega Elmar Brok vysloviť svoje obavy, že po neúspešnom írskom referende k Lisabonskej zmluve sa môže oslabiť postavenie EÚ ako strategického partnera, keďže kompetencie EÚ v oblasti spoločnej energetickej politiky sú zakotvené práve v Lisabonskej zmluve."
Rozprava o bezpečnejšej, ekologickejšej a účinnejšej mobilite v Európe - prvá správa o iniciatíve "Inteligentné vozidlo" (19.
6.
2008):
Milan GAĽA (EPP-ED, SK):
"Správa konštatuje, že iniciatíva Inteligentné vozidlo sa nedá realizovať v plnej miere bez iniciatívy Inteligentné cesty.
Určite sa však nebude dať realizovať ani bez inteligentného vodiča, ktorý je vzdelaný v pravidlách cestnej premávky a primerane sa vyzná v technických otázkach.
Ako lekár chcem dodať, že európsky vodič by mal byť oveľa lepšie pripravený aj v otázkach poskytovania prvej pomoci pri dopravných nehodách.
Je potrebné ďaleko viac a nie len teoreticky, ale aj vhodným praktickým výcvikom a názornou simuláciou problematiky pripraviť vodiča, aby v nehodovom strese vedel efektívnejšie reagovať a poskytnutím kvalitnej prvej pomoci zachráni oveľa viac životov.
Záchrana životov a zníženie počtu úrazov je jedným z cieľov predkladanej iniciatívy, preto som chcel o tom krátko hovoriť."
Vysvetlenie hlasovania k správe o 40. výročí colnej únie (19.
6.
2008):
Zita PLEŠTINSKÁ (EPP-ED, SK):
"Colná únia zastáva od roku 1968 kľúčovú úlohu pri zachovávaní a rozvíjaní jednotného trhu.
40 rokov trvania colnej únie prinieslo EÚ výrazné úspechy a výhody nielen pre podniky ale aj občanom EÚ.
Vítam a hlasovala som za uznesenie, ktoré predložila Arlene McCarthy v mene Výboru pre vnútorný trh a ochranu spotrebiteľa o 40. výročí colnej únie.
Colná únia vzhľadom na globalizáciu a technologický pokrok čelí výzvam ako falšovanie výrobkov, zvýšený dovoz nebezpečných tovarov, potreba elektronizácie colných procedúr.
Iba vzájomná spolupráca colných úradov a úradov dohľadu nad trhom na medzinárodnej úrovni dokáže zabrániť vstupu nebezpečných a falšovaných výrobkov na európsky trh a tým zaručiť lepšiu ochranu spotrebiteľa.
Presvedčila som sa o tom na návšteve ústredných colných orgánov a colných správ v Prahe, v Antwerpách, vo Washingtone ale aj Pekingu a v Shanghai.
Toto jubileum nám dáva priestor poďakovať colným úradníkom za ich náročnú, mnohokrát aj nebezpečnú prácu a vyjadriť uznanie za ich úspechy v boji proti nebezpečným výrobkom a falšovaniu produktov a pirátstvu."
Vysvetlenie hlasovania - príprava samitu EÚ a Rusko (19.
7.
2008):
Miroslav MIKOLÁŠIK (EPP-ED, SK):
"Príprave samitu EÚ/Rusko je právom venovaná veľká pozornosť, vzhľadom na dôležité geopolitické postavenie Ruska i jeho pretrvávajúce historické a kultúrne väzby k Európe.
Podporujem vybudovanie silného politického partnerstva medzi EÚ a Ruskou federáciou.
Toto partnerstvo by malo zahŕňať vzájomnú pomoc v bezpečnostných otázkach najmä v oblasti boja proti terorizmu a organizovanému zločinu, odstraňovanie prekážok pre voľný obchod a cestovanie, ako i všeobecnú politickú spoluprácu na medzinárodnej scéne.
Pritom nesmieme prehliadať, že vo vzťahoch medzi Úniou a Ruskom sa vyskytujú aj viaceré problematické aspekty.
V týchto otázkach treba mať pochopenie pre záujmy a stanoviská partnera, zároveň však musíme otvorene a pevne prezentovať vlastné postoje.
V tomto ohľade je potrebné, aby Únia vystupovala jednotne.
Žiadna členská krajina, ktorá to so Spoločnou zahraničnou a bezpečnostnou politikou myslí vážne, by nemala budovať svoje bilaterálne vzťahy s Ruskom za cenu poškodenia oprávnených záujmov iných členských krajín.
V citlivých medzinárodných problémoch by sa Únia a Rusko mali zhodnúť na zásade rešpektovania medzinárodného práva a územnej integrity každého štátu.
Tento princíp by sa mal aplikovať na abcházsky separatizmus v Gruzínsku, čečenský separatizmus v Rusku, ale aj na otázku Kosova.
Na záver mi dovoľte zdôrazniť môj názor, že EÚ by mala podporovať Rusko v budovaní a upevňovaní demokracie, právneho štátu a ochrany ľudských práv."
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080613BRI31573 FULL-TEXT DOC XML V0//SK
-//EP//TEXT IM-PRESS 20080613BRI31573 ITEM-014-SK DOC XML V0//SK
-//EP//TEXT IM-PRESS 20080613BRI31573 ITEM-COVER-SK DOC XML V0//SK
-//EP//TEXT IM-PRESS 20080613BRI31573 ITEM-001-SK DOC XML V0//SK
-//EP//TEXT IM-PRESS 20080613BRI31573 ITEM-002-SK DOC XML V0//SK
-//EP//TEXT IM-PRESS 20080613BRI31573 ITEM-003-SK DOC XML V0//SK
-//EP//TEXT IM-PRESS 20080613BRI31573 ITEM-004-SK DOC XML V0//SK
-//EP//TEXT IM-PRESS 20080613BRI31573 ITEM-005-SK DOC XML V0//SK
-//EP//TEXT IM-PRESS 20080613BRI31573 ITEM-006-SK DOC XML V0//SK
-//EP//TEXT IM-PRESS 20080613BRI31573 ITEM-007-SK DOC XML V0//SK
-//EP//TEXT IM-PRESS 20080613BRI31573 ITEM-008-SK DOC XML V0//SK
-//EP//TEXT IM-PRESS 20080613BRI31573 ITEM-009-SK DOC XML V0//SK
-//EP//TEXT IM-PRESS 20080613BRI31573 ITEM-010-SK DOC XML V0//SK
-//EP//TEXT IM-PRESS 20080613BRI31573 ITEM-011-SK DOC XML V0//SK
-//EP//TEXT IM-PRESS 20080613BRI31573 ITEM-012-SK DOC XML V0//SK
-//EP//TEXT IM-PRESS 20080613BRI31573 ITEM-013-SK DOC XML V0//SK
-//EP//TEXT IM-PRESS 20080613BRI31573 ITEM-014-SK DOC XML V0//SK
-//EP//TEXT IM-PRESS 20080613BRI31573 ITEM-015-SK DOC XML V0//SK
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080613BRI31573 ITEM-COVER-SK DOC XML V0//SK
-//EP//TEXT IM-PRESS 20080613BRI31573 ITEM-001-SK DOC XML V0//SK
-//EP//TEXT IM-PRESS 20080613BRI31573 ITEM-002-SK DOC XML V0//SK
-//EP//TEXT IM-PRESS 20080613BRI31573 ITEM-003-SK DOC XML V0//SK
-//EP//TEXT IM-PRESS 20080613BRI31573 ITEM-004-SK DOC XML V0//SK
-//EP//TEXT IM-PRESS 20080613BRI31573 ITEM-005-SK DOC XML V0//SK
-//EP//TEXT IM-PRESS 20080613BRI31573 ITEM-006-SK DOC XML V0//SK
-//EP//TEXT IM-PRESS 20080613BRI31573 ITEM-007-SK DOC XML V0//SK
-//EP//TEXT IM-PRESS 20080613BRI31573 ITEM-008-SK DOC XML V0//SK
-//EP//TEXT IM-PRESS 20080613BRI31573 ITEM-009-SK DOC XML V0//SK
-//EP//TEXT IM-PRESS 20080613BRI31573 ITEM-010-SK DOC XML V0//SK
-//EP//TEXT IM-PRESS 20080613BRI31573 ITEM-011-SK DOC XML V0//SK
-//EP//TEXT IM-PRESS 20080613BRI31573 ITEM-012-SK DOC XML V0//SK
-//EP//TEXT IM-PRESS 20080613BRI31573 ITEM-013-SK DOC XML V0//SK
-//EP//TEXT IM-PRESS 20080613BRI31573 ITEM-014-SK DOC XML V0//SK
-//EP//TEXT IM-PRESS 20080613BRI31573 ITEM-015-SK DOC XML V0//SK
