A6-0466/2007
23.11.2007
***II
ODPORÚČANIE DO DRUHÉHO ČÍTANIA
o spoločnej pozícii prijatej Radou na účely prijatia rozhodnutia Európskeho parlamentu a Rady o colnom a obchodnom prostredí bez dokladov v papierovej forme
(8520/4/2007 – C6‑0267/2007 – 2005/0247(COD))
Výbor pre vnútorný trh a ochranu spotrebiteľa
Spravodajca:
Christopher Heaton-Harris
PE 394.124v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnej pozícii prijatej Radou na účely prijatia rozhodnutia Európskeho parlamentu a Rady o colnom a obchodnom prostredí bez dokladov v papierovej forme
(8520/4/2007 – C6‑0267/2007 – 2005/0247(COD) )
(Spolurozhodovací postup: druhé čítanie)
Európsky parlament ,
– so zreteľom na spoločnú pozíciu Rady (8520/4/2007 – C6‑0267/2007 ),
– so zreteľom na svoju pozíciu v prvom čítaní
Prijaté texty, 12.12.2006, P6_TA(2006)0539 . k návrhu Komisie pre Európsky parlament a Radu ( KOM(2005)0609 ),
– so zreteľom na článok 251 ods. 2 Zmluvy o ES,
– so zreteľom na článok 67 rokovacieho poriadku,
– so zreteľom na odporúčanie do druhého čítania Výboru pre vnútorný trh a ochranu spotrebiteľa ( A6‑0466/2007 ),
1. schvaľuje spoločnú pozíciu;
2. konštatuje, že akt bol prijatý v súlade so spoločnou pozíciou;
3. poveruje svojho predsedu, aby akt podpísal spoločne s predsedom Rady, v súlade s článkom 254 ods. 1 Zmluvy o ES;
4. poveruje svojho generálneho tajomníka, aby akt podpísal hneď potom, čo sa overí, že všetky postupy boli náležite ukončené, a aby s generálnym tajomníkom Rady zabezpečil jeho uverejnenie v Úradnom vestníku Európskej únie;
5. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
1.
Východiská
Európsky parlament prijal svoju správu v prvom čítaní 12. decembra 2006 bez pozmeňujúcich a doplňujúcich návrhov k pôvodnému textu.
Dňa 23. júla 2007 Rada prijala spoločnú pozíciu.
Komisia s touto spoločnou pozíciou súhlasí.
2.
Cieľ návrhu Komisie
Zámerom navrhovaného rozhodnutia je vytvoriť nástroj na zavádzanie interoperabilných a prístupných automatizovaných colných systémov, tak v rámci súčasného, ako aj budúceho modernizovaného colného kódexu, a pre koordinované postupy a služby.
Tento nástroj je určený na vytvorenie potrebných záväzkov na zavádzanie rôznych elektronických colných systémov a podmienok pre budúce záväzky v súvislosti s koncepciou jednotného okna tzv. Single Window a spoločného miesta kontroly tzv. One-Stop Shop.
Jeho hlavným cieľom je určiť opatrenia, ktoré je potrebné prijať do nadobudnutia účinnosti modernizovaného colného kódexu, a termíny, ktoré musia dodržať všetky zainteresované strany, aby dosiahli cieľ jednoduchého colného a obchodného prostredia bez dokladov v papierovej forme.
3.
Spoločná pozícia
Rada vo svojej spoločnej pozícii súhlasí s cieľom návrhu, ktorým je vytvorenie colného a obchodného prostredia bez dokladov v papierovej forme.
Spoločná pozícia okrem technických úprav a osobitného odkazu na ochranu osobných údajov zavádza zmeny týkajúce sa lehôt na vytvorenie jednotlivých systémov.
V prípade niektorých systémov rozlišuje medzi lehotami na zavedenie funkčných špecifikácií a lehotami na uvedenie systému do prevádzky.
Pripúšťa navyše možnosť predĺžiť lehoty v rámci postupu vo výboroch (regulačný postup s kontrolou) a zrušiť niektoré projekty po negatívnom vyhodnotení funkčných špecifikácií.
Vzhľadom na technické problémy, ktoré sú s takýmto ambicióznym projektom spojené, a značné zdroje, k vyčleneniu ktorých sa majú vnútroštátne orgány zaviazať, Rada uprednostňuje postupné zavádzanie elektronických systémov.
Hlavné zmeny návrhu Komisie uvedené v spoločnej pozícii sa teda týkajú článku 4 (Systémy, služby a lehoty), článku 5 (Zložky a povinnosti), článku 6 (Úlohy Komisie), a článku 7 (Úlohy členských štátov).
4.
Záver
Európsky parlament by mal schváliť spoločnú pozíciu, pretože zabezpečí ponechanie lehôt uvedených v návrhu s cieľom vytvoriť záväzok členských štátov a Komisie.
POSTUP
Názov
Colné a obchodné prostredie bez dokumentov v papierovej forme
Referenčné čísla
08520/4/2007 - C6-0267/2007 - 2005/0247(COD)
Dátum prvého čítania EP– Číslo P
12.12.2006 T6-0539/2006
Návrh Komisie
COM(2005)0609 - C6-0420/2005
Dátum oznámenia prijatia spoločnej pozície na schôdzi
6.9.2007
Gestorský výbor
dátum oznámenia na schôdzi
IMCO
6.9.2007
Spravodajca
dátum menovania
Christopher Heaton-Harris
30.1.2006
Prerokovanie vo výbore
12.9.2007
3.10.2007
Dátum prijatia
22.11.2007
Výsledok záverečného hlasovania
+:
–:
0:
22
Poslanci prítomní na záverečnom hlasovaní
Janelly Fourtou, Evelyne Gebhardt, Malcolm Harbour, Alexander Lambsdorff, Kurt Lechner, Nickolay Mladenov, Bill Newton Dunn, Zita Pleštinská, Karin Riis-Jørgensen, Luisa Fernanda Rudi Ubeda, Heide Rühle, Leopold Józef Rutowicz, Christel Schaldemose, Andreas Schwab, Eva-Britt Svensson, Bernadette Vergnaud
Náhradníci prítomní na záverečnom hlasovaní
Emmanouil Angelakas, André Brie, Wolfgang Bulfon, Colm Burke, Manuel Medina Ortega
Náhradníci (čl. 178 ods. 2) prítomní na záverečnom hlasovaní
Mojca Drčar Murko
