Odpoveď pána Barniera v mene Komisie
(14. februára 2012)
Informačný systém o vnútornom trhu (IMI), ktorý vyvinula Európska komisia a ktorý funguje od roku 2008, je webová aplikácia, ktorú používa 6 700 verejných orgánov v rámci EÚ (a 3 krajiny EHP) na výmenu informácií potrebných na vykonávanie právnych predpisov EÚ týkajúcich sa vnútorného trhu.
IMI v súčasnosti podporuje tri smernice: smernicu o uznávaní odborných kvalifikácií Smernica 2005/36/ES. , smernicu o službách Smernica 2006/123/ES. a smernicu o vysielaní pracovníkov Smernica 96/71/ES. (v testovacej fáze).
Komisia 29. augusta 2011 prijala návrh nariadenia o administratívnej spolupráci prostredníctvom informačného systému o vnútornom trhu KOM(2011) 522 v konečnom znení. .
Jedným z cieľom tohto systému je poskytnúť komplexný právny rámec na spracovanie osobných údajov v IMI, ktorý v minulosti presadzoval európsky dozorný úradník pre ochranu údajov (ďalej len „EDPS“).
Do návrhu sú už zahrnuté mnohé pripomienky, ktoré EDPS neformálne poskytol Komisii.
Komisia berie na vedomie stanovisko EDPS z 22. novembra 2011 http://www.edps.europa.eu/EDPSWEB/webdav/site/mySite/shared/Documents/Consultation/Opinions/2011/11-11-22_IMI_Opinion_EN.pdf. a s uspokojením konštatuje, že v tomto stanovisku sa vo všeobecnosti návrh podporuje.
Návrh teraz v rámci riadneho legislatívneho postupu skúma Parlament a Rada.
Komisia je presvedčená, že v právnom nástroji, ktorý s konečnou platnosťou prijali spoluzákonodarcovia, sa primeraným spôsobom zohľadnia obavy, ktoré vyjadril EDPS a orgány pre ochranu údajov List k článku 29 pracovnej skupiny komisárovi Barnierovi z 13.11.2011: http://ec.europa.eu/justice/data-protection/article-29/documentation/other-document/files/2011/20111213_letter_imi_en.pdf a zaistí sa, aby sa v kontexte IMI primerane chránilo základné právo občanov EÚ na ochranu ich osobných údajov.
