Otázka na hodinu otázok H-0358/2010
Rade
Schôdza: septembra I 2010
článok 116 rokovacieho poriadku
Rodi Kratsa-Tsagaropoulou
(PPE) Vec: Fiškálna úprava a súkromný dlh
Cieľom úsilia, ktoré sa vynakladá na uskutočňovanie hospodárskych reforiem na európskej úrovni, je zlepšiť stav verejných financií a dosiahnuť rozpočtovú rovnováhu v členských štátoch.
Súčasne sa vykonávajú opatrenia na ozdravenie finančného sektora vo všeobecnosti a konkrétne bankového sektora, ktorý priamo súvisí s reálnou ekonomikou.
Toto úsilie sa však týka len výšky verejného dlhu, nie však výšky súkromného dlhu, ktorý je druhou zložkou celkového zadlženia krajiny.
Aké sú dôsledky súkromného zadlženia na sociálnu situáciu v jednotlivých členských štátoch a aká je vzájomná súvislosť medzi verejným a súkromným dlhom?
Aké opatrenia plánuje Rada prijať v prípade, že a) súkromný dlh je vyšší ako verejný dlh a b) súkromný dlh vzrastie?
Akými prostriedkami Rada zamýšľa potláčať takýto trend vzhľadom na to, že v Pakte stability a rastu nie je stanovené, ako sa má riešiť problém súkromného dlhu?
