Parlamentarium privítalo 100- tisícich návštevníkov - z Brazílie a Indie
Inštitúcie
2012-03-23 - 10:46
Podpredsedovia EP Anni Podimata a Othmar Karas vítajú Jaqueline Lemos a Chandera Lallu.
Návštevnícke centrum EP od jeho otvorenia pred piatimi mesiacmi navštívilo už sto tisíc ľudí.
Parlamentarium im umožnilo dozvedieť sa viac o inštitúcii, ktorá zastupuje občanov Európy.
Je otvorené zdarma všetkých sedem dní v týždni a jeho interaktívne expozície sú dostupné v 23 jazykoch.
O miesto 100-tisíceho návštevníka sa 21. marca podelili Brazílčanka Jaqueline Lemos a Ind Chander Lalla .
Obaja boli v Bruseli na konferencii.
"Je to pre mňa výnimočný okamih," povedala Lemos.
A Lalla dodal: "Predpokladám, že som teraz súčasťou histórie.
Je to vzrušujúce a táto skúsenosť pre nás zostane veľmi príjemnou spomienkou."
Pre oboch to bola prvá návšteva Parlamentaria.
"Nevedel som, čo očakávať, ale zatiaľ som spokojný a chcem vidieť viac.
Páči sa mi ako je podaná historická časť expozície, pretože je veľmi interaktívna.
Rád by som sa vrátil a strávil tu viac času.
Naozaj to vzbudilo môj záujem dozvedieť sa viac," neskrýval svoje nadšenie Lalla.
V centre 100-tisícich návštevníkov privítali podpredsedovia EP, grécka sociálna demokratka Anni Podimata a rakúsky ľudovec Othmar Karas .
Otvorené pre všetkých
Návštevníci môžu využiť interaktívne multimediálne aplikácie a dozvedieť sa viac o tom ako vznikajú zákony a politické rozhodnutia v Európskom parlamente i ďalších inštitúciách EÚ.
Podľa rozhovorov a záznamov v knihe návštev sa väčšine návštevníkov centrum páči.
Webové stránky o cestovaní TripAdvisor ho dokonca zaradili medzi to najlepšie, čo sa v Bruseli oplatí vidieť.
Chceli by ste ho navštíviť aj Vy?
Zistite si viac v odkazoch vpravo.
20120316STO41065 Návštevnícke centrum Európskeho parlamentu Parlamentarium Fotoreportáž: V rovnaký deň navštívil Parlamentarium aj predseda EP Martin Schulz.
SK
1
PHOTO
20120313PHT40586.jpg
SK
2
LINK
/visiting/sk/visits.html
SK
3
LINK
http://www.flickr.com/photos/european_parliament/sets/72157629640616471/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
