P7_TA-PROV(2011)0139
Rybné hospodárstvo − prechodné technické opatrenia ***I
A7-0024/2011
Legislatívne uznesenie Európskeho parlamentu zo 6. apríla 2011 o návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 1288/2009, ktorým sa ustanovujú prechodné technické opatrenia od 1. januára 2010 do 30. júna 2011 ( KOM(2010)0488 – C7-0282/2010 – 2010/0255(COD) )
(Riadny legislatívny postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2010)0488 ),
–
so zreteľom na článok 294 ods. 2 a článok 43 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu ( C7-0282/2010 ),
–
so zreteľom na článok 294 ods. 3 Zmluvy o fungovaní Európskej únie,
–
so zreteľom na stanovisko Európskeho hospodárskeho a sociálneho výboru z 19. januára 2011 Ú. v.
EÚ C 84, 17.3.2011, s.
47.
,
–
so zreteľom na záväzok zástupcu Rady, vyjadrený v liste z 9. marca 2011, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–
so zreteľom na článok 55 rokovacieho poriadku,
–
so zreteľom na správu Výboru pre rybné hospodárstvo ( A7-0024/2011 ),
1.
prijíma nasledujúcu pozíciu v prvom čítaní;
2.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3.
poveruje svojho predsedu, aby postúpil túto pozíciu Rade, Komisii a národným parlamentom.
P7_TC1-COD(2010)0255
Pozícia Európskeho parlamentu prijatá v prvom čítaní 6. apríla 2011 na účely prijatia nariadenia Európskeho parlamentu a Rady (EÚ) č. .../2010, ktorým sa mení a dopĺňa
nariadenie Rady (ES) č. 850/98 o zachovaní zdrojov rybolovu prostredníctvom technických opatrení na ochranu mláďat morských organizmov a
nariadenie Rady (ES) č. 1288/2009, ktorým sa ustanovujú prechodné technické opatrenia od 1. januára 2010 do 30. júna 2011
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 43 ods. 2,
so zreteľom na návrh Európskej komisie,
po postúpení návrhu legislatívneho aktu národným parlamentom,
so zreteľom na stanovisko Európskeho hospodárskeho a sociálneho výboru Ú. v.
EÚ C 84, 17.3.2011, s.
47.
,
konajúc v súlade s riadnym legislatívnym postupom Pozícia Európskeho parlamentu zo 6. apríla 2011.
,
keďže: (1)
Nariadením Rady (ES) č. 1288/2009 Ú. v.
EÚ L 347, 24.12.2009, s.
6.
sa zabezpečilo pokračovanie uplatňovania dočasných technických opatrení, ktoré boli predtým stanovené v prílohe III k nariadeniu Rady (ES) č. 43/2009 Nariadenie Rady (ES) č. 43/2009 z 16. januára 2009, ktorým sa na rok 2009 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu (Ú. v.
EÚ L 22, 26.1.2009, s.
1).
, až do prijatia trvalých opatrení.
(2)
Vzhľadom na nadchádzajúcu reformu spoločnej rybárskej politiky (SRP) a význam tejto reformy z hľadiska obsahu a rozsahu pôsobnosti nových trvalých technických opatrení je vhodné odložiť prijatie týchto opatrení, až kým
sa nezavedie nový legislatívny rámec
.
(3)
S cieľom náležite zachovávať morské zdroje a náležite s nimi hospodáriť
a keďže možno odôvodnene predpokladať, že nový legislatívny rámec sa bude uplatňovať od 1. januára 2013,
technické opatrenia
by sa
mali naďalej uplatňovať až do tohto dátumu.
(4)
V dôsledku skutočnosti, že sa dočasné technické opatrenia ustanovené v nariadení (ES) č. 1288/2009 prestanú uplatňovať od 1. júla 2011, malo by sa uvedené nariadenie zmeniť a doplniť tak, aby sa jeho platnosť predĺžila do
31. decembra 2012.
(5)
Rybolovné kvóty pre ryby čeľade Caproidae boli po prvýkrát stanovené v nariadení Rady (EÚ) č. 57/2011
Nariadenie Rady (EÚ) č. 57/2011 z 18. januára 2011, ktorým sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ (Ú. v.
EÚ L 24, 27.1.2011, s.
1).
.
Je preto vhodné objasniť, že ryby čeľade Caproidae možno cielene loviť použitím vlečených sietí s rozmedzím veľkosti ôk od 32 do 54 milimetrov.
Prílohy I a II k nariadeniu Rady (ES) č. 850/98
Ú. v.
ES L 125, 27.4.1998, s.
1.
by sa preto mali zodpovedajúcim spôsobom zmeniť a doplniť,
PRIJALI TOTO NARIADENIE:
Článok 1
Nariadenie (ES) č. 850/98 sa týmto mení a dopĺňa takto:
1.
v prílohe I sa do tabuľky vkladá tento údaj:
čeľaď Caproidae' s rozmedzím veľkosti ôk 32 až 54 milimetrov a s minimálnym percentuálnym podielom cieľového druhu 90/60;
2.
v prílohe II sa do tabuľky vkladá tento údaj:
‚čeľaď Caproidae‘ s rozmedzím veľkosti ôk 32 až 54 milimetrov a s minimálnym percentuálnym podielom cieľového druhu 90 %.
Článok 2
Nariadenie (ES) č. 1288/2009 sa týmto mení a dopĺňa takto:
1.
článok 1 sa mení a dopĺňa takto:
a)
v odseku 1 sa slová ‚30. júna 2011‘ nahrádzajú slovami
‚31. decembra 2012
b)
odsek 2 sa mení a dopĺňa takto:
i)
písmeno a) sa mení a dopĺňa takto:
–
v bode i) sa slová ‚V bode 6.8,‘ a ‚druhom odseku‘ vypúšťajú;
–
v bode ii) sa slová ‚od 1. januára 2010 do 30. júna 2011‘ nahrádzajú slovami ‚od 1. januára 2010 do
31. decembra 2012
‘;
–
v bode iv) sa slová ‚30. júna 2011‘ nahrádzajú slovami
‚31. decembra 2012‘
;
–
v bode v) sa druhý pododsek nahrádza takto:
Dotknuté členské štáty predložia Komisii predbežnú správu o celkovom množstve úlovkov a odhodených množstvách týkajúcich sa plavidiel, na ktoré sa vzťahuje pozorovateľský program, najneskôr 30. júna v roku, v ktorom sa program uskutočňuje.
Záverečná správa za príslušný kalendárny rok sa predkladá najneskôr 1. februára roku nasledujúceho po danom kalendárnom roku.
–
dopĺňa sa tento bod vi):
vi)
v bode 6.8 sa druhý odsek nahrádza takto:
‚Dotknuté členské štáty predložia
Komisii
výsledky pokusov a experimentov najneskôr 30. septembra roku, v ktorom sa uskutočnili.
ii)
v písmene e) sa slová „roku 2010 i roku 2011“ vypúšťajú;
iii)
v písmene h) sa rok „2010“ vypúšťa;
2.
v článku 2 sa slová „30. júna 2011“ nahrádzajú slovami „
31. decembra 2012
“.
Článok 3
Toto nariadenie nadobúda účinnosť siedmym dňom po jeho uverejnení v
Úradnom vestníku Európskej únie
.
Toto nariadenie je záväzné v celom rozsahu a priamo uplatniteľné vo všetkých členských štátoch.
V
Za Európsky parlamentZa Radu
predsedapredseda
