Plenárne zasadnutie 8. - 9. októbra 2008
Inštitúcie
2008-10-13 - 17:52
Vystúpenie Ingrid Betancourt bolo plné emócií Na dvojdňovom plenárnom zasadnutí EP v Bruseli sa poslanci zaoberali aktuálnou finančnou krízou a jej dôsledkami na európske hospodárstvo.
Rokovali aj o ochrane vody, ktorá sa stáva čoraz viac nedostatkovým zdrojom.
Poslanci schválili správu o používaní symbolov EÚ v parlamentných priestoroch a podporili stratégiu v oblasti zdravia do roku 2013.
V pléne tiež vystúpila nedávno oslobodená politička francúzsko-kolumbíjskeho pôvodu Ingrid Betancourt.
Viac informácií o prerokovanej agende nájdete na nižšie uvedených odkazoch.
20081006FCS38727
Streda: Ingrid Betancourt, finančná kríza a šetrenie vodou
Ingrid Betancourt Úvod dvojdňového plenárneho zasadnutia v Bruseli sa niesol v emotívnej atmosfére.
Poslanci si totiž vypočuli prejav Ingrid Betancourt, ktorú kolumbijskí únoscovia držali viac než šesť rokov v zajatí.
Neskôr poslanci diskutovali o finančnej kríze a jej dôsledkoch, ako aj o mrhaní vodou.
Ingrid Betancourt
Bývalú političku francúzsko-kolumbíjskeho pôvodu Ingrid Betancourt privítal predseda EP Hans-Gert Pöttering. „Jedinou zbraňou, ktorej môžeme veriť, je sila slov.
Nie je nič silnejšie ako slová.
Vďaka nim môžeme účinne bojovať proti nenávisti a násiliu,“ povedala Betancourt.
Zároveň vyzvala poslancov, aby naďalej podporovali "bojovníkov za slobodu", ktorí sa snažia oslobodiť zo zajatia ďalšie obete.
Celý prejav Ingrid Betancourt nájdete na nižšie uvedenom odkaze.
Finančná kríza
V dňoch 15 a 16. októbra sa lídri krajín EÚ zídu v Bruseli.
Na spoločnom samite sa budú venovať nielen Lisabonskej zmluve a imigrácii, ale najmä aktuálnej finančnej kríze.
Aj preto poslanci EP vyjadrili svoj názor ešte pred konaním najvyššej schôdzky šéfov vlád.
V rozprave sa ukázalo, že poslanci nemajú na súčasnú situáciu rovnaký názor.
Zhodli sa však na tom, že EÚ musí spoločne prijať opatrenia, ktoré prinavrátia európskemu hospodárstvu stabilitu.
Voda: vzácny zdroj
Večer sa poslanci sústredili najmä na problém šetrenia s vodou.
Správa rakúskeho poslanca zo skupiny ľudovcov a európskych demokratov Richarda Seebera hovorí o troch otázkach.
Jedná sa o nehospodárne využívanie vody, slabú informovanosť verejnosti a tiež o nejednotný prístup pri riešení problémov s vodou.
Výbor pre životné prostredie navyše žiada, aby poslanci podčiarkli, že odlesňovanie a neobmedzený mestský rozvoj prispievajú k rastúcemu problému s nedostatkom vody.
Richard Seeber v rozprave uviedol, že v budúcnosti bude nedostatku vody čeliť tri miliardy ľudí.
Problém sa však týka aj Európy, kde v roku 2007 až tretina obyvateľov žila v podobnej oblasti.
Poslanci sa tiež zaoberali situáciou v Bielorusku, kde sa prednedávnom uskutočnili parlamentné voľby.
Tie podľa pozorovateľov nespĺňali medzinárodné štandardy demokratickej vlády.
Ingrid Betancourt v EP Čo si myslia o finančnej kríze poslanci?
Správa o nedostatku vody audio, 37:18
Štvrtok: Symboly EÚ v Parlamente a ochrana zdravia
Symboly EÚ sa budú v Parlamente používať častejšie V záverečný deň plenárneho zasadnutia v Bruseli poslanci schválili správu, ktorá sa zaoberá používaním európskej vlajky, hymny a hesla v priestoroch Parlamentu.
Na programe sa tiež objavila stratégia EÚ v oblasti zdravia na roky 2008-2013.
Tá sa zameriava najmä na prevenciu a zdravší životný štýl.
Európsky parlament bude oficiálne používať symboly EÚ.
Poslanci totiž schválili správu, ktorá zavedie viacero zmien.
Vlajku EÚ nájdeme vo všetkých zasadacích miestnostiach Parlamentu a takisto počas všetkých oficiálnych podujatí.
Hymnu EÚ si poslanci vypočujú vždy na začiatku prvého plenárneho zasadnutia po voľbách a tiež počas slávnostnej schôdze.
Heslo "Zjednotení v rozmanitosti" po novom nájdeme na všetkých oficiálnych dokumentoch EP.
Autor schválenej správy, španielsky socialista Carlos Carnero González je presvedčený, že odkaz občanom bude jasný: symboly EÚ majú byť v inštitúcii, ktorá zastupuje takmer pol miliardy občanov z 27 členských štátov, zastúpené živšie.
Stratégia v oblasti zdravia
Druhou hlavnou témou dňa bola problematika zdravia.
Správa slovinského poslanca zo skupiny ľudovcov a európskych demokratov Alojza Peterleho je reakciou na predložený dokument Európskej komisie.
Poslanci v rozprave zdôraznili najmä význam prevencie, ktorá je podľa francúzskej poslankyne Françoise Grossetête z rovnakej politickej skupiny "oveľa lacnejšia a lepšia než liečba".
Komplexný dokument sa zaoberá aj nesprávnou životosprávou, nákladmi na liečbu či detskou úmrtnosťou.
Predložený nelegislatívny text napokon poslanci schválili.
Používanie európskych symbolov v EP Používanie symbolov: Uznesenie EP Strategický plán na ochranu zdravia Ochrana zdravia: Uznesenie
SK
1
PHOTO
20081009PHT39096.jpg
SK
2
PHOTO
20081009PHT39086.jpg
SK
6
MULTIMEDIA
20081009MLT39068.asf
SK
7
PHOTO
20081009PHT39094.jpg
-//EP//TEXT IM-PRESS 20081007IPR38884 0 NOT XML V0//SK
-//EP//TEXT IM-PRESS 20081006STO38719 0 NOT XML V0//SK
-//EP//TEXT REPORT A6-2008-0362 0 NOT XML V0//SK
-//EP//TEXT IM-PRESS 20081008IPR39024 0 NOT XML V0//SK
-//EP//TEXT TA P6-TA-2008-0472 0 NOT XML V0//SK
-//EP//TEXT IM-PRESS 20081009IPR39072 0 NOT XML V0//SK
-//EP//TEXT REPORT A6-2008-0350 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
