Otázka na písomné zodpovedanie E-011631/2011
Komisii
článok 117 rokovacieho poriadku
Monika Flašíková Beňová (S&D)
(8. decembra 2011)
Vec: Európska sieť Enlets
Európska sieť Enlets slúži na výmenu skúseností s využívaním technológií medzi orgánmi činnými v trestnom konaní neformálnym spôsobom.
Rovnako má nastaviť databázu na zabezpečenie bezpečnosti technológií, ktorá má byť k dispozícii všetkým členom siete Enlets.
Cieľom je zabrániť opakovaniu riešení, ktoré už boli vyvinuté v iných krajinách Európskej únie.
Každý členský štát, ktorý je súčasťou Enlets siete by mal vytvoriť svoje vlastné národné kontaktné miesto Enlets.
Myšlienka založenia tejto siete vznikla vo Francúzsku a prvé stretnutie sa konalo ešte v rolu 2008 v Paríži.
Pokladá Európska komisia s ohľadom na výskum a vývoj bezpečnosti v Európskej únii spoluprácu so sieťou Enlets za dôležitú?
Mieni Komisia odporučiť členským štátom Únie, ktoré nie sú súčasťou Enlets, aby tak v záujme skvalitnenia spolupráce orgánov činných v trestnom konaní v rámci Európskej únie urobili?
