KONEČNÉ ZNENIE
A6-0029/2007
5.
2.
2007
*
SPRÁVA
návrh rozhodnutia Rady o podpísaní dohody medzi Európskym spoločenstvom a Ruskou federáciou o zjednodušení postupu pri vydávaní krátkodobých víz
(KOM(2006)0188 – C6‑0169/2006 – 2006/0062(CNS))
Výbor pre občianske slobody, spravodlivosť a vnútorné veci
Spravodajkyňa:
Maria da Assunção Esteves
PE 378.770v02-00
Označenie postupov
* Konzultačný postup väčšina odovzdaných hlasov
**I Postup spolupráce (prvé čítanie) väčšina odovzdaných hlasov
**II Postup spolupráce (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie) väčšina odovzdaných hlasov
***II Spolurozhodovací postup (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie) väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
STANOVISKO Výboru pre zahraničné veci ...........................................................10
POSTUP...................................................................................................................................14
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o podpísaní dohody medzi Európskym spoločenstvom a Ruskou federáciou o zjednodušení postupu pri vydávaní krátkodobých víz
( KOM(2006)0188 – C6‑0169/2006 – 2006/0062(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2006)0188 )
Zatiaľ neuverejnené v úradnom vestníku. ,
– so zreteľom na článok 62 ods. 2 písm. b) body i) a ii) a článok 300 ods. 2 prvý pododsek prvú vetu Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6‑0169/2006 ),
– so zreteľom na články 51 a 83 ods. 7 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci a stanovisko Výboru pre zahraničné veci ( A6‑0029/2007 ),
1. schvaľuje podpísanie dohody;
2. poveruje svojho predsedu, aby postúpil túto pozíciu Rade a Komisii a vládam a parlamentom členských krajín a Ruskej federácie.
DÔVODOVÁ SPRÁVA
1.
Dohoda: história a dôvody dohody
1.1.
Predchádzajúce udalosti
O podpísaní dohody medzi ES a Ruskom o zjednodušení postupu pri vydávaní krátkodobých víz sa rozhodlo na samite v Petrohrade v máji 2003, keď sa Rusko a EÚ zaviazali, že preskúmajú podmienky bezvízového styku z dlhodobého hľadiska.
Na samite vyjadrili obidve strany odhodlanie posilniť vzájomné vzťahy na základe vytvorenia štyroch „spoločných priestorov“ vrátane spoločného priestoru slobody, bezpečnosti a spravodlivosti.
Rokovania s Ruskou federáciou o zjednodušení vízového režimu sa začali v Bruseli 20. a 21. októbra 2004.
Tieto rokovania sa viedli súbežne s rokovaniami o dohode o opätovnom prijímaní nelegálnych prisťahovalcov, ktoré prebiehali od januára 2003.
Podpísanie dvoch dohôd o vízach a opätovnom prijímaní je určite jedným z mnohých krokov, ktoré sa doposiaľ podnikli, smerom k vytvoreniu tohto spoločného priestoru.
Úplné znenie oboch dohôd bolo formálne parafované v Moskve dňa 4. apríla 2006.
Keďže dohoda o zjednodušení postupu pri vydávaní víz a readmisná dohoda sú vzájomne prepojené, mali by sa súbežne podpísať a uzatvoriť a takisto by mali súbežne nadobudnúť platnosť.
Dohody vyjadrujú prístup založený na vzájomnom politickom odškodnení.
V súčasnosti vedie EÚ rokovania, ktorých cieľom je zjednodušiť režim vydávania víz, s Ruskom, Ukrajinou, Marokom a Čínou.
Dňa 15. novembra 2006 Rada udelila mandát na začatie rokovaní s krajinami západného Balkánu (s Macedónskom, Bosnou a Hercegovinou, Čiernou Horou a so Srbskom), ktoré by sa mali skončiť v júni 2007.
Ako prvá sa má uzavrieť dohoda s Ruskom.
Vo všeobecnosti sa tieto dohody zameriavajú na stratégiu posilňovania väzieb so susednými krajinami (s výnimkou Číny, kde ciele dohody súvisia s cestovným ruchom) a ich cieľom je dosiahnutie „spoločného európskeho priestoru“.
Vzťahy medzi Európskou úniou a Ruskom sa dostávajú do rozhodujúcej fázy.
Naliehavá potreba novej dohody o partnerstve a spolupráci po roku 2007 sa spája so znepokojením nad situáciou v oblasti ľudských práv v Rusku.
Súčasná, nie príliš ambiciózna, dohoda o zjednodušení vízového režimu je príkladom predovšetkým pragmatického prístupu k rozvíjaniu týchto vzťahov.
Rámec spolupráce medzi EÚ a Ruskom však nemôže fungovať bez uplatňovania zásady podmienenosti, ktorá je znakom politiky susedských vzťahov a ktorá prakticky chýba v dohode o partnerstve a spolupráci z roku 1997.
Dlhodobý cieľ, ktorým je vytvorenie bezvízového styku medzi oboma územiami, by sa nemal dosiahnuť bez ubezpečenia sa, že zmluvné strany dodržiavajú základné pravidlá demokratického a právneho štátu.
1.2.
Dôvody
Dohoda o zjednodušení vízového režimu medzi Európskym spoločenstvom a Ruskom podporuje cestovanie občanov a kontakty medzi ľuďmi.
Je praktickým výsledkom politiky spolupráce a susedských vzťahov, ktorá vychádza z projektu spoločného európskeho priestoru slobody, bezpečnosti a spravodlivosti.
Jej cieľom je znížiť byrokraciu a zjednodušiť postup pri vydávaní krátkodobých víz pre určité kategórie občanov Európskej únie a Ruskej federácie (ako sú blízki príbuzní, obchodníci, členovia oficiálnych delegácií, študenti, účastníci vedeckých, kultúrnych a športových podujatí, novinári, návštevníci vojenských a občianskych cintorínov a vodiči medzinárodnej nákladnej a osobnej dopravy).
Hodnota dohody spočíva predovšetkým v tom, že otvára cestu k intenzívnejšej komunikácii medzi Európskou úniou a Ruskou federáciou, podporuje vzájomnú výmenu medzi civilizáciami a napomáha budovanie rozšírenej Európy.
Posilňuje dôveru a dialóg a presadzuje čoraz humánnejšie a intenzívnejšie prepojenie medzi oboma oblasťami.
2.
Úloha Európskeho parlamentu
Je neprijateľné, že Európsky parlament by mal pri uzatváraní medzinárodných dohôd vystupovať len v úlohe pozorovateľa.
V skutočnosti sa s Parlamentom konzultuje až vtedy, keď už nie je možné zmeniť obsah dohody alebo zabrániť jej podpísaniu.
Je pravdou, že podľa článku 300 Zmluvy o ES má Parlament v tejto otázke iba právo konzultácie.
Od začiatku rokovaní by však Rada a Komisia mali Parlament pravidelne informovať: platí povinnosť skutočnej spolupráce (článok 10 Zmluvy), ktorá upravuje nielen vzťahy medzi členskými štátmi a inštitúciami Spoločenstva, ale aj vzťahy medzi samotnými inštitúciami Spoločenstva.
Parlament bude naďalej vyzývať Radu a Komisiu, aby plnili túto svoju povinnosť, pokiaľ ide o pravidelné poskytovanie informácií v súvislosti s budúcimi dohodami medzi EÚ a tretími krajinami.
Parlament víta nadchádzajúce zavedenie vízového kódexu Spoločenstva (návrh nariadenia Európskeho parlamentu a Rady, KOM(2006)403), ktorý bol prijatý v rámci spolurozhodovacieho postupu a ktorého základné zásady musia byť rešpektované vo všetkých konkrétnych dohodách o zjednodušení vízového režimu.
Problematika medzinárodných dohôd a zložitá otázka prisťahovalectva, ktoré sú obsiahnuté v týchto dohodách, si vyžadujú, aby sa rozhodnutia na európskej úrovni prijímali na demokratickom základe.
Zmluva o Ústave pre Európu tiež zavedie v oblasti zahraničnej politiky EÚ potrebnú jednotu a súdržnosť, pričom Parlament získa rozhodovaciu právomoc.
3.
Všeobecné podmienky a problémy
3.1.
Ak má byť dohoda o zjednodušení vízového režimu úspešná, musia sa stanoviť podmienky skutočnej reciprocity .
Parlament vyjadruje určité znepokojenie nad overovaním dodržiavania týchto podmienok v dohode.
3.1.2.
Parlament pripomína rozsiahle postupy povinnej registrácie, ktorým podliehajú všetky ruské víza, čo je prekážkou cestovania do Ruska a vnútri neho.
Parlament nalieha na Ministerstvo spravodlivosti a vnútorných vecí Ruska, ako aj na EÚ, aby vyvinuli dodatočné úsilie s cieľom zaručiť rovnováhu a reciprocitu, a požaduje, aby ho informovali o podniknutých iniciatívach a vývoji v tomto ohľade.
Dohoda o zjednodušení vízového režimu nebude skutočne prospešná, ak sa zachovajú rozsiahle postupy registrácie, ktoré v súčasnosti vyžadujú ruské orgány.
Rakúske predsedníctvo informovalo Parlament, že prebiehajú rokovania zamerané na vyriešenie otázky zjednodušenia týchto postupov, dokonca aj za cenu úpravy právnych predpisov Ruskej federácie, Parlament si však zatiaľ nie je vedomý žiadnych konkrétnych výsledkov.
Požaduje, aby ho Komisia a Rada pravidelne informovali o dosiahnutom pokroku v tejto oblasti.
3.1.3.
Parlament sa domnieva, že je neprimerané, aby cestovanie do určitých regiónov Ruska, ako sú Čečenská republika alebo časti východného Ruska a Sibíri, podliehalo ďalšiemu schváleniu alebo zaplateniu dodatočného poplatku, zatiaľ čo schengenské vízum Spoločenstva umožňuje neobmedzené cestovanie.
Zdôrazňuje potrebu urýchliť konzultácie medzi stranami s cieľom zjednodušiť prístup do Čečenskej republiky pre novinárov a mimovládne organizácie.
Poukazuje na ťažkosti, s ktorými sa v uplynulých rokoch stretávali novinári, duchovní, zahraniční misionári a členovia organizácií občianskej spoločnosti pri získavaní a obnovovaní víz do Ruska; Dúfa, že nadobudnutím platnosti tejto dohody sa tieto ťažkosti odstránia.
3.1.4.
Parlament navrhuje, aby sa vážne spochybnilo pravidlo o predložení predchádzajúceho pozvania v súvislosti s cestovaním z Európskej únie do Ruska, a to aj vo výnimočných prípadoch, v ktorých členské štáty EÚ uplatňujú toto pravidlo.
Režim založený na pozvaniach nemá žiaden skutočný prínos pre cestovanie a podporuje korupciu.
Parlament rovnako upozorňuje na to, že nie je rozumné vyňať z rozsahu pôsobnosti dohody turistov s čistou vízovou históriou.
3.1.5.
Parlament vyjadruje poľutovanie nad tým, že článok 5 ods. 1 písm. a) dohody – Vydávanie viacnásobných víz – nezahrňuje poslancov Európskeho parlamentu, ktorým štatút na základe zmlúv zaručuje rovnaké výsady a imunity ako poslancom národných parlamentov.
Rovnako ľutuje skutočnosť, že článok 11 – Diplomatické pasy – nezahŕňa preukazy poslancov Európskeho parlamentu.
3.1.6.
Európska únia by mala zintenzívniť dialóg s Ruskom s cieľom prispôsobiť jeho vízovú politiku politike Európskej únie.
Parlament nalieha na Komisiu, aby poskytla ruským orgánom nevyhnutné odborné poznatky, aby tak Rusko mohlo dosiahnuť podmienky skutočnej reciprocity pri spracovaní víz.
3.2.
Európska politika v oblasti zjednodušenia vízového režimu, ktorá je zameraná na podporu komunikácie v rámci susedských vzťahov a na odstránenie prekážok prístupu na územie Únie pre občanov tretích krajín, môže byť koherentnou politikou iba vtedy, ak sa zohľadnia vnútorné aj vonkajšie hľadiská.
Parlament poukazuje na to, že v tejto súvislosti bude zavedenie vízového kódexu Spoločenstva veľmi pozitívnym krokom.
Tento kódex sa netýka dohody o zjednodušení víz s Ruskom.
Je dôležité, aby Komisia a Rada zohľadňovali pri podpisovaní medzinárodných dohôd platné právne predpisy Spoločenstva, ako aj naplánované právne predpisy.
3.2.1.
Parlament pripomína, že dňa 20. decembra 2005 prijal Výbor stálych predstaviteľov spoločný prístup k vízovej politike EÚ, ktorý stanovuje kritéria týkajúce sa uzatvárania dohôd o zjednodušení vízového režimu, ako sú ciele zahraničnej politiky, predchádzajúca existencia readmisnej dohody, uplatňovanie existujúcich dvojstranných dohôd, bezpečnostné otázky a migračné toky.
Parlament nemá žiadne informácie o tom, či Komisia a Rada uskutočnili takéto hodnotenie v prípade dohody medzi EÚ a Ruskom.
Žiada preto Komisiu, aby ho informovala o vykonanom hodnotení so zreteľom na uzavretie dohody.
Zdôrazňuje tiež, že so zreteľom na budúce dohody o zjednodušení vízového režimu medzi EÚ a tretími krajinami musí byť s týmto hodnotením oboznámený.
3.3.
Jedným zo základných kameňov vonkajšej politiky EÚ v oblasti víz musí byť aj podmienenosť .
3.3.1.
Na vzťahy Európskej únie s Ruskom by sa mala uplatňovať zásada podmienenosti, ako je to v prípade európskej politiky susedských vzťahov.
Podľa tejto zásady nie je možné zjednodušiť vízový režim alebo zaviesť bezvízový styk, ak sa nedodržujú pravidlá demokracie a zásady právneho štátu.
3.3.2.
V rozpore s nedávnou pozíciou Európskeho parlamentu k rokovaniu o medzinárodných dohodách s tretími krajinami a ich uzatvoreniu dohoda o zjednodušení vízového režimu s Ruskom nezahŕňa recipročné „ustanovenie o ľudských právach a demokracii“, ktorého porušenie by mohlo mať za následok pozastavenie platnosti dohody alebo jej vypovedanie.
Parlament upozorňuje na to, že odsek 8 jeho Uznesenia o ustanoveniach o ľudských právach a demokracii v dohodách Európskej únie ( 2005/2057(INI) stanovuje, že ustanovenie o ľudských právach a demokracii by malo byť „rozšírené do všetkých nových dohôd medzi EÚ s tretími krajinami, priemyselnými aj rozvojovými a vrátane sektorových dohôd, napríklad o obchode a technickej a finančnej pomoci v súlade s tým, čo bolo dohodnuté s krajinami AKT“.
3.3.3.
Dlhodobým cieľom bezvízového styku medzi Európskou Úniou a Ruskom musí byť tiež dodržiavanie rovnakej zásady podmienenosti, ktorá je súčasťou dohôd o susedských vzťahoch medzi EÚ a tretími krajinami.
Hoci táto politika nezhŕňa Rusko, Komisia vo svojom Oznámení o vzťahoch s Ruskom (KOM(2004)106) stanovuje, že opatrenia v tejto oblasti by mali „byť v súlade s politikou susedských vzťahov EÚ a mali by obsahovať dôležité prvky tejto politiky“.
Rovnaká zásada je spomenutá v nariadení Rady (ES) č. 539/2001, ktoré navrhuje postup založený na regionálnej spojitosti v rámci politiky týkajúcej sa bezvízového styku medzi EÚ a tretími krajinami.
31.
1.
2007
STANOVISKO Výboru pre zahraničné veci
pre Výbor pre občianske slobody, spravodlivosť a vnútorné veci
k návrhu rozhodnutia Rady o podpísaní dohody medzi Európskym spoločenstvom a Ruskou federáciou o zjednodušení postupu pri vydávaní krátkodobých víz
( KOM(2006)0188 – C6‑0169/2006 –2006/0062 (CNS))
Spravodajca výboru požiadaného o stanovisko:
Ari Vatanen
STRUČNÉ ODÔVODNENIE
Spravodajca výboru požiadaného o stanovisko sa domnieva, že podpísanie dohody medzi Európskym spoločenstvom a Ruskou federáciou o zjednodušení postupu pri vydávaní krátkodobých víz, súbežne s readmisnou dohodou, predstavuje krok vpred smerom k vybudovaniu spoločného priestoru slobody, bezpečnosti a spravodlivosti v rámci strategického partnerstva medzi EÚ a Ruskom.
Dohoda prinesie úžitok EÚ aj Rusku predovšetkým preto, lebo sa zakladá na reciprocite a vytvára právne záväzné pravidlá vo viacerých oblastiach vrátane trvania postupov spracovania žiadostí o víza.
Okrem toho stanovuje obmedzenia týkajúce sa povinnosti predkladať dokumenty o účele cesty, prispôsobenia vízových poplatkov a zjednodušené kritéria na vystavenie víz na viacnásobný vstup pre širšie skupiny žiadateľov vrátane študentov, diplomatov, podnikateľov a novinárov.
Spravodajca výboru požiadaného o stanovisko sa však domnieva, že rozsah pôsobnosti dohody by sa mal rozšíriť o ďalšie veľmi dôležité oblasti, ako sú odmietnutia vystavenia víz, uznávanie cestovných dokladov, preukazovanie dostatočných finančných prostriedkov na živobytie a opatrenia na zamietnutie vstupu do krajiny a na vyhostenie.
Vyjadruje nádej, že Komisia predloží tieto témy na schôdzi spoločného výboru pre správu dohody.
Vzhľadom na zložitosť problematiky udeľovania víz medzi EÚ a Ruskou federáciou, ako napríklad otázku týkajúcu sa vyhostenia novinárov, spravodajca výboru požiadaného o stanovisko zastáva názor, že by bolo vhodné zriadiť úrad ombudsmana, ktorý by prijímal sťažnosti občanov ohľadom vízových rozhodnutí a ktorý by predsedal spoločnému výboru.
Dve najväčšie prekážky pri vstupe do Ruska a cestovaní v rámci krajiny sú požiadavka predložiť pozvanie a zložitý systém povinnej registrácie, ktorému podliehajú všetky druhy víz do Ruska.
V záujme nájdenia riešenia je potrebná vyvinúť vážne úsilie tak na strane Ruska, ako aj EÚ, ak sa má dosiahnuť skutočné zjednodušenie pohybu osôb medzi členskými štátmi EÚ a Ruskom.
Je tiež potrebné poukázať na ťažkosti, s ktorými sa v uplynulých rokoch stretávali novinári, duchovní, misionári a členovia organizácií občianskej spoločnosti pri získavaní a obnovovaní víz do Ruska.
V tejto súvislosti vyvolalo mimoriadnu pozornosť rozhodnutie ruských orgánov, ktoré odmietli obnoviť akreditáciu a pracovné víza spravodajcovi švédskej verejnoprávnej televíznej stanice SVT Bertovi Sundströmovi, v dôsledku čoho bol 3. septembra 2005 nútený vrátiť sa do Štokholmu.
Okrem toho je nanajvýš neprimerané, že na cestovanie do určitých regiónov Ruska sú potrebné dodatočné povolenia alebo poplatky, predovšetkým na cestovanie do Čečenskej republiky, častí východného Ruska a na Sibír, pričom schengenské vízum do EÚ cestovanie nijako neobmedzuje.
Spravodajca výboru požiadaného o stanovisko sa domnieva, že predovšetkým rozhodnutie ruskej bezpečnostnej služby FSB o vytvorení hraničnej zóny sovietskeho typu s obmedzeným prístupom pre cudzincov je po podpísaní dohody o zjednodušení vízového režimu v rozpore s duchom tejto dohody.
Okrem toho je spravodajca výboru požiadaného o stanovisko znepokojený tým, že dohoda by sa mohla použiť ako nepriame uznanie separatistických tendencií, ktoré narúšajú územnú celistvosť Gruzínska.
Domnieva sa, že na obyvateľov Južného Osetska a Abcházska, ktorí majú ruské občianstvo, by sa dohoda automaticky nemala vzťahovať, a vyzýva EÚ a Rusko, aby sa vážne zaoberali touto otázkou.
Spravodajca výboru požiadaného o stanovisko ďalej pripomína, že spoločný prístup k rozvoju politiky EÚ o zjednodušení vízového režimu, ktorý schválili členské štáty a Komisia v decembri 2005, stanovuje určité kritéria, ktoré sa musia posúdiť predtým, ako je možné začať rokovania o zjednodušení vízového režimu s tretími krajinami.
Jednou z najdôležitejších požiadaviek bolo, aby readmisná dohoda už nadobudla platnosť alebo aby bola predmetom konkrétnych rokovaní.
V prípade Ruska sa však tento postup nedodržal.
Spoločný prístup k zjednodušeniu vízového režimu určil krajiny, s ktorými má EÚ osobitný vzťah, najmä kandidátske krajiny a prípadných kandidátov na vstup do EÚ a krajiny, na ktoré sa vzťahuje stratégia európskych susedských vzťahov.
Spravodajca výboru požiadaného o stanovisko preto s potešením víta pokrok, ktorý sa dosiahol v súvislosti so zjednodušením vízového režimu s ohľadom na Ukrajinu, ako aj Albánsko, Bosnu a Hercegovinu, Bývalú juhoslovanskú republiku Macedónsko, Čiernu Horu a Srbsko, v prípade ktorých boli mandáty na začatie rokovaní prijaté v novembri.
Spravodajca ale zdôrazňuje, že cieľom je bezvízový styk.
Spravodajca výboru požiadaného o stanovisko sa domnieva, že cieľ, ktorým je dosiahnutie bezvízového styku s Ruskom, sa má realizovať so zreteľom na nariadenie Rady (ES) č. 539/2001, ktoré stanovuje, že výnimky z vízovej povinnosti by mali podliehať uvážlivému hodnoteniu rôznych kritérií vrátane okrem iného nelegálnej migrácie, verejnej politiky a bezpečnosti a vonkajších vzťahov EÚ s tretími krajinami, pričom sa musí venovať pozornosť aj aspektom regionálnej spojitosti a reciprocity.
******
Výbor pre zahraničné veci vyzýva Výbor pre občianske slobody, spravodlivosť a vnútorné veci, aby ako gestorský výbor navrhol schválenie návrhu Komisie.
POSTUP
Názov
Návrh rozhodnutia Rady o podpísaní dohody medzi Európskym spoločenstvom a Ruskou federáciou o zjednodušení postupu pri vydávaní krátkodobých víz
Referenčné čísla
KOM(2006)0188 – C6‑0169/2006 – 2006/0062(CNS)
Gestorský výbor
LIBE
Výbor požiadaný o stanovisko dátum oznámenia na schôdzi
AFET 13.6.2006
Rozšírená spolupráca – dátum oznámenia na schôdzi
Spravodajca výboru požiadaného o stanovisko dátum menovania
Ari Vatanen 3.5.2006
Predchádzajúci spravodajca výboru požiadaného o stanovisko
Prerokovanie vo výbore
24.1.2007
Dátum prijatia
30.1.2007
Výsledok záverečného hlasovania
+:
–:
0:
53
8
2
Poslanci prítomní na záverečnom hlasovaní
Roberta Alma Anastase, Panagiotis Beglitis, Bastiaan Belder, Marco Cappato, Philip Claeys, Véronique De Keyser, Bronisław Geremek, Maciej Marian Giertych, Ana Maria Gomes, Klaus Hänsch, Jana Hybášková, Anna Ibrisagic, Stanimir Ilchev, Ioannis Kasoulides, Bogdan Klich, Helmut Kuhne, Joost Lagendijk, Vytautas Landsbergis, Eugen Mihaescu, Emilio Menéndez del Valle, Willy Meyer Pleite, Pasqualina Napoletano, Annemie Neyts-Uyttebroeck, Baroness Nicholson of Winterbourne, Raimon Obiols i Germà, Vural Öger, Justas Vincas Paleckis, Ioan Mircea Pascu, Tobias Pflüger, João de Deus Pinheiro, Mirosław Mariusz Piotrowski, Raül Romeva i Rueda, Libor Rouček, Katrin Saks, José Ignacio Salafranca Sánchez-Neyra, Jacek Saryusz-Wolski, György Schöpflin, Gitte Seeberg, Marek Siwiec, Hannes Swoboda, Konrad Szymański, Antonio Tajani, Charles Tannock, Paavo Väyrynen, Inese Vaidere, Geoffrey Van Orden, Luis Yañez-Barnuevo García, Josef Zieleniec
Náhradníci prítomní na záverečnom hlasovaní
Laima Liucija Andrikienė, Alexandra Dobolyi, Árpád Duka-Zólyomi, Jaromír Kohlíček, Janusz Onyszkiewicz, Doris Pack, Rihards Pīks, Józef Pinior, Miguel Portas, Aloyzas Sakalas, Csaba Sándor Tabajdi
Náhradníci (čl. 178 ods.2) prítomní na záverečnom hlasovaní
Hanna Foltyn-Kubicka, Gisela Kallenbach, Leopold Józef Rutowicz, Czesław Adam Siekierski
Poznámky (údaje, ktoré sú k dispozícii iba v jednej jazykovej verzii)
...
POSTUP
Názov
Návrh rozhodnutia Rady o podpísaní dohody medzi Európskym spoločenstvom a Ruskou federáciou o zjednodušení postupu pri vydávaní krátkodobých víz
Referenčné čísla
KOM(2006)0188 – C6 0169/2006 – 2006/0062(CNS)
Dátum konzultácie s EP
1.6.2006
Gestorský výbor dátum oznámenia na schôdzi
LIBE 13.6.2006
Výbory požiadané o stanovisko dátum oznámenia na schôdzi
AFET 13.6.2006
Bez predloženia stanoviska dátum rozhodnutia
Rozšírená spolupráca dátum oznámenia na schôdzi
Spravodajkyňa dátum menovania
Maria da Assunção Esteves 23.1.2006
Predchádzajúci spravodajca
Zjednodušený postup – dátum rozhodnutia
Námietky voči právnemu základu dátum stanoviska JURI
/
Zmena výšky finančných prostriedkov dátum stanoviska BUDG
/
Konzultácia s Európskym hospodárskym a sociálnym výborom – dátum rozhodnutia na schôdzi
Konzultácia s Výborom regiónov – dátum rozhodnutia na schôdzi
Prerokovanie vo výbore
13.9.2006
6.11.2006
24.1.2007
1.2.2007
Dátum prijatia
1.2.2007
Výsledok záverečného hlasovania
+:
–:
0:
41
3
Poslanci prítomní na záverečnom hlasovaní
Alexander Alvaro, Alfredo Antoniozzi, Edit Bauer, Mario Borghezio, Philip Bradbourn, Mihael Brejc, Michael Cashman, Giusto Catania, Jean-Marie Cavada, Mladen Petrov Chervenyakov, Carlos Coelho, Fausto Correia, Agustín Díaz de Mera García Consuegra, Konstantin Dimitrov, Giovanni Claudio Fava, Kinga Gál, Lilli Gruber, Adeline Hazan, Jeanine Hennis-Plasschaert, Ewa Klamt, Roger Knapman, Magda Kósáné Kovács, Barbara Kudrycka, Stavros Lambrinidis, Henrik Lax, Kartika Tamara Liotard, Sarah Ludford, Dan Mihalache, Javier Moreno Sánchez, Martine Roure, Inger Segelström, Søren Bo Søndergaard, Károly Ferenc Szabó, Adina-Ioana Vălean, Ioannis Varvitsiotis, Manfred Weber, Stefano Zappalà, Tatjana Ždanoka
Náhradníci prítomní na záverečnom hlasovaní
Inés Ayala Sender, Simon Busuttil, Giuseppe Castiglione, Maria da Assunção Esteves, Genowefa Grabowska, Sophia in 't Veld, Tchetin Kazak, Marian-Jean Marinescu, Marianne Mikko, Radu Podgorean, Eva-Britt Svensson, Johannes Voggenhuber
Náhradníci (čl. 178 ods. 2) prítomní na záverečnom hlasovaní
Dátum predloženia
5.2.2007
Poznámky (údaje, ktoré sú k dispozícii iba v jednej jazykovej verzii)
