Parlament priblížil Európsku diplomatickú službu k občanom
Vonkajšie vzťahy
2010-06-30 - 16:08
Európskemu parlamentu sa podarilo presadiť svoje požiadavky, pokiaľ ide o zloženie a fungovanie budúcej Európskej diplomatickej služby.
Vďaka rozpočtovým právomociam EP budú občania lepšie kontrolovať, na aké ciele idú peniaze z EÚ.
Organizácia diplomatického zboru zas zabezpečí, že ho nebude riadiť niektorý z členských štátov, ale bude konať v záujme celej EÚ.
Parlament by mal dosiahnutý kompromis potvrdiť hlasovaním o súvisiacej správe na júlovom plenárnom zasadnutí v Štrasburgu.
Pri rokovaniach s Radou a Komisiou o tom, ako by mala vyzerať Európska diplomatická služba, Parlament zastupovali traja poslanci.
Jeden z nich, nemecký ľudovec Elmar Brok, je presvedčený, že Parlament dosiahol veľa.
"Našim cieľom je zabezpečiť funkčnú službu, ktorej sa bude dariť na základe získanej dôvery," uviedol vo Výbore pre zahraničné veci 28. júna.
Kontrola účtov
Dôvera Parlamentu sa bude odvíjať aj od spätnej kontroly.
Poslanci totiž budú schvaľovať, či sa s peniazmi určenými pre Európsku diplomatickú službu, hospodári správnym spôsobom.
Prostredníctvom udeľovania absolutória tak budú mať pod kontrolou nielen operačnú časť rozpočtu, ale aj administratívnu zložku rozpočtu pre nový diplomatický zbor.
V prospech celej EÚ
Vyjednávačom sa podarilo presadiť aj silnejší vplyv celej únie a to na úkor medzivládnej spolupráce.
Najmenej 60 % zamestnancov diplomatickej služby tak bude pochádzať z radov úradníkov európskych inštitúcií.
Zvyšok doplnia diplomati vyslaní členskými štátmi.
Šéfka zahraničnej politiky Catherine Ashton tiež v oblasti spadajúcej pod EÚ bude musieť spolupracovať s ďalšími tromi eurokomisármi - pre rozšírenie, rozvoj a humanitárnu pomoc.
"Dosiahli sme ambicióznu, širšiu diplomatickú službu, v ktorej bude 6000 až 7000 diplomatov a zamestnancov európskych inštitúcií a ktorá bude príslušným spôsobom založená na únijnej metóde spolupráce," zdôrazňuje ďalší vyjednávač, belgický liberál Guy Verhofstadt.
Aj podpora ľudských práv
Európsky parlament získal aj v oblasti organizácie nového zboru.
Okrem minimálnej hranice 60 % miest pre euroúradníkov sa tiež podarilo presadiť, aby v novej štruktúre zboru boli vyhradené sekcie na podporu ľudských práv, krízového manažmentu a operácií na budovanie mieru.
"Dosiahli sme dohodu, že nová služba sa bude politicky zodpovedať Európskemu parlamentu ako jedinej priamo volenej inštitúcii EÚ," podčiarkuje tretí vyjednávač, taliansky socialista Roberto Gualtieri.
Ďalšie kroky
Kompromis, na ktorom sa dohodli zástupcovia Parlamentu, Komisie a španielskeho predsedníctva 21. júna v Madride, si bude vyžadovať schválenie viacerých textov.
Prvým z nich je nelegislatívna správa Elmara Broka, o ktorej by mal Výbor pre zahraničné veci hlasovať v utorok 6. júla.
Očakáva sa, že ešte v stredu alebo vo štvrtok by o texte mohol rokovať a hlasovať aj celý Parlament na plenárnom zasadnutí v Štrasburgu.
20100625STO76828 Výbor diskutoval o správe poslanca Broka Návrh správy poslanca Broka (anglicky) Návrh rozhodnutia Rady o diplomatickej službe Vyjednávači EP predstavili kompromis (anglicky) Tlačová správa o dosiahnutí kompromisu (anglicky) Rozhovor: Poslanec Brok o európskej diplomatickej službe Rozhovor: Guy Verhofstadt
SK
2
LINK
/meetdocs/2009_2014/documents/afet/pr/816/816525/816525en.pdf
SK
3
LINK
/meetdocs/2009_2014/documents/cls/cons_cons(2010)08029_/cons_cons(2010)08029_sk.pdf
SK
5
LINK
http://www.consilium.europa.eu/uedocs/cms_Data/docs/pressdata/EN/foraff/115427.pdf
SK
7
VIDEOLINK
http://www.europarltv.europa.eu/swf/EmbedPlayer.swf?vid=351443ed-878f-46bb-bd7c-fa6ecb59cc03&cid=00000000-0000-0000-0000-000000000000&lang=SK&bitrate=512&loop=off&autoplay=off&startVolume=medium&showTitle=on&showBottom=off
-//EP//TEXT IM-PRESS 20100628IPR77090 0 NOT XML V0//SK
-//EP//TEXT IM-PRESS 20100621IPR76414 0 NOT XML V0//SK
-//EP//TEXT IM-PRESS 20100607STO75581 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
