Otázka na písomné zodpovedanie E-009543/2011
Komisii
článok 117 rokovacieho poriadku
Monika Flašíková Beňová (S&D)
(21. októbra 2011)
Vec: Humanitárne organizácie ako poskytovatelia základnej zdravotnej starostlivosti v Grécku
Zdravotnícke organizácie ako Medecins Sans Frontieres a Medicins du Monde prevzali v Grécku úlohu poskytovateľa základnej zdravotnej starostlivosti.
Nezamestnaní, dôchodcovia, chorí na TBC či HIV pozitívni pacienti sa liečia na dočasných klinikách, ktoré boli primárne určené pre migrantov a utečencov.
Takéto klinky sa v Grécku začali budovať už v roku 1995 v dôsledku úplného vylúčenia migrantov a utečencov z poskytovania zdravotnej starostlivosti.
Toto všetko je zapríčinené 80 % škrtmi rozpočtov v rôznych oblastiach zdravotníctva, ako je sociálna podpora či liečba rôznych ochorení, a taktiež skutočnosťou, že nakoľko vláda nemá prostriedky na splácanie dlhov farmaceutickým spoločnostiam, tieto odmietli verejným nemocniciam dodávať lieky.
Nemocniciam chýba taktiež krv a zdravotnícky materiál.
Vláda znížila počet nemocníc, klinických jednotiek či počet lôžok v zdravotníckych zariadeniach a návštevy v nemocniciach spoplatnila.
Faktom ostáva, že k vážnej situácii v krajine prispievajú spoločné úsporné oparenia z dielne Komisie a MMF.
Akým spôsobom chce Komisia zastaviť vývoj takejto vážnej situácie v členskej krajine Európskej únie?
