Rozhovor: Poslanec Michel o migrácii do EÚ a obchode s banánmi
Delegácie
2010-04-08 - 15:10
Louis Michel (v strede) s dvojicou rapových spevákov Koncom marca sa 78 europoslancov stretlo na Kanárskych ostrovoch s rovnakým počtom národných poslancov krajín Afriky, Karibiku a Tichomoria (AKT), aby spoločne rokovali o migrácii a rozvoji.
Zaujímalo nás, aký názor má na tieto otázky spolupredseda tohto parlamentného zhromaždenia, belgický liberál Louis Michel.
Kanárske ostrovy sú vstupnou bránou pre imigrantov zo subsaharskej Afriky smerujúcich do EÚ.
Práve ste sa stretli so skupinou senegalských spevákov, ktorí sa sem doplavili na malých lodiach.
Myslíte si, že by pomohla "dočasná migrácia"?
Fakt, že sa plenárne zasadnutie Zhromaždenia AKT-EÚ koná na Kanárskych ostrovoch, je symbolický.
Európske ostrovy ležiace pri africkom pobreží na Karibskej ceste sa totiž dostali do hlavných správ pre tragické udalosti, ktoré stáli život mnohých Afričanov hľadajúcich lepšiu budúcnosť.
Spoločne s našimi kolegami z krajín Atlantiku, Karibiku a Tichomoria sme o tom diskutovali a argumentovali proti myšlienke rozšírenej v Afrike, že Európa je rajom pre prisťahovalcov.
Väčšina imigrantov netuší, že cesta bude tak nebezpečná a že akonáhle dorazia, pracovné podmienky môžu byť ťažké a nespravodlivé.
Navyše môžu čeliť xenofóbii.
Prisťahovalci často poskytujú svojim rodinám "ružový" pohľad na ich život v Európe.
Je dôležité, aby bola realita jasná a my, poslanci, môžeme k tomu prispieť.
Už dlhodobo podporujem dočasnú migráciu.
Tá by dovolila ľuďom pracovať v zahraničí a následne sa vrátiť do ich pôvodnej krajiny s vedomím, že jednoduchým spôsobom môžu opäť dostať nové víza a pracovné povolenie.
Väčšina imigrantov prichádza legálne, ale po vypršaní platnosti víz sa stanú nelegálnymi prisťahovalcami.
Som presvedčený, ak by si boli istí, že sa do únie znovu môžu vrátiť legálne, boli by odhodlanejší vrátiť sa domov.
Kanárske ostrovy a krajiny AKT sú najväčšími pestovateľmi banánov.
Aký dopad bude mať čerstvá dohoda zameraná na zvyšovanie konkurencieschopnosti juhoamerických pestovateľov banánov?
Vítam túto dohodu, pretože sa ňou končí 15-ročná "banánová vojna".
Viem, že existujú určité obavy z jej dopadov, ale príjmu sa opatrenia, aby sa krajiny AKT mohli novým podmienkam prispôsobiť.
Tieto opatrenia budú šité na mieru každej krajine.
Označia a rozvinú ich krajiny AKT v spolupráci s EÚ ako súčasť širšej poľnohospodárskej a rozvojovej stratégie.
Krajiny AKT vždy budú mať voľný prístup k európskym trhom.
Väčšina imigrantov prichádza legálne, ale po vypršaní platnosti víz sa stanú nelegálnymi prisťahovalcami.
Louis Michel
20100406STO72097 Závery Zhromaždenia AKT-EÚ (anglicky) Webstránka AKT-EÚ (anglicky)
SK
1
PHOTO
20100329PHT71468.jpg
SK
3
LINK
/intcoop/acp/10_01/default_en.htm
-//EP//TEXT IM-PRESS 20100330IPR71947 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
