Spoločná odpoveď predložená pani Hedegaardovou v mene Komisie
Písomné otázky : E-001094/12 , E-001884/12
(14. marca 2012)
Ako sa stanovilo v správe z decembra 2010 o dosahu emisií skleníkových plynov v dôsledku nepriamej zmeny využívania pôdy v súvislosti s biopalivami KOM(2010) 811 v konečnom znení, správa o nepriamej zmene využívania pôdy súvisiacej s biopalivami a biokvapalinami Komisia v súčasnosti dokončuje hodnotenie vplyvov viacerých politických možností minimalizovania uvedeného dosahu.
Domnievame sa, že v nedávnych správach EÚ sa odkazuje na návrh tohto hodnotenia vplyvov, čo Komisia nebude komentovať.
Komisia plánuje uverejniť svoje hodnotenie vplyvu hneď, ako ho dokončí, spolu s legislatívnymi návrhmi na zmenu a doplnenie smerníc o energii z obnoviteľných zdrojov a o kvalite palív.
